
ARGUMENT 


Prezentul volum reprezintă o monitorizare a presei de limbă 
maghiară din România (octombrie 2002 — noiembrie 2003) vizând 
antiromânismul — explicit şi implicit — ce se degajă din paginile acesteia, 
indiferent de apartenenţa la orientarea “moderată” sau “radicală”. 

De ce nu l-am publicat până acuma? În loc de orice răspuns, să 
reproduc un fragment din prefața scrisă în 15 noiembrie 2003: 

“Desigur, în lipsa «detaşării» şi a «perspectivei istorice», mesajul 
cărţii ar putea fi contrazis de evoluţiile viitoare — ceea ce, fireşte, n-ar putea 
decât să ne bucure.” 

De ce m-am decis să-l public acum, în 2007? Pentru că, din păcate, 
“detaşarea” şi “perspectiva istorică” n-au făcut decât să confirme, cu 
prisosință, mesajul cu pricina. 

Pe de altă parte, răgazul pe care mi l-am impus mi-a reconfirmat 
(dacă mai era cazul?) următoarele: 

-  antiromânismul respectiv nu are culoare politică, ci una 

excluziv etno-politică; 

- aliații folosiţi sunt pur conjuncturali — iar principala armă la 
care se recurge este şantajul politic; 

- de dragul unei majorităţi parlamentare confortabile, politicienii 
români — indiferent de culoare — acceptă compromisuri ce sapă, 
încet dar sigur,la temelia statului național unitar, suveran şi 
indivizibil; 

-  antiromânismul, disimulat (de regulă) în “straie europene”, 
operează cu o recuzită de o varietate apreciabilă (de la 
mistificarea istoriei — până la victimizarea călăilor), laitmotivul 
fiind permanenta acuzare a “antimaghiarismului” altora. 

Ce înseamnă antimaghiarism? În cazul dat, până şi simpla invocare 

a existenţei antiromânismului! Care “antimaghiarism” creşte 

proporțional cu gravitatea faptelor şi cu temeinicia probelor 

aduse!!! 

Dacă despre etnocidul la care au fost supuşi, de-a lungul istoriei, 
românii din Ungaria s-a mai scris — inclusiv în opere de referinţă, despre 
maniera de raportare a părții maghiare (inclusiv la nivel oficial) la acest 
etnocid — mergând de la bagatelizare sau răstălmăcire, până la totală negare 
— nu se ştie mai nimic 


Prezentul volum este, poate, primul care oferă, printre altele, o 
imagine edificatoare (şi revoltătoare) în acest sens. 
Şi o face — fireşte — din surse excluziv maghiare. 


aprilie 2007 
Zeno Millea 


CUVÂNT ÎNAINTE 


lată că „Istoria (maghiaro-maghiară) în citate”, contrar celor 
afirmate în finalul „Mişcării Revizioniste Maghiare” („ultimul volum” al 
ciclului), continuă. 

Ce m-a determinat să-mi reiau demersul pe care l-am considerat, 
deocamdată cel puțin, încheiat? Pentru a răspunde, va trebui să revin asupra 
motivelor şi argumentelor care au stat la baza deciziei anterioare: 

- pentru a zugrăvi o perioadă sau un aspect caracteristic al acesteia 
ai nevoie, cât de cât, de o perspectivă istorică, de detaşare şi de o 
documentare dacă nu exhaustivă, măcar cuprinzătoare; 

- în condițiile unei „bătălii în marş”, nu poţi asigura continuitatea şi 
coerenţa pe care le reclamă un ciclu, altfel spus, ceea ce rezultă din stilul de 
lucru sugerat de sintagma de mai sus poate reprezenta nu o carte propriu- 
zisă, ci cel mult o „culegere de articole”, un volum de publicistică; 

- pe de altă parte, am considerat că în prezent „regulile jocului” s- 
au schimbat, ceea ce justifică atât întocmirea unei „epicrize de etapă” cât şi 
o perioadă de expectativă până la reluarea demersului. 

Desigur, teoretic cel puţin, cele de mai sus sunt la fel de valabile şi 
astăzi. Ce a survenit, atunci, practic? Cu alte cuvinte: ce m-a determinat să 
mă răzgândesc? 

Fireşte, cel mai simplu (şi mai comod) ar fi să declar că prezenta 
carte este nimic altceva decât un volum de publicistică ce grupează ciclul 
de articole apărute, în săptămânalul Timpul - 7 Zile (pe parcursul anilor 
2002-2003), sub titlul generic de „Ce mai scriu «aliaţii»?” Numai că, 
totuşi, este vorba de ceva mai mult: ceea ce pun la dispoziţia cititorilor 
reprezintă rodul unei veritabile monitorizări a presei de limba maghiară din 
România — centrală şi locală — monitorizare ce acoperă o perioadă de o 
remarcabilă „densitate tematică”, iar rezultatele acesteia sunt reprezentative 
pentru tendinţele ce se manifestă, mai nou, în sfera în discuţie, atât pe plan 
local cât şi la nivel de relații maghiaro-maghiare. 

Pe de altă parte, amintita monitorizare surprinde nişte elemente în 
măsură să clarifice — fără echivoc — statutul real al aşa zişilor moderați şi 
radicali din sânul UDMR, adevărata relație dintre aceştia şi, totodată, 
modul cum se raportează şi unii şi alţii la „problema Ardealului”, la 
„viitoarea identitate” a acestuia în condiţiile în care Ungaria beneficiază de 
un avans de trei ani în privința integrării europene şi, de asemenea, în 
perspectiva integrării în 2007 a României în UE. În esenţă, este vorba de 
exploatarea acestui avans în vederea realizării unui ascendent vizând 

perioada „convieţuirii” în interiorul „limesului european” şi relaţiile 
„transfrontaliere” dintre cele două state integrate. 

Cu alte cuvinte, rodul monitorizării noastre va face lumină, printr- 
un joc al întâmplării, într-un capitol controversat, reuşind — prin simpla 
ordonare a informaţiilor şi datelor — să ofere o imagine şi o perspectivă 
logică şi credibilă asupra chestiunii în discuţie: statutul Ardealului într-o 
viitoare „Europă a regiunilor”. (De altfel, „jocul întâmplării” trebuie privit, 
din perspectiva „căuzaşilor”, ca expresia unei „necesităţi istorice”, iar 
amintita „ordonare a datelor” reclamă doar un plus de circumspecţie, 
acestea — datele — ordonându-se, de fapt, singure!) 

Desigur, în lipsa „detaşării” şi a „perspectivei istorice”, mesajul 
cărţii ar putea fi contrazis de evoluţiile viitoare — ceea ce, fireşte, n-ar putea 
decât să ne bucure. Oricum, faptele rămân fapte, iar consemnarea lor — 
chiar dacă vizând doar efortul de finalizare nu şi finalizarea propriu-zisă — o 
obligaţie a celui ce-şi propune să oglindească, din perspectiva „istoriei 
contemporane”, o anumită perioadă de timp. Dacă nu pentru altceva, măcar 
pentru eventualitatea (ca să nu spunem certitudinea) că faptele respective 
sunt oricând repetabile, la prima conjunctură favorabilă oferită de istorie. 

Acestea sunt motivele care m-au determinat să reiau un demers 
considerat, cel puţin deocamdată, ca şi încheiat. Și, fireşte, faptul că în 
cazul dat — fiind vorba de un proces a cărui continuitate acoperă decenii — 
„perspectiva istorică ,„ are (Şi) alte repere de raportare. 

Cât priveşte titlul cărții, într-o perioadă în care „antimaghiarismul” 
(nemaivorbind de alte anti...isme) este ceva la ordinea zilei — dacă nu prin 
realitatea fenomenului, măcar prin nesfârşita lui invocare — poate a sosit 
vremea să impunem şi termenul de antiromânism, al cărui drept la existență 
şi recunoaştere are o acoperire infinit mai consistentă, atât în istorie, cât şi 
în realităţile momentului. 


15 noiembrie 2003 
Autorul 

I 
Unde dai şi unde crapă 


S-a spus despre „Legea Pruteanu” că ar fi ba anacronică, ridicolă, 
stupidă, păşunistă, antieuropeană, xenofobă sau măcar inaplicabilă, ba, pur 
şi simplu, o „pseudo-soluţie la o pseudo-problemă”. 

Care este sursa (sau mobilul) acestor acuzaţii? Desigur, în funcție 
de persoana în cauză, se pot incrimina prostia fudulă, incultura, snobismul, 
slugărnicia sau/şi simpla necunoaştere a textului legii (Nemaivorbind de 
atacul politic de principiu). 

Nu ne-am propus să discutăm utilitatea unei legi de apărare a limbii 
române şi nici să sărim în apărarea celei recent votate în Parlament. Este 
cine s-o facă şi, pe de altă parte, o astfel de lege — ca să folosim o formulă 
consacrată — nu se discută, ci se impune! Împotriva oricui! 

Ceea ce am vrea să semnalăm este o omisiune — explicabilă în 
condiţiile date — a celor ce s-au ocupat, în ultima vreme, de legea cu 
pricina, în speţă de ecourile stârnite de aceasta. 

Despre ce este vorba? Despre o „interpretare” aparte a Legii 
Pruteanu, care a scăpat comentatorilor din presa românească, fiind pusă pe 
hârtie într-o limbă necunoscută acestora. Interpretare care ne-a sugerat — de 
altfel — şi titlul articolului (În paranteză fie spus, am oscilat între acesta şi 
„Castravetele lui Chicoş-Rostogan” sau „Poţi să fluturi şi-un tramvai...”). 
Să nu mai întindem, însă, coarda şi să purcedem la traducerea textului. 

„Am sperat că vehementul critic al regimului Iliescu din legislatura 
1992-1996 (aplaudat şi de noi la vremea respectivă) — George Pruteanu — 
devenit, între timp, senator social-democrat, îşi va lepăda armura de cruciat 
şi va încredința lingviştilor apărarea limbii române de influențe străine. Ne- 
am înşelat, legea acestuia fiind deja trecută prin ambele Camere ale 
Parlamentului (în Senat UDMR s-a abținut), nemaiurmând decât negocierea 
şi promulgarea (...). Legea lui Pruteanu este populistă şi, în esenţă, 
îndreptată împotriva maghiarimii din Ardeal. Totul se reduce, în ultimă 
analiză, la argumentul că « oprimata » minoritate românească din Secuime 
nu înțelege semnificaţia inscripțiilor, firmelor sau reclamelor în limba 
maghiară existente aici — sau în alte zone cu preponderență maghiară. 

Acceptând chiar şi riscul unui proces de calomnie, trebuie să 
spunem că George Pruteanu este prototipul cameleonului politic, dar şi 
întruchiparea antimaghiarismului, care cu o consecvență şi perseverenţă de 
bulldog, sfidând opinia publică, se bate pentru ca în această ţară orice 

inscripționare să se facă (exclusiv — dacă se poate) în limba română, 
înțelegerea acestora de către românul de rând fiind, după părerea sa, o 
cerință de bază a democraţiei. Astfel, cel ce înfiera, în anii '90 regimul 
Iliescu (inclusiv politica sa față de minoritățile naţionale) se 
metamorfozează — ilustrând cameleonismul elitei politice bucureştene — în 
«apărător al limbii române» „în fapt, maghiarofag (magyarfal6), depăşindu-i 
în inventivitate chiar şi pe cei de la România Mare (...). Exceptând, 
eventual, traducerea în româneşte a unor termeni ca hot-dog sau 
hamburger, tot restul este îndreptat împotriva limbii maghiare. 

Senatorul Pruteanu, incapabil să digere modificările la Legea 
învățământului promovate de către guvernul Ciorbea şi cu atât mai puţin 
protocolul PSD-UDMR (pe care nu îndrăzneşte să-l atace deschis), recurge 
— după o verificată metodă bucureşteană — la o iniţiativă inedită şi aparent 
total inofensivă, pentru a lovi în maghiarimea din România. lar partidul 
căruia îi aparține nu numai că îl acceptă în rândurile sale — deşi locul său ar 
fi alături de C.V.Tudor şi Funar — ci îi şi votează iniţiativele legislative 
antimaghiare. 

Oare UDMR chiar nu este în stare să găsească în această ţară 
parteneri loiali şi democrați, cu care să poată colabora, la nivel european, în 
vederea promovării drepturilor noastre?” (Ferencz L. Imre: „A bulldog”, la 
rubrica „Nu putem lăsa fără replică” din Romániai Magyar Szó nr. 2478/17 
octombrie 2002) 

lată, aşadar, omisiunea „apologeţilor” sau doar „exegeţilor”. Am 
exagerat, oare, atunci când — căutând un titlu adecvat — ne-am gândit până 
şi la „tramvaiul fluturat” al lui Bulă? 

Oare cei ce au semnat protocolul cu UDMR (şi l-au prelungit în 
teritoriu până la „organizaţiile de bază”) ştiu ce se scrie în presa de limbă 
maghiară din România? (şi nu în Hargita Népe sau Szabadság, ci în 
„cotidianul central democrat” Romániai Magyar Sz6!). 

Dacă nu ştiu, au acum ocazia să afle! 


P.S. Dacă mă gândesc bine, puteam să împrumut titlul articolului 
de la d-l Ferencz (sau chiar să apelez la un produs genetic mai recent al 
seriei „bull”). 

II 
Chestiunea cu „până treci puntea...” nu este neapărat o opțiune 
unilaterală 


Să rămânem, deocamdată, la „cotidianul național democrat” 
Romániai Magyar Szó (singurul cotidian central de limbă maghiară difuzat 
pe întreg teritoriul țării) şi anume la rubrica „Nem hagyhatjuk szó nélkül” 
(Nu putem să nu comentăm), aflată pe prima pagină, care este, de fapt, 
editorialul RMSz, scris de unul şi acelaşi editorialist: Ferencz L. Imre. 

Ce scrie d-l Ferencz în numărul 4290/29 octombrie 2002? Scrie un 
editorial intitulat „Büdzsé és szegénység” (Buget şi sărăcie), demn de 
alăturat celui din care am reprodus în numărul precedent. Iată câteva pasaje 
edificatoare: 

„În ciuda scandalurilor de corupţie care zguduie cabinetul, miniştrii 
guvernului Năstase ţin morțiş la procentele de repartizare bugetară stabilite, 
procente care denotă că guvernul şi partidul de guvernământ au preluat 
toate hăţurile, amintind de partidul-stat sau statul-partid de odinioară. Şi 
asta nu numai pentru că împărțind — îşi fac parte (Ministerul Administraţiei 
Publice, de pildă, a primit o sumă triplă faţă de cea din anul precedent, pe 
când Învăţământul nici în 2003 nu-și va primi cele patru procente cuvenite 
prin lege), ci şi prin faptul că pentru protecția socială s-au alocat zece 
procente, cu care — şi, fireşte, şi cu fondul special pus la dispoziția 
guvernului, sporit apreciabil şi acesta — vor putea liniştit să-şi demareze 
campania electorală în vederea viitoarelor alegeri (anticipate?) (...). 
Guvernul, afişând aceeaşi lejeritate iresponsabilă în mânuirea banilor 
publici şi profitând de efectul fumigen al scandalurilor de corupție, emite o 
ordonanţă de urgenţă — cu viză populistă şi electorală — care stipulează că 
rău-platnicii nu mai pot fi evacuaţi, aceştia beneficiind de reeşalonări sau 
chiar scutiri (...). ceea ce, alături de foloasele electorale, va fi, de fapt, un 
îndemn pentru ceilalţi contribuabili de a deveni — la rândul lor — restanţieri, 
îngroşând considerabil rândurile neplatnicilor. În acest fel, să nu ne mirăm 
dacă în toate oraşele țării va înceta încălzirea centrală şi furnizarea apei 
calde! 

Pe de altă parte, principalele surse de venit pe care le parazitează 
statul sunt tocmai contribuabilii — persoane fizice şi firme particulare — care 
vor trebui să plătească, de-acum încolo, şi în locul armatei de neplatnici. 
Oare guvernul nu realizează că duce o politică sinucigaşă? Se pare că nu, 

tot ceea ce contează este ca acesta şi conducătorii întreprinderilor de stat să 
aibă ce împărți şi jefui! 

Dar până când?” 

lată, aşadar, ce scriu, cu consecvență — „zi de zi şi în proporții de 
masă” — „aliaţii” cu pricina! 

Desigur, vor fi fiind unii care să ne vorbească ba de libertatea 
opiniei şi a exprimării acesteia, ba de independența presei — inclusiv a celei 
de limbă maghiară — şi aşa mai departe. Să fim serioşi! — cel puţin în ceea 
ce priveşte libertatea şi neînregimentarea politică (udemeristă, bineînţeles!) 
a presei de limbă maghiară din România. Numai cine n-a urmărit, 
sistematic, această presă în ultimii 12 ani îşi poate imagina aşa ceva. Toate 
publicațiile de limbă maghiară din România, indiferent de gen şi ţinută, 
sunt organe (etnoypolitice de presă ale UDMR, ale UMA, ale UMU, ale 
IMA, etc. etc. susținute şi subvenţionate, pe diverse căi, din interiorul sau 
exteriorul ţării. Ca atare, acestea nu pot exprima — şi nu exprimă — decât 
puncte de vedere quasi oficiale, cu diferențe de nuanță rezultând din 
orientarea „moderată” sau „radicală” a „patronilor”. Or — după cum am mai 
spus-o (şi exemplificat-o) în repetate rânduri - Romániai Magyar Szó este 
cea mai moderată publicaţie de limbă maghiară din România. Drept care, 
permis să ne fie să credem că opiniile exprimate în acest cotidian central 
național corespund — întru totul — cu punctul de vedere al UDMR. Şi nu cu 
cel al grupărilor sau platformelor radicale pe care le găzduieşte Uniunea, ci 
cu punctul de vedere oficial (de uz intern, fireşte) al conducerii 
MODERATE a UDMR (Cititorilor revistei le-am oferit, în ultimii nouă ani, 
atâtea dovezi în sprijinul celor de mai sus încât repetarea lor ni s-ar părea, 
pur şi simplu, o pierdere de vreme) 

Aşa stând lucrurile, şi, pe de altă parte, citatele noastre provenind 
din RMSz sau din alte publicaţii la fel de moderate, permis să ne fie a ne 
referi — şi în continuare — tot la spusele sau isprăvile „aliaţilor” (Desigur, 
orice alianță presupune un grad, mai mic sau mai mare, de compromis. 
Chiar şi înțelepciunea populară ne învaţă că — la o adică — „până treci 
puntea, te faci frate şi cu dracu”. Important este să nu-ţi scape reciprocitatea 
chestiunii!) 

Deci, ce mai scriu „aliaţii”? Scriu la fel de „aliat” şi în „Kronika” — 
cotidian ardelean maghiar — tot la nivel de editorial, sub semnătura lui 
Salamon Mărton Lăszlo şi cu titlul „Trişorii”: 

„Dacă istoria n-o mai putem modifica, cel puţin să facem în aşa fel 
încât nedreptăţile istoriei să nu se mai repete. Oricât ar părea de ciudat, 
această declaraţie nu aparține vreunui politician maghiar şi nici nu a fost 

rostită la vreo consfătuire istorică sau politică închinată Trianonului. Ea 
aparține ministrului de Externe român — Mircea Geoană, care, împreună cu 
premierul Adrian Năstase, au susţinut, ieri, că restituirea domeniilor Gojdu 
ar putea pune bazele reconcilierii istorice dintre România şi Ungaria. 

Probabil tocmai această lipsă de verticalitate (gerinctelenseg = lipsa 
coloanei vertebrale), acest oportunism a fost cheia succesului înregistrat, în 
secolul XX, de către politica externă românească. Să spui că albul e negru, 
că negrul e alb, şi asta fără ca să-ţi tresară nici un muşchi al feţei — iată 
principala calitate a politicienilor români din secolul trecut. Se ne gândim 
că patrimoniul Gojdu a ajuns, în 1953, în posesia Ungariei în urma unei 
înțelegeri — deosebit de dezavantajoasă pentru statul maghiar — prin care 
acesta renunța la bunuri, drepturi şi interese incomparabil mai importante în 
România. Evident, o nedreptate nu poate anula o altă nedreptate, chiar dacă 
e mai mare decât aceasta, dar diplomaţia politică are — ca şi eticheta sau 
jocul de cărți — nişte reguli scrise sau nescrise. Cel ce nu le respectă, 
temporar poate ajunge în avantaj, dar — mai devreme sau mai târziu — 
capotează. Asta s-a întâmplat, deja în anii 90, cu diplomaţia română, când 
— după schimbarea de regim — a constatat că forurile europene au devenit 
imune la stilul balcanic. 

Deşi România se află deja în pragul NATO (şi — dacă măsurăm 
timpul în unități de istorie universală — în cel al UE), politicienii români 
încă mai încearcă, din când în când, să scoată câte un as măsluit din 
mânecă. Asta fac de câte ori vine vorba de patrimoniul Gojdu, scoțând 
problema din contextul său real. 

Să sperăm că — de această dată măcar — vor capota.” („Kronika”, 
nr. 252/31 octombrie 2002) 

lată, aşadar, un alt editorial — dintr-un alt cotidian, regional de 
această dată, dar cu nimic mai „radical” decât RMSz — cel puţin la fel de 
„aliat” şi de „protocol” ca şi cele ale d-lui Ferencz. 

Oare cât de lungă este „puntea” noastră? (Că a lor nu se gată în 
veci; sau dacă se gată — aşa cum vor ei — va fi rău de noi!) 

III 
Antiromânism „moderat” 


O sumară analiză a ceea ce scriu „aliații” în presa de serviciu — cu 
referire la cele trei editoriale din care am reprodus până acum — ne 
îndreptățeşte la următoarele constatări: 

- orice demers de apărare a limbii române este un gest profund 
antimaghiar, (pe cale de consecință, trebuie să considerăm profund 
antiromânească politica de apărare a intereselor maghiarimii promovată de 
UDMR?!) 

- minorităţii maghiare — majoritară în Secuime — i se pare normal şi 
firesc ca majoritarii români (minoritari în Secuime) să înveţe limba 
maghiară dacă vor să înțeleagă inscripționările (maghiare) din zona 
respectivă; 

- cel ce iniţiază, în România, o lege de apărare a limbii române nu 
poate fi decât un extremist, iar gestul acestuia de a se înscrie într-un partid 
care îi apreciază pozitiv iniţiativa legislativă (după ce a fost exclus dintr-un 
alt partid tocmai din cauza acestei inițiative) este taxat drept cameleonism 
politic; 

- cât priveşte partidul care l-a adoptat pe „extremistul” cu pricina şi 
i-a votat legea, acesta nu poate fi — la rândul său — decât extremist, 
antieuropean şi lipsit de loialitate față de „partenerii de protocol”. (A 
propos, oare ce scrie în protocolul respectiv referitor la chestiunea în 
discuţie?) 

Până aici, constatările ocazionate de lectura editorialului „A 
bulldog” din RMSz nr. 4278/17 oct. 2002. Să trecem la „Büdzsé és 
szegénység”, reprodus în numărul precedent al revistei. lată ideile 
principale: 

- PSD şi guvernul său sunt demne continuatoare ale partidului-stat 
sau statului-partid de odinioară; 

- repartizarea bugetului pe anul viitor vizează un singur obiectiv: 
asigurarea sumelor necesare finanțării campaniei electorale; 

- un gest eminamente umanitar — interzicerea evacuării rău- 
platnicilor — este calificat drept populist şi electoral; 

- banul public, în viziunea guvernului pesedist, nu ar fi altceva 
decât o sursă de jaf. 

Să trecem la ultimul editorial reprodus: „Trişorii”. lată concluziile 
ce se desprind din analiza textului: 

- singura nedreptate istorică ce poate fi luată în considerare în 
relațiile româno-maghiare este cea de la Trianon, dezbaterea acesteia fiind 
la ordinea zilei în confruntările istoricilor şi politicienilor maghiari; 

- principala caracteristică a diplomaților şi politicienilor români din 
secolul XX a fost lipsa de verticalitate, jocul necinstit al acestora aducând 
României avantaje temporare; 

- aceste avantaje (temporare!) sunt pe cale a fi pierdute, Occidentul 
nemaifiind receptiv la „stilul balcanic”. 

Mai este oare nevoie de o concluzie a concluziilor, sau este 
limpede pentru oricine că ceea ce se scrie în presa „aliaţilor” (moderați!) 
corespunde întru totul cu cele reproduse de pe site-urile revizioniste 
găzduite pe Internet? (Desigur, stilul este ceva mai ermetic, dar nu cine ştie 
ce!) 

Că am fi selecționat tendenţios şi cu rea-credință nişte apariții 
sporadice şi accidentale? Nici o problemă, suntem abia la început, mai 
discutăm peste câteva luni. Până atunci doar atât că singura dificultate pe 
care o ridică selecţia se referă nu la cuantumul ofertei, ci exclusiv la trierea 
materialului „tematic” şi, fireşte, la spaţiul disponibil. 

Acestea fiind spuse, să vedem ce mai scriu „aliaţii”. De această 
dată ne vom ocupa nu de obişnuitele atacuri, denigrări şi contestări, ci de 
„războiul de secesiune” care ar măcina UDMR, prefigurând perspective ba 
sumbre, ba nesperate, ba pur şi simplu, imprevizibile. Nu de alta, dar s-a 
Scris şi se scrie mult pe această temă şi, onoare excepțiilor, cam neavizat. 

Desigur, faptele sunt fapte: Tokes, din preşedinte de onoare 
(părinte, simbol, etc) a devenit disident-şef al Uniunii, acuzând, mai ales de 
la „Cernat? încoace, ba „democraţia internă”, ba reprezentativitatea 
conducerii UDMR, ba orientarea (sau chiar colaboraționismul) acesteia şi 
aşa mai departe. 

Nu vom repeta cele expuse în concluziile finale ale „Mişcării 
revizioniste maghiare”, dar trebuie, totuşi, să reamintim că respectivul 
conflict — atâta cât există el (restul fiind element tactic de tip „feed-back”) — 
se derulează nu între radicali şi moderați, ci între adepţii modelului etnic şi 
al celui regional, acesta din urmă fiind de neconceput în afara „politicii 
paşilor mărunți” şi a colaborării (sau mimării acesteia) cu partea română. 
Ceea ce duce, vrând-nevrând, la aparența unui conflict între moderați şi 
radicali, între colaboraţionişti şi noncolaboraţionişti şi aşa mai departe. 

„Radicalii” (de tipul Tökés, Katona, Csapo, etc.) sunt adepții 
modelului etnic, pe când conducerea „moderată” a Uniunii s-a orientat, cu 
ani de zile în urmă deja, spre cel regional, unicul model cât de cât viabil în 
condițiile date. Mai mult, „Gruparea Reformistă” a lui Toro Tibor şi 
Szilágyi Zsolt este radicală nu cu viză etnicistă — aşa cum se crede 
îndeobşte, ci, dimpotrivă, vizând tocmai implementarea modelului regional. 
De altfel, chiar şi introducerea în UDMR -— via Molnár Gusztáv — a acestuia 
i-a aparținut exact respectivei Grupări, printr-o „Propunere pentru 
modificarea programului”, document adoptat de către conducerea Uniunii 
la Congresul din 15-16 mai 1999 de la Miercurea Ciuc. (Documentul 
respectiv a fost reprodus, ca o anexă, la pagina 131 a „Istoriei maghiaro- 
maghiare în citate”) 

Aşa stând lucrurile, recentele evoluţii ale episcopului Tökés (şi ale 
grupului — net minoritar — care îl urmează) nu reprezintă altceva decât 
ultima răbufnire a conflictului pe care am încercat să-l circumscriem şi să-l 
motivăm, răbufnire ce urmăreşte nu atât ruperea UDMR sau impunerea 
unei alte orientări a acesteia, cât recâştigarea prestigiului de odinioară al 
preşedintelui de onoare, grav erodat pe parcursul anilor. 

Desigur, acționarea în instanţă a fost ultima picătură care „a aprins 
fitilul”, demiterea episcopului din funcţia onorifică respectivă ajungând la 
ordinea zilei. Interesantă este însă „punerea în scenă” la care se va recurge, 
după toate aparențele, pentru realizarea acesteia. Să vedem ce scriu „aliații” 
în legătură cu subiectul în discuţie: 

„Marko Bela a afirmat, la ultima conferinţă de presă din capitală, 
că — după lucrările congresului din ianuarie 2003 — demnitatea de 
preşedinte de onoare ar putea să dispară din ierarhia de conducere a 
UDMR. După părerea unor membri ai CRU, această funcție este cu 
desăvârşire inutilă (...). Pentru desfiinţarea preşedinţiei de onoare va trebui, 
însă, modificat regulamentul de bază care, în prezent, prevede această 
demnitate. În acest sens, vor începe consultări cu diferitele platforme ale 
UDMR în vederea definitivării documentelor ce vor fi înaintate, în 31 
ianuarie 2003, congresului”. 

Deci, nu demiterea preşedintelui de onoare, ci desființarea funcţiei 
respective prin modificarea regulamentului, ceea ce — nu-i aşa — este cu 
totul altceva! (Chestiunea ne trimite în urmă cu decenii, când — după unele 
păreri — s-a procedat la o rearondare administrativ-teritorială pentru ca, prin 
revenirea la judeţe, să se poată desființa, indirect, regiunea Autonomă 
Maghiară!) 

Să vedem, însă, ce mai declară preşedintele Marko, printre altele, 
referitor la viitoarele modificări ale programului UDMR: 

„Trebuie să ne ocupăm mai temeinic de dezvoltarea regională a 
zonelor locuite de maghiari”. (Am reprodus din „cotidianul ardelean 
maghiar” Kronika, nr. 252/31 octombrie 2002) 

lată, aşadar, că alături de rezolvarea (fără demitere) a problemei 
preşedintelui de onoare al UDMR, aceeaşi conferință de presă ne mai oferă 
şi o confirmare a asimilării „modelului regional” de către Uniune. 

Să fie vorba de o simplă coincidență? Greu de crezut! 

P.S. Ce înseamnă „dezvoltarea regională a zonelor locuite de 
maghiari?” În loc de orice răspuns, vom reproduce din documentul 
„Grupării Reformiste” însuşit de către Congresul de la Miercurea Ciuc din 
1999: „Deci, politica Uniunii trebuie să devină una orientată spre interesele 
Ardealului”. 

S-a înţeles? Cât priveşte finalitatea chestiunii, ne lămureşte acelaşi 
document: 

„Profitând de condiţiile economice, de mediu şi teritoriale oferite 
de Ardeal, trebuie să pregătim regiunea istorică, aflată la graniţele UE, 
pentru o dezvoltare care asigură şanse pentru aderarea la Uniune”. 

Mai este nevoie de vreun comentariu? 

Am exagerat oare atunci când vorbeam de integrare separată într-o 
„Europă a regiunilor (sau landurilor)”? 

IV 
Antiromânism şi mai „moderat” 


Discutând, în numărul precedent al revistei, despre 
reprezentativitatea celor reproduse, am promis o revenire asupra subiectului 
peste câteva luni, aflându-ne încă abia la începutul demersului nostru. Şi 
iată că — timpul îngăduindu-ne — lectura integrală a unui singur exemplar al 
RMSz (nr. 4299/7 nov. 2002) ne-a convins că densitatea tematică cu pricina 
este atât de apreciabilă pe parcursul celor 16 pagini ale ziarului, încât orice 
dubiu asupra respectivei reprezentativităţi îşi pierde sensul. 

Desigur, nu atât cel ce scrie aceste rânduri trebuia convins, cât, mai 
cu seamă, cititorii (sau măcar o parte a acestora), drept care trecem la 
exemplificări. 

Pe prima pagină ne reține atenția următorul titlu: „Markó Bela pe 
programele Duna TV, ATV şi MTV”. lată câteva fragmente din interviurile 
acordate de către preşedintele UDMR acestor posturi maghiare de 
televiziune: 

„În ciuda faptului că s-a produs o modificare de optică în 
aprecierile asupra maghiarimii ardelene, încă nu putem vorbi de 
ireversibilitatea procesului de rezolvare europeană a problemei 
minorităților naționale în România.” 

Care este argumentul d-lui Markó în sprijinul celor de mai sus? 
Este vorba de sondajul de opinie care stabileşte că, cităm; „un procent 
semnificativ al românilor ar interzice UDMR, iar pe conducătorii acesteia îi 
consideră extremişti”. Ceea ce, în opinia preşedintelui Uniunii, este o 
dovadă că „în România pericolul naționalismului este încă iminent”. 

Deci aşa: nu politica UDMR (nu cea de fațadă, evident!) stârneşte 
„naţionalismul” românilor, ci invers!. De altfel, până şi „punerea în pagină” 
a declarației este grăitoare în acest sens: românii (sau, mă rog, un procent 
semnificativ al acestora) ar interzice UDMR -— aşa,pur şi simplu — iar mai 
încolo se adaugă ceva despre extremismul conducătorilor Uniunii. Normal 
ar fi fost, pentru logica frazei (nemaivorbind de relaţia cauză — efect), să se 
inverseze ordinea. 

Să lăsăm, însă, aceste „chiţibuşuri” şi să trecem la lucruri mai 
serioase. lată un pasaj care se referă la „realizarea autonomiei”. 

„Introducerea  bilingvismului în administrație, dar mai ales 
restituirea pământurilor şi pădurilor i-au redat maghiarimii ardelene vechea 

forță economică, ceea ce reprezintă condiţia de bază a realizării 
autodeterminării acesteia”. 

lată, aşadar, cum se pun problemele în „Anyaorszâg” (Patria- 
mamă), la principalele posturi de televiziune — inclusiv cel național!!! 
(Desigur, pentru cei ce au scăpat, eventual, respectivele emisiuni, RMSz s-a 
grăbit să informeze asupra modului în care se discută problema la nivel 
maghiaro-maghiar). 

Să trecem la pagina a 4-a, unde ne frapează următorul titlu: „Jol 
müködnek a «Sárközy-fiuk»” (Se descurcă bine „băieţii lui Sárközy”). 
Referirea este la nişte poliţişti francezi care — în baza unei convenții 
româno — franceze (încheiată la nivel de miniştri de Interne) — îşi 
desfăşoară (cu succes) activitatea la Satu Mare. Desigur, nu faptul în sine 
ne frapează şi nici măcar denumirea dată poliţiştilor respectivi, ci 
adoptarea, fără jenă, a lui Sarkozy în sânul etniei maghiare. (Evident, 
numele acestuia a fost, la origine, Sárközy — nume pur unguresc, după cum 
vom vedea mai încolo — dar de aici şi până a-i remaghiariza numele 
ministrului de Interne al Franţei...) 

De altfel, meteahna este mai veche (vezi Vasarelly — Vâsârhelyi, 
Shelley — Selye, etc., nemaivorbind de Verne Gyula sau Máy Kâroly) şi nu 
se limitează doar la nume proprii. Chişinău, de pildă, figurează pe hărțile 
ungureşti sub denumirea de Kiss Jenö! (ca să dăm doar un singur exemplu). 
În aceeaşi ordine de idei putem aminti o variantă a respectivei rebotezări 
(unde tendențiozitatea este mai pregnantă): în presa de limbă maghiară din 
România foarte rar se fac referiri la judeţele Harghita sau Covasna, în 
schimb cele la Ciuc, Odorhei sau Trei Scaune abundă. Chiar şi în 
exemplarul RMSz de care ne ocupăm există una, pe ultima pagină: 
„Hăâromszeken igénylik az agrârgepvâsârlăsi támogatást” (Cei din Trei- 
Scaune aşteaptă sprijin în vederea achiziţionării de maşini agricole). Or, în 
secuime nu există nici o localitate cu această denumire. A existat, în 
schimb, un judeţ, pe vremuri, care se numea Trei Scaune şi despre care nu 
ştim să fi renăscut (eventual într-o „autoguvernare” paralelă şi secretă!). 

Să ne întoarcem, însă, la numele de Sárközy. În ungureşte sár = 
noroi, közy = dintre. Deci, Sárközy ar însemna „dintre noroaie”, sau, ca să 
sune mai bine, l-am putea echivala cu Glodeanu. Numai că există un 
amănunt mai picant (sau cum să-i zicem) şi arhicunoscut în mediile 
maghiare: Sárközy o fi el (inclusiv etimologic) pur unguresc, dar este un 
nume tipic ţigănesc, prezent — ca atare — chiar şi într-o capodoperă a 
literaturii maghiare. Şi, culmea coincidenței (sau poate dimpotrivă), pe 
pagina următoare a RMSz întâlnim acest titlu: „De o sută de ani citim Egri 

Csillagok”, un articol închinat tocmai lui Gárdonyi Geza, autorul amintitei 
capodopere (a prozei maghiare de inspiraţie istorică) — romanul Stelele din 
Eger (Egri Csillagok). 

Ei bine, unul din personajele romanului — personaj pitoresc şi 
haios, nelipsit, de regulă, din recuzita genului — era exact țiganul Sárközy. 

Desigur — honny soit qui mal y pense — departe de noi intenţia de a 
insinua ceva la adresa d-lui Sarkozy şi a zelului domniei-sale (pe care 
gurile rele l-ar putea califica drept freudian) în ale asanării sociale, dar, 
venind vorba de „băieţii lui Sárközy” şi, alături, de „Egri Csillagok”, nu ne- 
am putut refuza considerațiile de mai sus. Pe de altă parte, nu ne putem 
abține nici de la reproducerea ultimului alineat al articolului închinat lui 
Gárdonyi (născut Ziegler) şi operei sale, pentru că d-l Kovăcs Ferenc — 
autorul articolului — spune acolo nişte lucruri interesante: 

„Aşa l-am cunoscut, încă elev fiind, pe Gárdonyi Geza. Acum -— la 
80 de ani de la moartea sa — i-am recitit doar cel mai frumos roman: Stelele 
din Eger. Mi-a plăcut şi acum, poate chiar mai mult ca pe vremea şcolii. 
Pentru că astăzi îmi cunosc mai bine istoria naţională. Și mai ştiu ceva: nu 
numai pe meterezele de la Eger, dar şi în preajma statuii lui Matei Corvin şi 
oriunde în altă parte trebuie să rezistăm. Chiar dacă suntem mai puţini decât 
în 1940. Şi cei ce apărau cetatea din Eger erau puţini. Şi totuşi au învins!”. 

Orice comentariu ni se pare de prisos. 

Să mai întoarcem câteva pagini, pentru a vedea că referirile la 1940 
şi la biruinţa cu pricina nu reprezintă un subiect de excepţie. Reproducem 
din pagina a 14-a: 

„Cât priveşte aşa zisele masacre din 1940 de la Ip şi Treznea, 
adevărul este că la Ip partizanii români au deschis focul împotriva unei 
unităţi maghiare, iar aceasta, cum era şi firesc, a ripostat (...). În ceea ce 
priveşte cele petrecute la Treznea, aici au tras asupra honvezilor cele două 
fete ale preotului ortodox, suite în turnul bisericii. Drept care au fost 
coborâte de acolo şi executate.” (Jakab Lâszlo: „Câteva observaţii pe 
marginea memoriilor lui Nagy Kâroly”). 

Tot fără comentarii. 

Să rămânem la aceeaşi pagină, şi-anume la d-na Szabo Rozâlia care 
se întreabă dacă „Va deveni România o ţară europeană?”. lată câteva 
Idei”: 

„Universitatea maghiară de medicină, exilată la Târgu Mureş, mai 
are doar câteva secții maghiare, menținute mai mult de ochii lumii. Spitalul 
municipal se unifică cu cel judeţean, fără consultarea medicilor maghiari, în 
fapt, pentru a-i putea elimina pe aceştia. lar UDMR nu ştie decât să 

încuviințeze cu consecvență, ignorând faptul că Uniunea a devenit doar un 
exponat de vitrină al Puterii menit a impresiona Occidentul (...). Între timp, 
Episcopia ortodoxă a pătruns în piaţa centrală din Miercurea Ciuc, iar în 
Odorhei — sub pretextul unui aşezământ pentru copiii cu deficienţe din zonă 
— se ocupă Cserehât şi, când clădirea e gata, sunt introduse, subversiv, nişte 
călugărițe românce (...). România are doar pretenții — nu şi obligaţii, în 
ciuda faptului că ceea ce a primit în Ardeal depăşeşte de mii de ori 
patrimoniul Gojdu...” 

Mai e cazul să continuăm? Şi, reamintim, este vorba de un singur 
exemplar, de unul şi acelaşi nr. 4299/7 nov. al RMSZ, cotidianul central 
democrat (şi, negreşit, moderat) al maghiarimii din România! 

Desigur, ne-am putea opri aici, dar, dacă tot ne-am propus să 
epuizăm „tematic” un exemplar, va trebui, totuşi, să continuăm. lată o 
rubrică de „revista presei române — în stil telegrafic” de pe ultima pagină, 
unde se operează cu aceeaşi „bună-credință” de „aliat”. Reproducem două 
informaţii: 

„Pentru a mai câştiga câteva milioane, senatorii recurg la falsuri”; 

„Șerban Mihăilescu, care s-a fript cu Păvălache, a început să curețe 
guvernul de „căpuşe”. El va păstra un sigur consilier, numit în baza 
protocolului cu UDMR.” (Ambele informaţii sunt preluate din „Adevărul”). 

Deci, cei de la RMSz scot în evidenţă faptul că singurul om de 
încredere ar fi cel numit pe bază de protocol (omul UDMR-ului), în schimb 
„uită” să menţioneze „amănuntul” (subliniat în „Adevărul”) că majoritatea 
senatorilor care au făcut uz de fals aparțineau exact UDMR-ului! 

Pentru a încheia inventarierea exhaustivă propusă, să ne întoarcem 
la pagina a 4-a, la articolul „Ungurii din Gyertyămos îşi asumă identitatea, 
inclusiv prin fapte”, semnat de către Pataki Zoltán. În esenţă, este vorba de 
inaugurarea unui monument, în localitatea respectivă din Banat (nu 
cunoaştem denumirea românească), ridicat pentru a cinsti memoria 
paşoptiştilor maghiari căzuţi, în urmă cu 154 de ani, în luptele ce au avut 
loc în perimetrul respectiv. De menţionat că în localitatea respectivă trăiesc 
doar 150 de unguri (față de mii de români) şi totuşi au putut, inclusiv cu 
ajutorul primarului Bălaş loan, să ridice monumentul cu pricina. Şi asta în 
ciuda faptului că românii nu prea au motive să-i cinstească pe eroii 
respectivi, ba dimpotrivă! 

Ei, faţă de cele de mai sus, iată ce a crezut de cuviinţă să rostească 
reprezentantul UDMR -— deputatul Toro Tibor — la respectiva ceremonie: 

„Comunitatea maghiară din Gyertyămos ne-a dat un exemplu 
despre felul în care trebuie să ne recucerim — neîncetat — pământul 
strămoşesc!” 

Oare doza administrată îi va mulțumi pe sceptici şi refractari? 

„Densitatea tematică” pe unitate de...ziar este suficient de mare? 

P.S. Şi faţă de cele de mai sus, în comuna Rimetea din judeţul Alba 
— locuită majoritar de unguri — minoritarii români nu-şi pot ridica o troiță — 
o simplă troiță — în curtea bisericii lor ortodoxe, pentru că terenul respectiv, 
aparținând domeniului public, este administrat de către Consiliul comunal 
(10 unguri, 1 român) care se opune categoric. Oare de ce? 

vV 
Reaşezări, delimitări şi diversiuni 


Afirmam, într-un număr anterior al revistei, că orientarea regională 
a conducerii UDMR prinde contur din ce în ce mai pregnant şi, pe de altă 
parte, că nu există nici o publicaţie de limbă maghiară în România care să 
nu fie înregimentată (etnoypolitic. Şi iată că apariţia unei noi publicaţii 
„ardelene” (alături de „cotidianul maghiar ardelean” Kronika, de 
săptămânalul Erdelyi Naplo, etc.) vine să confirme amintita orientare, dar, 
în egală măsură, şi respectiva înregimentare, probată nu numai prin 
conținutul „tematic”, ci şi prin susținerea financiară de care beneficiază 
publicaţia cu pricina. 

Despre ce este vorba? În loc de orice răspuns să reproducem nişte 
fragmente din „Un nou săptămânal îmbogăţeşte paleta presei de limbă 
maghiară”, articol de prezentare apărut în „Kronika” din 26-27 oct. 2002: 

„Începând cu 14 noiembrie 2002, un nou săptămânal maghiar — 
Erdélyi Riport (Reportaj ardelean — n.n.) — apare la Oradea (...). Redactorul- 
şef al publicaţiei — Stanik Istvân — ne-a declarat: «În presa maghiară din 
România nu există nici un hebdomadar care să analizeze informațiile 
apărute în diverse cotidiene, să arunce o privire în culisele acestora sau să 
încerce să comenteze esența lor. Această carență îşi propune să o 
compenseze revista pe care o lansăm, printr-o manieră de abordare care se 
vrea în genul celei practicate la Newsweek, Spiegel, Time Magazin, 
respectiv la „168 ora” sau „FigyelS” din Ungaria, publicații de la care ne- 
am inspirat şi în ceea ce priveşte formatul sau realizarea grafică. „Erdelyi 
Riport” îşi propune să devină o oglindă a problemelor fundamentale ale 
comunității maghiare din România, de ordin național, cultural, şi social» 
(...). Am mai aflat de la d-l Stanik că revista porneşte la drum cu un capital 
de 50.000 de dolari, fiind finanțată de către proprietarii Societăţii Scripta 
(printre aceştia senatorul UDMR Veresty Attila — nota redacţiei); 
redactorul-şef, pe de altă parte, a infirmat informațiile conform cărora 
printre finanțatorii publicaţiei ar figura şi guvernul socialist de la 
Budapesta. «Când am pornit la drum, n-am cerut şi nici n-am primit nici un 
ajutor din afară. În continuare, însă, vom apela şi noi la fondurile pe care le 
acordă presei maghiare din Ardeal Fundaţia Illyés» — ne-a declarat 
redactorul-şef. Colectivul de redacţie va organiza, începând cu 15 
noiembrie, întâlniri cu publicul cititor în toate localitățile ardelene cu 
pondere maghiară semnificativă.” (Rostás Szabolcs — Kronika) 

Desigur, textul reprodus ne-ar permite nişte concluzii aparent fără 
echivoc, dar să nu ne grăbim cu acestea, pentru că prezentarea respectivă a 
avut parte — deja în primul număr al Erdelyi Riport — de o replică cât se 
poate de acidă: 

„Stimaţi colegi, mulţumim pentru prezentarea cu care ne-aţi onorat, 
dar, pentru că informarea corectă este pentru noi virtutea cea mai de preţ a 
meseriei, trebuie să constatăm că respectiva «notă a redacției» reprezintă o 
dezinformare tendenţioasă. Chestiunea este prezentată ca şi cum «Erdélyi 
Riport» ar fi proprietatea unui cunoscut politician, când, de fapt, Editura 
Scripta are şapte acționari, iar Verestây Attila nu deţine decât 23 la sută din 
acțiuni. Şi, pentru a avea o imagine completă, mai trebuie să spunem că cei 
de la Scripta sunt acţionari şi la Editura Kronika, deci, Verestây este, pe 
cale de consecinţă, (coyproprietar şi al cotidianului Kronika. Noi nu dorim 
să scurmăm («vájkálni») în zona de apartenenţă a cotidianului d-voastră, ca 
atare nu vrem să punem în discuţie nici rolul pe care îl joacă Veress Lajos — 
acționarul principal al ziarului, despre care toată lumea ştie că este un 
colaborator apropiat al Ex-premierului Orbân Viktor.” 

Am avut dreptate atunci când ziceam să nu ne pripim cu 
concluziile? S-au mai limpezit lucrurile sau, dimpotrivă, s-au încurcat? Sau 
e vorba doar de o aparență? Pentru a lămuri chestiunea va trebui — chiar cu 
riscul de a spori, pentru moment, deruta — să recurgem din nou la citate. De 
ce la citate? Nu dintr-o deformație profesională, ci pentru că acestea 
(citatele), alăturate într-o anume ordine, ne vor da, până la urmă, cheia 
întregii chestiuni. 

În primul rând, ce e cu acest domn Verestăy, de ce se leapădă 
lumea de el? Are domnia-sa un rol specific în chestiunea de față, sau este 
vorba doar de influență politică, de UDMR şi de principalele (două) 
orientări politice pe care le găzduieşte? Pentru a găsi răspunsurile cuvenite, 
să vedem mai întâi ce bani învârte senatorul UDMR. Reproducem de la 
pagina 25 a revistei Erdelyi Riport: 

„După revoluţie, Verestây a reuşit, încă din 1990, să redobândească 
fabrica de mobilă care a aparţinut, înainte de naţionalizare, bunicului său. 
În această fabrică (Famos Rt.) din Odorheiul Secuiesc lucrează, în prezent, 
1500 de muncitori, ea producând anual mobilă în valoare de zece milioane 
de dolari, din care 95 la sută se exportă. Omul de afaceri este, astăzi, 
acționar la peste 20 de societăți comerciale ce se ocupă de prelucrarea 
lemnului, transport, editarea de cărți şi presă, agricultură, zootehnie, etc. 
Profitul obţinut a fost reinvestit în proporţie de 80 la sută”. 

Desigur, ne-am putea întreba cum a reuşit d-l Verestoy Attila 
performanţa de a redobândi, deja în 1990, fabrica bunicului său, sau cum se 
împacă treaba respectivă cu statutul său de senator UDMR, dar nu asta ne 
interesează acum. Cert este că omul are bani, deci poate finanța un 
săptămânal. Pe de altă parte, o revistă cu un design de lux şi care se vinde 
cu 20.000 de lei exemplarul nu poate reprezenta o afacere rentabilă, ci 
numai una în pierdere. Deci este vorba, categoric, de o acţiune de mecenat. 
Şi, judecând după conţinutul revistei, subvenţionarea respectivă nu poate fi 
decât una politică (sau, mă rog, etnopolitică). Întrebarea este de ce se 
implică, material sau moral, d-l Verestöy în subvenţionarea respectivă, de 
ce îşi cheltuieşte banii proprii sau se lasă folosit ca şi acoperire pentru 
fonduri de altă provenienţă, tocmai pentru lansarea şi menţinerea în viaţă a 
Erdélyi Riport? 

Fireşte, am putea porni demonstrația de la revistă spre „Mecena” — 
şi nu invers, dar aşa ni se pare mai interesant şi, pe undeva, mai corect. 
Deci: înapoi la citate, pentru a vedea ce hram poartă senatorul UDMR, în 
speţă în ceea ce priveşte disputa ce ia proporţii în sânul Uniunii. Vom cita 
din ziarul clujean Szabadsăg, şi-anume dintr-un interviu sui generis, în care 
personalităţi ale UDMR (şi nu numai) răspund unor întrebări adresate, în 
scris, de către diverşi anonimi. De această dată „intervievatul” este Tokes 
László: 

Întrebare : „Este limpede că UDMR a ajuns la o cumpănă. Ultimul 
gest al d-voastră îi obligă pe Verestöy Attila şi pe marioneta sa — Marko 
Bela — să ia o decizie...” 

Răspuns: „Nu Verestây îl manevrează pe Marko, ci amândoi 
lucrează mână în mână (...). Să nu exagerăm rolul lui Verestöy în politica 
maghiară, el se identifică cu cel al grupului care a monopolizat conducerea 
UDMR. Verestây este un prototip de « politician român de naţionalitate 
maghiară »”. 

lată, aşadar, că ne-am lămurit, fără echivoc, cu locul pe care îl 
ocupă senatorul udemerist. Deci, domnia-sa este la fel de „moderat” şi de 
„colaboraţionist” ca şi Markó Bela şi, în general, conducerea actuală a 
UDMR - adeptă a politicii paşilor mărunți şi, zicem noi, a modelului 
regional, singurul cât de cât realist în contextul dat. 

Înainte, însă, de a ne reîntoarce la revista finanțată de către 
„moderatul”, „colaboraţionistul” şi „regionalistul” Verestây Attila, să 
vedem, totuşi, ce se întâmplă cu Gruparea Reformistă a lui Toro Tibor, cea 
care, fără nici un dubiu, a introdus în uniune, la congresul din 1999 de la 
Miercurea Ciuc, „modelul regional” (elaborat de către Molnâr Gusztâv), 

pentru că evoluţiile mai recente ale respectivei grupări vădesc o reorientare 
„Civică” a acesteia, în contradicție cu conceptul molnarian care presupune, 
obligator, regionalismul transetnic. (Reamintim că în documentul din care 
am reprodus în capitolul II se specifica, fără echivoc, că, cităm: „Pe 
concetățenii noştri români îi considerăm parteneri. Ei sunt cei care ne 
cunosc şi care au aceleaşi interese ca şi noi”). Faţă de cele de mai sus, iată 
ce declară agenţiei maghiare de ştiri MTI d-l Toro, declaraţie preluată de 
către cotidianul clujean Szabadság în nr. 261/11 nov. 2002: 

„În viziunea şefului Grupării Reformiste (GR) majoritatea decisivă 
a membrilor comunității maghiare din Ardeal sprijină ideea de a deveni 
cetăţeni cu drepturi depline atât a României, cât şi a națiunii maghiare ce 
transcede actualele graniţe. 

Acest obiectiv poate fi atins prin instituţionalizarea unui sistem de 
autonomie comunitară, bazată pe principiul autodeterminării interne. După 
Toro, cele de mai sus au fost conştientizate, de zece ani deja, de către 
comunitatea maghiară din Ardeal, dar UDMR a preluat, pe parcursul 
timpului, politica din totdeauna a guvernelor române cu privire la 
minoritățile naţionale, devenind, practic, o anexă executivă a acesteia. 

Preşedintele GR este de părere că maghiarii ardeleni au de ales 
între două orientări: cea care îi tratează ca pe minoritari, mizând cel mult pe 
dreptul de a-şi folosi limba şi pe unele înlesniri ocazionale şi, pe de altă 
parte, cea civică, orientare ce operează cu drepturi comunitare, instituţii 
autonome, autoguvernare şi integrare pannaţională. 

Reprezentanţii primei orientări (conducerea UDMR - n.n.) îi are ca 
aliați naturali pe socialiştii aflaţi la putere atât în România cât şi în Ungaria, 
iar reprezentanții celei de-a doua se sprijină pe coaliția civică condusă de 
Orbân Viktor şi, respectiv, pe elementele cu vederi democratice şi europene 
din Opoziția şi elita civică din România (...). 

Trebuie finalizat recensământul maghiarilor din Ardeal şi 
organizate, într-o etapă următoare, alegerile interne care să desemneze noul 
CRU, cel ce va putea să decidă, în deplină legitimitate, constituirea «Marii 
Adunări Naţionale maghiare din Ardeal» şi formularea cadrului reformelor 
ce nu mai pot fi amânate — a mai spus Toro Tibor.” 

lată, aşadar, o virare apreciabilă spre modelul etnic, dar în varianta 
„Civică” a acestuia, bazată, pe de o parte, pe „autodeterminarea internă” şi, 
pe de altă parte, pe integrarea pan-maghiară („össznemzeti integrâcio”), 
realizabilă prin cele trei trepte de care ne-am ocupat în ciclul „MRM”: 
Legea Statutului, reprezentarea în Parlamentul Ungar şi acordarea 
cetăţeniei maghiare. 

Dar despre toate acestea în capitolul viitor, când ne vom ocupa şi 
de „contrareforma” moderaților, de măsurile de apărare la care recurge 
actuala conducere a UDMR. 

Oricum, chestiunea pare a fi mai serioasă decât credeam. Pe de altă 
parte, va trebui să urmărim şi în ce măsură se confirmă (sau nu) ideea — tot 
molnariană — că strategiile naţionale şi cele regionale trebuie să fie 
complementare. 

VI 
Câteva repere necesare 


Ne întrebam, în capitolul precedent, dacă conceptul molnarian — 
enunțat în RMSz din 30 decembrie 1999 — conform căruia „strategiile 
naționale şi cele regionale sunt complementare” mai este valabil în 
momentul de faţă? 

În aceeaşi ordine de idei, ne mai putem întreba dacă nu cumva este 
vorba — şi de această dată — de aceeaşi stratagemă (cu mecanism de feed- 
back) menită a (re)lansa, prin diverse „platforme radicale”, nişte „iniţiative 
incomode”, în intenţia de a testa pragul şi amploarea reacției majoritarilor, 
stratagemă ce ar permite — la o adică — delimitarea fermă de respectivele 
inițiative? 

După cum, se naşte — în mod legitim — şi o altă întrebare: oare 
alianţa cu PSD (încheiată, fireşte, la nivel de conducere moderată — şi nu la 
nivel de platforme radicale) nu este îndreptată împotriva radicalilor din 
Uniune, nu reprezintă ea — ab initio — o delimitare de aceştia? 

Pentru a răspunde la aceste întrebări va trebui să mai acumulăm 
material şi argumente. Până atunci, din analiza celor reproduse putem 
jalona următoarele: 

- dacă luăm în serios sarabanda declaraţiilor, ecourile de presă ale 
acestora şi implicarea până şi a justiţiei, trebuie să acceptăm că în sânul 
UMR, dar şi în cel al maghiarimii ardelene şi, în egală măsură, la nivelul 
relaţiilor maghiaro-maghiare are loc un veritabil conflict între „moderaţi” şi 
„radicali”, între adepţii a două modele diferite şi opuse în ceea ce priveşte 
abordarea problemei; (vom evita, deocamdată, nominalizarea explicită şi 
încadrarea acestora în vreo categorie sau alta) 

- „moderaţii”, reprezentați de actuala conducere a UDMR, sunt 
susținuți de către MSZP şi actualul guvern socialist de la Budapesta, iar pe 
plan intern de către PSD şi guvernul Năstase; 

- „radicalii”, reprezentaţi, în principal, de către două „platforme” 
ale UDMR -— GR (Gruparea Reformistă) şi IMA (Iniţiativa Maghiară 
Ardeleană), sunt susținuți de către Partidul Civic (conservator şi creştin- 
democrat) al lui Orbân Viktor (al cărui „model civic” de integrare „pan- 
maghiară” l-au preluat) şi, pe plan intern, de către unele segment ale 
Opoziţiei şi elitei civice din România. 

Să rămânem, deocamdată, la cele de mai sus şi să le acordăm credit 
— până la proba contrarie — urmând a prezenta, în continuare, materialul 


30 


„tematic” pe care ni-l oferă monitorizarea presei de limbă maghiară din 
România şi concluziile ce se desprind din analiza acestui material. 

Să începem cu amintita complementaritate a strategiilor naţionale 
şi regionale. De ce este vital importantă regionalizarea — devoluția — 
autonomia (sau chiar independența) Ardealului (realizabilă doar prin voinţa 
unei majorități transetnice — deci româno — maghiară) pentru strategia 
națională maghiară? Nu numai pentru şansa unei integrări separate într-o 
„Europă a regiunilor”, ci, în primul rând, pentru că în condiţiile unui Ardeal 
independent (sau măcar autonom) procentul local de unguri — cifrat la 20 — 
va permite automat realizarea tuturor revendicărilor udemeriste — moderate 
sau radicale, inclusiv mult dorita „cantonizare”. Ca atare, după cum am mai 
afirmat-o (şi probat-o) în repetate rânduri, adevărații beneficiari ai 
regionalizării sunt, de departe, ungurii ardeleni, şi nu românii. lar mişcarea 
lui Sabin Gherman — sătulul de România — este doar o formă disimulată a 
aceluiaşi regionalism maghiar, menită, pe de o parte, a-i învrăjbi pe românii 
ardeleni cu cei din Vechiul Regat şi, pe de altă parte, a-i deruta şi pe unii şi 
pe alţii în ceea ce priveşte motivaţia şi finalitatea acțiunii. Că aşa stau 
lucrurile şi în prezent, în pofida ofensivei modelului etnic de inspiraţie 
civică, o poate proba lectura mai atentă (şi avizată) a aceleiaşi prese de 
limbă maghiară din România. Vom apela, în acest sens, la nr.46 din 19 
noiembrie 2002 al revistei (“civice”) Erdelyi Napl6, unde pe o pagină 
întreagă dl Szentgyörgyi László se ocupă, după cum ne-o spune şi titlul 
articolului („Are şanse autonomia!”), tocmai de autonomia transetnică a 
Ardealului. 

De unde ştim că sintagma „săptămânal civic” de pe frontispiciul 
revistei înseamnă afiliere la coaliția Orbân — Toro? Păi, să luăm paginile la 
rând: 

- pe prima pagină găsim o scrisoare deschisă a lui Toro Tibor 
adresată preşedinţilor partidelor parlamentare din Ungaria, conţinând 
sugestii în legătură cu modificarea Constituţiei, în speţă în ceea ce priveşte 
consfințirea tuturor normelor privitoare la „noul statut juridic al maghiarilor 
din afara graniţelor” şi la realizarea „integrării pan-maghiare”; 

- pe a doua pagină, Kövér Gábor îşi exprimă indignarea în legătură 
cu o insinuare a lui Bodor Pál (făcută în „Nyugati Jelen” din Arad” ) 
conform căreia deputatul MSZP Vâncsik Zoltân şi-ar fi aflat moartea într- 
un accident de circulaţie pentru că, într-o confruntare televizată din 1998, 1- 
ar fi surclasat pe Orbân Viktor; 

- pe pagina a 3-a, dl Dénes László (“Nem vagyunk nyugodtak” — 
Suntem neliniştiți) îşi exprimă neliniştea față de politica guvernului 

Medgyessy (neacordarea cetățeniei maghiare ungurilor din afara graniţelor, 
“diluarea” Legii Statutului, acordarea fondurilor de ajutorare pe criterii 
clientelare, nefolosirea în scop de şantaj a sprijinului acordat României în 
vederea integrării euro-atlantice etc.), iar dna Balázs Ildiko (“Hol a jobb és 
hol a bal?” — Unde e dreapta şi unde stânga?) îl desființează (cu mult tact, e 
drept) pe Kertesz Imre —laureat al premiului Nobel pentru literatură pe anul 
2002 — nu atât pentru faptul că e evreu, cât mai ales pentru că este de 
stânga; 

- pe pagina a 4-a, sub titlul UDMR versus UDMR, găsim un 
interviu cu Kincses Elöd, avocatul lui Tokes László, care face praf 
conducerea (moderată) a UDMR; 

- pagina a S-a găzduieşte un interviu cu Orbán Viktor: „Ne gândim 
la o Europă a naţiunilor”. (Interesant este că „Europa regiunilor” e bună 
doar pentru a recupera Ardealul sau Voivodina!); tot acolo Nits Árpád 
desființează politica guvernului Medgyessy şi demască cârdăşia dintre 
conducerea UDMR şi guvernele socialiste de la Bucureşti şi Budapesta; 

- la pagina a 1l-a (paginile sărite conţin programele TV pe o 
săptămână) găsim un aprig rechizitoriu la adresa conducerii UDMR (Nagy 
Istvân: „Ce este autonomia”) şi o altă desființare a laureatului Nobel 
Kertész Imre (Csomortâni Albert Mihály: „Ur ir” — Un domn scrie). 

Am adus destule argumente pentru a legitima apartenenţa 
săptămânalului Erdélyi Napló la coaliția „civică” Orbán — Toro? Sau să mai 
adăugăm că pe paginile 12-14 se află o scrisoare deschisă a lui Csoori 
Sándor (fost preşedinte al Organizaţiei Mondiale a Ungurilor) către Markó 
Bela, în care, la un nivel demn de doi literați, preşedintele UDMR este 
somat să nu sacrifice interesele naţionale pe altarul politichiei?! 

Asta fiind situaţia, să revenim la articolul de la pagina a 6-a — „Are 
şanse autonomia” — şi să-i dăm cuvântul d-lui Jakabffy. Cine este domnia- 
sa? Aflăm din subtitlul articolului: „O discuţie cu politologul Jakabffy 
Attila, secretar general al Ligii Transilvania-Banat”. Chiar aşa, se vor fi 
întrebând unii? De ce nu, din moment ce este vorba de o formaţiune ce 
militează pentru un regionalism transetnic. Numai că d-l Jakabffy nu este 
un ungur regionalist oarecare, ci — împreună cu Király Károly şi Kincses 
Elöd — unul din principalii iniţiatori ai evenimentelor din Secuime ce au 
culminat cu cele întâmplate la Târgu Mureş în 20 martie 1990. De unde 
ştim? Ştim, pentru că am urmărit, la vremea respectivă, evenimentele cu 
pricina şi, mai mult, putem spune că cei ce au dispărut — strategic — după 20 
martie 1990 au fost exact cei menţionaţi mai sus: Kirâly Kâroly şi Kincses 
Elöd la Budapesta (primul după un scurt circuit Bucureşti — Sf. Gheorghe) 

iar Jakabffy Attila la Paris. De altfel, interviul din Erdelyi Napl6 confirmă 
cele de mai sus: 

Întrebare: „În primăvara lui 1990 a mai fost un eveniment, rămas în 
memoria celor din Târgu Mureş sub denumirea de «martie negru». Pentru 
dezamorsarea tensiunii, evitarea unor noi conflicte şi asigurarea unei 
relative păci interetnice au avut loc, la acea vreme, nişte negocieri secrete 
între conducerile UDMR şi PUNR. După părerea multora, peuneriştii au 
pus o condiţie sine qua non: îndepărtarea lui Király, Kincses şi Jakabffy din 
poziţiile cheie pe care le deţineau, la vremea respectivă, în conducerea 
UDMR. Puteţi confirma?” 

Răspuns: „Dovezi concrete nu am, dar faptele vorbesc singure: 
Király, după un scurt sejur bucureştean a ajuns la Sf. Gheorghe, iar Kincses 
s-a refugiat la Budapesta. În ceea ce mă priveşte, după studiile de 
politologie făcute la Paris între 1990-1994, la întoarcere am găsit un „vid” 
pe care respectivii s-au străduit să-l permanentizeze.” 

Mai este nevoie de vreo altă confirmare? (Adevărul este că cei trei 
au fugit, de bună-voie şi nesiliţi decât de răspunderea pe care o purtau 
pentru cele întâmplate atunci şi acolo!) 

Şi iată că d-l Jakabffy este, astăzi, mâna dreaptă a regionalistului 
român Sabin Gherman!!! 

Mai este nevoie de vreo altă dovadă că „sătulul de România” e un 
mercenar, o unealtă a celor ce vor astăzi, prin alte mijloace, să obţină ceea 
ce n-au reuşit în 1990 prin război civil interetnic? 

Mai este nevoie de vreo altă dovadă că modelul regional a rămas în 
recuzita revizioniştilor maghiari, fie ei moderați sau radicali? 

Mai este nevoie de vreun alt argument care să confirme faptul că 
„strategiile naţionale şi regionale sunt complementare”? 

Dacă da, atunci să ne întoarcem la celălalt săptămânal regional 
ardelean Erdélyi Riport (nr. 1/14 nov. 2002) şi să-l deschidem la pagina 18. 
Iată titlul şi subtitlul: 

„Miniparlament pentru ungurii din Voivodina. (La Subotiţa a avut 
loc şedinţa de constituire a Consiliului Naţional Maghiar — organul 
autonom de autoguvernare al maghiarilor din Voivodina)” 

Mare scofală, vor spune unii, şi ungurii din Ardeal au 
miniparlament — numitul CRU -— şi nu le-a folosit la nimic! 

Aşa este, dar cu două deosebiri: CRU este Consiliul 
Reprezentanţilor Uniunii (adică ai UDMR) şi nu organul autonom de 
autoguvernare al maghiarilor din Ardeal, iar România este un stat național 
unitar — şi nu unul federativ ca şi Iugoslavia. 

Şi dacă tot nu s-a înţeles de către unii, să mai reproducem, din 
aceeaşi sursă, salutul premierului maghiar: 

„Szabo Vilmos, secretar de stat la Biroul primului ministru, a 
calificat momentul drept crucial, tălmăcind, în continuare, mesajul lui 
Medgyessy Peter: «Consiliul Naţional este un cadru legitim care va permite 
maghiarimii din Voivodina să se încadreze în statul iugoslav ca partener cu 
drepturi egale al sârbilor şi muntenegrenilor»”! 

lată, aşadar, cum se pune problema şi de ce vrea Toro Tibor 
constituirea „Marii Adunări Naţionale Maghiare din Ardeal”! 

lată, aşadar, de ce trebuie regionalizată şi federalizată România! 

lată, aşadar, de ce mâna dreaptă a lui Sabin Gherman se numeşte 
Jakabffy! 

VII 
O viziune „moderată” asupra „ofensei de la 1 decembrie 2002” 


Ne-am cam abătut, de-o vreme încoace, de la cele enunțate în titlul 
ciclului, apelând şi la părerile şi declaraţiile radicalilor şi folosind, în acest 
sens, şi publicaţii aservite acestora. S-ar cuveni, deci, să ne reîntoarcem la 
presa moderată (aliată, colaboraționistă etc.) şi la moderații care îşi exprimă 
în aceasta, printre altele, buna credinţă şi loialitatea faţă de cei cu care au 
semnat un protocol de parteneriat. (Desigur, chestiunea este cât se poate de 
relativă, pentru că d-l Toro Tibor, bunăoară, a declarat — la congresul 
„pirat” din 30 noiembrie — că intenţionează, în caz că va câştiga alegerile 
unionale, să păstreze alianţa cu PSD!) 

Până una alta, să vedem ce mai scriu aliații — despre aliaţi — într-o 
publicaţie aliată. Vom apela, în acest sens, la cotidianul Nyugati Jelen (nr. 
3353/2 dec. 2002) din Arad (difuzat şi în judeţele Timiş, Caraş-Severin, 
Hunedoara şi Alba) şi-anume la editorialul „Năstase fogadása Budapesten” 
(Primirea lui Năstase la Budapesta) semnat de Bodor Pâl. 

De unde ştim că este vorba de o publicaţie „aliată”? Păi, cum să nu 
fie, dacă ea este sistematic atacată de către revista „civică” Erdélyi Napló 
(vezi şi nr. 46/11 noiembrie 2002, din care am reprodus în episodul 
precedent), în rând cu conducerea UDMR, guvernul socialist de la 
Budapesta şi cel social-democrat de la Bucureşti?! Mai mult, în acelaşi 
număr al E.N. este atacat şi Bodor Pâl pentru „trecutul său comunist” şi 
„prezentul său neocomunist” precum şi pentru „atitudine anti-Orbân”! 

Aşa stând lucrurile, putem trece cu conştiinţa împăcată la 
traducerea textului: 

„Fără îndoială, primirea lui Năstase, de întâi decembrie, la 
Budapesta a fost precedată de un viu interese, dar, pe alocuri, şi de o 
aşteptare tensionată. Iniţiativa, privită de oriunde, nu putea (şi nu poate) să 
pară decât una cel puţin bizară. lar pentru cei ce nu-şi pierd vremea cu 
eufemisme, gestul de a sărbători Trianonul la Budapesta (şi nu la Alba 
Iulia) a însemnat, din partea premierului român, o apreciabilă lipsă de simţ 
(şi bun-simţ) politic. 

Desigur, au existat şi unii care şi-au făcut iluzii, printre aceştia cel 
ce scrie aceste rânduri. Ba, am şi pariat cu prietenii mei că — date fiind 
exigenţele Comunităţii europene, faptul că integrarea României depinde în 
primul rând de rezolvarea „problemei maghiare” şi realitatea că drumul 
acesteia în Europa nu poate trece decât prin Ungaria — Năstase, fidel 

exemplului iluştrilor săi înaintaşi, va evoca, în discursul său, Proclamaţia 
de la Alba Iulia din 1 decembrie 1918, în speţă acel paragraf III care ne 
priveşte şi ne interesează pe noi, ungurii: „libertate naţională totală pentru 
popoarele conlocuitoare; fiecare popor are dreptul să se instruiască şi 
administreze în limba sa maternă, cu instituţii proprii şi cu oameni aleşi din 
sânul propriei comunităţi”. 

Bineînţeles, fără a fi ignorate nici cele declarate, atunci, de către 
Vasile Goldiş la Arad (Aradi Hirlap, 25 noiembrie 1918). 

Am crezut că premierul român a sărbătorit la Hotel Kempinski 
aniversarea Proclamaţiei de la Alba Iulia pentru a aprecia — el însuşi — în 
capitala maghiară, în ce măsură guvernele româneşti ce s-au succedat pe 
parcursul timpului au respectat respectivele promisiuni. 

Ar fi putut rămâne în istorie asumându-și acest gest critic şi 
autocritic, gest ce n-ar fi putut fi atacat de către naționaliştii majoritari 
pentru că premierul român n-ar fi avansat nici o promisiune nouă — ar fi 
revenit doar la una veche şi nerespectată. 

Pariul, fireşte, l-am pierdut. La hotel nici unul dintre cei doi 
premieri nu a rostit vreo alocuţiune. 

După un pariu pierdut nu se prea cuvine să fac presupuneri. Deşi, s- 
ar putea ca liniştea oratorică să nu fi fost întâmplătoare. Bănuiesc că 
premierul Năstase a fost sfătuit ca nu cumva să repete, la Budapesta, 
discursul rostit la Alba Iulia (referirea este probabil la discursul de la 
„Congresul Spiritualității Româneşti” din 30 noiembrie 2002), mai bine să 
tacă. Asta pentru a preîntâmpina nu numai scandalul local, ci şi pe cel ce s- 
ar fi iscat la nivel de UE (...). 

La urma urmei, treacă de la noi! Important este că Ungaria — 
acceptând aranjamentul lui Năstase — a demonstrat că este un stat modern şi 
european, care poate trata cu condescendenţă un asemenea afront. 

Să sperăm, totuşi, că sărbătorirea la Budapesta a lui întâi decembrie 
nu va deveni o tradiţie. Sau dacă da, atunci premierul român să se 
pregătească de pe acum pentru a da citire, la anul, amintitului paragraf din 
Proclamaţia de la Alba Iulia” 

lată, aşadar, cum vede chestiunea editorialistul unui ziar 
indubitabil moderat şi adept al conducerii (moderate) a UDMR. (Desigur, 
cele reproduse sunt departe de tonul articolului apărut în Magyar Nemzet, 
dar, oricum, sunt incompatibile cu relaţia pe care o presupune orice alianţă) 

Şi dacă tot ne-am oprit la „Nyugati Jelen”, să mai spicuim câte 
ceva. Reproducem dintr-un interviu intitulat „Decoraţie pentru Tokay 
György”: 

Întrebare: „Îndelungata carieră politică mi-aminteşte de vremea 
când, participând intens la activitatea Constituantei, ați luat o atitudine 
fermă împotriva atributului de stat național unitar al României, mai mult, n- 
ați votat nici Constituţia.” 

Răspuns: „A fost o iniţiativă a întregii facţiuni a UDMR, în schimb 
ne-am străduit să respectăm litera şi spiritul Constituţiei. Au fost destui care 
au votat-o, dar n-au respectat-o.” 

Aici, am vrea să-i amintim d-lui Tokay (şi nu numai!) că momentul 
culminant al respectivei „strădanii” s-a petrecut — în ceea ce-l priveşte — în 
17 ianuarie 1993, la o emisiune în limba maghiară a TVRI, când domnia-sa 
a declarat (fără traducere şi fără subtitrare) următoarele: 

„Acuz, în bloc, parlamentarii UDMR pentru vina de a nu fi reuşit 
să împiedice consfinţirea în Constituţie a atributului de stat național unitar 
al României. Acest atribut pune bazele statului naţional-comunist. În faţa 
noastră stau două obiective prioritare: să ne organizăm ca națiune şi să 
luptăm împotriva Constituţiei!” (Crainicul emisiunii a promis, atunci, 
completarea subtitrării şi reluarea fragmentului într-o emisiune viitoare — 
promisiune neonorată nici până azi!) 

A” dracului strădanie! 

Restul paginilor ziarului fiind ocupate, în exemplarul cu pricina, de 
sport şi publicitate, să ne întoarcem la alte surse pe care nu le-am epuizat la 
vremea respectivă. Reproducem două întrebări adresate (încă) preşedintelui 
de onoare al UDMR într-un interviu sui generis (întrebări adresate în scris 
de către diferiți anonimi), la care acesta, practic, n-a răspuns (Szabadság, 
nr.261/11 noiembrie 2002); 

Întrebare: „În pregătirea şi declanşarea revoluţiei din '89 aţi fost în 
solda serviciilor secrete maghiare sau a celor din SUA? Evenimentele de la 
Târgu Mureş figurau în scenariu?” 

Răspuns: „Este o întrebare impertinentă. Nu răspund la astfel de 
întrebări neobrăzate şi de rea-credință.” 

Întrebare: „În ceea ce priveşte viitorul UE se configurează două 
orientări politice opuse. Nemţii — mai puţin naţionalişti — ar vrea un 
superstat european în care statele naționale să aibă un rol pur simbolic, câtă 
vreme Franţa naționalistă, împreună cu numeroase state mici, militează 
pentru o Europă Unită a unor state naţionale independente, grupate într-o 
confederație cât se poate de laxă. Ungaria, ca ţară mică, probabil că se va 
alătura Franţei pentru a-şi păstra independenţa. În schimb, pentru 
maghiarimea din afara graniţelor superstatul european ar fi mult mai 
avantajos, pentru că ar scoate puterea din mâinile naționaliștilor slovaci şi 

români. Nu credeţi că aceste două orientări politice antagoniste ar putea 
genera o ruptură periculoasă între patria-mamă şi părțile de naţiune aflate în 
afara graniţelor?” 

Răspuns: „Consider prea speculativă întrebarea şi, pe de altă parte, 
nu cunosc în profunzime problema. Ca atare, nu mă pot pronunţa.” 

De ce am reprodus cele două întrebări (despre răspunsuri propriu- 
zise neputând fi vorba)? Pentru confirmările pe care le aduc. Iată că printre 
foarte puţinii unguri capabili de detaşare față de subiectul cu pricina, există 
unii în stare să intuiască adevăratul rol pe care l-a jucat Tokes László în 
declanşarea evenimentelor din „16-22” de la Timişoara. 

De unde ştim că întrebarea a fost formulată de către un ungur? 
Fireşte, nu putem vorbi de o certitudine absolută, dar eventualitatea ca 
autorul întrebării să fi fost un român ni se pare, practic, exclusă. De ce 
spunem asta? Pentru că există un cuvânt, un singur cuvânt pe care orice 
român, oricât de bine ar vorbi limba maghiară, nu l-ar fi folosit. Să revedem 
ultima întrebare, în original: „A vásárhelyi események benne voltak a 
forgatokânyvben”? şi să ne oprim la ultimul cuvânt. Ce înseamnă 
„forgatokânyv”? Înseamnă scenariu. Dar se foloseşte, cu o frecvență egală, 
şi „szcenârium”. Orice român ar fi preferat termenul latinesc, şi asta nu 
numai din motive de ordin psihologic, ci şi pentru că „forgatokânyv” (carte 
care învârte — în traducere directă) este o construcție artificială, datând din 
perioada când lingviştii maghiari au dus un veritabil război de purificare a 
limbii maghiare de neologisme, rezultând o serie de cuvinte profund 
caraghioase, ca de pildă: kerékpár (pereche de roți) = bicicletă, foldalattjâro 
(pe sub pământ umblător) = metro, szemiiveg (sticlă de ochi) = ochelari, 
tengeralattjăro ( pe sub mare umblător) = submarin, hidegfelvâgott (ceva 
tranşat şi rece) = mezeluri şi aşa mai departe. Refuz să cred că un român, 
chiar cunoscând termenul, ar fi folosit „cartea care învârte” (probabil cartea 
celui care învârtea manivela primului aparat de filmat — scenarist, regizor şi 
operator în acelaşi timp), atunci când avea la îndemână amintitul 
„Sszcenârium”. 

Şi încă ceva. Aşa cum noi spunem: merg (sau am fost) în State (în 
loc de SUA), şi ungurii, la rândul lor, folosesc echivalentul. Or, în text se 
spune: „a magyarországi vagy az államokbeli titkosszolgálat?” Ceea ce 
înseamnă: serviciile secrete din Ungaria sau din State? Refuz să cred că un 
român, într-un interviu (chiar sui generis) ar fi formulat astfel. 

Cât priveşte cea de a doua întrebare, aici se confirmă o autentică 
dilemă din care nu prea văd cum „va ieşi” Ungaria. Desigur, autorul 
întrebării (altul decât al primei) este un cunoscător al operei lui Molnár 

Gusztáv sau, poate, chiar politologul maghiar — adept al regionalizării şi 
superstatului european, al „Europei landurilor” (agregată în jurul „nucleului 
federativ german”). Pe de altă parte, am văzut în capitolul precedent că 
Orbân Viktor este căuzaşul „Europei naţiunilor”. Dar nu aici este necazul: 
toată această construcție duplicitară (Europa naţiunilor, pentru Ungaria — 
europa regiunilor, pentru părțile „rupte la Trianon”) se baza pe două 
elemente — Linia lui Huntington şi refuzul Europei de a integra tot ceea ce 
se află în afara acesteia. Or, fatidica linie şi tot ce s-a construit pe aceasta 
nu mai poate intra în discuţie astăzi, integrarea României în structurile 
europene şi euroatlantice fiind deja un proces în derulare şi ireversibil. Ca 
atare, orice şansă de integrare separată a Ardealului în Europa — fie ea a 
statelor naționale sau a regiunilor — devine iluzorie atâta vreme cât 
România rămâne stat unitar. 

În lumina celor de mai sus, modelul regional transetnic reprezintă 
ultima şansă a revizioniştilor maghiari, fără (măcar) devoluţia Ardealului — 
chiar în condiţiile integrării într-o Europă a regiunilor — orice încercare de 
„integrare panmaghiară” fiind sortită eşecului. 

Ar fi bine, deci, să nu ne prea jucăm de-a regionalizarea şi să fim 
ceva mai atenți cu Liga Transilvania-Banat, dar şi cu Gruparea reformistă — 
Aripa Civică — Platforma „Edificarea Națiunii” — Platforma IMA, care, 
oricât de „civice” ar fi, l-au avut ca invitat de onoare la Congresul din 30 
noiembrie 2002 exact pe Sabin Gherman — sătulul de România!!! 

VIII 
Şi diavolul poate invoca Sf. Scriptură” 


Spuneam, în capitolul precedent, că invitatul de onoare al 
Congresului reformiştilor „civici” din UDMR a fost tocmai regionalistul 
Sabin Gherman. Cum stăm atunci cu refuzul „modelului regional 
transetnic”? Există sau nu o relație de complementaritate între acesta şi 
„modelul etnic” de inspiraţie civică? 

Desigur, şi de această dată se vor găsi unii care să ne spună că a 
fost vorba doar de onorarea unei simple invitaţii, de un gest de politeţe 
reciprocă. Chiar aşa? Dacă ar fi fost vorba de congresul UDMR -— mai 
treacă-meargă, dar aici s-a întrunit disidenţa udemeristă, pe cale de a 
provoca o scindare în cadrul Uniunii. Ca atare, orice participare — fie ea şi 
simplă — nu putea să însemne decât o raliere la cauza reformiştilor. (Aşa 
cum a fost şi în cazul episcopului evanghelic Mózes Árpád, a prelatului 
papal Czirjăk Árpád sau a arhiepiscopului romano-catolic de Alba Iulia 
Jakubinyi György — participanţi [efectiv, sau prin scrisori de adeziune] la 
acelaşi congres “pirat” — nemaivorbind de episcopul reformat Tokes 
László). 

Bine-bine, vor spune aceiaşi cârcotaşi, dar aici este vorba nu de 
ralierea lui Sabin Gherman la politica reformiştilor din UDMR, ci — invers 
— de presupusa orientare regionalistă a disidenţilor udemerişti. Şi care-i 
diferența? Cu ce este mai bună pentru noi (pentru români şi România) 
ralierea românului Sabin Gherman şi a regionalismului său transetnic la 
obiectivele antiromâneşti ale „reformiştilor” din UDMR, decât ralierea 
reformiştilor Uniunii la modelul regional promovat de către „sătulul de 
România”? Este, în ultimă analiză, unul şi acelaşi lucru. 

Pe de altă parte, există dovezi clare că participarea preşedintelui 
Ligii Transilvania-Banat la congresul cu pricina n-a fost una protocolară 
sau de adeziune pasivă. După cum există dovezi la fel de clare şi în ceea ce 
priveşte orientarea regionalistă şi pro-Gherman a Blocului Reformist. lată 
ce se putea citi, în acest sens, în „Ziua” din 2 decembrie 2002, sub 
(sub)titlul „Autoadministrare şi regionalism”: 

„Opoziția din UDMR mai doreşte adoptarea unui program politic 
regionalist. Pentru aplicarea acestuia ar vrea să colaboreze cu Liga 
Transilvania-Banat, înființată de Sabin Gherman, precum şi cu adepții 
regionalizării din PNŢCD. Sabin Gherman a declarat, la rândul său, că este 

de acord să coopereze cu membrii comunității maghiare ce vor 
regionalizare.” 

Este suficient de limpede? 

Iarăşi vor fi fiind unii care să ne vorbească de greşeli de traducere 
şi aşa mai departe. Să ne întoarcem atunci la presa de limbă maghiară şi la 
ziariştii aferenți, care n-au avut nevoie de nici o traducere (nici în cazul lui 
sabin Gherman, care, fireşte, a vorbit tot ungureşte — că doar e 
târgumureşean). Reproducem din cotidianul clujean Szabadság (nr. 
279/2.dec.2002) din articolul „Se configurează ruperea în două a UDMR?” 
(Ördög I. Béla): 

„Sabin Gherman, preşedintele Ligii Transilvania-Banat, a declarat: 
« Gruparea Reformistă reprezintă o şansă atât pentru ungurii din Ardeal, cât 
şi pentru românii ardeleni (...). S-a realizat, în sfârşit, cadrul care să permită 
conlucrarea partidelor ardelene române şi maghiare în vederea atingerii 
unor obiective comune». Intervenția lui Gherman a stârnit un ropot de 
aplauze.” 

Întrebăm, iarăşi: este suficient de clar? Ba bine că nu! Strategiile 
naționale şi cele regionale sunt, într-adevăr, complementare, indiferent cine 
le mânuieşte! Se militează pe toate fronturile şi cu toate mijloacele, 
indiferent de pretinse orientări, afilieri sau înregimentări! Mai puţin clară 
este chestiunea cu „războiul din UDMR”. Dacă şi unii şi alţii urmăresc unul 
şi acelaşi scop şi folosesc aceleaşi mijloace, atunci ce au de împărțit, de 
fapt, „moderaţii” şi „radicalii? Ciolanul şi puterea? 

Să mai amânăm momentul concluziilor, să mai acumulăm 
„material tematic” şi să mai aşteptăm măcar până la alegerile din ianuarie — 
poate se va limpezi şi chestiunea cu războiul. (Nu putem ignora, totuşi, că 
printre principalele acuzaţii ale „reformiştilor” figurează, invariabil, 
neorganizarea alegerilor interne şi „lipsa de transparenţă” în gestionarea 
fondurilor!) Până atunci să ne ocupăm mai degrabă de „alianța” UDMR- 
PSD şi de reflectarea ei în presa „aliată”. 

Până una-alta, am rămas datori cu nişte comentarii la editorialul d- 
lui Bodor Pál din „Nyugati Jelen”, din care am reprodus în capitolul 
precedent. Ne interesează, bineînţeles, invocatul paragraf III al Proclamaţiei 
de la Alba Iulia: „libertate națională pentru popoarele conlocuitoare; fiecare 
popor are dreptul să se instruiască şi administreze în limba sa maternă, cu 
instituţii proprii şi cu oameni aleşi din sânul propriei comunităţi”. În 
legătură cu acest paragraf am vrea să-i spunem, d-lui Bodor (şi nu numai) 
următoarele: 

- declaraţia de la Alba Iulia din 1 decembrie 1918 a fost expresia 
dreptului la autodeterminare al poporului român — net majoritar — din 
Ardeal 

- această declaraţie nu angaja România Mare (care nici nu exista 
încă — de jure — la acea dată), ci doar pe regionaliştii români ardeleni — 
reprezentanţi de frunte ai Partidului Naţional Român şi ai Bisericii Greco- 
Catolice — majoritari în respectivul for de decizie; după cum nu-i angaja 
nici pe românii ardeleni de rând — ortodocşi şi unioniști în marea lor 
majoritate, nici Biserica Ortodoxă strămoşească şi nici pe acei corifei (tot 
ortodocşi) ai PNR care militau, atunci şi acolo, pentru unire deplină şi 
necondiționată cu Ţara; 

- cele conţinute în paragraful III al declaraţiei (pentru că, fireşte, 
despre acestea şi despre statutul Arealului discutăm!) au fost gândite, în 
mod evident, pentru un Ardeal independent (sau măcar autonom) şi împărțit 
pe cantoane, după model helvetic; 

- nu România („mică”) s-a unit cu Ardealul, ci Ardealul s-a unit cu 
România — unire necondiționată pe care a impus-o0, în pofida 
„pertractorilor”  regionalişti şi autonomişti, voinţa nestrămutată a celor 
peste o sută de mii de români aflaţi „extra-muros”, prin chiotul lor rămas în 
istorie: „Noi vrem să ne unim cu Țara!” ca atare, nu regionaliştii ardeleni 
şi nu paragraful III al declaraţiei acestora urmau să decidă asupra 
drepturilor naționalităților conlocuitoare, ci, după recunoaşterea de jure — la 
Trianon — a României Mari, conducerea legitimă a statutului național unitar 
român, suveran şi indivizibil. 

În lumina celor de mai sus, orice invocare a paragrafului cu pricina 
— în sensul unei promisiuni nerespectate — a fost şi continuă să fie şi astăzi 
un gest lipsit de temei şi neavenit. 

Cât priveşte drepturile pe care România le-a acordat minoritarilor 
maghiari din Ardeal în perioada interbelică, acestea au depăşit considerabil 
recomandările de la Versailles şi Trianon, nemaivorbind de nivelul la care 
au fost respectate acestea în alte ţări ale Europei. lată câteva date 
edificatoare: 

- între 1919-1928 au fost publicate, în Ardeal, 3186 de cărți în 
limba maghiară — deci o medie anuală de 320 de volume — atunci când în 
1913, de pildă, sub stăpânire maghiară au apărut doar 77! (conform unei 
statistici apărute în 1928 în revista maghiară clujeană „Erdélyi Irodalmi 
Szemle”); 

- între 1919-1924 au fost publicate în Ardeal 1066 cărți ungurești, 
tot atâtea câte au apărut în cele două decenii premergătoare lui 1919 — deci 

sub stăpânire maghiară! (György Lajos, în „Viaţa culturală a ungurilor din 
Transilvania”, Cluj, 1925); 

- acelaşi autor remarcă, în opera citată, că din cele 233 de tipografii 
existente în Ardeal (în 1924) 147 erau ungureşti, deci 61 la sută; 

- cât priveşte presa de limbă maghiară din Ardeal, în 1934, de 
pildă, existau 42 de cotidiane, 52 de săptămânale şi nouă publicaţii cu 
apariție lunară; ceea ce reprezenta de zece ori mai mult decât numărul 
publicaţiilor existente în 1917, sub stăpânire maghiară. 

Mai mult, în această presă de limbă maghiară din Ardeal, 
totalmente liberă, veneau să publice şi autori din Ungaria. lată mărturia 
unui contemporan, octogenarul Faludy György: „În perioada interbelică, 
ungurii din Ardeal se bucurau de mai multă libertate decât cei din Ungaria, 
astfel că mulți scriitori maghiari din patria-mamă, pentru a eluda cenzura 
horthystă, veneau să-şi publice operele în România.” (Declaraţie făcută la 
emisiunea de limbă maghiară a TVR din 8 octombrie 1990 şi, ca prin 
minune, necenzurată). 

Fireşte, aceeaşi situație putea fi regăsită şi în ceea ce priveşte 
libertatea confesională sau dreptul la instruire şi liberă asociere, inclusiv în 
organizaţii politice (Magyar Párt — de pildă). 

Suficient pentru ca o minoritate naţională să-şi poată păstra 
identitatea etnică, culturală şi spirituală? Ba bine că nu! 

Cât priveşte perioada postbelică, minoritatea maghiară a fost nu 
discriminată negativ, ci privilegiată, ca răsplată pentru ferventul 
colaboraţionism manifestat faţă de ocupantul sovietic şi structurile 
comuniste impuse de către acesta. Situaţie ce a durat până la revoluţia 
ungară din 1956, când mercenarii — trădându-şi stăpânul (vezi „Secesiunea 
Ardealului”) — au decăzut, treptat, din statutul privilegiat deţinut până 
atunci, pierzându-şi regiunea autonomă, universitatea maghiară autonomă 
şi hegemonia politică şi administrativă din Ardeal. 

N-a fost vorba, deci, de o privare de drepturi, ci de deposedarea de 
privilegii. Că aşa a fost, o probează situația din „cea mai neagră perioadă 
ceauşistă”, când minoritatea maghiară dispunea, în Ardeal, de următoarele: 

- secţii de limbă maghiară, suficiente şi de nivel corespunzător, la 
toate gradele de învățământ, inclusiv cel universitar; 

- edituri proprii şi cărţi de toate genurile, regăsibile în toate 
librăriile, în sectoare special amenajate; 

- reviste şi ziare mai multe, pe cap de locuitor, decât aveau românii; 

- teatre maghiare (Satu Mare, Cluj, Oradea, Târgu Mureş, Sfântu 
Gheorghe, etc.); 

- operă maghiară (Cluj); 

- institute de învăţământ teologic, de toate gradele şi pentru toate 
confesiunile. 

Despre situaţia din prezent ce să mai vorbim? 

În aceste condiţii, cum mai poate cineva — mai ales ungur fiind — să 
şi deschidă subiectul cu pricina, fără să-i crape obrazul de ruşine, atunci 
când în Ungaria, din cei 250.000 de români existenţi în 1920 au mai rămas 
puţin peste zece mii, cu numele maghiarizat (inclusiv cel de familie!) şi 
care abia o mai rup pe româneşte?!! (Şi care au un singur liceu „românesc”, 
în care singura materie predată în limba română este ...limba română!!!) 

P.S. Celor ce mi-au sărit la beregată — când cu lansarea „Secesiunii 
Ardealului” — pentru că mi-am permis, în partea a 3-a a cărții, să atac 
autonomismul şi (mai apoi) regionalismul PNR şi, respectiv, PNȚ şi, în 
aceeaşi ordine de idei, Concordatul cu Vaticanul (ratificat în 1929 — sub 
guvernarea naţional-ţărănistă), Constituţia federalistă a lui Romul Boilă — 
nepotul lui Maniu (redactată în 1931, sub aceeaşi guvernare) sau 
memorandul regionalist al lui Iuliu Maniu adresat, în 1938, regelui Carol al 
II-lea, le-aş atrage atenţia că la Congresul „Blocului Reformist” al UDMR 
nu numai invitatului de onoare — Sabin Gherman — i s-a făcut o propunere 
de colaborare în ale regionalizării Ardealului, ci şi „adepților regionalizării 
din PNŢCD”!!! 

Şi iată cum lucrurile vin de se leagă! 

IX 
„Cheful cu şampanie” de la Hotel Kempinski — în variantă „civică” 


În episodul al VI-lea am prezentat o „interpretare moderată” a 
„semnificaţiei” vizitei premierului român — de 1 decembrie — la Budapesta. 

A sosit vremea să oferim cititorilor şi o „variantă civică” a acesteia. 
Reproducem din săptămânalul (civic) Erdélyi Napló (nr. 49/10 decembrie 
2002) editorialul intitulat „Recepție perversă”, apărut sub semnătura d-lui 
Nits Arpád: 

„Te-apucă groaza şi numai gândindu-te la ce-ar păți un premier 
român care ar onora invitația la o recepție organizată de omologul său rus — 
la «Intercontinentalul» din Bucureşti — pentru a sărbători împreună cu 
acesta aniversarea Pactului Ribbentrop-Molotov. 

Şi asta este încă floare la ureche. Să ne imaginăm următoarea 
situație: în Ungaria ajunge la putere un partid pentru care, aidoma vecinilor, 
obiectivul prioritar, îl reprezintă, de departe, materializarea intereselor 
naționaliste. În momentul de față un asemenea partid nu există, pentru că 
nici Csurka (Csurka István, preşedintele MIEP — n.n.) n-ar merge până 
acolo încât să conteste dreptul patriei-mamă de a trimite modeste daruri de 
Crăciun rudelor rămase dincolo de hotare. Să presupunem, deci, că prim- 
ministrul provenit din respectivul partid extremist — care în mod normal n- 
ar putea trece granița cu România nici în „travesti” — ar fi invitat la 
Bucureşti, în vara viitoare, pentru a sărbători — acolo — a 63-a aniversare a 
Diktatului de la Viena. Să ne închipuim cam ce s-ar întâmpla dacă Adrian 
Năstase, plin de solicitudine, şi-ar face apariția la această sărbătorire, ba i- 
ar mai aduce cu el şi pe Ion Iliescu şi încă vreo câțiva reprezentanți de 
frunte ai UDRU (Uniunea Democrată a Românilor din Ungaria). 

De fapt, n-are rost să facem presupuneri asupra intensității 
seismului politic ce ar urma, pentru că nu avem termen de comparație: în 
istoria României nu există precedent în acest sens! 

Ăsta e motivul pentru care românii merită Ardealul! Ce vorbesc? — 
merită să se extindă până la Tisa, sau chiar până la Dunăre! Mai mult, în 
caz că popularitatea lui D-209 (probabil numărul de cod al „agentului” 
Medgyessy — n.n.) va creşte în urma celor întâmplate la 1 decembrie, merită 
să ajungă chiar şi la poalele Alpilor! 

P.S. Kovács László a fost atât de amabil încât a divulgat prezența la 
sindrofie a câtorva reprezentanți ai UDMR. Dacă tot a făcut primul pas, 1- 

am ruga să-l facă şi pe al doilea: să ne prezinte lista completă a invitaţilor. 
Nu de alta, dar să ştim şi noi cu cine votăm la Congres!” 

lată, aşadar, cum arată „varianta civică”, apărută nu la Budapesta, 
ci într-un săptămânal de limbă maghiară din România, scris şi tipărit la 
Oradea! 

Şi este doar începutul, subiectul fiind reluat în cel puţin 7-8 
ipostaze. Cu nimic mai prejos, ba dimpotrivă! 

Nu ştim cât vom reuşi să prezentăm în pagina care ne stă la 
dispoziţie, dar orice „fuşereală” ar fi o crimă, „Erdélyi Napló” (Jurnalul 
Ardelean) ridicându-se, de această dată, la nivelul publicaţiei iredentiste 
budapestane Erdélyi Magyarság. Ca atare, chiar cu riscul de a reveni 
iterativ pe parcursul lui decembrie 2002 (sau chiar de a trece în 2003), ne 
vom cantona temeinic în exemplarul cu pricina şi nu-l vom părăsi decât 
după ce vom fi epuizat întreg „filonul”. 

Până una-alta, să vedem ce spune, în fond, d-l Nits în editorialul 
său. lată ideile principale: 

- despre Trianon şi Pactul Ribbentrop-Molotov se poate discuta în 
aceeaşi ordine de idei; 

- pentru statele vecine Ungariei (nu şi pentru Ungaria!!!) interesele 
naționaliste prevalează asupra oricăror alte interese; 

- Adrian Năstase este pus pe picior de egalitate cu ultranaţionalistul 
şi revizionistul Csurka Istvân, sau nici măcar, pentru că Csurka nu s-ar 
opune „cadourilor de Crăciun” pentru cei „rămaşi, fără voia lor, în afara 
graniţelor”! (Aluzie la rediscutarea „Legii Statutului”); 

- Trianonul este echivalent nu numai cu Pactul Ribbentrop- 
Molotov, ci şi cu Diktatul de la Viena; 

- se reiterează ideea cu „poftele românilor până la Tisa sau peste”, 
vânturată deja de ani de zile pe site-urile revizioniste de pe Internet! (vezi 
ciclul MRM); 

- delegația maghiară participantă la recepţia de la Hotel Kempinski 
(Medgyessy, Gâncz, Verestoy, Kelemen, etc.) este considerată o adunătură 
de trădători de neam şi de ţară. 

Şi, repetăm, toate acestea apar nu pe Internet, nu la Budapesta, nu 
în vreo publicație a diasporei maghiare, ci într-un săptămânal de limbă 
maghiară din România!!! 

Desigur, nu este vorba, în ceea ce ne priveşte, de o surpriză 
propriu-zisă, dar ne bate gândul că am pierdut timp şi bani cu abonamente 
în ţări străine, cu corespondențe peste mări şi oceane, cu deplasări pe la 
diverşi furnizori şi aşa mai departe, atunci când trebuia doar să ne oprim la 

un chioşc de ziare şi să întindem mâna după Erdélyi riport, Kronika, 
Szabadság, Nyugati Jelen, etc. sau doar după Erdélyi Napló care, după cum 
am văzut (şi, mai ales, vom vedea), le surclasează pe toate celelalte. În fine, 
mai bine mai târziu decât niciodată! 

Să ne întoarcem, însă, la „filonul” amintit, nu înainte de a-i adresa, 
totuşi, o întrebare autorului editorialului reprodus. Stimate d-le Nits, cum 
de ați uitat, printre „echivalentele” pe care le-aţi imaginat pentru a înfiera 
„sfidarea” şi „provocarea” pe care a reprezentat-o gestul lui Adrian 
Năstase, să pomeniţi şi de unul real, de o provocare şi sfidare autentică ce 
se repetă în realitatea concretă a perioadei post-decembriste şi pe care noi, 
românii, o suportăm cu stoicism de exact 13 ani? 

Despre ce este vorba? Chiar nu ştiţi? Cum să ştiţi, în ţâfna d- 
voastră de (foşti) stăpâni ultragiaţi, de „civilizatori ai bazinului carpatic”, 
de „avanpost al creştinătăţii”, de „occidentali” trădați de către Occident 
etc,etc,etc?!! Cum să ştiţi, când în numele libertăţii — egalității — fraternității 
— în 1848, aţi vrut doar să înlocuiţi jugul austriac cu unul unguresc, 
ignorând total şi reprimând brutal aspirațiile similare ale popoarelor ce 
reprezentau peste 60 la sută din populaţia aşa zisei Ungarii Istorice?! 

Da, d-le Nits, asta a fost esenţa „revoluţiei” d-voastră din 1848 cu 
care vă bateți în piept şi pozaţi în faţa Europei şi a istoriei! lar sărbătorirea 
ei — de 15 martie — pe pământ românesc, pământ udat cu sângele a 40.000 
de români ucişi ca represalii, ca răzbunare pentru bătăile pe care vi le-au 
administrat Iancu şi moții săi, reprezintă o sfidare şi o provocare ce nu 
poate fi nici măcar comparată cu vizita premierului român la Budapesta! 
Care s-a deplasat în capitala ungară pentru a purta nişte discuţii, şi nu 
pentru a agăța vreo opincă pe cupola Parlamentului! 

Acestea fiind spuse, să ne continuăm demersul, filonul cu pricina 
nereclamând nici un fel de „decopertare”. Iată ce publică Erdélyi Napló (în 
acelaşi număr, evident) pe pagina a 4-a, sub titlul „Scrisoare deschisă 
premierului român”: 

„Dr. Eva Maria Barki — juristă specializată în Drept Internaţional — 
s-a adresat, într-o scrisoare deschisă, premierului român Adrian Năstase. 
lată conţinutul scrisorii: «Aţi venit la Budapesta spre a sărbători — aici — 
ziua de întâi decembrie. Ne miră nesimţirea gestului d-voastră. Probabil că 
mentalul colectiv al românilor a fost suficient de spălat pentru a ignora, cu 
desăvârşire, nerespectarea promisiunilor de la Alba Iulia. Această zi 
înseamnă, pentru maghiarimea din Ardeal, 84 de ani de oprimare, umilire 
şi refuz al autodeterminării. Provocările nu duc la reconciliere şi la 
rezolvarea problemelor. Vă somăm, în consecință, să respectaţi — împreună 

cu guvernul pe care-l conduceţi — angajamentele asumate la Alba Iulia. A 
sosit momentul ca poporul maghiar — privat timp de 84 de ani de accesul la 
autodeterminare — să poată beneficia de drepturile sale legitime». 

Scrisoarea — pe care cunoscuta juristă vieneză o semnează în 
numele Comitetului Internaţional Ardelean — se bucură şi de sprijinul 
următoarelor organizații: Societatea Trianon, Mişcarea Revizionistă 
Maghiară, Uniunea Bocskai, HVIM (uniunea celor 64 de judeţe — n.n.), 
Uniunea Descălecat — 2000, Mişcarea Apărarea Pământului Maghiar, 
Societatea Horthy Miklos, Alianța Sfintei Coroane, Cercul Naţional, Sfatul 
celor 100, Uniunea Mondială a Maghiarilor, Platforma Supravieţuirii, Liga 
Tinerilor Patrioti.” 

Deci aşa: o reprezentantă de marcă a revizionismului maghiar — 
declarată persona non grata în România — îl face nesimțţit pe Adrian Năstase 
şi îl somează să respecte o promisiune pe care statul român nu numai că n-a 
făcut-o vreodată, dar nici nu putea s-o facă, dreptul la autodeterminare fiind 
apanajul unei populaţii majoritare! Şi asta într-o publicaţie de limbă 
maghiară din România!!! 

Nu avem ce comenta — chestiunea ne depăşeşte. lar concluziile 
trebuie să le tragă cei vizați. 

Ne-am permite doar să atragem atenția că printre „sprijinitori” 
figurează toată floarea revizionismului maghiar care — iată — pogoară din 
„anonimatul” reţelelor electronice de comunicare pentru a poposi în presa 
scrisă, şi nu oriunde, ci într-un săptămânal ce apare la Oradea! (oraş aflat, 
totuşi, în România!) 

De ce tocmai în Oradea? Probabil că este vorba de „pagubele 
colaterale” ale atât de importantelor curoregiuni şi ale înfloritoarelor (şi, 
negreşit, beneficelor) relații transfrontaliere de colaborare.! 

P.S. S-a remarcat, probabil, că printre sprijinitorii „ultimatumului” 
juristei austro-ungare figurează şi MRM, mişcare căreia i-am închinat un 
întreg volum. 

Poate că acum, în fața acestei „ieşiri la rampă”, vor cădea pe 
gânduri şi scepticii şi refractarii sau, cine ştie, chiar şi unii „europeni de 
nicăieri”. 

Oricum, „tolba” este încă plină. Mai avem ce oferi pentru toate 
aşteptările sau preferinţele. 

X 
„Spălarea ruşinii”! 


În „Adevărul” de 17 decembrie 2002, sub titlul „Demonstraţie 
antiromânească la Budapesta — Peste 40.000 de persoane au demonstrat la 
Budapesta împotriva politicii guvernului maghiar în ceea ce priveşte 
maghiarii de peste hotare”, s-au putut citi următoarele: 

„Duminică 15 decembrie, la Budapesta a avut loc o amplă 
demonstraţie de protest îndreptată împotriva politicii guvernului ungar în 
ceea ce priveşte maghiarii de peste hotare şi împotriva politicii față de 
minorități (care minorități şi de unde? — n.n.) a guvernului ungar. Conform 
cotidianului ungar Magyar Nemzet, citat de RomNET, miile de participanţi 
la demonstraţia organizată de Uniunea Mondială a Ungurilor, de Mişcarea 
pentru o Ungarie Mai Bună şi de Mişcarea Tineretului celor 64 de Comitate 
au plecat din Piaţa Erzsébet din Budapesta şi s-au oprit pe platoul din fața 
Hotelului Kempinski, unde au citit scrisorile trimise de maghiarii care 
trăiesc în ţările vecine şi în Occident. În aceste scrisori, maghiarii de peste 
hotare şi-au exprimat consternarea şi protestul față de faptul că la 1 
decembrie, sărbătoarea naţională a României, premierul Medgyessy Peter a 
participat la recepţia de la Hotelul Kempinski oferită de premierul român 
Adrian Năstase. Cuvântările rostite la demonstraţie au fost întrerupte de 
scandările «Să piară guvernul!», «Să piară Trianon!». În cursul 
demonstraţiei de protest, au fost agitate steaguri ungureşti şi tăblițe 
indicatoare ale localităților de peste hotare locuite de către maghiari. 
Vorbitorii au cerut premierului Medgyessy Péter să-şi dea demisia şi să-şi 
ceară iertare maghiarilor «jigniți în sentimentul lor naţional». «Premierul 
ungar care ciocneşte cupe de şampanie la aniversarea anexării Ardealului 
este ori nebun, ori trădător de patrie, dar probabil că nu prima afirmație este 
cea adevărată în cazul lui Medgyessy Péter», a declarat în cuvântarea sa 
Horvâth Tibor, purtătorul de cuvânt al Mişcării pentru o Ungarie Mai 
Bună.” 

De ce am reprodus cele de mai sus? Fireşte, nu pentru a ne exprima 
nedumerirea față de detaşarea cu care este tratată chestiunea — cu informaţii 
incomplete şi fără comentarii, măcar orientative — în cotidianul cu cel mai 
mare tiraj din ţară. Ne-am obişnuit de mult cu această detaşare (sau cum să- 
i spunem) şi dacă ne miră ceva, ne miră cum a reuşit „Adevărul” să-şi 
creeze — în anumite medii — reputaţia de publicaţie antimaghiară?! De unde 

şi până unde, atunci când de regulă se rezumă doar la nişte simple 
informări? Este suficient să reproduci nişte atacuri la adresa României din 
„Magyar Nemzet” — ca să dăm un singur exemplu — pentru a fi stigmatizat 
drept publicaţie antimaghiară? S-ar părea că da. 

Dar nu despre asta este vorba şi nici măcar despre faptul că 
relatarea din „Curierul”(reprodusă în ultimul număr din 2002 al revistei 
Timpul — 7 zile), de pildă, este apreciabil mai amplă şi mai avizată (se ştie 
şi se subliniază, de exemplu, că cele „64 comitate” ale pomenitei mişcări de 
tineret reprezintă o referire directă, cu viză recuperatorie, la judeţele 
„Ungariei Mari”), ci despre cu totul altceva. (Si dacă tot i-am pomenit pe 
cei de la „Curierul”, am vrea să le spunem — cu titlu pur informativ — că la 
„Cotul Donului”, după cum s-a declarat, la vremea respectivă, în 
Parlamentul Ungar, „nu s-a pierdut nici o picătură de sânge unguresc”! De 
ce? Pentru că în armata ungară, trimisă cu bună ştiinţă la pieire în bătălia 
respectivă, nu se aflau decât soldați recrutați din rândurile minoritarilor 
Ungariei acelor vremuri, în imensa lor majoritate români din Ardealul de 
Nord!) 

Atunci despre ce este vorba? Ce este acel „altceva” pe care vrem 
să-l subliniem? Este vorba de faptul că presa noastră centrală se 
mulţumeşte, de regulă, să redea — post-factum — informaţii (necomentate — 
tot de regulă) despre diversele atacuri antiromâneşti, apelând la diferite 
agenţii de ştiri, fără a face nici cea mai vagă încercare de a urmări 
fenomenul nemijlocit, inclusiv conturarea preliminariilor acestuia. 

Cum s-ar putea realiza aşa ceva? Înduioşător de simplu: urmărind 
presa maghiară, nu neapărat pe cea din Ungaria, ci măcar pe cea de limbă 
maghiară din România. 

Dacă cotidianele centrale (interesate, cât de cât, de problema în 
discuţie) — pentru că despre ele este vorba — ar proceda astfel, fenomenul de 
care ne ocupăm şi-ar pierde aparența de „generaţie spontanee”. 

Şi iată-ne ajunşi — volens-nolens — la joncţiunea cu ultimul episod 
al ciclului la care trudim, la „filonul” (abia atacat) din „Erdélyi Napló” (nr. 
49/10 decembrie 2002). 

Dacă cei de la „Curierul”, „Adevărul” şi alte câteva (destul de 
puţine ) publicaţii centrale care au semnalat respectiva demonstraţie din 
capitala ungară ar fi deschis paginile exemplarului citat, ar fi putut remarca 
— alături de o hartă a Ungariei Mari (în colțul de jos din stânga al primei 
pagini) şi multe alte lucruri interesante — şi un „Apel” redat în pagina a 
patra, identic cu cele regăsibile în presa din Ungaria sau pe Internet 


(http://magyarhaza.inforum.hu/fooldal.htm), apel ce mobiliza forțele 

maghiare interesate în „a spăla ruşinea” pe care a reprezentat-o 
„sărbătorirea în Ungaria a anexării Ardealului” (la România — fireşte) şi 
încă cu participarea conducerii statului maghiar! 

Aşi, de unde atâta interes pentru o „chestiune minoră”?! 
(nemaivorbind de penuria de traducători avizaţi!) 

Desigur, gestul nostru este tardiv, şi nu avea cum să fie altfel — în 
condiţiile oferite de o publicaţie cu apariție săptămânală, dar, oricum, față 
de ceea ce ne-am propus, în general (monitorizarea presei de limbă 
maghiară) şi, în particular, (epuizarea „filonului” cu pricina), nu avem ce să 
ne reproşăm. 

Să trecem, însă, la reproducerea respectivului apel („la 
demonstraţie de protest”): 

„La întâi decembrie, dată ce comemorează cea mai amplă mutilare 
a teritoriului statului maghiar milenar, premierul ungar, împreună cu 
omologul său român, au sărbătorit ruperea Ardealului din trupul Ungariei 
precum şi începutul robiei a milioane de unguri, robie perpetuată până în 
zilele noastre. 

1 decembrie este o zi de doliu atât pentru conaţionalii noştri din 

Ardeal, cât şi pentru ungurii de pretutindeni, realitate pe care prim- 
ministrul Ungariei o ignoră, trecând cu vederea şi impertinenţa 
provocatoare a gestului care supralicitează sărbătorirea de anul trecut de la 
Miercurea Ciuc. 
Ungaria a suportat, fără replică, repetatele amenințări ale 
politicienilor români vizând o a treia ocupare a Budapestei de către armata 
română. 
Ungaria a suportat, fără replică, faptul că România şi-a ales ca imn 
național un cântec al cărui caracter profund antimaghiar nu poate fi pus la 
îndoială. 
Ungaria a suportat, fără replică, faptul că România a decretat ca zi 
națională o dată care marchează înrobirea a două milioane de unguri. 

Dar cele întâmplate acum depăşesc orice limită! Ele reprezintă un 
atentat la cel mai elementar fair-play, un atentat la demnitatea maghiară! 

Să spălăm ruşinea! 

Fiecare ungur care consideră că amputarea Ardealului nu poate fi o 
sărbătoare pentru el, care crede că şi ungurii ardeleni sunt tot maghiari, care 
consideră că demnitatea naţională i-a fost tăvălită în noroi, să vină la 
demonstraţia noastră din 15 decembrie 2002! 

Locul de adunare: Piaţa Kossuth, lângă statuia lui Károlyi Mihály. 

Desfăşurarea mitingului de protest: Piaţa Erzsebet.” 

-Uniunea Mondială a Ungurilor- 


Mişcarea pentru o Ungarie Mai 


Mişcarea pentru cele 64 judeţe Bună 


Şi, repetăm, apelul reprodus (pe care nu-l mai comentăm) a apărut, 
printre altele, şi într-o publicaţie (de limbă maghiară) din România, la data 
de 10 decembrie 2002!!! 

Aşa, cu „democraţia originală” din România! 

Aşa, cu „mult periclitata” libertate a presei din România! 

Ce să mai vorbim despre „loialitate”, „alianţe” sau „protocoale”?!! 


P.S. Cât priveşte pomenita „detaşare” a celor de la „Adevărul”, mai 
trebuie să amintim de un articol (tot nesemnat!) apărut în respectivul 
cotidian central la data de 30 decembrie 2002, sub titlul „Sute de manifeste 
care cer autonomia Transilvaniei - împrăştiate la Cluj”. 

Este vorba de un manifest bilingv (româno-maghiar, fireşte) în care 
sunt prezentate, în rezumat, arhicunoscutele idei şi sloganuri ale lui Sabin 
Gherman (fără ca acesta să fie pomenit în text şi fără ca cineva să semneze 
sau să-şi asume paternitatea inițiativei). Numai că, până când varianta 
maghiară este întocmită ireproşabil din punct de vedere stilistic şi 
gramatical, cea românească pare a fi o traducere de proastă calitate, ba — 
pupăză peste colac — şi înţesată cu elementare greşeli gramaticale. 

Oare care să fie concluzia ce se impune? 


P.P.S. Desigur, cei de la „Adevărul” nu remarcă cele de mai sus, 
ba, mai mult, pe parcursul articolului — în citatele extrase din varianta 
românească a manifestului (ambele texte fiind redate în facsimil) — 
corectează, automat şi cu o sublimă inocenţă, greşelile respective! 

XI 
Călăii pozează în victime 


Iarăşi va trebui să-i neglijăm pe „aliaţi” (ne referim, fireşte, doar la 
presa acestora) pentru a reproduce de pe prima pagină a „Adevărului” din 
15 ianuarie 2003 articolul intitulat: „În Mureş, unui grof care a comandat 
masacrarea a două sute de români şi evrei i s-au ridicat statui”. Iată textul 
integral: 

„De mai multă vreme, în curțile bisericilor romano-catolică din 
Reghin şi reformată din Lunca Mureşului, comuna Aluniş, judeţul Mureş, 
tronează sfidător busturile criminalului de război Wass Albert. Groful sus- 
numit este autorul moral şi material a două masacre comise de horthyşti în 
luna septembrie 1940 în localităţile Sucutard şi Mureşenii de Câmpie din 
judeţul Cluj, în urma cărora nu mai puţin de 55 de copii au rămas orfani. 
Dovezile sunt prezentate de preşedintele Asociaţiei Naţionale «Cultul 
Eroilor şi Martirilor» (Mureş), colonel(r) Vasile T. Suciu. Două evreice, 
surorile Estera şi Rozalia Mihaly şi doi țărani români, loan Căţi şi Iosif 
Moldovan, din comuna Sucutard, au fost puşi să-şi sape groapa şi apoi 
împuşcaţi. Mormântul comun a fost păzit vreme de mai multe luni, pentru 
ca rudele să nu dezgroape morţii şi să-i înhumeze. Alţi 11 săteni au fost 
torturați bestial, iar un tânăr de 18 ani a decedat în urma bătăilor la care a 
fost supus. La Mureşenii de Câmpie, ca urmare a poruncii aceluiaşi grof şi 
a tatălui său, au fost asasinați cei cinci membri ai familiei preotului greco- 
catolic Andrei Bujor, şi alți 6 săteni (inclusiv o gravidă în luna a noua). 

Vasile T. Suciu susține că Wass Albert nu-i străin nici de masacrul 
de la Sărmaş, din septembrie 1944, în urma căruia au pierit 126 de evrei şi 
mai mulți români. Wass a fugit în octombrie 1944 cu trupele horthyste în 
Ungaria, iar apoi s-a refugiat în Statele Unite ale Americii. În martie 1946 a 
fost judecat în contumacie şi condamnat la moarte, confiscându-i-se şi 
averea, de către Tribunalul Poporului din Cluj. (H.nr.1 din 13.03,1946). Se 
pare că, după schimbarea de regim din 1989 din Ungaria, ar fi vrut să 
revină în această țară, dar n-a obținut agrementul necesar, deşi la 
Budapesta, în fruntea bucatelor, se afla un guvern de dreapta. Vasile T. 
Suciu mai ştie că urna cu cenuşa lui Wass Albert, care s-a sinucis în S.U.A. 
de teama răzbunării cercurilor evreieşti, a fost introdusă clandestin în ţară şi 
îngropată în parcul castelului Brâncoveneşti din judeţul Mureş. Preşedintele 
Asociaţiei Naţionale «Cultul Eroilor şi Martirilor» cere să fie înlăturate cele 

două busturi, aşa cum prevede 0.U.31/2002, care se referă la cei ce-au 
săvârşit infracţiuni contra păcii şi omenirii şi au fost condamnaţi definitiv 
de o instanţă judecătorească (S.P.A.)” 

De ce am reprodus articolul de mai sus? Desigur, nu pentru a face 
mea culpa în legătură cu „detaşarea” de care i-am acuzat pe cei de la 
„Adevărul” în episodul precedent, aceasta (detaşarea) fiind la fel de 
prezentă şi în cazul de faţă. De ce? Pentru următoarele motive: 

- în urmă cu mai bine de un an, în săptămânalul Timpul — 7 zile, am 
relatat, pe larg, despre cele prezentate, ca o chestiune inedită, în paginile 
„Adevărului”; 

- în urmă cu mai multe luni, am reluat subiectul — în acelaşi 
săptămânal — în legătură cu înhumarea urnei şi cu amplasarea bustului lui 
Wass Albert (operă a sculptorului Kolozsy Sândor din Sidney — Australia, 
preşedintele Uniunii Mondiale Ardelene); 

- mai mult, chiar şi „Adevărul”, spre finele anului 2001, s-a ocupat 
de subiectul respectiv (C.Stănescu), pe marginea unei interpelări 
parlamentare care a stârnit protestul preşedintelui Uniunii Scriitorilor din 
Ungaria, domnul Pomogâts Bela (Wass Albert fiind, printre altele, şi un 
reputat scriitor). 

Aşa stând lucrurile, articolul reprodus nu infirmă, ci confirmă 
detaşarea cu pricina. 

Dacă am procedat la reproducerea respectivă, am făcut-o din două 
motive. O dată, pentru că o confirmare este oricând bine venită. (ne referim 
fireşte, la mărturia avizată a d-lui colonel Vasile T. Suciu, preşedintele 
„Asociaţiei Naţionale — Cultul Eroilor şi Martirilor”;cu o singură rezervă: 
repatrierea i-a fost refuzată lui Wass, în 1996, de către guvernul socialist al 
lui Gyula Horn). 

În al doilea rând, pentru că respectiva impertinență cinică şi 
provocatoare se manifestă şi prin minimalizarea şi denaturarea etnocidului 
în discuţie. Cititorii îşi vor fi amintind, dintr-un capitol precedent, de nişte 
„interpretări? ale celor petrecute, în septembrie 1940, la Ip: ba că 
„partizanii români” ar fi deschis focul, iar unitatea maghiară ar fi ripostat, 
ba că „cele două fete ale preotului ortodox ar fi tras din turnul bisericii...” şi 
aşa mai departe. Ei bine, de această dată, suntem în măsură să oferim 
cititorilor noştri o nouă mostră de obrăznicie, cinism şi impietate, o variantă 
care le depăşeşte pe cele amintite, inclusiv (sau mai ales) în stupiditate, 
apărută — cum altfel? — tot în presa „aliaţilor”: 

„La doar o săptămână de la reanexarea Ardealului de Nord (la 
Ungaria — n.n.) doi ofițeri maghiari, aflaţi întâmplător la Ip, au fost 

victimele unor scrisori (plicuri) cu încărcătură explozivă. Armata maghiară 
a trecut consecutiv celor întâmplate, la represalii, mobilizând un detaşament 
de pedeapsă, care, la data de 14 septembrie 1940, a masacrat populația 
românească din respectiva localitate aflată, atunci, sub jurisdicție maghiară. 
Au fost ucişi 157 de români, inclusiv femei, copii şi bătrâni, limitele de 
vârstă oscilând între trei săptămâni şi 80 de ani.” (Am reprodus din articolul 
„Convieţuire într-o comună-martir din Sălaj”, apărut, la data de 4-5 
ianuarie 2003, în cotidianul „"Kronika”, la pagina a 5-a). 

lată, aşadar, o a treia variantă care încearcă să pună vina tot pe 
români şi să prezinte monstruozitatea pură, bestialitatea dezlănţuită drept 
represalii de război!!! 

Si chiar dacă ar fi fost aşa, raportul de 157 la doi este la fel de 
monstruos, nemaivorbind de sugarul de nici o lună sau de bătrânul de 80 de 
ani! Dar n-a fost aşa!!! Dovadă stă, pe lângă mărturiile din epocă şi cele ale 
urmaşilor, însăşi existenţa celor trei variante reproduse (şi câte —or mai fi 
fiind)!!! Ce altă dovadă mai bună că este vorba de o neruşinată fabulație?!! 

La urma urmei, de ce să ne mirăm, atunci când nimeni, niciodată şi 
nicăieri nu şi-a exprimat regretul pentru cele întâmplate, darămite să-şi 
ceară iertare? Atunci când tupeul, neruşinarea şi disprețul merg până acolo 
încât criminalilor din 1940 li se ridică — pe pământ românesc — statui de 
comemorare şi cinstire?!! 

Cât priveşte stupiditatea de care aminteam, iată că „partizanii 
români” din Ip foloseau, deja în 1940, o recuzită demnă de Al-Qaeda! Dacă 
ne-am putea detaşa de tragismul evocării, ar trebui să exclamăm: de râsul 
lumii! 

Oameni buni, nu aşteptăm scuze — ştim că nu sunteţi în stare de aşa 
ceva — dar măcar lăsaţi-o moartă, nu mai deschideţi subiectul. Chiar vă 
lipseşte acea elementară decenţă care să vă determine măcar să tăceți? 

S-ar părea că da, pentru că iată ce putem citi, sub titlul „Un an nou 
mai fericit, Reiner T6ni!”, pe pagina a ll-a a aceluiaşi exemplar al 
„Kronika” din 4-5 ianuarie 2003: 

„În anul în curs, să sperăm că va fi eliberat şi ultimul deținut politic 
din România — Reiner Antal. Victimă a celebrului proces Agache, acesta s- 
ar putea elibera — pe bază de bună purtare — la data de 3 februarie 2003. 
Deşi, n-ar fi exclus ca ceangăul să fie ţinut în continuare în detenţie, dacă 
tot a îndrăznit să ridice mâna asupra unui milițian român. Pentru cei ce 
n-ar şti: Reiner Tóni a fost condamnat pentru participarea la uciderea acelui 
maior de miliţie Agache Aurel, pe care mulțimea l-a linşat în 22 decembrie 
1989 la Târgu Secuiesc. 

Sunt de acord că linşajul nu este un gest prea elegant, dar, 
recunosc, dacă-l întâlneam pe Agache înaintea nefericiților care ulterior au 
fost condamnați, mai mult decât probabil eu eram cel aflat astăzi după 
gratii. Pentru că sau îl lichidam eu, sau mă lichida el pe mine. Să ni-l 
imaginăm pe servul lui Caligula maltratând pe cineva din simplul motiv că 
acel cineva nu respectă onorurile cuvenite calului imperatorului — 
proclamat senator prin lege! Un astfel de „serv” a fost maiorul Agache, 
oricât ar încerca să-l dezvinovăţească fiul său, care se zbate de 12 ani 
pentru a-i întemnița şi distruge pe participanţii la linşajul cu pricina. Ceea 
ce, din partea unui fiu este, pe undeva, firesc, dar pentru memoria tatălui 
său uitarea ar fi fost preferabilă, ecoul faptelor sale reprobabile ştergându- 
se, treptat, din conştiinţa publică. 

În amiaza zilei de 22 decembrie tot miliţianul de bun-simţ s-a 
ascuns, s-a făcut nevăzut, pentru a aştepta liniştirea apelor, pentru a nu 
stârni, chiar şi prin simpla prezenţă, furia ţinută în frâu timp de 50 de ani. 
Agache nu! Într-un oraş civic secuiesc, care a suferit cel mai mult de pe 
urma regimului (dat fiind faptul că a fost transformat — dintr-o aşezare mic- 
burgheză — într-un avorton comunist), maiorul Agache, la ora izbucnirii 
revoluţiei, a apărut, agitându-şi pistolul în intenţia de a face ordine, tocmai 
în piața centrală a oraşului! 

Sincer să fiu, dacă aş fi fost atunci acolo, l-aş fi omorât cu mâna 
mea! lar sărmanul Reiner Tóni zace în închisoare, deşi n-a făcut altceva 
decât ceea ce aş fi făcut şi eu sau, în egală măsură, cei 20.000 de locuitori ai 
Târgului Secuiesc 

La sfârşitul anilor '80, nemaiavând ce mânca, maică-mea — 
membră CAP — lucrând chiar pe fostul nostru pământ, a îndrăznit (ajutată 
de mine şi de Reiner Tóni) să adune cartofii rămaşi în urma maşinii de 
recoltat şi să-i pună în saci, în intenţia de a-i duce acasă. Numai că maiorul 
Agache, - spaima deţinătorilor ilegali de aur, era specializat şi în 
„flagranturi” de acest gen: a apărut ca din pământ, ne-a golit sacii şi ne-a 
aplicat şi o amendă usturătoare. Nouă, adevăraţilor proprietari ai 
pământului care a rodit cartofii! EI, sluga calului lui Caligula! 

Amintiri asemănătoare au şi ceilalți 20.000 de oameni ai locului. 

Trebuie să recunosc că pe Agache, în pofida armoniei care-o fi 
domnind în familia sa (mixtă!-n.n.), l-aş fi lovit şi eu cu picioarele, până la 
ultima răsuflare, ca pe un animal turbat! 

Nu sunt adeptul pedepsei cu moartea într-un stat democratic, dar 
oamenii oricărei dictaturi — fie ei fascişti ori comunişti — trebuie stârpiţi, aşa 

cum au fost stârpiți Hitler, Szálasi sau Ceauşescu şi cum ar fi trebuit stârpiţi 
Stalin, Brejnev, Hruşciov şi multe alte hiene. 

Şi faţă de cele de mai sus, în slăvita Românie, tocmai „democratul” 
preşedinte Constantinescu îl înaintează, post- mortem, la gradul de colonel 
pe Agache Aurel. În aceeaşi ţară, exact de 12 ani sunt prigoniţi cei ce şi-au 
pierdut cumpătul, în amiaza zilei de 22 decembrie, văzându-l pe Agache — 
acest câine turbat al comunismului — mărşăluind, cu pistolul în mână, prin 
centrul oraşului. 

Reiner Tóni a venit din Moldova, unde, în calitatea sa de ceangău 
ungur a avut ocazia să guste din plin „binefacerile” național-comunismului. 
Strămoşii săi au fost acei colonişti germani care, într-un moment de rătăcire 
mentală, au sperat să găsească în Moldova pământul făgăduinței, devenind, 
mai apoi, ceangăi unguri — în ideea că le va fi mai bine. Tóni, căutând 
acelaşi „mai bine”, dacă nu pentru el, măcar pentru copiii lui, a trecut în 
secuime. În van. Este ceva ce statul român nu pricepe sau nu vrea să 
priceapă: nu poate exista linişte şi pace în rândurile ungurilor, secuilor şi 
ceangăilor, până când statul apără elemente naţional-comuniste, până când 
decorează pe cineva pentru simplul motiv că este român şi a fost, 
întâmplător, ucis de către unguri. Şi nu poate exista pace, până când cineva 
nu-şi va pune cenuşă în cap şi nu va cere iertare pentru întreg genocidul din 
ultimii 80 de ani. 

Vinovăţia maiorului Agache Aurel nu poate fi pusă la îndoială, aşa 
cum nu poate fi pusă nici cea a ultimului „gazator” al lagărelor naziste de 
exterminare. Cu toţii am trăit, până în '89, într-un imens lagăr de 
exterminare. Printre victime au fost unii care, la eliberare, au ridicat mâna 
asupra călăilor. Este cazul lui Reiner Tóni şi a celorlalți condamnați din 
Târgul Secuiesc. 

Dacă nu avem voie să-ți mulţumim, măcar să-ți spunem că suntem 
alături de tine. 

Un an nou mai fericit, Reiner Tóni!” (Sántha Attila) 

lată, aşadar, aceeaşi perseverență patologică în a denatura faptele, 
în a transfera propria vinovăție asupra altora, în a-i transforma pe călăi în 
victime şi viceversa. 


P.S. Desigur, cele reproduse în final ar merita un comentariu mai 
amplu. Poate într-un număr viitor. Până atunci să subliniem doar faptul că 
ziarul „Kronika” este una din cele mai moderate (şi, deci, mai „aliate”) 
publicaţii dintre cele care fac obiectul „monitorizării” noastre. 

XII 
„Denaturarea adevărului istoric” de către preşedintele României 


Deci aşa: 

Ungaria este profund ofensată de faptul că Imnul Naţional al 
României ar avea un indiscutabil caracter antimaghiar?!! 

Ungaria este profund ofensată de faptul că Ziua Naţională a 
României marchează înrobirea a „ două milioane de maghiari”?!! (şi nu 
eliberarea din robie a de trei ori atâţia români şi constituirea statului unitar 
român!) 

Ungaria este profund ofensată de prezența premierului român la 
Budapesta de întâi decembrie, dată ce aminteşte de „cea mai amplă 
mutilare a statului maghiar milenar”! 

Ungaria este profund ofensată chiar şi de sărbătorirea Zilei 
Naţionale a României (în 2001) la Miercurea Ciuc, localitate aflată pe 
teritoriu românesc, în plin centrul țării!!! 

Şi, fireşte, nu numai Ungaria este ofensată, ci şi maghiarimea din 
„părțile amputate la Trianon”! (Am adus deja, în acest sens, atâtea 
argumente şi dovezi, încât repetarea lor nu numai că ni s-ar părea superfluă, 
dar a ajuns literalmente să ne şi obosească). 

Ce înseamnă cele de mai sus? Înseamnă amestec în chestiunile 
interne ale unui alt stat — în cea mai bună tradiţie a „Doctrinei Brejnev”, 
dar, negreşit, mai înseamnă şi convingerea (sau măcar speranța) că cele 
statuate cu peste 80 de ani în urmă — la Trianon — au un caracter provizoriu. 

Sau nu este aşa? De unde atunci zdroaba disperată de a restabili 
realități, structuri, instituţii, proprietăți etc. pretrianonice, în totală 
disproporție cu nevoile reale ale unei minorităţi naţionale, dar şi cu 
ponderea acesteia în teritoriu? De unde zdroaba disperată în a falsifica — 
pro domo — istoria locului, mai veche sau mai nouă? De unde pretenţiile de 
„parte constitutivă de stat”, „naţiune coparteneră” sau „asociată la putere” 
(celei române) şi aşa mai departe? De unde contestarea, pe toate căile şi 
prin toate mijloacele, a celor statornicite la Trianon şi reconfirmate de-a 
lungul timpului? De unde toate iniţiativele legislative de tipul „Legii 
Statutului” (şi a succedaneelor acesteia) menite a crea un statut de 
cosuveranitate asupra Ardealului? De unde tupeul şi neobrăzarea de a-i 
transforma pe călăi în victime (şi viceversa) sau de a ridica statui — pe 
pământ românesc — criminalilor de război de tipul/teapa lui Wass Albert? 

Desigur, întrebările de mai sus ar putea continua mult şi bine. Să ne 
oprim la una singură şi cea mai recentă dintre ele: de ce incomodează şi 
irită, în mod mai mult decât vizibil, marcarea a 84 de ani de la instalarea 
administraţiei româneşti în Ardeal, în ianuarie 1919? (Ne referim, fireşte, la 
discursul preşedintelui Iliescu rostit, la Cluj-Napoca, în urmă cu câteva 
zile). 

lată ecourile acestui discurs, aşa cum apar ele în presa de limbă 
maghiară din România. Reproducem, pentru început, un titlu din cotidianul 
clujean Szabadság (nr.13/20 ianuarie 2003): „Sărbătorire mascată la Cluj — 
administrația românească împlineşte 84 de ani?” 

Deci aşa: evenimentul respectiv nu poate fi sărbătorit în România, 
la nivel de instituție prezidenţială şi guvern, decât mascat?!! 

Carevasăzică: preşedintele României, în prezenţa premierului şi a 
mai multor membri ai guvernului şi structurilor guvernamentale, la Cluj, 
trebuie să recurgă la o stratagemă disimulatorie pentru a putea marca 
împlinirea a 84 de ani de la instalarea administraţiei româneşti?!! 

Mai e nevoie de vreun comentariu? 

Să vedem însă ce urmează după articolul cu pricina (care e o 
simplă informare), „Mi is történt 1919-ben?” (Ce s-a întâmplat, de fapt, în 
19197): 

„Ieri, la Cluj, au apărut preşedintele, premierul, mai mulţi miniştri, 
actualul prefect şi câţiva foşti prefecți. Deşi amintiții demnitari au venit în 
urbea noastră, aparent cel puțin, pentru a purta convorbiri în legătură cu 
reforma administrației publice, în realitate scopul întâlnirii a fost 
sărbătorirea a 84 de ani de la instalarea administraţiei româneşti. Mărturie 
stă, în acest sens, şi faptul că în cadrul respectiv a fost lansat volumul 
«Prefecţii judeţului Cluj», în care, alături de o monografie cu profil de 
administrație publică a judeţului, apare şi numele celor ce au deținut funcția 
respectivă, de la anexarea Ardealului la România şi până în zilele noastre. 

Ce s-a întâmplat, de fapt, cu 84 de ani în urmă? Cităm din Scurta 
Istorie a Ardealului (Editura Academiei, Budapesta, 1989). Conform sursei 
menționate, după Marea Adunare din 1 decembrie de la Alba Iulia guvernul 
maghiar îl numeşte guvernator al Ungariei de Est, pentru a administra 
teritoriul Ardealului, pe profesorul Apâthy. Paralel, la Sibiu ia ființă 
Consiliul Dirigent Român, care îşi arogă calitatea de organ de conducere al 
întregului Ardeal. 

La data de 22 decembrie se convoacă, la Cluj, o mare adunare 
menită a impune dreptul la autodeterminare al populaţiei maghiare. În ciuda 
faptului că generalul Moşoiu, comandantul armatei române regale pătrunse 

în Ardeal, ameninţă că va pune tunul pe mulțime, se adună aproximativ 
40.000 de oameni, unguri în majoritate, dar şi (socialişti) români, şvabi, 
saşi, care pretind, în cadrul unei Ungarii unitare şi indivizibile, drepturi 
egale, libertate şi autodeterminare pentru toate popoarele trăitoare în 
Ardeal. 

În 23 decembrie trupele regale române ocupă Clujul, instituie 
starea de asediu şi trec la represalii. Organizațiile politice sunt desființate, 
libertatea de circulaţie este abolită iar adunările publice interzise. Apâthy 
este arestat. După ocuparea Clujului, armata română îşi continuă înaintarea. 

În 24 ianuarie 1919, Consiliul Dirigent Român desființează 
organele administrative locale şi judeţene şi numeşte prefecţi români în 
fruntea judeţelor. In continuare, salariaţii de stat şi funcționarii publici sunt 
somaţi să depună jurământul de fidelitate faţă de regele Ferdinand, în 
pofida faptului că, conform normelor dreptului internaţional, Ardealul 
aparținea încă Ungariei” (P.A.M.) 

lată, aşadar, „adevărul istoric” pe care — în viziunea celor de la 
ziarul Szabadság — preşedintele României şi-a permis să-l denatureze în 
discursul ținut la Prefectura din Cluj-Napoca! (Cât priveşte sursa folosită de 
către PAM de la Szabadság — Scurta Istorie a Ardealului, editată de către 
Academia de Ştiinţe din Ungaria — să nu deruteze pe nimeni data apariției: 
volumul a fost reeditat, fără nici o modificare, în 1993! Iar falsul istoric pe 
care îl promovează este în deplină concordanță cu restul conţinutului: 
ungurii, în 896, n-au întâlnit nici picior de român în bazinul carpatic; 
românii au venit din sudul Dunării şi s-au infiltrat în Ardeal începând cu 
sfârşitul secolului al 13-lea; Trianonul a fost un „tratat imperialist de pace, 
care a impus mari nedreptăți naționale” etc., etc., etc.) 

Alianţă, alianță... dar până aici! Ardealul a fost ocupat cu forţa 
armelor iar Trianonul a fost un diktat! 

Sau nu aşa se pune problema? 

Şi încă varianta PAM alias „, Scurta Istorie” este una moderată. Să 
vedem ce scrie d-l Mészáros István în Erdélyi Napló din 21 ianuarie 2003, 
la pagina a 14-a: 

„Trupele române care au ocupat Ungaria (şi, bineînţeles, Ardealul) 
în 1919 au provocat, prin jaf, vandalism şi deportări, pagube imense ţării, 
cifrate la 1,3 miliarde forinți. Au fost furate 1169 locomotive, 1578 
vagoane de persoane, 64 vagoane-restaurant, 527 vagoane de mesagerie 
39.971 vagoane de marfă. Nemaivorbind de prada găsită în Ardeal cu 
ocazia anexării forțate. Şi iată că, după abia 25 de ani, adică în timpul celui 

de al doilea război mondial şi după, Ardealul şi Ungaria au fost din nou 
prădate de către aceleaşi hoarde.(...) 

I s-a spus pace, dar numai pace n-a fost, judecând după ura, frica şi 
nesiguranța care au pus stăpânire pe întreg bazinul dunărean. La începutul 
anilor "20, România tremura la gândul că va pierde teritoriile furate 
Ungariei. Represaliile la care au recurs românii, cu precădere în Ardeal, au 
fost de o cruzime de neimaginat. Portul maghiar, dansul maghiar, vorba 
maghiară erau pedepsite cu amenzi usturătoare sau cu închisoarea. 
Funcţionarilor li s-a interzis să dea informaţii în limba maghiară, inclusiv 
pe căile ferate. Au fost dărâmate toate clădirile, monumentele şi statuile 
care aminteau de trecutul istoric al ungurilor.(...) Au fost confiscate toate 
cărțile şi tipăriturile în limba maghiară, chiar şi traducerile din Homer, 
Goethe, sau Shakespeare. În loc să încerce să-i câştige pe noii săi supuşi, 
România i-a pus în jug şi i-a terorizat. Întreg Ardealul gemea de soldați, 
jandarmi, poliţişti şi spioni.” 

lată, aşadar, cum arată ecourile discursului prezidențial! 

Reconciliere de tip franco-german? Să fim serioşi! Până-i hău” şi 
părău” ! 

Şi ce-a declanşat această revărsare de ură şi minciună? Faptul că 
preşedintele României a îndrăznit, în România, într-un oraş din Ardeal să 
spună câteva cuvinte, întru totul în concordanţă cu adevărul istoric, despre 
realităţile anului 1919 şi ale perioadei interbelice privind Ardealul şi 
oamenii săi. Atât şi nimic altceva! 

Reconcilierea lui peşte! 

Sau eu oi fi extremistul? Pentru că traduc, săptămânal, din 
respectiva revărsare de ură şi de minciună? 

Fac o selecţie tendenţioasă şi traduc numai excepţiile? Pentru 
numele lui Dumnezeu, dar pot să umplu revista şi încă şapte pe deasupra! 
Şi tot mai rămâne un munte, de care — vorba lui Van Loon — mi-am frecat 
doar ciocul o dată la o mie de ani!!! 

XIII 
Cea mai bună apărare este contraatacul 


Vorbeam, în capitolele precedente, despre cei ce — incapabili de a 
recurge la scuze — ar putea avea măcar elementara decenţă de a tăcea, de a 
nu mai deschide subiectul. 

Aş, de unde atâta decenţă? În loc de aşa ceva, avem parte de 
falsificarea istoriei şi de invitaţia de a ne pune NOI cenuşă în cap pentru ,, 
genocidul practicat în ultimii 80 de ani”! Se procedează, cu totală 
dezinvoltură, nu numai la negarea faptelor, dar şi la inversarea rolurilor, la 
transferarea vinovăţiei de la călău la victimă. 

Aşa stând lucrurile, nu avem de ce a ne mira nici de reacţia — care 
n-a întârziat să apară — la „cazul Wass”. Este chiar titlul de pe prima pagină 
a săptămânalului Erdélyi Napló ( nr.4/28 ianuarie 2003 - Oradea), care, 
plasat sub fotografia 6/9 a contelui de Ţaga, ne trimite la pagina a 14-a a 
publicaţiei. Aici, sub titlul „Wass Albert, a tömeggyilkos?” (Wass Albert, 
autor de masacre?), este reprodus, de fapt, un articol din Magyar Nemzet ( 
Budapesta) semnat de către Keresztes Lajos. lată textul ( aproape ) integral 
al articolului: 

“În numărul din 16 ianuarie 2003 al cotidianului Népszabadság 
(din Budapesta — n.n.) a apărut un interesant material, sub semnătura 
corespondentului clujean al publicaţiei respective. Acesta reproduce 
interviul acordat ziarului Adevărul de către Vasile T. Suciu, colonel în 
rezervă şi preşedintele Asociaţiei Naţionale - Cultul Eroilor şi Martirilor ( 
Mureş). 

Suciu, prevalându-se de O.U. nr. 31/2002, pretinde îndepărtarea 
busturilor cunoscutului scriitor Wass Albert, amplasate în localitățile 
Reghin şi Lunca Mureşului. Respectiva ordonanță a guvernului român, 
conform căreia în România este interzisă ridicarea de statui criminalilor de 
război sau botezarea unor străzi şi piețe cu numele acestora, a fost emisă, la 
presiuni americane, în martie anul trecut. 

Principala (pre) condiție de aderare la NATO pe care SUA au 
impus-o României, alături de despăgubirea victimelor pogromurilor 
antievreieşti din timpul celui de al doilea război mondial, a fost tocmai 
stoparea deşănţatului cult pentru Antonescu, care a năpădit după 1989 
întreaga ţară. Pentru ca acum, exact această măsură anti-antonescu să fie 
invocată de distinsul militar în vederea îndepărtării busturilor lui Wass 

Albert, pe motiv că acesta ar fi fost condamnat la moarte în contumacie, în 
1946, de către Tribunalul Poporului din Cluj. 

După cum se susține în Adevărul, armata regală maghiară, cu 
ocazia pătrunderii în Ardeal în 1940 şi la porunca lui Wass, ar fi ucis, în 
Sucutard şi Mureşenii de Câmpie, români şi evrei, de pe urma celor 16 
victime rămânând 55 de orfani. Acelaşi ziar afirmă că Wass n-ar fi străin 
nici de uciderea, în 1944, a 126 de evrei din Sărmaş de către aceeaşi armată 
maghiară. 

Să revedem, atunci, faptele. Consecutiv celui de al doilea Arbitraj 
de la Viena din 30 august 1940, 42 la sută din teritoriile rupte la Trianon 
din Estul Ungariei şi din Ardeal ne-au fost restituite: 43.104 kmp. cu 
2.633.000de locuitori, dintre care 51,4% unguri, 42% români şi 4% 
germani.(În realitate, românii erau majoritari, chiar şi după decimarea 
populaţiei prin expulzări, deportări şi exterminări, şi în ciuda colonizării 
masive cu unguri din „patria mamă”- n.n.). Armata maghiară şi-a făcut 
intrarea în teritoriile revenite în intervalul 5 — 13 septembrie.(...) 

Premierul Teleki Pál, specialist de marcă în problemele 
naționalităților, a dat dispoziţii ferme armatei în legătură cu adoptarea unui 
comportament corect față de populaţie, mai ales față de cea românească. 
Istoriografia militară maghiară consemnează, referitor la intrarea trupelor 
maghiare, doar două confruntări minore, ambele în judeţul Sălaj. În 9 
septembrie, la Treznea, trupele maghiare au fost întâmpinate cu foc, la care 
honvezii au ripostat. Cronicile care relatează despre acest schimb de focuri 
consemnează existenţa a patru răniţi în tabăra honvezilor. În 13 septembrie, 
la Ip, forțele maghiare s-au confruntat cu unități ale partizanilor români, 
pierderile acestora din urmă constând din mai mulți morţi şi răniți. Nici 
specialiştii de la Institutul de Istorie Militară sau de la Arhiva acestuia n-au 
auzit de vreun incident petrecut la Sucutard sau la Mureşenii de Câmpie. 
Cât priveşte evenimentele de la Sărmaş, aceiaşi specialişti au declarat că 
istoriografia maghiară are o cu totul altă viziune asupra acestora decât cei 
de la ziarul Adevărul. În 5 septembrie 1944, unitatea II de blindate, aflată în 
subordinea armatei maghiare, a atacat cu 140 de tancuri unitățile armatei a 
4-a române care apărau Sărmaşul şi le-a spulberat, pătrunzând în teritoriul 
lăsat României în 1940. 

În Sărmaş au avut loc, într-adevăr, lupte de stradă între unităţile 
respective, dar prezentarea acestora drept pogromuri antievreieşti sau 
antiromâneşti reprezintă o flagrantă denaturare a realităţii.(...) 

Autorităţile române deja pe parcursul celui de-al doilea război 
mondial au început să-şi informeze aliaţii ( ba chiar şi pe occidentali) 

despre aşa zisele atrocități comise de către maghiari. Despre veridicitatea 
acestora doar atât, că în 1942 guvernele german şi italian au primit o 
notificare cum că, începând cu intrarea trupelor maghiare în Ardealul de 
nord, săptămânal zeci de mii de români se refugiază în România. (Ca atare, 
cei 1.100.000 de români din Ardealul de Nord ar fi trebuit deja să dispară 
până în 1942!). Aşa şi cu cele trei masacre atribuite lui Wass Albert. 
Acestea aparţin tot de sfera legendelor unei istorii falsificate, la fel ca, de 
pildă, prezentarea revoluției noastre din 1848-1849 ca şi o nesfârşită 
exterminare a românilor. Toate acestea au un singur scop: să creeze o 
imagine profund denaturată despre Ungaria şi unguri. Cât priveşte 
atrocitățile comise de către români în perioada 1944-1945, este suficient să 
dăm doar un singur exemplu: masacrul de la Aita Seacă. Aşa stând 
lucrurile, afirmaţia lui Suciu că Wass s-ar fi refugiat din Ardeal pentru a 
scăpa de răspunderea faptelor sale nu poate fi luată în serios. 

Aici am putea pune punct demersului nostru, numai că nu putem 
ignora faptul că aceste calomnii stupide provin de la ofițerul unui partener 
strategic militar. Partener care în noiembrie 2002 a fost invitat în NATO, 
iar în 2004 ne va deveni aliat. Dacă astfel se raportează la noi aliatul, atunci 
nici nu mai avem nevoie de vreun alt duşman. Dar să nu ne alarmăm, 
pentru că guvernul de la Budapesta este condus de către cel mai ardelean 
prim ministru al tuturor timpurilor, care cunoaşte cu precizie şi istoria 
dintre 1940-1944 a patriei mici („kisebbik haza”). Şi care a stabilit deja o 
inimaginabil de bună relație cu România. De altfel, nici Externele nu sunt 
conduse întâmplător de către Kovács László, care în 16 decembrie, la Radio 
Budapesta, ne-a atras atenţia că faptele şi datele sunt deosebit de 
„încăpăţânate”. Ca atare, putem fi siguri că la Externe deja se lucrează 
febril pentru a pune la punct acele fapte şi acele date reale care vor tempera 
„excesul de zel” al d-lui Vasile T. Suciu.” 

lată, aşadar, aceeaşi impertinenţă, acelaşi cinism şi acelaşi dispreț 
suveran. Dânşii nu au cunoştinţă despre nici o atrocitate, despre nici un 
masacru la Sucutard, Mureşenii de Câmpie, Sărmaş ( şi multe alte localităţi 
pe care nu le mai amintim), iar la Ip şi Treznea n-a fost vorba decât de 
riposta trupelor maghiare la atacul unor „partizani români”! 

Nu mai reluăm cele discutate în capitolele anterioare, de altfel, 
chestiunea a ajuns deja la nivel de justiție, procurorii din Mureş demarând 
investigaţiile ce se impun. Există, deci, toate premisele unei clarificări mai 
mult decât necesare. Până atunci, i-am adresa, totuşi, câteva întrebări d-lui 
Keresztes Lajos de la „Magyar Nemzet”: 

- Printre „partizanii” care au deschis focul asupra trupelor maghiare 
la Ip, în septembrie 1940, se numărau şi octogenarul, gravida în luna a 9-a 
sau sugarul de trei săptămâni, pomeniţi, în „Kronika” din 4-5 ianuarie 
2003, printre cele 157 de victime româneşti ale masacrului ? 

- A auzit d-l Keresztes de cei 200.000 de români — nu refugiaţi, ci 
expulzați din Ardealul de Nord, deja în primele zile ale ocupaţiei maghiare 
9 

- Dar de zecile de mii trimişi să moară în lagărele de exterminare, 
pe câmpurile minate sau la „Cotul Donului” ? 

- A auzit domnia sa de lozinca „Horthy, Csâki, Teleki — Minden 
oláh innen ki” (afară cu toți valahii !), care figura, în 1940, pe toate 
pancartele şi flutura pe toate buzele ? 

- Ce căuta în acest „triumvirat” Teleki Pâl, „specialistul în 
problema naționalităților” care a îndemnat armata maghiară la 
comportament corect faţă de români ? 

- A propos, ce se înţelegea, la acea vreme, prin „comportament 
corect față de români” ? 

- A citit d-l Keresztes „Administraţia militară horthystă în nord- 
vestul României”, de Gheorghe I. Bodea, Vasile T. Suciu, Ilie I. Puşcaş 
(Dacă nu, i-am recomanda-o, pentru a putea judeca altfel „ignoranţa” 
Institutului de Istorie Militară din Budapesta) 

- Ştie domnia-sa că sentința Tribunalului din Cluj (13 III 1946) a 
fost recunoscută şi de către Ungaria? 

- Ştie domnia-sa că în 1996 lui Wass Albert i s-a refuzat cetăţenia 
maghiară şi repatrierea, pentru că acea sentință este recunoscută şi astăzi? 

- Ştie d-l Keresztes că refuzul respectiv a stârnit o mare agitație în 
anumite cercuri ale diasporei maghiare şi vehemente proteste la adresa lui 
Horn Gyula care, întâmplător, conducea guvernul maghiar la acea vreme? 

- Ştie domnia-sa că Wass Albert s-a sinucis în 17 H 1998, exact 
consecutiv acestui refuz, nemaiputând suporta  „ingratitudinea 
compatriotților”? 

- Ştie d-l Keresztes că la 1848-1849 au fost, realmente, ucişi 40.000 
de români ardeleni, nu în luptele cu moții lui Iancu, ci ca şi represalii? 

- Ştie domnia-sa că la Aita Seacă (singurul „exemplu” dat — pentru 
că altul nici nu există!) a fost vorba — cu adevărat — despre riposta trupelor 
române la un atac armat al localnicilor? (După ani de zile încă se mai 
descopereau arme de foc şi muniţie ascunse în localitatea respectivă) 


65 


Aş, de unde să ştie d-l Keresztes Lajos despre toate acestea, atunci 
când „Legendele istoriei falsificate” sunt caracteristice exact istoriografiei 
maghiare?!! 


P.S. Desigur, ne-am putea întreba, şi de această dată, de ce una şi 
aceeaşi instanță este legitimă când e vorba de Antonescu şi ilegitimă când e 
vorba de Wass? Cum de sentința tribunalului comunist este valabilă în 
cazul mareşalului, iar în cazul contelui — ucigaş de români — nu?!! 

P.P.S. În ceea ce-i priveşte pe „aliaţi”, aceştia n-au sărit încă în 
apărarea lui Wass, dar au făcut-o faţă de cei doi parohi ai bisericilor în 
curtea cărora tronează busturile contelui respectiv. D-l Kelemen Attila, 
şeful grupului parlamentar UDMR din Camera Deputaţilor, a apelat deja, în 
sprijinul acestora, la secretarul de stat de resort (loan Hidegcuti), iar cei doi 
parohi au compărut în faţa procurorului asistați de senatorul Frunda. 

Aşteptăm cu interes evoluţia „cazului”. 

XIV 
Congresul de la Satu Mare — confirmări şi implicații 


Desigur, am rămas datori cu o serie întreagă de precizări şi 
comentarii (asupra cărora vom reveni într-un viitor apropiat), dar Congresul 
de la Satu Mare se impune atenției noastre prin actualitatea şi semnificaţia 
sa. Ce se desprinde din analiza rezultatelor acestuia, sau, poate mai bine 
spus, ce aduce nou recentul congres în peisajul relațiilor maghiaro- 
maghiare (în sensul cel mai larg, dar şi cel mai restrâns al acestora) ori 
maghiaro-române? O dată, nişte confirmări. lată câteva dintre ele: 

- ceea ce semnalam în capitolul III al ciclului ca mostră de „limbaj 
pentru patria-mamă” (Marko Bela: „Introducerea bilingvismului în 
administrație, dar mai ales restituirea pământurilor şi pădurilor i-au redat 
maghiarimii ardelene vechea forță economică, ceea ce reprezintă condiţia 
de bază a realizării autodeterminării acesteia”) a putut fi regăsit, practic fără 
modificări, în discursul (raportul) rostit în faţa congresului (şi a celor doi 
premieri) de către acelaşi preşedinte („„moderat”) al UDMR: „Cu această 
avere redobândită am putea să ne gestionăm în mod autonom...”; 

- după cum, o altă declaraţie a aceluiaşi Marko Béla („În ciuda 
faptului că s-a produs o modificare de optică în aprecierile asupra 
maghiarimii ardelene, încă nu putem vorbi de rezolvarea europeană a 
problemei noastre?”) făcută tot la un post de televiziune din Ungaria, poate 
fi, de asemenea, regăsită în acelaşi discurs, mai precis mesajul acesteia: 
„Succesele nu trebuie supraestimate, pentru că maghiarimea este foarte 
departe de compensarea suferințelor de decenii (...). Cât timp aceasta este 
starea de fapt, nu putem vorbi despre un parteneriat real”; 

- o altă confirmare o reprezintă eliminarea lui Tőkés László, nu 
prin destituire, ci prin desfiinţarea preşedinţiei de onoare, prin modificarea 
„schemei”, cum ar veni. (Reamintim că deja în capitolul al III-lea am 
reprodus o declaraţie de presă a lui Marko Bela, făcută în următorii 
termeni: „După lucrările congresului din ianuarie 2003, demnitatea de 
preşedinte de onoare ar putea să dispară din ierarhia de conducere a 
UDMR, această funcție, după părerea unor membri ai CRU, fiind cu 
desăvârşire inutilă”). 

Desigur, confirmări ar mai fi ele destule, dacă ar fi să amintim doar 
de minoritatea evidentă a „radicalilor”, de neproducerea mult trâmbiţatei 
„rupturi? sau de „alianța PSD — MSzP —- UDMR”, dar să ne oprim, 
deocamdată, doar la primele două enunțate mai detaliat. 

Deci aşa: problema maghiarimii din România este încă departe de 
a-şi fi găsit „rezolvarea europeană” şi, pe de altă parte, rezolvarea acesteia 
presupune (cel puţin) autogestionare, autodeterminare şi parteneriat, adică 
autonomie administrativ-teritorială şi „asociere la putere”. Într-un cuvânt: 
un dualism de tip austro-ungar! 

Unde este atunci diferenţa dintre „moderaţi” şi „radicali”? Nu vor 
şi unii şi alţii exact acelaşi lucru (cel puţin pe termen scurt şi mediu)? Ce au 
de împărţit, la urma urmei, protagoniştii cu pricina? Banii de la „centru”, 
puterea şi gloria? 

Oricum, conflictul este unul real, iar debarcarea lui Tökés confirmă 
faptul că „moderaţii” au decis, în fine, să pună piciorul în prag. În ceea ce-i 
priveşte pe „reformişti”, aceştia, în ciuda faptului că au boicotat într-o 
anumită măsură congresul şi în pofida „congresului” paralel de la „Biserica 
cu lanțuri” din Satu Mare, nu s-au decis pentru o ruptură efectivă. O vor 
face într-un viitor oarecare? Rămâne de văzut. Dat fiind, însă, raportul de 
forţe — care îi dezavantajează net — ne cam îndoim de o atare perspectivă. 
Probabil că, mai degrabă, îşi vor continua lupta în interiorul Uniunii, cel 
puţin până la promisele „alegeri interne”. Dar, chiar şi în cazul (puţin 
probabil) că acestea le vor fi favorabile, rămânerea în UDMR şi încercarea 
de a o lua în stăpânire ni s-ar părea o strategie mai înțeleaptă şi mai lesne de 
urmat. lar în cazul unui eşec, nu credem că „radicalii” (sau „reformiştii”), 
lipsiţi de audiența necesară, se vor aventura pe cont propriu, asumându-și şi 
răspunderea pentru scindarea „partidului unic”. 

Fireşte, argumentele de mai sus țin de bun-simţ şi de o elementară 
logică, dar se pare că pe respectivii „reformişti radicali” nu-i caracterizează 
aşa ceva. Cel puţin asta rezultă din toate comentariile apărute în 
săptămânalul „civic” Erdelyi Napl6. Reproducem, la întâmplare, articolul 
lui Dénes László (E.N. nr. 5/4 februarie 2003, pag.3) intitulat „Vezessen a 
Párt?” (Să ne conducă Partidul?): 

„Congresul UDMR de la Satu Mare a executat, la timp, toate 
indicaţiile primite, un singur lucru i-a scăpat (sau n-a avut timpul necesar): 
să modifice denumirea partidului. Deşi, în lumina rezoluţiilor adoptate, a 
celor patru ani scurşi de la ultimul congres şi, în general, a întregii sale 
evoluţii — încoronată de „realizările” zilelor noastre — acest lucru s-ar fi 
impus cu prisosință. Pentru că orice noţiune poartă un nume, iar acesta 
defineşte exact noţiunea respectivă, asta bineînţeles, în cazul unei 
întreprinderi (sau instituţii) serioase. Ca atare, neavând nici un motiv să-i 
bănuim pe aleşii noştri de neseriozitate, considerăm că aceştia nu şi-ar 
denumi propria organizație cu o sintagmă improprie. Ori, Uniunea 

Democrată a Maghiarilor din România — după congresul de la Satu Mare — 
nu mai este nici maghiară (fiind condusă de un individ, pe nume Năstase, 
care indică drumul de urmat, viteza de înaintare, politica de cadre, etc.), 
nici democrată (singura ei „ideologie” fiind oportunismul) şi cu atât mai 
puţin democratică („punctele slabe” ale regulamentului de bază fiind 
eliminate exact acum), iar termenul de uniune a devenit deja o pură 
mistificare. 

Drept care, procesul de metamorfozare în partid, front, clică, SRL 
etc. al UDMR poate fi socotit încheiat la data de 2 februarie 2003. Numele 
noului partid născut la congresul care a prilejuit unificarea socialistă 
româno-maghiară ar putea fi ... dar nu dau sugestii pe gratis: n-au decât să 
anunţe o licitaţie. Presupun că au mai rămas ceva bani (publici) din 
miliardele alocate de către partid şi guvern pentru organizarea jamboree- 
ului de la Satu Mare. 

Degeaba tot tam-tamul şi toată desfăşurarea de forțe (scenariști, 
designeri, etc.) pentru realegerea lui Markó şi mazilirea lui Tökés (şi, 
desigur, pentru petrecerea româno-maghiară de rigoare) de la Satu Mare, 
UDMR-ul de odinioară a dispărut, definitiv, în peisajul balcanic. A ajuns 
un oarecare partid de buzunar, un apendice al partidului de stat, o secție 
maghiară a PCR — devenit între timp, sub înţeleapta conducere a lui Iliescu, 
Partidului Social-Democrat. De altfel, fuziunea cu PSD nu mai este decât o 
chestiune de săptămâni sau luni. 

Dar până atunci mai trebuie lămurită o chestiune: cum se vor 
raporta cei 1.500.000 de unguri supraviețuitori, la cele câteva sute sau mii 
de activişti de partid care, cu laleaua în mână, ne fură caşul de la gură 
(aluzie, probabil, la fabula lui La Fontaine — n.n.). Pentru că la Satu Mare a 
devenit limpede faptul că prezența în „Uniune” — chiar şi ca simplu 
membru — a ajuns să fie o problemă de moralitate. Fireşte, nu şi pentru 
aceia care şi înainte de 1989 se simțeau foarte bine în partidul unic, ca 
unguri sau, pur şi simplu, ca tovarăşi care nici nu îndrăzneau să scoată o 
vorbă ungurească pe gură.” 

lată, aşadar, cum se pune problema într-un săptămânal („civic”) de 
limbă maghiară care apare în România, la Oradea! 

Ce altceva este acest articol decât un apel deschis şi imperativ la 
schismă, la părăsirea UDMR care ar fi trădat cauza maghiarimii din Ardeal, 
care ar fi devenit un apendice al PSD, care s-ar fi metamorfozat într-o 
secție maghiară a renăscutului partid unic şi aşa mai departe? 

Care trădare, atunci când Marko Bela vorbeşte tot de 
autodeterminare şi parteneriat (al „națiunii” maghiare cu cea română)? 

Care trădare, atunci când UDMR, prin protocolul semnat cu PSD, a 
obținut mai mult pentru minoritatea maghiară (inscripţionări bilingve, 
retrocedări de averi laice şi confesionale, folosirea limbii maghiare în 
administrația locală, universitatea Sapientia, triplarea locurilor la Babeş- 
Bolyai, etc.) decât în toată perioada premergătoare de opoziție sau de 
participare la guvernare alături de CDR? 

Care trădare, atunci când parlamentari ai UDMR sar în apărarea 
celor doi parohi ai bisericilor în curtea cărora au fost ridicate statui 
criminalului de război — ucigaş de români şi evrei — Wass Albert? 

Oricum, aşteptăm cu interes evoluția evenimentelor. 

P.S. Pentru cei ce s-ar îndoi de autenticitatea traducerii, anexăm un 
colaj din acelaşi Erdélyi Naplo (nr. 5/4 II 2003) care, sub titlul „Ne bântuie 
trecutul”, îi înfăţişează pe Medgyessy, Marko şi Năstase în chip de 
„clasici”, cu Lenin în prim plan şi Marx în fundal. 

lată şi traducerea textului explicativ: 

„O caricatură — dacă poate fi considerată ca atare? — preluată de pe 
Internet, ce „salută” cel de-al 7-lea Congres al UDMR.” 


P.P.S. Pentru cei dornici şi de alte argumente, reproducem prima şi 
ultima frază dintr-un articol vecin (Nits Arpád: „S-a desăvârşit”, E.N., nr.5 
din 4 II 2003): 

„Deci, lui Marko 1-a reuşit ceea ce, la vremea respectivă, i-a fost 
fatal lui Ceauşescu: creştin-democraţii de stânga l-au încolțit, ca şi securiştii 
pe vremuri, pe Tokes Lâszlo, dar au şi reuşit să-l elimine fără ca sistemul 
monopartinic să se năruie.” 

„Să ne păstrăm însă optimismul, chiar dacă congresul al 7-lea al 
UDMR a reuşit, ca ultimă consecință, desăvârşirea exproprierii revoluţiei 
din decembrie 1989.” 

Mai e nevoie şi de alte argumente? 

XV 
Ecourile „mazilirii” lui Tőkés 


În ciuda nu puținelor restanţe acumulate în ceea ce priveşte 
precizările şi comentariile şi în pofida promisiunilor de a reveni asupra 
acestora, ne vedem obligaţi de a mai adăsta — preţ de încă un capitol — la 
„ecourile” celui de al 7-lea Congres al UDMR, acestea fiind departe de a 
vădi vreo tendinţă de stingere sau măcar atenuare. Ba dimpotrivă! 

Să începem cu un scurt „Protest” (Erdélyi Napló, nr. 6/11 februarie 
2003) aparţinând d-lui Dezsy Zoltân: 

„Protestez, în numele meu şi al prietenilor mei, împotriva 
desființării demnității de preşedinte de onoare al UDMR, aparținătoare d- 
lui episcop Tökés László! 

Distinşi domni şi foşti tovarăşi! Demnitatea respectivă nu d-voastră 
i-ați acordat-o lui Tokes László — ea fiind parafată, în 1989, de voinţa şi 
încrederea unanimă a celor un milion şi jumătate de unguri din Ardeal. Aşa 
stând lucrurile, îmi dau demisia din UDMR şi refuz să vă mai sprijin sub 
orice formă, inclusiv în calitate de alegător. Vă asigur că peste un an şi 
jumătate veţi deveni un partid extraparlamentar şi vă garantez că noi, 
ungurii ardeleni, nu vă vom resimțţi lipsa din sfatul Țării: vom trăi şi atunci 
la fel de prost şi de discriminați ca şi astăzi! 

Vă doresc, în continuare, acelaşi succes în colaboraţionismul d- 
voastră din totdeauna cu guvernele româneşti! «La al 7-lea Congres, 
Marko Bela reales!»” 

lată, aşadar, un ecou care e mai mult decât un protest, ba am putea 
spune că este nu doar o „profesiune de credință”, ci şi un veritabil program 
— prospect menit a aprecia sau chiar a trasa conduita de urmat pentru cei 
1.500.000 de unguri din România, cei care, în 1989, în unanimitate „au 
parafat” înscăunarea lui Tökés la conducerea onorifică a UDMR. 

Rămâne de văzut în ce măsură aprecierile şi previziunile d-lui 
Dezsi îşi vor proba corectitudinea. 

Desigur, chestiunea cu „neintratul în Parlament” apare şi în alte 
contexte şi ipostaze. lată (din aceeaşi sursă) o mostră: 

„Oare de ce rânjesc, la fel de dezinvolţi, unii lideri ai UDMR chiar 
şi atunci când vine vorba despre «pagubele colaterale» ale mazilirii lui 
Tokes László? 

Numai un analfabet în ale politicii îşi mai poate imagina, după 
scandaloasele întâmplări de la Satu Mare, că UDMR va mai beneficia de 

votul unanim al maghiarimii din România. Drept care, nimeni nu mai poate 
fi sigur, în viitor, de scaunul pe care-l ocupă în parlament sau în 
administrația publică. Şi cu toate acestea, unii s-au bucurat fără rezerve 
atunci când «scânteia revoluţiei din decembrie 1989», conştiinţa trează a 
maghiarimii din Ardeal a fost înlăturată din conducerea UDMR. Oare de 
ce? 

Răspunsul este uşor de găsit într-un stop-cadru al filmului celui de- 
al 7-lea congres, unde doi «delegaţi», cu un rânjet larg pe faţă, se gratulează 
în momentul anunțării desființării preşedinţiei de onoare. Unul dintre ei se 
îmbracă, ostentativ, cât se poate de modest şi afirmă că nu haina, ci 
capitalul îl face pe om, iar celălalt ilustrează, prin gabaritul său depăşit, că 
nu şi-a pierdut timpul de pomană pe la bufetul partidului. Scurt şi 
cuprinzător: amândoi gratulatorii s-au îmbuibat vârtos. De ce să-i doară, ca 
atare, că maghiarimea ardeleană rămâne fără reprezentare parlamentară? 
Potopul după ei! În 13 ani au adunat atâta cât alţii n-au reuşit, cu muncă 
cinstită, în 130! 

Bucuraţi-vă în continuare, domnilor. Măcar ştim cine sunteţi.” 
(Nits Arpád: „Rânjete de după...”, E.N. nr. 6/11 februarie 2003) 

Oare cine să fie cei doi? Nimic mai simplu de aflat: unul din ei 
figurează în celebra „listă a celor 100” (cei mai bogaţi din România), iar 
pentru celălalt putem folosi „proba cântarului”. Dar nu asta ne interesează 
în cazul dat şi nici dacă îmbuibarea respectivă ar intra sub incidenţa unei 
viitoare legi (cea a conflictului de interese), ci faptul că iarăşi este vorba de 
„ciolan” şi — să ne ierte d-l Nits — nu atât de indignare, cât mai degrabă de 
frustrare (şi de motivaţia reală, credem noi, a eforturilor „reformiste” de 
demolare a actualei conduceri „moderate” a UDMR)! 

Ce face însă, în acest timp, ex-preşedintele de onoare, stă cu 
mâinile în sân? Câtuşi de puţin! lată dovada (cităm din conferinţa de presă 
de după congres a episcopului, publicată în acelaşi număr al Erdélyi Napló, 
la pagina a 4-a): 

„Vorbind despre viitor, episcopul a declarat că se impune o 
revigorare a autoexprimării politice şi a autoguvernării maghiarimii 
ardelene. UDMR amână, de peste zece ani, realizarea autoguvernării. Din 
acest motiv, Adunarea (este vorba despre «congresul» paralel de la 
«biserica cu lanţuri») a decis să încredinţeze consiliului de conducere al 
Eparhiei Reformate de pe lângă Piatra Craiului constituirea Comitetului de 
Iniţiativă. Dat fiind însă faptul că Eparhia nu-şi propune o activitate politică 
curentă, la şedinţa de constituire din 21 februarie 2003 vor fi invitate o serie 
de personalități eminente ale societăţii civile maghiare din Ardeal şi 

Partium, iar decizia asupra componenţei Comitetului de Iniţiativă se va lua 
în comun. «Această chestiune depăşeşte Bisericile Istorice, dar şi UDMR- 
ul, fiind vorba de realizarea propriei autoguvernări — problemă ce priveşte 
întreaga comunitate maghiară din România», a conchis episcopul Tökés 
László.” 

Iată, aşadar, că „chestiunea” este preluată de către Bisericile 
Istorice Maghiare şi Societatea Civilă (tot maghiară, fireşte), fiind vorba, 
deocamdată, doar de constituirea unui Comitet de Iniţiativă care să 
realizeze „revigorarea autoexprimării şi autoguvernării politice”. Cum? 
Cum altfel, decât prin înființarea unui nou partid? Componenţii 
comitetului de inițiativă devenind — în mod normal — membri fondatori ai 
acestuia. 

Aşteptăm, cu interes, viitoarele evoluţii. 

Dar ce fac, în acest timp, „moderaţii”, ce face conducerea UDMR 
(„apendice al PSD”, „Secţie, maghiară a partidului unic”, etc.), stă cu 
mâinile în sân? S-ar părea că nu, judecând tot după informațiile furnizate de 
către acelaşi săptămânal „civic”: 

„Conducerea UDMR nu s-a lăsat până când n-a reuşit să determine 
o «schimbare de regim» şi în conducerea Duna TV. Ca atare, după 
Congresul de la Satu Mare, acest post de televiziune n-a mai transmis 
despre Ardeal decât la comandă udemeristă. Situaţie ce se va menţine şi în 
următorii patru ani, dacă nu se întâmplă, cumva, vreo minune în patria- 
mamă... 

Cât priveşte emisiunea maghiară de la Radio România, aici cenzura 
a apărut deja înainte de congres: reportajul — deja pregătit pentru emisiune 
— despre conferinţa de presă a preşedintelui grupării Reformiste a fost retras 
în ultimul moment, la comandă politică, spre a nu deranja pregătirile pentru 
«marea sărbătoare» de la Satu Mare. lar după «strălucita victorie» de la 
Congres, numele mazilitului preşedinte de onoare n-a mai putut fi rostit 
decât într-un context de ocară. Nemaivorbind de «biserica cu lanţuri» din 
centrul oraşului de pe Someş, plină până la refuz cu buni maghiari, care a 
fost totalmente ignorată.” (E.N. nr.6/11 februarie 2003, pag.5) 

lată, aşadar, cu ce se ocupă, după părerea „reformiştilor civici”, 
mass media maghiară — aservită coaliției MSZP — UDMR. (desigur, sunt şi 
destule excepţii, printre care şi săptămânalul din care cităm!) 

Fireşte, n-am epuizat, nici pe departe, „ecourile”. Nici măcar pe 
cele din nr.6 al Erdélyi Napló. Ba chiar avem dificultăţi în a selecta 
materialul demn să figureze în încheierea capitolului. Poate un pamflet ar fi 

cel mai potrivit. Să încercăm cu o scriitură de-a lui G. Katona Jozsef, 
intitulată „O mistificare ordinară”, care se apropie de cerinţele genului: 

„Grei de cap mai suntem noi ungurii! Ne-a stat la dispoziţie 
aproape întreg secolul XX pentru a ne deprinde cu rânduielile casei — aici, 
în centrul şi sud-estul Europei — dar de pomană: deşi unii dintre noi au 
bănuit deja de la început că ceva nu-i în regulă cu Tokes ăsta, noi, marea 
masă a ungurilor din România, abia după 13 ani am înţeles că nu ne trebuie 
un demagog naţionalist asiatic, pentru că, europeni fiind, putem să ne 
exprimăm voinţa colectivă — la congresul uniunii noastre democratice — 
prin reprezentanţi aleşi democratic. 

Ruşine să ne fie! Chiar şi față de Vadim sau Funar, care ne-au 
avertizat de mult, nemaivorbind de Păunescu — acest geniu cultural şi mare 
partener de coaliție — care încă de pe vremea lui Ceauşescu fabrica ode pe 
bandă rulantă şi umbla cu sorcova prin ţară doar pentru ca — ajuns în 
fruntea norodului — să poată submina construirea socialismului. (Că o 
făcea, după programul «artistic», patronând devastarea unor magazine cu 
băuturi alcoolice, este deja o altă chestiune) 

Ruşine să ne fie! 

Aceşti concetățeni, cu sufletul în palmă, se tot străduiesc să ne 
deschidă ochii şi să ne înveţe rânduielile casei, iar nouă ne-au trebuit 13 ani 
pentru a înțelege spiritul vremii, pentru a pricepe că n-avem nevoie de un 
Tökés. Chiar şi tovarăşul prim ministru Năstase a trebuit să ne atragă 
atenţia, astă-vară, că dacă nu păstrăm rânduiala — Asia ne paşte! Dar, 
oricum, Tökés e bun de plecat, măcar până în Kamciatka. În recunoaştere! 

Ruşine să ne fie! 

Cum de ne-am lăsat amăgiți de un escroc de teapa lui Tökés? Şi 
când te gândeşti că în '89 ne-am solidarizat cu el, ba a făcut-o şi întreaga 
lume civilizată. 

Ce mistificare ordinară! 

Abia acum încep să fiu mândru de episcopul Papp László, 
consăteanul meu, care a reuşit să devină mâna dreaptă a lui Ceauşescu când 
cu neutralizarea lui Tokes. 

Trebuie să recunosc: conducătorii români au fost, din totdeauna, 
mari domni şi au toate şansele să fie şi de-acum încolo. Pentru că au ştiut 
totdeauna să-şi găsească lachei unguri!” 

Fără comentarii. 

XVI 
„Exproprierea mişcării de eliberare naţională a maghiarilor din 
Ardeal” şi „desăvârşirea acesteia la Satu Mare” 


Cu riscul de a pune la încercare răbdarea unora sau chiar de a 
depăşi, efectiv, măsura şi în pofida promisiunilor repetate de a trece la alte 
subiecte, va trebui, totuşi, să rămânem încă la ecourile celui de al 7-lea 
Congres. Și asta, fireşte, nu pentru „cel reales”, ci pentru „cel mazilit”, care 
se pare că a preluat toate hărțuirile în tabăra opozanților, cu binecuvântarea 
tuturor şefilor de „platforme”. (De pildă, IMT-ul lui Katona Adám i-a şi 
oferit deja episcopului Tökés preşedinţia de onoare a respectivei 
platforme.) 

Pe de altă parte, nu puteam încheia reproducerea „ecourilor” decât 
cu un „iodler” aparţinând celei mai autorizate voci, cea a ex-preşedintelui 
de onoare al UDMR. Iată o „declaraţie extraordinară” („despre un congres 
şi o adunare comunitară”) a acestuia — sub semnătura proprie — în nr.7 din 
18 februarie 2003 a săptămânalului Erdelyi Napl6: 

„Tratatul de Bază Româno-Maghiar, încheiat în 1996 la Timişoara, 
ne-a evocat depunerea armelor din 1849. 

Recent încheiatul Congres al UDMR ne aminteşte de Pacea de la 
Satu Mare din 1711, încheiată în ciuda opoziţiei înverşunate a lui Râkoczi 
Ferenc al II-lea. 

Invocatele evenimente de tristă amintire — care marchează eşecul 
luptelor noastre de eliberare naţională — au menirea de a ilustra capitularea 
UDMR, a cărei conducere — asimilată politic — a trădat cauza maghiarimii 
ardelene. 

De la anexa antiautonomistă a Tratatului de Bază şi până la 
congresul care consfințeşte renunţarea la autoguvernarea comunitară 
maghiară s-a străbătut un drum fără meandre: cel al desăvârşirii 
compromisului politic de la Neptun. 

Se spune că în România «revoluţia a fost furată». Din păcate, 
aceeaşi soartă i-a fost rezervată şi mişcării noastre de eliberare naţională, 
expropriată şi deturnată, pe parcurs, de către UDMR. 

Urmaşii politici ai lui Hajdu Gyözö au reuşit, la Congresul 
(legitim) de la Satu Mare, să coboare Uniunea noastră zisă maghiară şi 
democratică, până la nivelul «Consiliului oamenilor muncii de naţionalitate 
maghiară din România» de odinioară. Dacă actualul UDMR mai are vreo 

legitimitate, aceasta provine exclusiv de la relaţia de «parteneriat strategic» 
care leagă cele două puteri neocomuniste din Bucureşti şi Budapesta. lar 
îndelung sabotatele alegeri interne — după «ajustările» operate la Satu Mare 
în regulamentul electoral al Uniunii — vor avea o singură finalitate: să 
consolideze, salvând aparenţa de unitate şi democraţie, raportul de forţe 
stabilit la Congres şi hegemonia totalitară a nomenclaturii udemeriste. 

În ceea ce-l priveşte le Medgyessy Péter, venirea lui la Satu Mare 
este la fel de condamnabilă ca şi participarea de anul trecut (împreună cu 
conducerea UDMR) la sărbătorirea zilei de 1 decembrie, dată ce marchează 
ruperea Ardealului de Ungaria. lar Adrian Năstase nu poate fi decât felicitat 
pentru amândouă strălucitele succese politice de mai sus. Furtuna de 
aplauze cu care Congresul i-a întâmpinat intervenţia a reprezentat o 
zdrobitoare victorie psihologică a puterii opresive româneşti asupra 
victimei  recunoscătoare:  maghiarimea ardeleană ajunsă în pragul 
dispariției. 

În lumina celor de mai sus, oare la ce mai putem spera? 

Dacă politicienii de la Budapesta şi Bucureşti nu s-ar fi perindat pe 
la Satu Mare — cel de-al 7-lea Congres al UDMR ar fi eşuat în cel mai 
cenuşiu anonimat. 

Singurul eveniment al congresului a fost realegerea şefului de 
partid, şi acesta umbrit de inexistenţa vreunui contracandidat. După cum, 
nici mazilirea preşedintelui de onoare nu s-a ridicat la nivelul spectacular 
dorit: lichidarea «duşmanului de clasă» s-a petrecut după un scenariu tipic 
comunist. 

În acest sens, Uniunea «maghiară» şi «democrată» a lui Mark6 
Bela a procedat după indicaţiile partidului majoritar tutelar. De altfel, 
preşedintele PSD, Adrian Năstase, deja în iulie 2002 ne-a avertizat că 
propovăduirea şi promovarea conceptelor de autonomie şi autodeterminare 
comunitară vor trebui sancţionate, iar «extremiştii» care se identifică cu 
acestea vor trebui să dispară din UDMR. 

Sancţionarea exemplară s-a şi produs. Dar, de fapt, aici nu este 
vorba de persoane, ci de sancţionarea tendințelor de autoguvernare ale 
maghiarimii din Ardeal. Şi, nu în ultimul rând, despre sancţionarea 
momentului Timişoara — 1989! 

De altfel, exemplele cele mai caricaturale şi tragicomice care 
ilustrează ruperea UDMR de rădăcinile sale naționale şi revoluționare sunt 
exact cheful cu şampanie de la Hotel Kempinski şi, desigur, decorarea celor 
trei parlamentari ai UDMR - tot de ziua ruperii Ardealului de Ungaria - de 
către revoluţionarul-şef Ion Iliescu. 

UDMR -— devenită între timp propria-i caricatură — a ajuns, 
consecutiv târgului de la Neptun şi abdicării de la menirea sa iniţială, să-şi 
renege propria identitate politică şi însăşi raţiunea de a fi. Şi-a trădat 
membrii, alegătorii, programul, calitatea de reprezentare şi 
reprezentativitate — pierzându-şi astfel nu numai legitimitatea, ci şi dreptul 
la existență. 

Faţă de cele de mai sus, Adunarea extraordinară a Eparhiei 
Reformate de pe lângă Piatra Craiului, ce a avut loc la Satu Mare, s-a vrut 
un forum care, prin afirmarea adevărului, prin fidelitate faţă de interesele 
noastre naţionale reale să-şi asume acel rol de reprezentare civică şi politică 
pe care UDMR l-a pierdut prin totală descalificare. 

Adunarea noastră eparhială — bazându-se pe valorile sale istorice şi 
creştine, pe autonomia bisericească, pe principiul reprezentării democratice, 
dar, în egală măsură, şi pe o largă participare a elitei civice maghiare din 
Ardeal şi Partium — şi-a propus să corecteze politica oficială a UDMR, să 
facă cunoscută adevărata situație a maghiarimii ardelene şi s-o remedieze, 
să slujească interesele sale confesionale şi naţionale şi, nu în ultimul rând, 
să impună autoguvernarea comunităţii naționale maghiare din Ardeal.” 

7.02.2003 episcopul 
Tokes László 

De ce reproducem „declaraţia extraordinară” a ex-preşedintelui de 
onoare — devenit, de ani de zile, disidentul-şef al UDMR, de ce ne mai 
interesează părerea „radicalului” şi „extremistului” T6kes László pe a cărui 
luări de poziţie nu mai dă nimeni o ceapă degerată? Tocmai pentru că nu 
mai avem de-a face cu un preşedinte de onoare contestat, combătut şi 
marginalizat în cadrul Uniunii, ci cu un „free lance” care conduce deja 
corul protestatarilor, cu un vârf de lance al acestora care, la ora când sunt 
scrise aceste rânduri (21,02,2003), prezidează deja şedinţa de constituire a 
Comitetului de Iniţiativă menit a da viaţă „alternativei” şi a înființa un 
partid-replică la actualul UDMR. Şi asta cu largul asentiment şi sprijin al 
celor patru platforme disidente ale Uniunii, al Bisericilor Istorice Maghiare 
(sau măcar a celei Reformate) şi al unui segment — deloc neglijabil — al 
elitei civice maghiare din Ardeal. 

Aşa stând lucrurile, permis să ne fie a da mai mult decât o ceapă 
degerată pe conţinutul respectivei „declaraţii extraordinare” şi a încerca o 
analiză mai atentă a mesajului acesteia. 

Deci aşa: atât tratatul româno-maghiar (care consfinţeşte, în primul 
rând, inviolabilitatea granițelor) cât şi Congresul de la Satu Mare reprezintă 

o depunere a armelor, o capitulare în faţa duşmanului opresiv, o renunțare 
la lupta de eliberare naţională a poporului maghiar! 

Dacă în 1849 a fost vorba de epuizarea rezistenței în faţa unei 
coaliții covârşitor majoritare, în celelalte cazuri — la Timişoara (sau Arad?) 
în 1996 şi la Satu Mare în 171 1şi 2003 — a fost vorba de trădare! 

Cine pe cine a trădat? În 1996 „trădătorul” a fost guvernul socialist 
de la Budapesta condus de Horn Gyula, iar în 2003 tot guvernul (socialist) 
maghiar — de această dată al lui Medgyessy Peter şi, pe de altă parte, 
UDMR-ul, în speţă conducerea „moderată” a Uniunii. 

Ce s-a trădat? S-a trădat mişcarea de eliberare naţională a 
maghiarimii din Ardeal. 

Ce înseamnă această “eliberare națională”? Înseamnă 
autodeterminarea comunității maghiare ardelene. 

Ce înseamnă autodeterminare? Înseamnă autoguvernare 
comunitară, dar poate să însemne şi o decizie de apartenență la un alt stat! 

Când şi unde s-au pus bazele acestei trădări? La Neptun, cu ani de 
zile în urmă. 

Cum s-a procedat? Ca şi în cazul revoluţiei române din '89, prin 
„furtul revoluţiei”. Mai precis, cei ce au reuşit să pună stăpânire pe UDMR 
(sau au fost special infiltrați în acest scop de către majoritarii 
neocomunişti!) au deturnat-o de la menirea ei iniţială — eliberarea naţională 
(şi teritorială?) a maghiarimii ardelene, expropriind-o în interesul lor 
personal (şi al majoritarilor național-comunişti, fireşte!). 

De altfel, cu două capitole în urmă am mai reprodus o idee similară 
(preluată, mai mult decât probabil, de la episcopul Tökés), cea a d-lui Nits: 
„Congresul de la Satu Mare a reuşit să desăvârşească exproprierea 
revoluţiei din decembrie '89!” 

Deci aşa: cei ce conduc astăzi România şi au reuşit s-o integreze, 
practic, în NATO şi s-o plaseze pe un drum ce duce ireversibil spre 
integrarea europeană, în urmă cu 13 ani au expropriat revoluţia iar în 2003, 
la Satu Mare, această expropriere a fost desăvârşită?!! 

Dar, al urma urmei, ce-a fost revoluţia din decembrie 1989 şi ce 
obiective a urmărit aceasta? Sau, despre ce revoluţie este vorba, despre a 
cui revoluţie discutăm? 

Aici va trebui să ne reîntoarcem la textul „declaraţiei 
extraordinare” şi să reluăm un pasaj: „, ... nu este vorba de persoane, ci de 
sancţionarea tendințelor de autoguvernare ale maghiarimii din Ardeal. Şi, 
nu în ultimul rând, despre sancţionarea momentului Timişoara — 1989!” 

Încep să se limpezească lucrurile? Dacă nu, atunci să apelăm, spre 
totală edificare, la politologul Molnár Gusztáv şi la o contribuție a acestuia 
la lucrările Simpozionului „Anno Mirabilis” — Timişoara, decembrie 1999. 
Iată textul cu pricina: 

„Revoluţia Europei Centrale — mă refer la Ungaria, Polonia şi 
Cehoslovacia — consumată între 1988-1990, a decurs în mod paşnic şi 
organizat, schimbarea fiind pregătită din timp. Şi-a spus cuvântul tradiția 
occidentală a acestor țări. (...) Aici, însă, în ţările din răsărit, s-a aplicat un 
alt model: forțele mai raționale ale partidului unic, împreună cu armata şi 
cu serviciile secrete, şi-au comandat propria «schimbare». În România a 
fost vorba de o revoluţie cu totul particulară, din motive geopolitice, dată 
fiind situarea ei între Europa Centrală şi cea de Est — Sud-Est. Această 
revoluţie a fost influențată şi de faptul că Ardealul, cu precădere Banatul, 
aparțin, prin tradiții şi aspirații, Europei centrale. Ca atare, revoluția nu 
putea să înceapă decât aici! Tot acestei situaţii geopolitice particulare i se 
datorează şi faptul că revoluţia română, după un debut autentic, a fost, a 
putut fi deturnată. Au intrat în acțiune «tehnicile răsăritene».” (Textul 
integral a fost publicat în „Româniai Magyar Sz6”, nr.3285/30 decembrie 
1999, sub titlul „Revoluţia paşnică a Banatului şi Ardealului — Strategia 
națională şi cea regională”) 

Este suficient de limpede, de această dată? Dacă nu, să încercăm o 
„decriptare”: revoluţia din Timişoara (cea a lui Tökés — nu cea a românilor 
care scandau „Azi în Timişoara, mâine-n toată țara!”) a fost una central- 
europeană, pregătită din timp, organizată cu viză de eliberare naţională şi 
regională; ea a fost deturnată (furată, expropriată...) de către Bucureşti, 
care, folosind „modelul răsăritean”, şi-a comandat propria „schimbare” 
pentru a-şi putea disimula continuitatea şi pentru a neutraliza revoluţia 
„central-europeană” a lui Tökés. 

Mai poate intra în discuţie vreo altă interpretare? 

Cât priveşte „desăvârşirea exproprierii”, ea a avut loc la Satu Mare 
pentru că — până la proba contrarie — acolo a fost vorba nu de „sancţiuni 
colective”, ci de una pur „personală” şi căutată cu lumânarea! Drept care, 
„sanctitatea sa” a fost scoasă dacă nu în afara legii, măcar în afara unui 
cadru politic organizat. Deocamdată! 

Sic transit gloria (i)mundi! 


P.S. Desigur, în cele de mai sus n-am făcut altceva decât să 
tălmăcesc, la propriu şi la figurat, gândul rostit (şi nerostit) al d-lui Tökés şi 


al colaboratorilor domniei-sale. 

P.P.S. Cât priveşte dictonul latinesc cu care am încheiat, 
parafrazarea îi aparţine d-lui Romulus Vulpescu. (Precizez că domnia-sa a 
folosit-o într-un cu totul alt context) 


sl 


XVII 
„Colonizări” şi „descălecate cu turle cepiforme” 


A sosit vremea să vedem ce mai scriu şi „aliaţii autentici”. 
(Desigur, treaba cu aliații este destul de încurcată, drept care, nici prezența 
— sau absența — ghilimelelor şi nici sintagmele de genul celei de mai sus nu 
sunt în măsură să desluşească măcar interpretările noastre, darămite 
realitatea efectivă de pe teren. De ce spunem asta? Pentru că, în ciuda 
protocolului semnat iterativ, avem suficiente motive de a considera ca pur 
conjuncturală alianţa respectivă şi, pe de altă parte, nu putem uita că însuşi 
Toro Tibor — şeful „Grupării Reformiste” — a declarat că, în cazul că 
„reformişti” vor reuşi să-şi impună, cândva, punctul de vedere în UDMR, 
intenționează să păstreze alianța cu pricina. Ca atare, nu putem vorbi de 
bună-credinţă, ci doar de oportunism şi pseudo-oportunism) 

În lumina celor de mai sus şi, pe de altă parte, neavând o evidență a 
tuturor „reformiştilor” (îi ştim doar pe liderii acestora: Tökés, Toro, 
Katona, Vekov, Konya-Hamar) suntem nevoiţi, până la proba contrarie, să-i 
considerăm aliaţi de conjunctură pe toţi cei ce n-au părăsit UDMR-ul sau 
măcar funcțiile de reprezentare ale Uniunii. În acest sens, orice parlamentar 
udemerist — care nu s-a dezis public, dacă nu de „partidul unic”, măcar de 
conducerea „moderată” a acestuia — se încadrează automat în categoria 
aliaților, oricât de conjuncturală şi oportunistă ar fi alianţa respectivă. 

Deci, ce mai scriu „aliaţii” (autentici)? Scriu suficient de clar şi de 
convingător pentru a justifica ghilimelele la care am recurs. lată un text din 
cotidianul clujean Szabadság (nr. 46/27 februarie 2003, pag. 3), semnat de 
către deputatul udemerist Molnos Lajos: 

„Nu ştiu dacă şi pe alţii, dar pe mine pur şi simplu mă îngrozeşte 
agresivitatea deşănţată, lăcomia deloc creştinească, «foamea» neostoită cu 
care Biserica Ortodoxă Română (BOR) încearcă — consecvent şi cu orice 
preţ — să pună mâna pe noi şi noi bunuri lumeşti, printre acestea 
pământurile figurând la loc de cinste. De-o vreme încoace, obiectul 
respectivei «bulimii» a devenit (din nou) Pământul Secuiesc (Székelyföld) 
— acest teritoriu încă neortodox în majoritatea sa — dar, fireşte, 
«strămoşesc» şi «autentic» dac! Din acesta vrea BOR, din nou,să rupă hălci 
cât mai întinse, pe care să-şi ridice cupolele tuberculiforme 
(«hagymakupola» = cupolă în formă de ceapă — aluzie la cupolele stilului 
bizantin — n.n.), singurele în stare să mântuiască sufletele «rătăcite» ale 
secuilor «păgâni». 

Şi dacă există, totuşi, un lucru ce mă îngrozeşte şi mai mult, acesta 
este cinismul, complicitatea cu care statul român — sfidând orice normă 
juridică şi cadru legal — sprijină, moral şi material, această «cauză sfântă şi 
națională», această manifestare «creştină» a panromânismului. 

lată câteva exemple recente din judeţul Mureş, care ilustrează cele 
de mai sus: 

- în Szekelykâl (ne scapă denumirea oficială românească — n.n.) — 
localitate cu populație maghiară - BOR a reuşit, în dauna foştilor 
proprietari, să pună mâna pe un teren de 40 de hectare şi să construiască, 
ilegal — dar cu ajutorul statului, o mănăstire; 

- în Cristurul de Mureş, sfidând deciziile şi protestele Consiliului 
Local şi fără nici o aprobare legală, se construieşte o biserică; şi unde? — în 
plin centrul localităţii! 

«Invazia» ia proporții. E şi normal: pofta creşte mâncând, mai ales 
atunci când altul plăteşte! Ultimul obiectiv pe care şi-a pus ochii 
arhiepiscopul ortodox de Alba Iulia este exact parcul din Miercurea 
Nirajului, aflat în plin centrul localităţii. Aici au vrut să-şi construiască şi 
unitarienii o biserică, dar n-au primit aprobarea Consiliului Local. Acum 
însă, când este vorba de BOR, a şi sosit o somaţie ultimativă de la 
Prefectură: suprafaţa respectivă trebuie imediat eliberată, monumentul 
„Mileniului Maghiar” trebuie demolat, spaţiul fiind alocat catedralei 
ortodoxe; altfel, urmează represalii! În localitate există doar câţiva 
ortodocşi, care au o casă de rugăciune. Arhiepiscopul vrea, însă, catedrală! 
Şi primeşte de la stat şi banii necesari! 

Popa din localitate («a helyi pópa») este optimist: slavă Domnului, 
chestiunea nu se hotărăşte la nivelul Consiliului Local, ci la Arhiepiscopia 
din Alba şi la Prefectura de Mureş. Primarul, în schimb, e pesimist — din 
aceleaşi motive — şi date fiind precedentele create. Ce va face Consiliul 
Local? Va fi sancționat, fireşte, dacă perseverează în atitudinile sale 
«păgâne» şi «antiromâneşti»y! 

Aşa arată, deci, într-o Românie în pragul integrării europene, 
«democraţia» mioritică — aflată la cheremul «Bisericii Naţionale»! 

Şi, după cum stau lucrurile, nu există nici o şansă de contracarare, 
autonomia locală şi legea fiind vorbe goale într-un regim dictatorial.” 

Molnos Lajos 

Desigur, nu e treaba noastră — ci a partenerilor de alianță — luarea 
unei atitudini față de aserțiunile de mai sus, în speţă cele conţinute în 
ultimul alineat. Până atunci, însă, nu putem să nu-i adresăm, totuşi, câteva 

întrebări d-lui Molnos Lajos, care pare a fi cu desăvârşire străin de 
realităţile istorice — mai îndepărtate sau mai apropiate — ale locului. 

Astfel : 

- De când şi cum au ajuns „autohtonii” secui majoritari în 
„Secuime”? 

- Cine a dus, în realitate, o politică consecventă de purificare 
etnică şi asimilare pe aceste meleaguri? 

- De când sunt secuii unguri? 

- Unde erau secuii pe vremea regatului dac, a Daciei romane, sau 
pe vremea voievodatelor lui Glad, Menumorut şi Gelu?; dar în secolele 
XXI, şi XII? 

- Câte secole a fost Biserica Ortodoxă Română din Ardeal scoasă în 
afara legii sau, în cel mai bun caz, tolerată, lipsită nu numai de orice sprijin, 
dar îngrădită în fel şi chip? (neavând voie, de pildă, să-şi ridice decât 
biserici de lemn!); 

- Cine a pus tunul şi pe aceste modeste şi umile lăcaşuri sfinte — şi 
în folosul cui? 

- Cine a profanat, incendiat şi distrus bisericile ortodoxe din 
„Secuime”, în perioada 1940-1944, biserici construite cu multă trudă şi 
după aproape un mileniu de prigoană (abia) în anii interbelici şi pe care 
BOR, în marea-i „lăcomie”, încearcă să le reconstruiască acum nu pentru a- 
i converti pe secui, ci pentru a-i salva de la totală desnaționalizare (inclusiv 
confesională) pe supraviețuitorii amintitei prigoane?!! 

Desigur, d-l Molnos (şi UDMR-ul pe care, până la proba contrarie, 
domnia-sa îl reprezintă) nu va răspunde la întrebările de mai sus. Dânşii 
ştiu una şi bună: se atentează sistematic şi consecvent la „puritatea” etnică a 
zonei, la diluarea „blocului maghiar” („tâmbmagyarsâg”) din „Secuime”, 
folosindu-se în acest scop şi (sau mai ales) „implantări confesionale”. Mai 
mult, „invazia? respectivă este calificată — inclusiv în presă — drept 
„hagymakupolăs honfoglalás”!!! (Ce înseamnă „hagymakupola” am arătat 
mai adineaori; „honfoglalâs”, tradus mot-a-mot, înseamnă ocupare de patrie 
— în sensul de „descălecat”; deci, hagymakupolâs honfoglalás = descălecat 
cu sau prin — cupole tuberculiforme). Cu alte cuvinte: noi, românii, 
invadăm „ara Secuilor” pentru a o lua în stăpânire!!! 

Cei ce trăiesc cu iluzia că conduc un stat suveran şi unitar (ce să 
mai vorbim de „naţional”!) să ia aminte! Şi dacă cred că cele de mai sus se 
referă doar la “Ţara Secuilor” sunt nişte naivi. lată dovada: 

„Cei ce circulă curent pe ruta Arad - Oradea — Satu Mare ştiu că 
drum mai prost, mai plin cu gropi nu prea există în toată ţara. lar dacă un 

temerar se aventurează şi dincolo de Satu Mare — cu destinaţia Sighet, este 
greu de crezut că va ajunge acolo cu maşina întreagă. Pentru a atrage 
capital şi pentru a grăbi — prin aceasta — integrarea europeană a țării, deja 
din anii 90 s-ar fi impus modernizarea respectivului tronson, având în 
vedere faptul că investitorul apusean pe aici intră în România şi asta e 
prima şosea pe care o întâlneşte. Mai mult, această primă impresie poate 
crea convingerea că şi celelalte drumuri ale țării se află în aceeaşi stare. (Pe 
de altă parte, există destui care ar investi — din motive de apropiere — exact 
în zona respectivă; şi pe aceştia îi alungă acelaşi drum plin de gropi). 

Asta fiind situaţia, în starea mai mult decât precară în care se află 
economia ţării s-ar fi impus de mult modernizarea tronsonului respectiv. 
Numai că deştepţii din fruntea ţării au acordat prioritate şoselelor din 
Moldova, pe motiv că altfel România şi-ar pierde atractivitatea pentru 
«unioniştii» de dincolo de Prut. Altfel spus, s-a acordat întâietate unui 
interes național îngust, în dauna dezvoltării economice a întregii țări. 

Desigur, la luarea deciziei s-a ţinut cont şi de faptul că în zona 
graniţei de apus investiţiile ar fi creat noi locuri de muncă în primul rând 
populației maghiare, pe când la cea de răsărit beneficiarii urmând să fie 
românii (şi, împreună cu ei, moldovenii, ruşii, ucrainienii, găgăuzii). Şi, 
mai bine ucrainienii, găgăuzii — decât (Doamne fereşte!) ungurii! 

Dar, între timp, deştepţii noştri («okosaink») au înțeles din 
experiența celor 13 ani (şi din «succesele» aferente) că, totuşi, porțile 
Occidentului se deschid spre Arad, Oradea şi Satu Mare. Şi că de acolo şi 
nu din Răsărit vine capitalul şi modernizarea. Drept care, cu puţin timp 
înainte de întâlnirea de la Satu Mare a celor doi premieri s-a răspândit ştirea 
că guvernul va face un împrumut de 40 milioane de dolari, pentru a 
moderniza, până la Sighetul Marmaţiei, DN 19. Lucrările vor începe deja la 
primăvară iar finalizarea acestora nu va depăşi doi ani. «Pentru sprijinul 
special acordat dezvoltării centurii de Nord-Vest a ţării» prefectul 
Gheorghe Ciocan a exprimat mulțumiri deosebite nu numai premierului 
Adrian Năstase, ci şi ministrului Paşcu, care, sătmărean fiind, a contribuit 
printr-un lobby eficient la obţinerea împrumutului extern. 

Numai că, n-ar fi exclus ca şi în spatele acestei modernizări rutiere 
să se ascundă vreo intenţie nemărturisită,vreun scenariu ocult. Mai nou, din 
mai multe surse (neoficiale, fireşte) am aflat că în zona centurii respective 
mari întinderi de pământ au fost cumpărate de către persoane venite din 
afara acesteia. Se spune că aceste persoane află despre pământurile 
retrocedate înaintea beneficiarilor de drept. După care, «desantul» 
cumpărătorilor «aterizează la punct fix» fluturând teancuri de bancnote de 

500.000 de lei, tentaţie la care puţini reuşesc să reziste. Se mai spune că 
aceşti bani provin, preponderent, din cercuri guvernamentale. Şi se mai 
spune că este vorba de o acţiune de sprijinire a moldovenilor ce urmează a 
fi colonizați aici, în centura de la graniţa cu Ungaria. 

Adevărul îl vom afla abia după terminarea drumului. Dacă în loc de 
investitori apuseni vor circula mai degrabă moldoveni pe acesta, vom putea 
fi siguri că modernizarea s-a făcut în folosul acestora.” 

Sike Lajos 

Am reprodus nimic altceva, decât editorialul din nr. 4383/7 
februarie 2003 al cotidianului central Romániai Magyar Szó, ziarul cel mai 
„moderat” şi cel mai „aliat” al presei de limbă maghiară din România! 

lată, aşadar, că „invadăm”, că „descălecăm” nu numai în „Iara 
Secuilor”, ci şi în „Partium”, alt teritoriu ce nu ne aparţine!!! 

lată, aşadar, că alături de „cupole cepiforme”, mai recurgem şi la 
colonizări!!! 


P.S. Desigur, am reprodus din cele două surse „„moderate” (şi 
„aliate”) pentru a nu fi acuzaţi că cităm doar din „civicul”, „reformistul” şi 
„radicalul” Erdélyi Napló. 

Există vreo deosebire? 

Cât priveşte întrebările rămase fără răspuns şi, în general, 
conținutul celor două articole, sperăm ca următorul episod să ne poată 
cuprinde toate comentariile. De ce spunem asta? Pentru că tot ce am 
reprodus în pagina de față poate fi regăsit, integral, pe site-urile revizioniste 
de pe Internet! 

XVIII 
Cine, când şi cum a „descălecat” şi „colonizat” în Ardeal?! 


Revenim cu comentariile promise în (şi referitor la) capitolul 
precedent. 

Desigur, chestiunea cu „Tara Secuilor” şi cu „autohtonitatea” 
elementului secuiesc în respectivul perimetru o putem lămuri în câteva 
fraze. Să revenim, ca atare, la întrebările formulate în episodul precedent, 
pentru a răspunde — în locul d-lui Molnos Lajos (care, suntem convinşi, 
cunoaşte foarte bine adevărul) — la acestea: 

- secuii au fost colonizați în zona cu pricina (abia) în secolele XII- 
XIII (şi după saşi), pe post de grăniceri, drept care „aristocrația” secuiască 
nu cunoaşte decât o ierarhie militară („lof5” şi „primor”): 

- această colonizare nu s-a făcut într-o zonă pustie (sau pustiită de 
tătari în 1240), ci într-una locuită de români; 

- populaţia băştinaşe — românii — a fost supusă de la început unui 
regim de exterminare-asimilare, principalii piloni ai desnaționalizării fiind 
şcoala, biserica şi excluderea din orice comunitate economică sau civică 
(altfel spus: integrarea era condiţionată de renunţarea la limbă şi 
confesiune); ca atare, o bună parte din actualii secui sunt români 
deznaţionalizați; (desigur, ca şi în 1990 de pildă, pentru unii soluţia a fost 
refugierea pe alte meleaguri, alţii reuşind, în schimb, să supravieţuiască, în 
comunități mai izolate, tuturor vicisitudinilor); 

- secuii nu sunt unguri, ci rămăşiţe ala avarilor (sau/şi hunilor) care 
au preluat, pe parcurs, limba maghiară; mărturie stă în acest sens, printre 
multe altele, însăşi existenţa lui „Unio Trium Nationum” — unguri, saşi şi 
secui; 

- în lumina celor de mai sus, pe vremea Daciei, a Daciei Romane 
sau a voievodatelor româneşti ce se întindeau de la arcul carpatic şi până la 
Tisa, precum şi în primele secole ce au urmat „descălecării arpadiene” din 
896 secuii se puteau afla oriunde, numai în aşa zisa Țară a Secuilor nu! 
(surse istoriografice maghiare îi plasează undeva în nordul Pannonici; 
fireşte, este vorba de surse pretrianonice!); 

- cât priveşte ultimele întrebări, o literatură întreagă le stă la 
dispoziţia doritorilor de a se informa, din care am recomanda unul din cele 
mai recente volume apărute — Ciolan loan: „Transilvania prigonită de 
unguri”, Ed. Petru Maior, Târgu Mureş, 1997. 

Fireşte, cele de mai sus pot fi (şi sunt) atacate astăzi — când istoria 
se rescrie (tendenţios şi partizan) în Ungaria şi (mai ales) în diaspora 
maghiară transoceanică — numai că această rescriere are şi ea capcanele ei 
în care cad înşişi „vânătorii” respectivi. În acest sens — şi pentru că, oricum, 
am promis nişte confirmări de pe Internet — să (re)vedem un text inserat pe 
rețeaua cu pricina în februarie 2002 (adresă, adresanţi şi detalii în capitolul 
XXIII al volumului „Mişcarea Revizionistă Maghiară”, Editura Dragoş 
Vodă, Cluj-Napoca, 2003); 

„... pe întreg teritoriul imperiului avar — acolo unde s-a aşezat 
poporul lui Arpád — autohtonii au fost «asimilați» (ungurii fiind călare — ei 
au fost «descălecătorii»!). Mai târziu, regii din casa Arpád i-au împins (ca 
să nu spunem alungat) şi mai la periferie pe băştinaşii secui, expropriindu- 
le, practic, ţara.” 

Cum ajunge un secui („ungur”!) să declare aşa ceva? (De notat că 
secuii au început să se declare unguri, din motive lesne de înţeles, abia după 
Trianon!). Cum se împacă cele reproduse cu „blocul maghiar” 
(tâmbmagyarsâg) din Secuime şi cu lupta acerbă dusă pentru 
autodeterminarea acestuia şi autonomia „Pământului” respectiv? Ne 
lămureşte acelaşi text, în cele ce urmează: 

„Secuii au fost şterşi din conştiinţa publică, proces ce continuă şi 
astăzi. Este suficient să amintesc, în acest sens, de marele forfoi cu care se 
sărbătoreşte aşa zisul descălecat (din 896 — n.n.), ignorându-se cu 
desăvârşire tot ceea ce a fost până atunci, toate precedentele descălecate!” 

lată, aşadar, că (Slavă Domnului!) orgoliul secuilor — la o adică — 
poate prevala asupra „cauzei maghiarimii ardelene”, ca să nu spunem că 
poate naşte monştri (din punctul de vedere al „cauzei”, fireşte). Pe de altă 
parte, avem confirmarea faptului că secuii, în 896, au fost „expropriaţi” de 
către năvălitorii unguri şi, mai târziu, marginalizați, inclusiv (sau mai ales) 
la propriu, fiind „împinşi la periferie”, practic colonizați, pentru a păzi 
granița de răsărit nu a regatului maghiar, ci a uneia dintre „țările asociate 
ale Coroanei Maghiare” — aşa cum era considerată la acea vreme şi 
Transilvania, voievodat autonom aflat sub suzeranitate maghiară. (În 
Europa Evului Mediu aceste relații feudale erau la ordinea zilei). 

lată, aşadar, cum au ajuns secuii „autohtoni” şi majoritari în aşa 
zisa Ţară a Secuilor! Şi n-o spunem (numai) noi, ci un secui get-beget! (De 
altfel, în capitolul amintit din „MRM” am mai adus destule alte argumente 
— tot de aceeaşi provenienţă — în acest sens) 

Cât priveşte cel de al doilea articol reprodus în capitolul precedent 
— cel cu „colonizarea” Centurii de Vest a României (citeşte „Partium”!), 

Internetul — prin site-urile sale revizioniste — oferă (cel puţin) la fel de 
multe confirmări. Cităm din „Pofte româneşti până la Tisa” de Kolozsy 
Sândor, preşedintele Uniunii Mondiale Ardelene, text inserat pe Internet la 
8 ianuarie 2002 (amănunte în capitolul al XIII-lea al „Mişcării Revizioniste 
Maghiare”): 

„„.. trebuie să fim foarte atenți după ce şi România se va integra în 
UE, pentru că aceasta s-ar putea să ne provoace mari necazuri. Să ne 
amintim de perioada de dinaintea primului război mondial când, în mod 
deliberat şi planificat, românii s-au aşezat pe linia Timişoara — Arad — 
Oradea — Satu Mare, creând o veritabilă centură, pentru ca după război să 
separe Ardealul de Ungaria exact pe această linie. 

Ce se întâmplă astăzi? După cel de al doilea război mondial, dar 
mai ales după căderea lui Ceauşescu şi până în zilele noastre, o mare masă 
de familii valahe s-au stabilit în Ungaria. Dar unde? Tocmai pe linia Tisei, 
începând cu punctul unde râul pătrunde pe teritoriul actualei Ungarii 
mutilate! 

Deci, după părerea mea, s-a construit şi continuă să se construiască 
cea de a doua „centură”, după modelul celei anterioare! 

I-am avertizat, în acest sens, pe premierii Antall, Horn şi Orbán, 
dar n-am primit nici un răspuns. 

Atrag atenția ungurilor de acasă să fie vigilenţi şi să nu mai permită 
această infiltrare, pentru că altfel va urma, pe această linie, o a doua ruptură 
teritorială.” 

lată, aşadar, că procesul de colonizare vizează nu numai „Centura 
de Vest” a României, ci şi „mult râvnita” graniţă naturală a Tisei!!! 

lată, aşadar, că nu este vorba doar de a schimba compoziţia etnică 
în „Partium”, de a completa „colonizarea” începută deja înaintea primului 
război mondial, ci de construirea unei noi „centuri”, cu aceeaşi viză 
„imperialistă”, de această dată pe linia Tisei!!! 

Un bătrân extremist nebun” — vor spune unii. Oare? Să vedem, 
atunci, ce spune un tânăr („extremist nebun”?) care, întâmplător sau nu, 
conduce „Mişcarea Tinerilor pentru cele 64 de judeţe” (ale „Ungariei 
Mari”) — numita HVIM (,„Hatvannegy Vármegye Ifjusâgi Mozgalom”) — d- 
l Toroczkay Lăszlo (www.hvim.com.): 

„Infiltrarea subversivă a românilor este foarte periculoasă, trebuie 
să realizăm că până şi mutilata patrie post-trianonică ne este periclitată. Îmi 
voi pierde minţile dacă acest popor murdar şi viclean va pune mâna şi pe 
Szeged!!! De secole se întâmplă acelaşi lucru. DEŞTEPTAREA! «Domnii» 
unguri, «întreprinzătorii» de secole importă mână de lucru valahă ieftină. 

Când vor fi destui, vor începe şi de această dată să-şi ceară «drepturile». E 
terifiant şi, repet, suntem în pericol de moarte. HVIM — pe măsura puterilor 
sale — va face totul pentru a stăvili procesul!” 

Mai este ceva de adăugat? Poate doar faptul că respectivul HVIM 
are filiale răspândite în întreg Ardealul!!! Care colaborează strâns, după 
cum se vede, cu presa de limbă maghiară din Ardeal, dar şi cu cea centrală! 
(inclusiv cu cea „moderată” şi „aliată”). Şi, pe cale de consecinţă, şi cu 
““moderaţii” şi “aliaţii” din fruntea UDMR!!! 

Ce se urmăreşte, de fapt, prin inepţia reprodusă mai sus? Fireşte, 
este vorba şi de hoțul care strigă: -Prindeţi hoţul!, sau de principiul conform 
căruia cea mai bună apărare este contraatacul, dar mai este şi altceva. Se 
încearcă, pur şi simplu, inducerea unei stări de spirit care să transforme în 
duşman pe orice român care ar intenționa, eventual, să investească în 
Secuime sau în aşa numitul Partium. De ce, spre a se elimina concurența? 
Se poate spune şi aşa, numai că această concurență se încadrează într-un 
context mult mai larg. Secuimea — cu majoritatea maghiară (secuiască, de 
fapt) şi „Partiumul” — Centura de Vest a ţării — cu prezență maghiară 
notabilă, în speță în mediu urban (Arad, Oradea, Salonta, Satu Mare), 
trebuie păstrate ca atare, sau chiar revigorate etnic (cu elemente maghiare, 
fireşte), pentru că altfel „autodeterminarea” (cu cele două trepte ale sale: 
teritorială pentru zonele majoritare, administrativă pentru cele cu peste 20 
la sută unguri) îşi pierde obiectul muncii. Şi desigur, această „recucerire” — 
când n-o poţi face cu forţa armelor — încerci s-o faci pe cale economică, în 
primul rând. Drept care, orice investitor sau potenţial investitor român 
trebuie descurajat, sabotat, alungat. Ceea ce presupune un „embargo” total 
pentru elementul românesc din afara zonei şi, dacă condiţiile o permit, 
izolarea, tracasarea şi neutralizarea celui din interiorul acesteia. 

Dovezi că aşa stau lucrurile există cu duiumul. lată câteva dintre 
ele: 

- veritabilul exod maghiar — spre „zonele de rezistență” — de 
dinainte de 1989, în intenţia de a le spori densitatea etnică; 

- puseul de epurare etnică din primele luni ale lui 1990, soldat cu 
refugierea în alte zone ale țării a peste patru mii de români din Secuime; 

- „purificare”ce continuă, în mod cronic, până în zilele noastre; 

- protestele vehemente şi acuzele de „încercare de modificare a 
componenţei etnice” la care s-a recurs oridecâteori a fost vorba de 
construirea unor şcoli, biserici, mănăstiri, orfelinate sau alte aşezăminte 
româneşti; 

- ipocrizia, cinismul şi disprețul suveran cu care suntem acuzați 
noi, românii, că încercăm să „desăvârşim şi să definitivăm raptul teritorial 
de la Trianon”, prin „ocupaţie militară”, „descălecat cu cupole cepiforme”, 
„colonizări de moldoveni” şi aşa mai departe; 

- investiţiile maghiare (din Ungaria!) exclusiv în Ardeal şi cu 
precădere în zonele „strategice”. 

În acest context se încadrează şi ultimele — nu şi cele din urmă, 
fireşte — răbufniri ale d-lor Molnos şi Sike, primul profilat pe Secuime, cel 
de al doilea pe „Partium”. 

XIX 
O „ruptură” cu tâlc 


x9 


Iată, aşadar, că mult trâmbițata „ruptură”, totuşi, s-a produs. 
Întrebarea este: între cine şi cine? Între idealişti şi pragmatici? Între 
reformiști şi conservatori? Între radicali şi moderați? Între civici şi 
socialişti? Între căuzaşi şi colaboraţionişti? Între etnicişti şi regionalişti? 
Sau te pomeneşti că între „autohtonii” secui şi „veneticii” lui Arpád?! 

Desigur, despre toate acestea am mai discutat, pe larg, în ultimul 
timp, pe vremea când cele de mai sus (mai puţin cea din urmă) erau doar 
nişte orientări, mai mult sau mai puţin antagoniste, ce vizau modalități 
strategice, mijloace, căi, etape, alternanţe de ritm, etc., dar nicidecum 
obiectivul final. În acest context, ne-am exprimat, nu o dată, îndoiala chiar 
şi asupra autenticităţii disputei respective, considerând că este vorba, mai 
degrabă, de o mistificare, de un joc menit a deruta adversarul, de o 
complementaritate disimulată care, sub masca dezbinării, sporeşte eficienţa 
demersului, permiţând atât atacul pe două (sau mai multe) fronturi, cât şi 
replierile tactice sau „delimitările” dictate de o conjunctură sau alta. 

Fireşte, nu negăm existenţa unor reale disensiuni, legate de orgolii, 
veleitarisme, interese materiale sau electorale, dar acestea nu au afectat, 
niciodată, fondul problemei, nu au prejudiciat, cel puțin în ultimii 83 de ani, 
în nici un fel „cauza maghiarimii”. În acest sens pledează unitatea „de 
monolit” şi continuitatea remarcabilă a „partidului etnic” — de la Magyar 
Párt, MADOSZ, MNSZ şi până la UDMR - cu reorientări fulgerătoare de 
la democrație la fascism, de la fascism la comunism, de la comunism din 
nou la democraţie, cu aceiaşi oameni metamorfozaţi, peste noapte, ba în 
antifascişti, ba în anticomuniști — şi încă cu vechi state de funcţie în 
„ilegalitate”! Cine au fost primii comunişti din Ardeal, care în câteva zile 
după eliberarea din 1944 aveau deja şi organe de presă şi sediu cu steagul 
roşu arborat (alături de cel maghiar, fireşte)? Ungurii!! Care a fost primul 
partid post-decembrist care şi-a făcut publică existenţa, la Timişoara, deja 
în 23 decembrie 1989, cu platformă-program, cu structuri teritoriale, cu 
obiective clare şi precise? UDMR-ul! 

Desigur, acest cameleonism politic nu avea altă menire decât să 
servească una şi aceeaşi constantă, una şi aceeaşi prioritate politică post- 
trianonică: revizuirea graniţelor! 

Cât priveşte „patria-mamă” — Ungaria — aceasta a parcurs, în linii 
mari, acelaşi itinerar, ba am putea spune că metamorfoza respectivă a fost 

şi mai bogată în ipostaze în cazul ei (servind aceeaşi prioritate, fireşte!). 
Astfel: 

- în 1919 deja, regimul comunist (bolşevic) al lui Bela Kun şi-a 
propus (şi încercat- cu forța armelor!) anexarea Ardealului! 

- în anii 30, regimul lui Horthy s-a orientat spre fascism cu intenții 
clar revanşarde şi revizioniste; 

- în 1940 — prin Diktatul de la Viena — se materializează (parţial) 
roadele acestei politici; 

- în 1946-47, paralel cu provocările (de tip Târgu Mureş — martie 
1990) de la Cluj, delegaţia regimului comunist de la Budapesta pretinde, la 
Conferinţa de Pace de la Paris, 22.000 de kmp. din teritoriul Ardealului; 

- în 1956, paralel cu revoluţia maghiară (şi cu sprijin din Ungaria), 
conducătorii Bisericilor Istorice Maghiare din Ardeal (Mârton Aron, Dobri 
János, Varga László etc.) şi ai Universităţii Bolyai (în frunte cu profesorul 
de Drept Internaţional — Dobai Istvân) pun la cale un complot de rupere a 
Ardealului de România şi de anexare a acestuia la Ungaria; 

- pe la mijlocul anilor ”80, Szürös Mátyás şi comilitonii elaborează 
teza conform căreia maghiarii din „părțile rupte de Trianon” sunt parte 
integrantă a națiunii maghiare (principiu declarat de către acelaşi Sz.M — 
devenit preşedinte interimar al Ungariei între 1989-1990 — drept politică de 
stat), în aceeaşi perioadă (1986) apare la Budapesta, în trei volume, „Istoria 
Ardealului” — o carte profund revizionistă; 

- paralel se organizează, în Ardeal, cercuri revizioniste subversive 
care pregătesc maghiarimea pentru „sfidările perioadei post-comuniste” 
(printre cei expulzați pentru activități de acest gen aflându-se şi Molnár 
Gusztáv sau Szöcs Geza!); 

- participarea maghiară la declanşarea revoluţiei de la Timişoara 
este nu numai recunoscută, dar chiar revendicată; 

- în 15 martie 1990 apare, în „Româniai Magyar Sz6”, un apel al 
lui Szürös Mátyás — preşedinte interimar al Ungariei — prin care ungurii din 
Ardeal sunt îndemnați „să-şi facă singuri dreptate”; la numai patru zile se 
produc evenimentele de la Târgu Mureş; 

- în 1991 premierul Antall se declară „prim ministru al tuturor 
maghiarilor din bazinul carpatic”; 

- Göncz Arpád, preşedintele Ungariei, traduce şi prefaţează cartea 
revizionistă (vizând primordial Ardealul) a lui Bajcsy-Zsilinszki Endre 
(scrisă în engleză); 

- în 1996, Tratatul Româno-Ungar este declarat — în Parlamentul 
ungar — drept „trădător de neam şi de ţară”, „un al doilea Trianon”, etc. 

- în 1998, Orbân Viktor se declară, la rândul său, „prim ministru a 
15 milioane de maghiari”. 

Desigur, cele de mai sus sunt doar câteva momente şi date alese la 
întâmplare, lista acestora putând continua la nesfârşit. Oricum, 
paralelismul, concertarea „maghiaro-maghiară” este atât de evidentă şi de 
substanţială încât cele afirmate despre continuitatea şi unitatea „luptei de 
eliberare naţională” nu mai reclamă nici un argument în plus. Cum s-a 
ajuns atunci, totuşi, la prezenta ruptură, care interesează — după cum rezultă 
din presa maghiară şi din diverse declaraţii — nu numai maghiarimea 
ardeleană, ci şi spectrul politic din Ungaria şi întreg eşafodajul „maghiaro- 
maghiar”? (Este ştiut că UDMR e sprijinită de Partidul Socialist Maghiar, 
iar Blocul Reformist de către FIDESZ). Ne aflăm, oare, în fața primei 
dezbinări, în faţa primei falii produse, de la Trianon încoace, în „monolitul” 
pe care l-a reprezentat, dintotdeauna, revizionismul maghiar? Să nu mai fie 
pentru toţi ungurii, oriunde s-ar afla aceştia, „revenirea la 1914” prioritatea 
priorităților? Greu de crezut. Şi, totuşi, faptele sunt fapte: 

- Tokes László, preşedinte de onoare al UDMR, acţionează în 
Instanță (românească!!!) propria Uniune; 

- conducerea (,„,„moderată”) a UDMR pune la cale, în replică, 
desființarea funcției de preşedinte de onoare; 

- episcopul Tökés László convoacă un congres paralel la Satu 
Mare; 

- Congresul (oficial) validează, cu o largă majoritate, mazilirea lui 
Tokes László; 

- ex-preşedintele de onoare adună Bisericile Istorice şi societatea 
civilă maghiară, în 21.02.2003, pentru a organiza o alternativă la UDMR; 

- Blocul Reformist se transformă în „Mişcare”, pentru a putea 
acționa independent; 

- Comitetul de Inițiativă (Tokes László, alți conducători ai 
Bisericilor Istorice, liderii platformelor reformiste, reprezentanții societății 
civile) se întruneşte la Cluj, în 14 martie 2003, şi înființează Consiliul 
Naţional Maghiar din Ardeal — for deliberativ al Autoadministrării 
Comunităţii Naţionale Maghiare din Ardeal. 

Ce se întâmplă, de fapt? Unii au încercat, la un moment dat, să 
reducă totul la o chestiune de orgoliu, de luptă pentru putere, pentru 
fondurile de la „Centru” şi aşa mai departe. Deşi tentantă (vezi referirile 
obsedante la „neținerea alegerilor interne”, la monopolizarea „Fundaţiei 
Ilyés”, etc.), interpretarea pare puţin plauzibilă, dat fiind preţul: divizarea 

„mişcării”, învrăjbirea aferentă, riscul neintrării în Parlament la viitoarele 
alegeri etc. Si-atunci? 

Desigur, bine ar fi ca cei de la „Adevărul” — care par a se mira de 
fiecare dată când se produce o acutizare a chestiunii respective — să aibă 
dreptate atunci când (supra)titrează: „După 12 ani, extremiştii din UDMR 
şi-au dat ieri arama pe faţă”. (În paranteză fie spus, „arama pe faţă” şi-au 
dat-o cei „ o mie de adepţi ai lui Tokes” deja de nenumărate ori în ultimii 
12 ani, dacă ar fi să amintim doar de Eger 1991, Debretin 1995, Cernat 
1998, sau de planurile de autonomizare a „pământului secuiesc” ale lui 
Katona Adâm sau Csap6 Jozsef, primul publicat în presă, cel de al doilea 
prezentat în Parlamentul Român; nemaivorbind de faptul că toate acestea 
figurau, de la început, în programul UDMR -— publicat deja în 4 aprilie 
1990 în Erdelyi Hirado). Bine ar fi să fie vorba de o limpezire, de o 
„separare a apelor”, de o decantare şi debarasare mai mult decât necesare, 
dar teamă ne e că nu este aşa. Teamă ne e că ne aflăm din nou (şi pentru a 
câta oară?!) în fața unei manevre tactice, în faţa unei „mutări” inspirate ce 
se încadrează în acelaşi joc duplicitar amintit deja mai adineaori. Despre ce 
este vorba? Despre a da „radicalilor” mână liberă spre a putea acționa 
nestingheriți de „obligațiile protocolare” ale UDMR şi, pe de altă parte, 
despre exonerarea conducerii („„moderate”) a Uniunii de orice angajare sau 
răspundere față de aceste acţiuni care, altfel, ar afecta alianța cu partidul de 
guvernământ. Altfel spus: nu s-a renunțat la complementaritatea de până 
acum, ci doar la jocul de tip feed-back care presupunea — de fiecare dată 
când „iniţiativele platformelor” se dovedeau contra-productive prin 
depăşirea pragului de suportabilitate — o „delimitare fermă” din partea 
conducerii („moderate”) a UDMR. Ceea ce înseamnă că la ora actuală 
Uniunea îşi poate continua netulburată activitatea de reprezentare oficială şi 
legală a intereselor minorităţii maghiare din România şi poate culege, pe 
mai departe, roadele alianţei cu PSD (acestea fiind, şi în momentul de față, 
apreciabile şi net superioare celor din perioada în care UDMR făcea parte 
din CDR sau participa la guvernare alături de aceasta). Urmând ca 
„Opoziția Radicală” — rămasă pe cont propriu în urma unei „delimitări de 
principiu” — să se ocupe de sfera incomodă a „problemelor comunitare”, 
cum ar fi autodeterminarea şi autoguvernarea. (Ceea ce şi face deja, după 
cum se vede, respectiva „Opoziţie”!) 

Pare exagerată ideea pe care o avansăm? Atunci să vedem, 
deocamdată, doar un singur argument care poate arunca o deloc neglijabilă 
umbră de îndoială asupra realității rupturii în discuţie, indiferent de nivelul 
(ori nivelele) acesteia sau de unghiul din care o privim. Mai întâi, câteva 

date de istorie recentă. În urmă cu patru luni, Toro Tibor — şeful de atunci al 
Blocului Reformist — declara agenţiei maghiare de ştiri MTI următoarele: 

„... trebuie finalizat recensământul maghiarilor din Ardeal şi 
organizate, într-o etapă următoare, alegerile interne care să desemneze noul 
CRU, cel ce va putea să decidă, în deplină legitimitate, constituirea 
Consiliului Naţional Maghiar din Ardeal şi formularea reformelor ce nu 
mai pot fi amânate.” 

Şi iată că, fără alegeri interne, fără noul CRU, respectivul Consiliu 
este ca şi înființat. 

Şi ce-i cu asta, vor întreba unii? Pentru a răspunde, va trebui să ne 
întoarcem în noiembrie 2002 şi să cităm un titlu din săptămânalul Erdélyi 
Riport (nr. 1/14,11,2002, pagina 18): 

„Miniparlament pentru ungurii din Voievodina. (La Subotiţa a avut 
loc şedinţa de constituire a Consiliului Naţional Maghiar — organul 
autonom de autoguvernare al maghiarilor din Voivodina)”. 

Încep să se limpezească lucrurile? Dacă nu, atunci mai adăugăm că 
respectivul consiliu din Voievodina a fost constituit nu de echivalentul 
local al UDMR, ci tot de către grupări reformiste şi elite laice şi bisericeşti. 

Că asta nu infirmă, ci confirmă existența — şi acolo — a unei rupturi 
similare? În aparență, da. Numai că, iată care a fost reacţia premierului 
socialist maghiar — cel despre care se consideră că sprijină UDMR-ul şi 
echivalentele sale din celelalte „state succesoare”, condamnând, în acelaşi 
timp, „Opoziția Reformistă” — faţă de cele întâmplate în Voievodina (cităm 
din aceeaşi sursă): 

„Szabo Vilmos, secretar de stat la Biroul primului ministru, a 
calificat momentul drept crucial, prezentând, în continuare, mesajul lui 
Medgyessy Peter: «Consiliul Naţional este un cadru legitim care va permite 
maghiarimii din Voievodina să se încadreze în statul iugoslav ca partener 
cu drepturi egale al sârbilor şi muntenegrenilor!”. 

Unde mai este „ruptura”, stimaţi analişti şi neanalişti? 

Este sau nu un joc duplicitar care mizează pe aceeaşi 
complementaritate? 

Este vorba de o similitudine de neconceput fără unitate deplină de 
voinţă şi acţiune? 

Desigur, vor fi fiind unii care să-mi spună că termenii comparaţiei 
nu sunt compatibili, Iugoslavia fiind un stat federativ. Sigur că da! Tocmai 
de aceea trebuie federalizată România sau măcar regionalizat (după model 
scoțian) Ardealul, şi tocmai de aceea mâna dreaptă a lui Sabin Gherman se 
numeşte Jakabffy Attila!!! 

XX 
„Integrarea europeană a comunităţii maghiare nu trece prin Bucureşti 


„Satul arde şi baba se piaptănă”! — vor spune unii. Cu alte cuvinte: 

- un stat suveran este atacat pentru o presupusă (şi nedovedită) 
deţinere de arme de distrugere în masă, pentru o presupusă (şi nedovedită) 
intenție de a le folosi, pentru o presupusă (şi nedovedită) periclitare a păcii 
regionale şi mondiale, pentru o presupusă (şi nedovedită) sprijinire a 
terorismului internațional, fără mandat din partea ONU şi al Consiliului de 
Securitate ba chiar sfidând normele şi hotărârile acestora precum şi 
reglementările în vigoare ale jurisdicției internaţionale — iar nouă ne mai 
arde de „ce mai scriu aliații”?! 

- forţa dreptului este înlocuită cu dreptul forţei, ONU este pe cale 
să împărtăşească soarta „Ligii Naţiunilor”, „jandarmul mondial” devine — el 
însuşi — agresor şi în loc să apere nişte valori (proprii!) — le impune altora 
cu forţa armelor, se prefigurează o nouă „ordine mondială”care nu apără, ci 
periclitează pacea lumii, se creează un precedent care va putea justifica 
orice de-acum încolo, de la un război al civilizațiilor (echivalent de război 
mondial!) şi până la folosirea armamentului nuclear — iar nouă ne mai arde 
de „monitorizarea presei maghiare”?! 

- Europa se împarte în două tabere, Atlanticul nu mai uneşte două 
continente, ci le desparte, NATO şi UE se dovedesc a fi nişte structuri 
artificiale şi fragile, „globalizarea” îşi arată fața cea mai hâdă — iar nouă ne 
mai arde de „disputa dintre moderați şi radicali”?! 

Fireşte, întrebările de mai sus sunt retorice, iar viziunea 
apocaliptică ce se degajă din ele nu ne aparține: am prins — în ultimii 70 de 
ani — şi lumi „multipolare”, şi „bipolare”, cu bune şi (mai ales) rele, dar n- 
am pierit cu toții! Şi nu vom pieri (cu toţii) nici în condiţii de 
„unipolaritate”! 

Cât priveşte întrebarea în sine — răspunsul este categoric afirmativ: 
da, ne mai arde - chiar dacă „satul arde”- şi de „aliaţi”, şi de „presa aliată”, 
şi de „moderați şi radicali” şi aşa mai departe. De ce? Pentru că respectiva 
fixaţie monomană (nu a noastră — ci a lor!) se hrăneşte din nişte rădăcini a 
căror vechime se măsoară nu în decenii, ci în secole, ea (fixaţia) 
supraviețuind — neştirbită — tuturor seismelor istoriei, fie ele locale, 
regionale, continentale ori „globale”, uni, bi, sau multipolare şi, pe de altă 
parte, pentru că „fixaţia” cu pricina a ştiut să profite, dintotdeauna, de 
„apele tulburi”. Or, ceea ce se prefigurează astăzi va genera dacă nu 

deznodăminte apocaliptice, măcar nişte ape tulburi deosebit de atractive 
pentru cei obişnuiţi să pescuiască în ele. Istoria ultimelor opt decenii 
abundă de isprăvile împătimiţilor acestui „sport”. (Nu mai departe decât în 
capitolul precedent am dat o listă destul de cuprinzătoare a „isprăvilor” cu 
pricina). 

Aşa stând lucrurile, permis să ne fie a ne ocupa în continuare — cu 
sau fără Sadam, cu sau fără consens european ori euro-atlantic, cu sau fără 
bulversarea „ordinii mondiale”, cu sau fără „război al civilizaţiilor” etc. — 
de ale noastre, în speţă de „ruptura” (reală sau doar mimată) ce umple 
paginile ziarelor maghiare, indiferent de orientare, fără a uita însă — dată 
fiind (ne?) dorita coincidență — nici de sărbătorirea zilei naționale a 
Ungariei (pe pământ românesc, fireşte, şi nu la nivel de premieri!). 

Chiar aşa, cum de „Forumul” de la Cluj a avut loc tocmai în zilele 
de 14-15 martie? Cum de adunarea respectivă care a consfințit, practic, 
ruptura a avut loc exact de ziua ce simbolizează unitatea de nezdruncinat a 
maghiarimii? 

Desigur, gurile rele ar putea spune că din motive de economie, 
resturile de la „divorţ” fiind servite a doua zi la „nuntă” (ca să parafrazăm o 
celebră replică a lui Hamlet). Sau poate că a fost vorba de intenția 
„reformiştilor” de a monopoliza simbolul şi mesajul paşoptiştilor maghiari 
— cuplându-l cu „ruptura” respectivă — în intenția de a sublinia că ei sunt 
singurii demni urmaşi, iar semnificaţia rupturii nefiind altceva decât 
ralierea, fără compromisuri, la spiritul şi obiectivele revoluției (maghiare) 
de la 1848? Să vedem, în acest sens, ce mai scriu aliaţii şi nealiații, cum se 
mai exteriorizează (public) conflictul (real sau mimat) dintre cele două 
tabere. Să începem cu un punct de vedere „reformist” (Erdélyi Napló din 11 
III 2003): 

„Dacă cineva s-ar mira de ce i se deschide briceagul în buzunar 
fiecărui al doilea ungur ardelean atunci când aude de UDMR, i-aş 
recomanda să urmărească cu mai multă atenţie declarațiile lui Mark6 Bela — 
preşedintele respectivei «Uniuni» (ce nu-şi mai reprezintă decât 
conducătorii şi pe complicii acestora). Declaraţiile acestuia (şi ale ciracilor) 
— mai ales de la congresul sătmărean încoace — au devenit din ce în ce mai 
dezgustătoare, amintind de stilul propagandei comuniste de dinainte de 89. 

Aşa numitul Congres de la Satu Mare a avut, în realitate, doar 
două obiective: Tokes şi «purificarea» partidului şi, pe de altă parte, să-i 
bată în cuie pe actualii «aleşi» (aleşi pe criterii de siguranță națională a 
românilor) în structurile centrale şi locale ale UDMR. Ceea ce le-a scăpat, 
însă, îngâmfaților din fruntea Uniunii a fost faptul că marea masă a 

maghiarimii ardelene — redusă la statutul de votanți anonimi — mai are încă 
demnitatea şi curajul de a le cere socoteală. Acesta este şi motivul pentru 
care, cuprinşi de panică, aleargă de colo-colo vociferând în dreapta şi-n 
stânga, folosind o retorică ce evocă vremurile staliniste. 

Cei ce critică actuala conducere sunt fie victime ale manipulării, fie 
chiar mercenari aflaţi în slujba unor structuri româneşti de sorginte 
securistă, interesate în dezbinarea maghiarimii — afirmă preşedintele-poet 
Markó. În Secuime, câţiva nenorociţi de scribalăi instigă lumea împotriva 
ordinii de stat social-democrate — susține deputatul-actor Márton. UDMR- 
ul n-a fost nicicând mai puternic, iar unii exact acum încearcă să ne 
submineze unitatea şi forţa — declară, cu referire la Blocul Reformist, 
senatorul-avocat Eckstein-Kovâcs. (Şi nimeni nu-i spune, de la obraz, că nu 
este vorba de o putere proprie şi autentică, ci de una aparentă şi primită 
provizoriu şi conjunctural de la partidul-stat, care ţine atâta vreme cât 
udemeriştii vor continua să fie copii cuminţi în ochii mafiei de stat Iliescu- 
Năstase. Tocmai de aceea: UDMR-ul n-a fost niciodată atât de slab, pentru 
că n-a mai fost nicicând în aşa măsură la cheremul vântului ce bate de la 
Bucureşti.) Fac totul pentru a ne diviza — declară agenţiei MTI preşedintele 
Mark6, şi îi numeşte provocatori pe cei ce militează pentru programul 
inițial al Uniunii, pentru autonomie, alegeri interne, universitate maghiară, 
dublă cetățenie. Interesant este că cei ce recurg, astăzi, la demagogia 
unității sunt tocmai aceia care ne-au divizat efectiv comunitatea naţională: 
în activişti fideli şi democrați nemulţumiţi, în demnitari cu maşini de lux şi 
alegători pauperizaţi, în funcţionari de „algoritm” şi şomeri, în miliardari de 
carton şi amărăşteni legaţi de glie, în optimişti şi pesimişti. 

Iar Congresul de la Satu Mare n-a făcut altceva decât să legalizeze 
cele de mai sus.(...) 

În acest UDMR oxigenul s-a epuizat — afirma Toro Tibor la ultimul 
congres al Blocului Reformist, platformă ce şi-a urmat, cu neabătută 
consecvență, drumul în ultimii zece ani. Acest spaţiu închis şi poluat va 
trebui părăsit. Blocul Reformist — transformat în „Mişcare” — va trebui să 
devină acea forță de deschidere care să ofere o cale spre Europa întregii 
comunități maghiare din Ardeal. lar această cale, acest drum al Ardealului 
spre Europa — contrar părerii politicienilor noştri împotmoliţi într-o alianță 
fără orizont — nu trece prin Bucureşti!” 

lată, aşadar, părerea d-lui Dénes László — redactorul-şef al 
săptămânalului („civic”) Erdélyi Napló — despre cauzele, implicaţiile şi 
perspectivele „rupturii”. 

Ce spune, în fond, d-l Dénes? Spune, în esență, următoarele: 

- România este, astăzi, un stat-partid (sau un partid-stat) condus, 
dictatorial, de către „Mafia Iliescu-Năstase”; 


- UDMR, la ora actuală (şi după „Satu Mare”) nu este altceva 
decât un apendice al „mafiei” respective, iar cei ce conduc Uniunea sunt, la 
rândul lor, oamenii amintitei „mafii”; 

- „reformiştii” nu vor altceva decât realizarea obiectivelor ce au 
figurat — de la început — în programul UDMR, obiective ce au fost trădate 
de către mercenarii infiltrați în conducerea Uniunii; 

- ca atare, „integrarea europeană a comunităţii maghiare” — pe care 
„linia Markó” a trădat-o — nu poate fi realizată decât de către „reformişti” 
(şi în afara alianţei cu PSD), drumul acesteia „netrecând prin Bucureşti”! 

Nimic nou, vor spune unii. De acord: despre toate acestea am mai 
discutat, şi nu o dată. Numai că am omis, deliberat, trei chestiuni: 

- „drumul spre Europa (care nu trece prin Bucureşti) al comunității 
maghiare” se confundă cu cel al întregului Ardeal; 

- „aleşii” de la Satu Mare au fost aleşi pe criterii de „siguranță 
națională a românilor”!! (de ce, reformiştii o periclitează?!) 

- „briceagul” a 50 la sută din ungurii ardeleni este deja cu lama 
deschisă!!! 

Să hotărască cei în drept dacă cele de mai sus reprezintă sau nu o 
instigare dacă nu la acțiune deschisă, atunci măcar la crearea unei 
atmosfere ce poate periclita siguranța naţională şi integritatea teritorială a 
tării. 

Da, sau nu??! 

XXI 
Sabin Gherman, regionalismul şi „fişa biografică” a lui Molnâr 
Gusztáv 


Desigur, am promis — în urmă cu mai multe capitole — nişte 
comentarii pe care le-am tot amânat — şi amânate au rămas. După cum, în 
episodul precedent promiteam să expun şi punctele de vedere oficiale ale 
UDMR vis-a-vis de recenta „ruptură”, nemaivorbind de cele publicate pe 
marginea sărbătoririi (separate!) a zilei de 15 martie. 

Cu scuzele de rigoare şi cu riscul (asumat) de a fi considerat 
neparolist, va trebui să cer un nou termen de amânare (ca să nu spun o 
amânare sine die), precipitarea evenimentelor făcând imposibilă orice 
încercare de a ţine pasul cu ele, mai ales în condiţiile unei apariţii 
(editoriale) săptămânale. Dacă în primul caz a intervenit mult discutata 
„ruptură”, de această dată deturnarea se datorează reapariţiei în scenă a lui 
Sabin Gherman. Despre ce este vorba? Pentru a putea intra în miezul 
problemei va trebui să rememorăm nişte date de istorie recentă. Astfel: 

- în 1997, în revista Magyar Kissebseg (nr. 3-4) apare „Problema 
transilvană” a lui Molnâr Gusztâv, un studiu în care se încearcă (cu 
argumente huntingtoniene) rezolvarea „problemei” respective după recent 
implementatul (la acea vreme) „model scoţian”; 

- în 1998, revista Altera (publicaţie dedicată multiculturalității, 
localismului şi regionalismului — editată, printre alții, de către Smaranda 
Enache şi Elek Szokoly) publică, în nr. 8, traducerea românească a textului 
molnarian; 

- în 1999 apare, la editura Polirom, volumul cu acelaşi titlu (editori 
Gabriel Andreescu şi Molnár Gusztáv) — o pledoarie (inclusiv cu 
contribuţia „elitei” civice româneşti) pentru devoluția Ardealului; 

- şi tot în 1999, la Congresul de la Miercurea Ciuc, este introdus în 
UDMR (via Molnár Gusztáv) „modelul regional” de către Toro Tibor şi 
Szilágyi Zsolt — liderii „Blocului Reformist”.(Documentul a fost reprodus, 
printre anexe, în volumul „Istorie maghiaro-maghiară în citate”) 

Paralel cu cele de mai sus — şi excluzând orice coincidență 
întâmplătoare — se mai produc următoarele: 

- în 16 septembrie 1998 apare, în Monitorul de Cluj, manifestul 
„M-am săturat de România”; 


101 


- în 30 noiembrie 1998, Szöcs Geza îi cere lui Sabin Gherman 
permisiunea de a publica — într-un volum — reacțiile de presă la 
„Manifestul” respectiv; 

- în 4 decembrie 1998 Sabin Gherman îşi dă acordul (schimbul de 
misive este reprodus pe prima pagină a cărţii); 

- în noiembrie 1999 apare la Cluj, în Editura Erdelyi Hirado 
(condusă de Szăcs Geza — omul nr. IH al UDMR în perioada primilor ani 
post-decembrişti) volumul intitulat „M-am săturat de România (fragmente 
din reacţiile apărute în presă în perioada 16 septembrie 1998 - 1 octombrie 
1999)”, o carte profund partizană care serveşte cauza independenţei 
Ardealului! 

Repetăm: suprapunerea cronologică, perfecta pliere 
conceptuală şi logistică (pe care am comentat-o pe larg în „Chestiunea 
Transilvaniei versus Problema transilvană”) precum şi identitatea şi statutul 
protagoniştilor nu numai că exclud coincidenta aleatorie, dar probează, fără 
dubii, coerenţa şi concertarea. Sau nu este aşa? Să vedem atunci nişte 
paralelisme de dată mai recentă: 

- în 20 octombrie 2002, la Subotiţa, se înființează „Consiliul 
Naţional Maghiar” — organul autonom de autoguvernare al maghiarilor din 
Voivodina, eveniment crucial care va permite (după părerea mult hulitului 
— de către „reformiştii” lui Toro şi Tokes premier Medgyessy Peter) 
maghiarimii din Voivodina „să se încadreze în statul iugoslav ca partener 
cu drepturi egale al sârbilor şi muntenegrenilor” (Atenţie! — nu este vorba 
de drepturi individuale, ci de drepturi colective, de o Voivodină maghiară 
autonomă — componentă a statului iugoslav!!!); 

- Tokes László face tot posibilul (inclusiv acționarea în Instanță a 
UDMR) pentru a fi exclus şi a-şi dobândi independenţa de acțiune; 

- la congresul platformelor reformiste ale UDMR din 30 noiembrie 
2002 — unde se pune la cale „ruptura” — invitatul de onoare este nimeni 
altul decât preşedintele LTB, Sabin Gherman; cu această ocazie se 
reconfirmă strânsa colaborare dintre reformiştii cu pricina şi „sătulul de 
România”; 

- „Blocul Reformist? se transformă în „Mişcare Reformistă” 
pentru a-şi asigura, la rândul său, libertatea de acțiune; 

- Bisericile Istorice Maghiare, după „congresul paralel” de la Satu 
Mare, se întrunesc la Oradea (22 II 2003) şi apoi la Cluj (14 III 2003)şi, 
împreună cu „reformiştii” şi cu reprezentanții societăţii civile, purced la 
înființarea Consiliului Naţional Maghiar din Ardeal — identic ca şi structură 

şi finalitate cu cel din Voivodina (cel salutat de către „partenerul strategic” 
Medgyessy!!!); 

- pe acest fundal reapare în prim plan Sabin Gherman cu un nou 
partid regional (în locul celui pe care n-a reuşit să-l înregistreze):Partidul 
Ardelenilor. 

lată ce putem citi, în acest sens, în „Adevărul” din 27 martie 2003, 
sub semnătura Călinei Berceanu: 

„Sabin Gherman, autorul manifestului „M-am săturat de România”, 
se află la o nouă tentativă de a înregistra un partid politic al cărui program 
are drept piatră unghiulară regionalizarea. El a lansat, ieri, la Cluj-Napoca, 
Partidul Ardelenilor(...). Programul acestei formaţiuni, aflată în curs de 
înregistrare (...), îl preia pe cel al Ligii Transilvania-Banat (LTB), a cărei 
înregistrare a fost respinsă, luna trecută, de Curtea de Apel Bucureşti. 
Comitetul de iniţiativă pentru înregistrarea Partidului Ardelenilor, căruia i 
se vor alătura şi membri din Grupul „Provincia”, fiind susținuți şi de Liga 
pro Europa (...), a făcut cunoscut faptul că, după eşecul înregistrării LTB, s- 
au primit asigurări din partea Puterii că nu astfel vor sta lucrurile şi cu 
Partidul  Ardelenilor.” (De menţionat că regionalizarea în discuţie 
presupune „deținerea de structuri proprii executive şi legislative, prin 
transfer de atribuţii de la centru”; ceea ce înseamnă fie federalizarea țării, 
fie „devoluţie” — în caz că ar fi vorba de o singură regiune, în speță 
Ardealul!) 

lată, aşadar, cum lucrurile vin de se leagă. Mai întâi, câteva 
precizări: 

- şeful grupului „Provincia” este nimeni altul decât politologul 
Molnár Gusztáv; 

- Liga Pro Europa este condusă — ce stranie coincidență! — tocmai 
de către Smaranda Enache, editor la revista Altera, cea care a tradus în 
româneşte lucrarea lui Molnár — „Problema transilvană”; 

- Szokoly Elek, celălalt editor de la „Altera”, este, în acelaşi timp, 
şi coautor la volumul „Problema transilvană” apărut la Editura Polirom; 

- cine a fost „tălmaciul” lui Sabin Gherman atunci când a 
întreprins un turneu de conferințe în Ungaria pe tema regionalizării 
Ardealului? — nimeni altul decât d-l Molnár Gusztáv; 

- cine este secretarul general al LTB (despre conducerea Partidului 
Ardelenilor încă nu ne putem pronunţa)? Nimeni altul, decât politologul 
Jakabffy Attila, unul din coresponsabilii (alături de Kincses Elöd şi Kirâly 
Károly) evenimentelor din 20 martie 1990 de la Târgu Mureş!!! (vezi, în 
acest sens, interviul: "Are şanse autonomia? — o discuţie cu politologul 

Jakabffy Attila, secretar general al Ligii Transilvania-Banat”, din nr. 46/19 
noiembrie 2002 al săptămânalului Erdelyi Napl6, pagina a 6-a ). 
Mai este cazul să continuăm cu „precizările”? 


Poate câteva cuvinte în plus despre Molnâr Gusztâv, pentru cei ce 
nu ne-au citit decât ocazional. Cine este, la urma urmei, d-l Molnár (Gusti — 
aşa cum îl pomeneşte, în notele de subsol ale „Problemei transilvane”, 
Gabriel Andreescu!)? Iată o scurtă fişe biografică: 

- clujean, absolvent al Universităţii Babeş-Bolyai — Facultatea de 
filosofie; 

- în anii 80 înființează cercul(subversiv) „Limes”, care pregătea un 
grup de intelectuali unguri ardeleni pentru „sfidările perioadei post- 
comuniste”; 

- în 1988 este expulzat din România (ca şi Szöcs Geza, de altfel) 
pentru activitate iredentistă; 

- în iulie 1989 organizează întâlnirea soldată cu celebra „Declaraţie 
de la Budapesta”, prin care se cerea autonomia Ardealului; 

- în anii 90 conduce Departamentul de geopolitică central- 
europeană al Fundaţiei Teleki László din Budapesta, profilat pe 
„recuperarea Ardealului” 

- în aceeaşi perioadă este profesor invitat la Universitatea Babeş- 
Bolyai din Cluj-Napoca — Secția Maghiară; 

- tot în aceeaşi perioadă este, după informaţiile pe care le deţinem, 
consilier la MAE Ungar; 

- autor a numeroase lucrări de geopolitică, printre ele „Cotitură în 
politica externă maghiară”, în care s-au jalonat atât coordonatele cât şi 
perspectivele (regionale!) ale integrării euro-atlantice a Ungariei; 

- este strategul „number one” al „modelului regional” adaptat 
pentru Ardeal, principalele contribuţii (publicate!) fiind cuprinse în 
„Problema transilvană” şi într-o lucrare prezentată la simpozionul „Anno 
Mirabilis” - Timişoara, ediţia 1999; 

- la împlinirea a 10 ani de la „Declaraţia de la Budapesta”, este 
inițiatorul şi autorul „Declaraţiei de la Cluj”, prin care se cere tot 
autonomia Ardealului; 

- din anul 2000 este coordonatorul revistei „Provincia” (Cluj- 
Napoca), o publicaţie prin excelență regionalistă (principalul colaborator 
fiind Alexandru Cistelecan); 

- autor a nenumărate articole de presă (sau inserate pe Internet) 
consacrate aceluiaşi obiectiv: regionalizare — devoluţie — autonomie (sau 

chiar independenţă); ba, într-un text de pe Internet (pe care l-am reprodus 
de repetate ori, inclusiv în „Chestiunea Transilvaniei versus Problema 
transilvană”) vorbeşte până şi de o „Ungarie care îşi va recupera teritoriile 
furate”! (cu referire la Ardeal — fireşte). 

Ne oprim aici — şi cu „fişa biografică”, şi cu „precizările” — şi 
lăsăm la aprecierea cititorilor concluziile. Altfel spus, să răspundă 
domniile-lor la următoarele întrebări: 

- cât de „românească” (sau măcar pur-regionalistă) este mişcarea 
lui Sabin Gherman? 

- care este diferența esențială (ca şi organizare statală) dintre 
Iugoslavia şi România? 

- de ce (şi pentru cine) este neapărat necesară federalizarea țării, 
sau măcar devoluția Ardealului? 

- cui îi foloseşte învrăjbirea (economică, confesională etc.) dintre 
românii ardeleni şi cei regățeni? 

- cum pot fi calificaţi românii care pun umărul la cauza 
regionalizării Ardealului? 

- dar cei care refuză să vadă sau să priceapă ce se ascunde în 
spatele acestei regionalizări? 

P.S. Toate datele din „fişa biografică” a d-lui Molnár (în speță cele 
la care nu s-a indicat sursa) provin de la domnia-sa, fie prin intermediul 
presei (cu precădere: Romániai Magyar Szó), fie direct, fiind vorba de o 
discuţie „în patru” (Adrian Riza, Zeno Millea — Molnâr Gusztâv, Alexandru 
Cistelecan) ce a avut loc, în 2002, la Radio România —Actualităţi. 

XXII 
De la antiromânismul „moderat” - la resuscitarea R.A.M. 


Ce mai scrie presa „aliată? despre ceea ce fac „aliații” (şi nu 
numai)? Nu numai, pentru că presa cu pricina — ca de altfel şi cea a 
opoziției udemeriste — scrie şi (sau mai ales) despre ceea ce fac (sau nu fac) 
ceilalți semnatari ai „protocolului”: Puterea pesedistă. Şi, fireşte, scrie nu 
de bine, ci de rău. 

Înainte însă de a trece la exemplificări, va trebui să explicăm de ce 
am folosit sintagma „opoziţia udemeristă”? De ce „udemeristă”, din 
moment ce „ruptura” s-a produs, „radicalii” (reformişti, civici, etc.) 
urmându-şi, după „Forumul de la Cluj”, propriul drum? Din simplul motiv 
că — în ciuda faptului că Tökés nu mai este preşedinte de onoare, „Blocul” 
nu mai este bloc, ci „Mişcare”, etc. — nici unul dintre „disidenţi” nu şi-a dat 
demisia din funcțiile de reprezentare (parlamentară sau de altă natură) ale 
Uniunii, nemaivorbind de faptul că toţi aceştia continuă să fie, pe mai 
departe, membri ai UDMR. Atunci cum altfel am putea califica această 
„opoziție” decât ca una udemeristă? 

De altfel, aşa cum am mai afirmat-o, ne îndoim chiar şi de 
autenticitatea conflictului respectiv (nemaivorbind de cea a „rupturii”) şi 
credem că nu mai e cazul să revenim asupra argumentelor (expuse în 
capitolele precedente) care stau la baza acestei îndoieli. Ba am putea spune 
că suntem aproape convinşi că ne aflăm în faţa unui joc duplicitar menit a 
lărgi evantaiul mijloacelor — convergente şi complementare — puse la bătaie 
pentru realizarea mult râvnitei „noi identități” a Ardealului. 

Aşa stând lucrurile, să vedem ce mai scriu „aliaţii” de la Romániai 
Magyar Szó — cel mai „aliat” (şi mai „moderat”) dintre organele de presă 
ale UDMR. Şi să începem cu nişte elemente de „atmosferă generală”, de 
viziune asupra a tot ce mişcă nu numai în ograda PSD, ci în orice loc 
(domeniu, areal, etc.) ce, prin forța împrejurărilor, este românesc. lată, de 
pildă, editorialul din nr. 4435 (31.03.2003) al RMSZ, intitulat „Valami 
Biuzlik” (Ceva pute), semnat de către Baranyai Peter. Ce-i pute d-lui 
Baranyai? Textual: gunoiul din subsolurile clădirii Parlamentului. Desigur, 
„gunoiul” cu pricina (în realitate: moloz şi alte resturi „de profil” ale 
şantierului prezent încă în unele zone ale imensei şi neterminatei clădiri) 
este doar un pretext pentru o „comparaţie” (cu valoare de metaforă sau 
simbol — în viziunea autorului) menită a denigra instituţia în sine — în 
particular şi, în general, tot ce este românesc. lată premisa „ideației” d-lui 

Baranyai (cadru universitar — după cum se precizează în paranteză): în 
România — o ţară a gunoaielor — principala resursă economică o reprezintă 
reciclarea acestei materii prime de bază. Drept care, s-a produs o veritabilă 
polarizare  -stratificare  socio-profesională în acest sens, armata 
scormonitorilor în gunoaie — cu viză reciclatorie — sporind pe zi ce trece. 
Mai mult, fenomenul este extrapolabil şi în politică, însăşi mutarea 
Parlamentului în „Casa Poporului” neavând altă finalitate decât sortarea şi 
revalorificarea gunoaielor din subsolul acesteia. Încât, susține acelaşi domn 
Baranyai, „miasmele politice pe care le degajă clădirea nu sunt altceva 
decât emanaţiile dejecţiilor intrate în descompunere (şi ale vietăţilor 
aferente: paraziți, rozătoare, etc.), reprezentând, în fapt, o expresie a relaţiei 
(materialist-dialectice) dintre cantitate şi calitate, o manifestare a saltului 
calitativ.” 

lată, aşadar, cum arată un editorial din RMSZ, publicaţia (centrală) 
cea mai „moderată” şi mai „aliată” din toată presa de limba maghiară, pe 
care „Erdélyi Napló”, de pildă, o acuză de colaboraţionism, aservire, 
trădare şi aşa mai departe. Mai este nevoie de vreun comentariu? 

Să mai dăm un exemplu de „colaboraţionism” şi „slugărnicie” ? 
Nimic mai simplu. Alegem, la întâmplare, un alt editorial: „Ouăle primului 
ministru” (RMSZ nr. 4439/4.04.2003). Desigur, „glumiţa” premierului a 
fost comentată, în fel şi chip, şi în presa românească. Numai că, de această 
dată editorialistul (Szonda Szabolcs — un vechi şi nedisimulat prieten al lui 
Sabin Gherman) apelează la nişte calificative ce nu pot fi disociate de o 
profundă „dragoste” față de Vechiul Regat: de la „aroganță ieftină” sau 
„eleganță balcanică” şi până la „jargon naţional demn de un cerşetor 
analfabet”! 

Nici chiar aşa, d-le Szonda, şi nu pentru că d-ta, un ziarist oarecare, 
te răsteşti la un prim ministru, profesor universitar şi jurist de talie 
europeană, ci pentru că suburban este tocmai gestul d-tale”! Nimeni nu te 
împiedică să vezi în Legea Anticorupţie un fel de „afară-i vopsit gardul, iar 
înăuntru-i leopardul” („Kivül fényes — belul ferges”), dar pentru „jargon 
naţional demn de un cerşetor analfabet”, apreciere ce musteşte nu numai de 
„eleganţă de iurtă”, ci şi de ură antiromânească, ai merita măcar o repatriere 
în „Anyaorszâg”! 

Ce să mai spunem? Că în acelaşi număr, într-un articol ce se ocupă 
de igienizarea municipiului Târgu Mureş, de mai multe ori se accentuează 
că cele mai mari probleme sunt în cartierul „Tudor” (locuit în marea lui 
majoritate de către români)?! 

într-o UE lărgită” se face o pledoarie asiduă pentru totala independență a 
Scoției?! (Este un fapt notoriu că actualul statut de devoluţie al Scoției e 
considerat un model pentru regionaliştii ardeleni — aşa numitul „model 
scoţian”; iată, aşadar, care este treapta următoare!) 

Desigur, vor fi fiind unii care să ne reproşeze că ne ocupăm de 
excepții. Tuturor acestora le-am reaminti că am mai reprodus, în ultima 
vreme, numeroase editoriale din RMSZ — toate scrise în aceeaşi „bună 
tradiție” — ultimul dintre acestea figurând în numărul 12-18 martie al 
revistei. 

Cele de mai sus sunt suficient de edificatoare? Dacă da, atunci să 
vedem, în continuare, ce scrie presa „aliată” despre ceea ce fac „aliaţii”, în 
speţă vis-a-vis de obiectivele a căror „trădare” i-ar fi determinat pe 
„radicalii reformişti” să ia chestiunea pe cont propriu. lată, din acelaşi 
număr al RMSZ, articolul intitulat „Conferinţa — Autoguvernările pentru 
Pământul Secuiesc”: 

„Conferinţa va avea loc la Sf. Gheorghe în 4 aprilie 2003, din 
inițiativa Consiliilor Judeţene Covasna, Harghita şi Mureş. În cadrul 
acesteia, după o informare politică susţinută de către preşedintele unional 
Mark6 Bela, dr. Demeter Jânos, preşedintele Consiliului Judeţean Covasna, 
va prezenta conferința «Dezvoltarea Regiunii Centrale», urmând ca în 
continuare Zsombori Vilmos, omologul său din Harghita, să se adreseze 
auditoriului cu următoarea temă: «În antecamera Europei regiunilor». Va 
urma apoi Molnár György — directorul Institutului de Dezvoltare Regională 
Pământului Secuiesc». Vor urma intervenţii şi discuţii. Forumul respectiv 
îşi propune să elaboreze strategiile necesare dezvoltării economice a celor 
trei judeţe, în sensul hotărârilor luate la cel de al 7-lea Congres al UDMR”. 

Să începem cu titlul („Onkormânyzatok a Szekelyfâldert”) care ar 
suna, poate mai corect, în felul următor: „Autoguvernările în sprijinul 
Pământului Secuiesc” (unde „autoguvernare” vrea să însemne autoritate 
locală — Consiliul Judeţean în cazul de față). Dar poate însemna şi (efectiv) 
autoguvernare: de judeţ sau de regiune (Pământul Secuiesc în speţă — 
echivalent de „Țara Secuilor”). De altfel, „Dezvoltarea Regiunii Centrale” 
(a unei anumite părți a acesteia) exact aşa ceva sugerează. Nemaivorbind de 
„În antecamera Europei regiunilor”, care este o trimitere directă la 
REGIUNEA în discuţie şi, în acelaşi timp, la obiectivul final: integrarea 
„Tării Secuilor” într-o „Europă a regiunilor”! După cum, şi următoarea 

intervenţie vorbeşte tot de dezvoltarea aceluiaşi „Szekelyfâld” (Covasna + 
Harghita + Mureş). 

Despre ce este vorba de fapt? Indubitabil, despre refacerea — sub 
forma unei regiuni de dezvoltare (deocamdată!) a vechii Regiuni Autonome 
Maghiare, a cărei graniţe corespundeau fidel celor ale aşa zisului Pământ 
Secuiesc. 

Să vedem, însă, ce-a spus d-l Markó Bela în respectiva informare 
politică: 

„O regiune cuprinzând judeţele Covasna, Harghita şi Mureş, 
populate majoritar de etnici maghiari, având un trecut, o limbă şi o cultură 
comune, interese identice, vechi legături, ar corespunde mai fidel criteriilor 
ce stau la baza asigurării unui ritm mai alert de dezvoltare şi progres. 
Înfiinţarea acestei regiuni este prevăzută în protocolul semnat cu PSD.” 

Aşa să fie oare? Să sperăm că nu, având în vedere reacţia 
prefectului de Harghita, Mircea Duşa, care a calificat constituirea 
respectivei regiuni drept ilegală, judeţele putându-se asocia doar pentru a 
soluţiona probleme punctuale, şi nu pentru a alcătui unități teritorial- 
administrative, constituirea acestora fiind apanajul Parlamentului. 

lată, aşadar, că UDMR-ul „moderat”, „purificat”, „detkeşizat”, 
devenit „apendice” al partidului de guvernământ etc., nu stă cu mâinile în 
sân, ci acționează cât se poate de radical, făcând concurență (?) 
reformiştilor, Bisericilor Istorice Maghiare, societății civile... 

Unde este „ruptura”?!! 

Sunt sau nu complementare cele două fronturi de acţiune, cele două 
orientări zise moderate şi radicale? 

Un singur lucru este cert: dacă d-l Markó are dreptate atunci când 
susține că respectiva „regiune de dezvoltare” (citeşte R.A.M.) figurează în 
protocolul UDMR- PSD, atunci partidul de guvernământ trebuie să ştie, de 
pe acum, că va pierde cu brio alegerile din 2004, cel puţin în Ardeal. Şi va 
oferi, pe tavă, ţara (sau măcar Ardealul) PRM-ului. 

Cu consecinţele de rigoare! 


P.S. Desigur, mai există o posibilitate, numai aparent paradoxală: 
resuscitarea defunctei Regiuni Autonome Maghiare — cu girul Puterii, ar 
putea să fie ultima picătură care să încline balanţa în favoarea 
regionalismului. Românii ardeleni ar putea să vadă în perspectiva cu pricina 
semnul hotărâtor al abandonării Ardealului la cheremul celor ce-l râvnesc 
de peste 80 de ani. Și, confruntaţi cu această realitate, realmente se vor 

sătura — în proporţii de masă — de România şi vor încerca să-şi făurească pe 
cont propriu viitorul. Sau — şi mai de nedorit — să-şi facă singuri dreptate! 

Nu cred că la Bucureşti există cineva interesat (sau măcar dispus) 
să-şi asume acest risc! 

După cum, nu cred că integrarea europeană ar putea fi condiţionată, 
vreodată, de autonomia „Țării Secuilor”! 

lar dacă, totuşi, pentru a ne integra în Europa avem de ales între 
autonomia respectivă şi cea a Ardealului, atunci să ni se spună şi să ni se 
permită să hotărâm noi, prin referendum, calea de urmat (inclusiv în ceea 
ce priveşte integrarea europeană)!!! 

Este părerea, perfect responsabilă şi reprezentativă, a unui ardelean 
din moşi-strămoşi, care cunoaşte prea bine realităţile locului şi chestiunea 
în discuţie pentru a-şi putea permite aproximări şi afirmații hazardate. 

XXIII 
Diversificarea mijloacelor nu înseamnă competiție, 
ci complementaritate 


De luni (ca să nu spunem ani) de zile ne străduim să demonstrăm 
că diferenţa dintre „radicali” şi „moderaţi” vizează doar mijloacele folosite, 
sfera de acţiune a acestora, cadenţa şi (uneori) egida, şi nicidecum scopul în 
sine: autonomia (pe criterii etnice) şi autoguvernarea „comunitară”! 

De luni (sau ani) de zile încercăm să demonstrăm că respectivul 
„conflict” (inclusiv actuala „ruptură”) nu este altceva decât o manevra 
tactică menită a induce în eroare adversarul (ca să nu spunem victima) şi a 
permite diverse „replieri”, „delimitări” şi aşa mai departe! 

De luni (şi ani) de zile afirmăm că între cele două orientări nu 
există nici un fel de antagonism real şi nici măcar o autentică relație de 
concurenţă, ele (orientările) fiind expresia unei deliberate diversificări a 
căilor şi mijloacelor de atac la adresa unităţii şi — în ultimă instanţă — a 
suveranităţii României, diversificare ritmată de o perfectă concertare şi 
coordonare  maghiaro-maghiară, unicul obiectiv urmărit fiind 
complementaritatea şi, per ansamblu, eficientizarea respectivului travaliu 
antiromânesc! 

Şi iată că, într-un cotidian „moderat” (Kronika, nr.8 1/8.04.2003), 
ne este dat — în fine! — să găsim confirmarea tuturor acestora, şi nu din 
aprecierile vreunui ziarist oarecare, ci din cea mai autorizată sursă ce ar 
putea intra în discuţie: mult contestatul şi hulitul (de către „reformişti”) 
preşedintele al UDMR -— d-l Markó Bela! 

Reproducem, în cele ce urmează, interviul intitulat „Mit şi 
realitate” din amintita publicaţie, pe care „poetul-preşedinte” îl acordă la 
solicitarea (şi în consemnarea) lui Salamon Márton László: 

Rep. — „S-au epuizat deja ecourile, şi putem spune, fără teama de a 
greşi, că în mediile politice româneşti Conferinţa «Autoguvernările pentru 
Pământul Secuiesc» a stârnit reacţii cât se poate de negative. Ziarele 
româneşti au văzut în ideea de înființare a «Regiunii de Dezvoltare» 
respective un gest ultranaționalist, o manifestare a şovinismului patologic. 
Ministrul Leonard Cazan s-a declarat categoric împotriva iniţiativei cu 
pricina. Cum s-ar putea totuşi impune opiniei publice româneşti — şi 
guvernului — acceptarea «Regiunii Secuieşti»? 

M.B. — Într-adevăr, Conferinţa de la Sf. Gheorghe a stârnit largi 
ecouri în presa românească, dar contestarea n-a fost nici pe departe aşa de 

vehementă cum ar fi putut ea să fie, de pildă, în prima jumătate a anilor 
'90. Felul în care a reacţionat opinia publică românească dovedeşte că mai 
avem multe de făcut în ceea ce priveşte modificarea mentalităților. 
Regiunile de dezvoltare trebuie stabilite prin negocieri cu guvernul român 
şi, mai ales, în acord cu prevederile Uniunii Europene. Politicienilor români 
le-aş transmite următorul mesaj: nu există nici un motiv de panică, că doar 
cu ei vom duce tratativele în cele ce urmează. Această luptă trebuie dusă — 
şi nu este vorba numai de Secuime — pentru că respectivele regiuni de 
dezvoltare au fost greşit alcătuite în întreaga țară. 

Rep. — Nu credeţi că UDMR a întârziat deja? Dacă Uniunea — care 
atunci era la guvernare — s-ar fi bătut în 1998 pentru ca Pământul Secuiesc 
să devină o regiune separată, astăzi, mai mult decât probabil, n-am mai fi în 
situația dată. 

M.B. — În 1998 aceste regiuni de dezvoltare au fost înființate sub 
presiunea UE — şi fără o analiză temeinică: guvernul, docil, a recurs — 
pentru a satisface cerinţele respective — doar la compas şi la echer atunci 
când a stabilit limitele acestora. La vremea respectivă nu eu m-am ocupat 
de problema cu pricina, ci colegii mei din guvern ce aparțineau resortului 
respectiv. Experții UE au impus doar criterii de suprafață şi număr de 
populaţie, ceea ce ulterior s-a dovedit a fi o eroare. În Ungaria, de pildă, 
există 7 regiuni de dezvoltare, față de cele 8 din România, or populaţia 
României este mai mult decât dublul celei din Ungaria, iar suprafaţa ei este 
de aproape trei ori mai mare. În plus, în 1998 — referitor la aceste regiuni 
de dezvoltare — se vorbea doar de o colaborare interjudeţeană pe probleme 
punctuale. 

Rep. — Să înţeleg că, la vremea aceea, UDMR n-a sesizat încă 
importanța chestiunii? 

M.B. — Atunci încă nimeni n-a sesizat-o: alăturarea acestor judeţe a 
fost privită doar ca o COLABORARE ECONOMICĂ (s.n.). 

Rep. — Noţiunile sunt insuficient clarificate, şi asta rezultă şi din 
investigarea opiniei publice — atât a celei româneşti, cât şi a celei maghiare. 
Maghiarimea — oricum am lua-o — doreşte înființarea unei regiuni 
autonome maghiare, chiar dacă oferta UDMR este prezentată în 
AMBALAJUL (s.n.) unei «regiuni de dezvoltare economică». 

M.B. — Orice întreprindere care oferă unei comunități posibilitatea 
de a decide într-o chestiune care o priveşte nemijlocit — reprezintă o 
apropiere de autonomie. Indiscutabil, realizarea unei regiuni de dezvoltare 
— în care sunt prezenţi secuii — reprezintă un nou pas spre autonomie. De 
altfel, noi nici nu negăm acest lucru: intenţia noastră este de a asigura 

maghiarimii UN GRAD CÂT MAI MARE DE AUTONOMIE (s.n.), 
însă, nu trebuie să ne gândim la transformarea regiunilor de dezvoltare în 
unităţi teritorial-administrative. În acest sens, judeţele corespund cerințelor 
ACTUALE (s.n.). Dacă am încerca să umblăm, ASTĂZI, (s.n.) la 
împărțirea teritorial -administrativă, s-ar putea să declanşăm repercusiuni 
imprevizibile din care să ieşim ca perdanți. 

Rep. — Cea mai tare nucă va fi, mai mult decât probabil, judeţul 
Mureş, numai o parte a acestuia aparținând Pământului Secuiesc. Ar fi 
posibil ca în viitoarea Regiune Secuiască să fie integrat doar Scaunul Mureş 
de odinioară? 

M.B. — În regiunile de dezvoltare economică se găsesc doar judeţe, 
nu şi subdiviziuni ale acestora; ca atare, ideea nu este realizabilă. 

Rep. — La Conferinţa de la Sf. Gheorghe aţi declarat, la un moment 
dat, că «trebuie să renunțăm la mitul Pământului Secuiesc». Ce-aţi vrut să 
spuneţi? 

M.B. — Nu ştiu dacă asta a fost formularea exactă, dar am vrut să 
spun că trebuie să renunțăm la ideea că pe noi, secuii, ne leagă doar mituri 
şi legende identitare. Afirmația mea a avut un caracter pozitiv: nu trebuie să 
ne sprijinim pe mituri, ci pe nişte interese actuale şi foarte bine definite. 

Rep. — Reîntorcându-mă la momentul ales: ar fi deplasat să 
presupunem că această inițiativă a UDMR este o replică, o supralicitare vis- 
a-vis de recent înfiinţatul Consiliu de Autoguvernare al Maghiarilor din 
România şi, în general, față de opoziţia internă care a criticat consecvent 
conducerea Uniunii în legătură cu neglijarea problemei autonomiei? 

M.B. — Pe mine mă irită, de fiecare dată, această contrapunere 
moderați (pragmatici) — radicali, în sensul că cei ce doresc autonomia sunt 
doar (sau mai ales) radicalii. Deosebirea se referă la MIJLOACE (s.n.): 
scopurile nu trebuie declarate, ci trebuie să trudim pentru ele. În cadrul 
UDMR pot exista şi divergențe şi obiective diferite, dar CONCEPTUL DE 
AUTONOMIE (s.n.) în nici un caz NU INTRĂ ÎN ACEASTĂ 
CATEGORIE. (s.n.) În ceea ce priveşte momentul ales, acesta nu are nici o 
legătură cu problemele interne ale UDMR, ci este o expresie a celor 
discutate la ultimul Congres. 

Rep. — Iniţiativa de la Sf. Gheorghe se află în competiţie cu 
Consiliul de Autoguvernare sau poate fi interpretată ca un semn de 
apropiere? 

M.B. — Este vorba de două lucruri diferite. AUTOGUVERNAREA 
FIGUREAZĂ DE LA ÎNCEPUT ÎN PROGRAMUL UDMR. (s.n.) Dar 
pentru implementarea ei, pentru ca ea să poată deveni funcțională este 

nevoie de un cadru juridic adecvat, care nu există ÎNCĂ. (s.n.) Regiunea 
de dezvoltare nu este grevată de aşa ceva, ea întâmpinând dificultăți de o cu 
totul altă natură, dar, oricum, primul pas spre înființarea ei îl reprezintă 
inițiativa noastră. Aşa stând lucrurile, nu văd unde este competiţia. 

Rep. — Nu există nici apropiere? 

M.B. — Depinde de ce înţelegem prin apropiere. Acei colegi care 
organizează forumuri bisericeşti, în grupurile parlamentare lucrează 
împreună cu noi. Eu nu aştept altceva de la ei decât să discutăm 
problemele. În ceea ce mă priveşte, EU NU M-AM ÎNDEPĂRTAT 
NICICÂND DE ACEŞTIA.”(s.n.) 

Mai este nevoie de vreun comentariu? 

Celor ce nu împărtăşesc părerea mea asupra confirmărilor majore 
pe care le conţine textul, le-aş recomanda să-l recitească cu atenţie şi fără 
grabă. Oricum, în episodul următor voi reveni asupra fiecărei sublinieri 
făcute, spre a o comenta. Până atunci voi încerca să dezleg o singură 
necunoscută: este sau nu este interviul o gafă a domnului Mark6? 

Întrebarea pe care ar trebui să şi-o pună, în mod normal, şi 
partenerii de alianţă! 

Sau n-au motive s-o facă? 

XXIV 
De la „gafa" preşedintelui UDMR, 
la mesajul cenzurat al premierului ungar 


Desigur, d-l Markó Béla - în calitatea sa de preşedinte în exercițiu 
al UDMR - nu putea să spună explicit, mai ales într-un interviu destinat 
marelui public, că "moderaţii” şi "radicalii", departe de a fi în conflict 
ireconciliabil, de fapt lucrează mână în mână: primii străduindu-se să 
realizeze "cadrul legal necesar" (sau/şi să-l exploateze pe cel deja 
existent),ceilalți pregătind structurile (deocamdată) ilegale şi nefuncționale 
- în aşteptarea amintitului cadru. Ceea ce înseamnă complementaritate şi 
câştigarea de timp (ca şi în cazul unei construcţii ilegal ridicate - în speranța 
că pe parcurs se vor obține şi aprobările necesare). Sau nu este aşa? 

Să vedem ce spune, ceva mai voalat - e drept (dar nu cine ştie ce), 
d-l Mark6 în interviul reprodus în episodul precedent: 

"Felul în care a reacţionat opinia publică românească (la inițiativa 
de la Sf. Gheorghe — n.n.) dovedeşte că mai avem multe de făcut în ceea ce 
priveşte modificarea mentalităților"; 

- "In 1998 - referitor la aceste regiuni de dezvoltare - se vorbea 
doar de o colaborare interjudețeană pe probleme punctuale; UDMR n-a 
sesizat încă importanța chestiunii : alăturarea acestor judeţe a fost privită 
numai ca o colaborare economică"; 

- "Realizarea unei regiuni de dezvoltare - în care sunt prezenţi 
secuii reprezintă un nou pas spre autonomie (...) intenția noastră este de a 
asigura maghiarimii un grad cât mai mare de autonomie" (afirmaţia d-lui 
Marko este o "replică" la următoarea remarcă a interlocutorului 
“Maghiarimea doreşte înființarea unei regiuni autonome maghiare, chiar 
dacă oferta UDMR este prezentată în «ambalajul unei regiuni de dezvoltare 
economicăy"); 

- „Deocamdată, însă, nu trebuie să ne gândim la transformarea 
regiunilor de dezvoltare în unităţi teritorial-administrative (...). Dacă am 
încerca să umblăm, astăzi, la aşa ceva am putea declanşa repercusiuni din 
care să ieşim perdanți"; 

"In regiunile de dezvoltare se găsesc doar judeţe, nu şi 
subdiviziuni ale acestora" (răspuns la întrebarea : „Ar fi posibil ca în 
viitoarea Regiune Secuiască să fie integrat doar Scaunul Mureş - restul 
judeţului neaparţinând, de fapt, Pământului Secuiesc?"); 

- "Nu trebuie să ne sprijinim pe mituri, ci pe nişte interese actuale 
şi foarte bine definite"; 

- "Deosebirea dintre radicali şi moderați se referă exclusiv la 
mijloace. Scopurile nu trebuie trâmbiţate, ci realizate. In cadrul UDMR pot 
exista divergențe sau, uneori, chiar şi obiective divergente, dar chestiunea 
autonomiei în nici un caz nu intră în categoria acestora”; 

- „„Autoguvernarea figurează - de la început - în programul UDMR. 
Dar pentru implementarea ei, pentru ca ea să poată deveni funcţională este 
nevoie de un cadru juridic adecvat - care nu există încă”; 

- "Acei colegi care organizează forumuri bisericeşti, în grupurile 
parlamentare lucrează împreună cu noi. Eu nu aştept altceva de la ei decât 
să discutăm problemele. In ceea ce mă priveşte, eu nu m-am îndepărtat 
nicicând de aceştia". 

Deci, acestea au fost afirmaţiile. Să încercăm să le punem cap la 
cap şi să vedem şi ceea ce se poate citi printre rânduri. 

Discursul d-lui Mark6 este unul tipic molnarian, de la "Europa 
regiunilor” sau „majoritatea regională - întâmplător etnică" (de tip 
Kosovo!) şi până la "modificarea mentalităților” (proces migălos şi de 
durată - apud Molnâr Gusztâv). lată ideile principale - rostite şi nerostite - 
ale respectivului discurs : 

- nu trebuie umblat - deocamdată! - la aspectul teritorial- 
administrativ, pentru că nu există (încă!) un cadru legal adecvat în România 
de azi - respectiv într-o Românie neintegrată în Europa; 

- aceste condiţii există doar într-un stat federativ (Iugoslavia - de 
pildă) sau într-o "Europă a regiunilor" - deci federativă (Joshka Fischer a şi 
făcut deja o propunere în acest sens, nemaivorbind de CDU) unde alături de 
landurile germane şi austriece îşi va găsi locul (şi autonomia) şi "Landul 
Secuiesc" (dacă nu întreg Ardealul); 

- oare când au devenit regiunile de dezvoltare mai mult decât 
"colaborare economică"? (a înclinat între timp balanţa spre o Europă a 
regiunilor, sau la vremea respectivă - în 1998 - udemeriştii erau ocupați cu 
implementarea "modelului scoțian" gândit pentru întreg Ardealul, neglijând 
problema "regiunii de dezvoltare secuiască", tributară, în egală măsură, şi 
"modelului etnic"?); 

- restul judeţului Mureş (din afara "Scaunului"),cu majoritate 
românească, nu deranjează, ba dimpotrivă: serveşte drept argument pentru 
o "majoritate regională"; 

- pot exista divergențe în sânul UDMR, dar nu în ceea ce priveşte 
autonomia şi ceea ce se află la capătul drumului deschis de către aceasta; 


116 


- divergenţele - dacă şi câte există - se referă exclusiv la mijloace; 

- diversificarea mijloacelor nu înseamnă competiție, ci 
complementaritate : UDMR, ca reprezentantă oficială a maghiarimii, ca 
partid parlamentar, ca aliat al PSD nu poate cere sau negocia decât lucruri 
pentru care există un cadru legal - de pildă, regiunile de dezvoltare; 
"reformiştii" în schimb - prin diverse forumuri, organizații civice sau 
bisericeşti etc. - pot întreprinde orice, pot crea chiar şi structuri 
nefuncționale în condițiile date; dar se câştigă timp, ele vor fi deja gata 
atunci când respectivul cadru legal se va fi constituit, fie pe plan local (prin 
şantajarea "partenerului" - o necesară majoritate parlamentară de 2/3 sau o 
moțiune de cenzură putând oferi lesne prilejul!),fie pe plan european, în 
condițiile unei "Europe a regiunilor" clădită pe "nucleul germano-austriac" 
(vezi Molnár Gusztáv : "Problema transilvană"),mai ales dacă actualul 
conflict "euro”-american va duce la divizarea Europei; 

- drept care, Markó Béla nu s-a îndepărtat nicicând de "reformişti” 
(cu care lucrează împreună în Parlament şi discută şi "problemele 
extraparlamentare"!), iar îndepărtarea reformiştilor de preşedintele lor nu 
este decât o simplă manevră tactică menită a deruta, o fumigenă destinată a 
crea perdeaua care să mascheze conlucrarea şi complementaritatea! 

Aşa stând lucrurile, permis să ne fie a nu vedea în „iniţiativa de la 
Sf. Gheorghe" o supralicitare propagandistică, un gest disperat al "con- 
ducerii moderate" vizând recâştigarea terenului (şi electoratului) pierdut în 
favoarea radicalilor, ci o expresie a radicalizării survenite pe ambele 
paliere, inclusiv la nivel de coordonare maghiaro-maghiară. 

De ce această radicalizare? Pentru că, aşa cum am mai afirmat-o, 
sportul preferat al revizioniştilor maghiari este pescuitul în ape tulburi, 
preferință manifestată cu consecvență pe parcursul ultimelor opt decenii. 
Or, cele petrecute în ultima vreme (agresiunea anglo-americană care calcă 
în picioare normele dreptului internaţional, sfidează instituţiile menite a le 
impune şi apăra, divizează Europa, creează tensiuni euro-americane, 
compromite structurile euro-atlantice, periclitează pacea lumii etc.) sunt 
prin excelență generatoare de ape tulburi. 

Şi mai este ceva : recenta integrare în UE a Ungariei. Care este le- 
gătura? Am mai spus-o, şi o repetăm: cei doi premieri socialişti ai Ungariei 
(Horn şi Medgyessy) au "păstorit" doar zece milioane de unguri (şi nu 
15.000.000 ca MDF-istul Antall sau FIDESZ-istul Orbán - ambii de 
dreapta) nu pentru că erau socialişti, ci pentru că primul trebuia să integreze 
Ungaria în NATO, iar cel de-al doilea să o promoveze în Uniunea 
Europeană. Ca atare, Horn Gyula a trebuit să stea în banca lui timp de trei 

ani (până în 1997) şi să mai aştepte şi ratificările parlamentare. Deci, 
practic, patru ani pierduţi! lar în ceea ce-l priveşte pe Medgyessy Peter, 
numai un total neavizat putea să nu observe modul european în care s-a 
străduit acesta, până acum, să trateze problema minoritarilor maghiari din 
statele vecine. Ce se va întâmpla de aici încolo? 

S-ar părea că d-l Medgyessy nu are, totuşi, răbdarea lui Horn 
Gyula. O mostră în acest sens a fost salutul adresat Consiliului Naţional al 
Maghiarilor din Voivodina (vezi "Erdélyi Riport" din 14 XI 2002),pe care 
l-am reprodus în capitolul V. Iar acum, încă de la Atena, premierul maghiar 
trimite un "Mesaj maghiarilor din afara granițelor”. Iată ce conţine, printre 
altele, acest mesaj : 

"Graţie solidarităţii şi travaliului de decenii al poporului maghiar, 
astăzi s-a realizat un vis de generaţii : Ungaria va deveni membră a UE, 
ceea ce va permite întregii naţiuni maghiare să se întoarcă acolo unde, 
dintotdeauna, i-a fost locul. 

Noi, maghiarii, pe parcursul istoriei rar am fost nişte privilegiați ai 
sorții. De regulă am avut parte de flagrante nedreptăţi. Conceptul înțelept şi 
curajos al Europei Unite va putea tămădui, însă, şi rănile noastre cele mai 
dureroase. 

Pentru reprezentarea intereselor noastre, pentru realizarea 
obiectivelor noastre vom dispune, de aici încolo, de mijloace mai eficiente 
decât oricând". 

Iată, aşadar, noul limbaj al premierului socialist al Ungariei! 

Există vreo diferență față de cel cu care ne-au obişnuit Antall Jo- 
zsef sau Orbán Viktor? Pentru cei mai puțin familiarizați cu limbajul 
diplomatic să încercăm o „decodare” : 

- integrarea în UE „va permite ÎNTREGII (s.n.) națiuni maghiare să 
se întoarcă acolo unde, dintotdeauna, i-a fost locul”.(Chiar dacă n-ar fi 
vorba de "Ungaria Mare", ci de Europa, nu înțelegem referirea la „întreaga 
națiune maghiară", ştiut fiind că încă din 1990 - de la Szürös Mátyás - la 
nivel de politică de stat "națiunea maghiară" îi cuprinde pe toți ungurii din 
bazinul carpatic!); 

- cea mai recentă "nedreptate istorică" acuzată de către Ungaria este 
Trianonul (şi, fireşte, toate reconfirmările acestuia); cum va tămădui UE 
(sau integrarea în UE) această "dureroasă rană"?; 

- care sunt acele mijloace — „mai eficiente decât oricând" (deci şi 
decât cele folosite în 1940 - de pildă!) - care vor permite Ungariei să-şi 
realizeze obiectivele? 


118 


Şi dacă mai adăugăm că textul "mesajului" (apărut pe prima pagină 
a cotidianului central Româniai Magyar Sz6,nr.4453/18 aprilie 2003) a fost 
cenzurat?!! Sau cel puţin asta rezultă din articolul "Nu ne întoarcem cu 
mâinile goale acasă, în Europa" de pe pagina a doua a aceluiaşi exemplar al 
RMSZ, în care este reprodus, parțial, mesajul lui Medgyessy şi în care 
apare o propoziţie în plus (imediat după pasajul cu "tămăduirea rănilor 
celor mai dureroase") : 

"Acum şi maghiarimea îşi va putea fructifica şansa de reunificare 
transfrontalieră a mult sfârtecatei sale națiuni”. 

Ei, de această dată d-l Medgyessy preia - integral - stilul şi retorica 
înaintaşilor "civici", ba am putea spune că asistăm la un veritabil plagiat al 
textelor acestora (Orbân, Ader etc.). 

Întrebarea este (vorba vine!) de ce a fost eliminat pasajul respectiv 
din "Mesajul către maghiarii din afara granițelor”, apărut "integral" pe 
prima pagină a RMSZ? 

lată, aşadar, radicalizarea globală ("moderată", „reformistă, 
„socialistă", „civică" şi „maghiaro-maghiară"),avântul general al mişcării 
de regionalizare - autonomie - autoguvernare - reunificare transfrontalieră a 
fragmentelor de naţiune etc. la care asistăm (inclusiv la propriu) de-o vreme 
încoace, consecutiv noii (dez)ordini mondiale şi, pe de altă parte, eliberării 
Ungariei de povara (mimării) respectării criteriilor de aderare la Uniunea 
Europeană. 

Despre asta este vorba, şi despre nimic altceva! 


P.S. Dat fiind că "apendicele" partidului de guvernământ s-a 
inflamat vizibil, i-aş recomanda acestuia, în calitate de chirurg, să se 
gândească la o apendicectomie, dat fiind faptul că orice apendicită acută 
evoluează spre perforaţie şi peritonită - complicaţie ce afectează inclusiv 
(sau mai ales) "organismul gazdă"! 

P.P.S. Cât priveşte cenzurarea mesajului, mă bate gândul să-i trimit 
d-lui Medgyessy exemplarul RMSZ cu pricina.(Deşi, dacă mă gândesc 
bine, cenzurarea respectivă ar trebui să-i intereseze mai degrabă pe cei 
cărora le-am recomandat "apendicectomia"). 

XXV 
“IL 6ternel retour” şi câteva adevăruri axiomatice 


Desigur, în cele ce urmează nu mă voi referi la telenovele, unde 
neverosimilitatea (ca să nu spun absurditatea) premiselor generatoare de 
stări conflictogene, bogăţia inepuizabilă a intrigilor aferente şi multitudinea 
planurilor pe care se desfăşoară (interferează, încurcă, descurcă, etc.) 
acestea creează o atare proliferare în progresie geometrică încât problema 
este nu cum să continui serialul, ci cum să-l termini. Mă voi referi la acele 
seriale TV de pe vremuri — de regulă ecranizări ale unor opere literare — 
care, în lipsa unor desfăşurări-fluviu care să transgreseze generaţii şi epoci 
(„Forsyte”, „Jalna”, etc.), încercau să transforme, practic, un film de lung 
metraj într-o peliculă cu cât mai multe episoade. Care să aibă, totuşi, alături 
de continuitatea şi cursivitatea firească în logica unui serial, şi o 
individualitate proprie, o coerenţă şi rotunjime de sine stătătoare. Ei bine, în 
cazul acestor seriale una din metodele folosite (alături de cele care — prin 
diluare, modificări de ritm şi diverse „agrementări” — nu făceau altceva 
decât să temporizeze deznodământul) era şi cea care recurgea la un fel de 
“Péternel retour”: în finalul fiecărui episod, intriga acţiunii — la un pas de a- 
şi găsi rezolvarea într-un „happy end” — se reactiva brusc în urma unei 
întâmplări neprevăzute. Şi, bineînţeles, în următorul episod totul era reluat 
de la început. 

De ce consideraţiile de mai sus — şi mai ales — ce legătură au 
acestea cu ce mai scriu „aliaţii”? 

Fireşte, nici una, legătura fiind cu „Ce mai scriu «aliaţii»” (titlul 
sub care a apărut, la vremea respectivă, prezentul ciclu — în paginile 
săptămânalului Timpul) şi, evident, cu cel ce scrie ciclul respectiv. Despre 
ce este vorba? Despre o similitudine — şi de fond şi de formă — care a 
început să mă obosească. De ce şi de fond? Pentru că tot ceea ce ar fi de 
spus se poate spune — perfect coerent, convingător şi fără echivoc — pe 
parcursul unui „lung metraj” obişnuit sau, cel mult, necesitând două-trei 
„serii”. Cât priveşte forma, „ciclul” la care trudesc (sau poate întreg 
demersul meu publicistic) este, la rândul său, tributar — dacă nu diluării, 
tărăgănării şi agrementării — unui indiscutabil “l'eternel retour”, susceptibil 
de a deveni agasant (atât pentru autor, cât şi pentru cititor). 

Să fiu bine înțeles, nu este vorba de servituţile pe care le 
presupune, în condițiile unei apariţii săptămânale, sintagma „va urma”: 
orice discurs, care se vrea coerent şi inteligibil, trebuie să plătească, în 

situația dată, tributul reconectării. Ceea ce presupune o scurtă revenire, o 
reînnodare a firului întrerupt, o reintroducere în context şi în atmosferă. 
(Fără acest „racord” — nefiind vorba de un volum şi de simpla întoarcere a 
unei pagini — discursul îşi pierde coerenţa; pe de altă parte, pentru cititorul 
ocazional episodul respectiv trebuie să reprezinte o entitate de sine 
stătătoare, un echivalent de articol). Deci, repet, nu despre această 
constrângere — pe care trebuie să şi-o asume, în condițiile date, orice autor 
al unui ciclu — este vorba, ci de acel “l'éternel retour” la unele şi aceleaşi 
chestiuni întoarse deja pe toate feţele, investigate, diagnosticate, codificate 
etc., revenire iterativă ce începe să semene deja cu o demonstraţie ce 
vizează un postulat. 

Aşa stând lucrurile (şi pentru un beneficiu reciproc), ţin să-mi 
avertizez virtualii cititori că cele ce urmează se încadrează — din punctul 
meu de vedere — în categoria adevărurilor axiomatice: 

- „aliații” cu pricina îşi merită ghilimelele cu vârf şi îndesat; 

- „radicalii” şi „moderaţii” se deosebesc doar în ceea ce priveşte 
mijloacele folosite; 

- aceste mijloace nu exprimă convingeri intrinseci şi nici măcar 
preferinţe, ele provenind din acelaşi arsenal unic; 

- folosirea unora sau altora dintre aceste mijloace nu este o 
chestiune de opţiune, ci reprezintă pur şi simplu executarea unei anumite 
„sarcini de partid”; 

- mijloacele, mânuitorii acestora, diversele „modele” (cel etnic, cel 
regional, cel transfrontalier, etc.) nu se află în relaţii de antagonism sau 
măcar de competiţie, ci în relații de complementaritate; 

- revizionismul maghiar n-a avut, nu are şi, după toate 
probabilitățile, nu va avea niciodată culoare politică; 

- „revenirea la 1914” a fost, este şi (după toate probabilitățile) va fi 
prioritatea priorităţilor pentru toate guvernele, partidele şi alte organisme de 
reprezentare şi decizie din Ungaria, la fel şi pentru organizaţiile ce 
reprezintă interesele maghiarimii din afara graniţelor. 

Acestea fiind spuse, rog a fi considerat definitiv absolvit de 
obligaţia de a mai recurge la respectivul “l'éternel retour” vis-a-vis de cele 
de mai sus, orice revenire la acestea fiind, de aici în colo, simple referiri 
întâmplătoare, şi nicidecum elemente ale unei demonstraţii. Amin! 

Ce va însemna, practic, această (să-i zicem) reorientare? Desigur, 
în privinţa (sau din punctul de vedere al) cititorilor nu mă pot pronunţa. În 
ceea ce mă priveşte, va însemna eliberarea din încorsetare şi stereotipie, 
mai puţine scheme şi formulări (de tipul: „iată, aşadar”, „am exagerat oare 

atunci când...”, „sau nu este aşa?”, etc., etc.), mai multă libertate de mişcare 
şi abordare şi, fireşte, mai puţine comentarii — o reîntoarcere la spiritul 
„istoriei în citate”. (Ceea ce nu înseamnă, evident, renunţarea la sublinieri, 
precizări, nuanțări etc. cu viză orientativă.) 

Să revenim, ca atare, la „obiectul muncii” şi să dăm o raită prin 
paginile ultimelor două exemplare ale săptămânalului Erdelyi Napl6. 

Celor nedumeriţi în legătură cu referirea la „Scaunul Mureş” din 
interviul reprodus în capitolul XXII, le-am reaminti că în presa de limbă 
maghiară din România se vorbeşte într-o veselie (şi de ani de zile deja) nu 
numai de „județele Ciuc, Odorhei şi Trei Scaune”, ci şi de diverse „scaune 
secuieşti” — subîmpărțiri ale acestora — la fel de inexistente oficial pe harta 
țării, realitate paralelă pe care am semnalat-o în repetate rânduri. lată, în 
acest sens, câteva confirmări recente: 

- „UDMR este din ce în ce mai nepopulară în Scaunul Sepsi” 
(Erdelyi Napl6 din 15 aprilie 2003, pagina 6); 

- „Zilele sportive în Sepsi” (E.N., acelaşi exemplar, pagina 16); 

- „Zilele Sfântului Gheorghe în Scaunul Sepsi” (E.N. din 22 aprilie 
2003, pagina 2). 

Ce altă concluzie putem trage decât că nu numai „regiunea de 
dezvoltare secuiască”, dar şi expresia teritorial-administrativă a acesteia 
este o realitate de facto — „Ţara Secuilor” existând ca atare şi funcționând 
ca un stat în stat (cu organizare şi arondismente proprii), altceva nelipsindu- 
i decât recunoaşterea de jure?!! 

Ce mai putem găsi în respectivele exemplare? Printre altele, o 
confirmare a faptului că cea mai bună apărare este contraatacul: pagina a 6- 
a a aceluiaşi Erdélyi Napló (22 aprilie) este plină cu „masacrele comise, în 
1919, de către formaţiuni militare şi paramilitare româneşti asupra 
populaţiei maghiare din Ardeal, singura vină a acesteia fiind apartenenţa 
etnică”! 

În aceeaşi ordine de idei, pe pagina următoare ne reține atenția 
titlul: „Moarte ungurilor!”. De această dată nu mai este vorba de 1919, ci de 
2003 — când elevii români din Secuime („progenituri ale românilor 
colonizați în anii comunismului”!) i-ar obliga — chipurile — pe elevii unguri 
(„mai mici şi mai neputincioşi”) să strige, în cor cu aceştia, lozinca de mai 
sus?!! (De râsul — sau plânsul — lumii!! Numai cineva total străin de 
realităţile locului ar putea să nu sesizeze enormitatea tragicomică a celor de 
mai sus!!!) 

Să ne întoarcem la exemplarul din 15 aprilie al E.N., unde, pe 
pagina a 7-a, putem găsi, sub semnătura lui Csâky Tibor, o idee interesantă. 

Mai întâi însă, să ne reamintim că în capitolul al 18-lea, într-un şir de 
întrebări retorice vizându-i pe ipoteticii protagonişti ai aşa zisei rupturi, i- 
am pomenit (mai mult într-o doară) şi pe „autohtonii” secui versus 
„veneticii” lui Arpád. Ei bine, în articolul d-lui Csáky (de fapt — o revistă a 
presei vizând reacţii la „Regiunea Secuiască de dezvoltare”), ultima 
declarație — aparţinând editorialistului B. Kovács András — suna în felul 
următor: „Astăzi, secuii pretind soluţii aparte care să le asigure 
emanciparea în cadrul maghiarimii”! 

Interesant, nu-i aşa? Să fie vorba de o confirmare sau, mai degrabă, 
de o nouă diversiune? Care să-i disculpe pe maghiari (inclusiv la nivel 
maghiaro-maghiar şi de stat ungar), să-i aşeze în prim-plan pe secui şi să 
transforme problema „Pământului Secuiesc” într-una pur secuiască şi fără 
nici o legătură cu revizionismul maghiar post-trianonic (deci, mult mai 
benignă — cum ar veni)?! 

Şi, ca să ne încheiem periplul, să ne mai oprim la un interviu cu 
deputatul udemerist Raduly Robert (E.N. din 15 aprilie, pagina 8), închinat 
tot aceleiaşi „regiuni de dezvoltare”. Primul lucru care frapează (pardon — 
atrage atenţia) este asemănarea izbitoare (şi firească!) cu interviul pe 
aceeaşi temă al lui Markó Bela din Kronika (18 aprilie 2003) pe care l-am 
reprodus în capitolul XXII. În al doilea rând, următorul pasaj: 

„Autonomia la care ne gândim (pentru Secuime — n.n.) este cea 
existentă în Tirolul de Sud sau, ca să dau un exemplu mai apropiat şi mai 
palpabil, cea din Kosovo. Care a fost realizată, cu mari sacrificii, sub 
conducerea «moderatului» Ibrahim Rugova. lată, aşadar, cât de relativă este 
aplicarea respectivelor etichete de moderat sau radical. Nu m-ar deranja 
deloc ca moderaţii noştri să realizeze o autonomie similară pentru Ţara 
Secuilor. Singura rațiune de-a fi a respectivei regiuni de dezvoltare este, la 
urma urmei, netezirea căii spre autonomie. Pământul Secuiesc nu l-am 
primit de la tovarăşul Stalin — aşa cum susţin unii politicieni români — ci el 
a existat cu mult timp înainte ca respectivii parlamentari sau Stalin să se fi 
născut”. 

Desigur, ca să fim consecvenţi, nu vom mai vorbi despre 
„confirmări”, „complementaritate” şi aşa mai departe. De altfel, ceea ce ne 
incită la pasajul reprodus este cu totul altceva (vom reveni). Deocamdată 
doar atât că cel ce întreabă se numeşte Român Gy5z6 (Victor Roman!) iar 
cel ce răspunde se numeşte Raduly (Radu — Rădui!) Robert. Amândoi 
„secui” din moşi-strămoşi!!! 

P.S. Alăturăm „ilustrata de Paşti” care a obţinut sufragiile 
Redacţiei, câştigând premiul întâi: dreptul de a fi reprodusă în paginile 
revistei Erdélyi Napló — nr. 16 (603) din 22 aprilie 2003. 

Urarea („Magyar Feltâmadâăst!!!”) se referă la „Învierea Ungariei 


Ce fel de Ungarie trebuie să reînvie rezultă — fără echivoc — din 
harta alăturată, ornată cu elemente heraldice. 


Magyar Feltámadást!!! 


Kellemes Húsvéti Unnepehet Kiván a 
Jobb jövőt Polgári Kör! 


Szebbnéł szebb, ötletesebbnél ötletesebb húsvéti üdvözleteket 
és locsolóverseket közvetített szerkesztőségünknek ezekben a napokban 
az elektronikus postás az internet segítségével, mi tagadás, volt köztük 
szívhez szóló és felemelő éppúgy, mint bájosan csacska vagy enyhén 
pajzán. A képes jó közül közzétételre választottuk ki a fentit, 
amelyet Levente küldött illetve az alábbi 


Marosvásárhelyről, 
versikét, amellyel az ugyancsak vásárhelyi Ábrám Zoltán köszönt be 
húsvéthétfő 


jövőfürkésző aggodalommal: 
Piros tojás, bárány húsa, / házi bor és Coca-Cola. / Amerika, Európa, / 
mi lesz veled, magyar nóta? Szabad-e öntözni? 

XXVI 
„Forumul de la Odorhei” — ecouri şi „replici” 


Din păcate, nu numai Markó Béla şi ortacii „mai au multe de făcut 
în ceea ce priveşte modificarea mentalităților” (cu referire la opinia publică 
românească), ci şi cei ce se leagănă în iluzia că vor putea impune nişte 
adevăruri axiomatice în legătură cu subiectul în discuţie, bunăoară cel ce 
scrie aceste rânduri. 

Din păcate, nu numai opinia publică, dar şi formatorii de opinie 
sunt departe de înţelegerea şi acceptarea acestora (ne referim, fireşte, la 
„adevărurile axiomatice” enunțate în capitolul precedent) — dovadă felul în 
care a reacţionat presa românească la „Forumul de la Odorhei” şi la 
implicațiile de moment şi de perspectivă ale acestuia. 

Drept care, cu tot regretul, va trebui (renunțând, deocamdată, la 
problema „secuilor” din moşi-strămoşi) să revenim la „oile noastre”, chiar 
cu riscul de a ajunge din nou la „concertare” şi „complementaritate” — la 
resorturile (mai mult sau mai puţin) tainice ale acestora. 

Cum a reacţionat presa românească? Să luăm, de pildă, cotidianul 
central cu, de departe, cel mai mare tiraj din ţară — Adevărul — şi să vedem 
ce a înţeles sau ce i s-a părut important acestuia vis-à-vis de „Forumul” cu 
pricina. lată titlul de pe prima pagină a exemplarului din 29 IV 2003: 

„Chiar în prima zi de Paşti, Adrian Năstase pune Parchetul General 
pe urmele extremiştilor din UDMR” 

Ceea ce sună mai degrabă a reproş, a dojană: primul ministru, 
tocmai de ziua Învierii Domnului, în loc să se dedice celor Sfinte — comite 
impietatea (ca să nu spunem sacrilegiul) de a reacționa, oficial şi public, la 
o chestiune minoră (care atentează, totuşi, la unitatea şi suveranitatea țării!). 
Sau nu este aşa? Să vedem, atunci, titlul editorialului din ziua următoare 
(30 aprilie 2003): „Atentat la siguranța UDMR” 

Deci, nu la siguranța statului, ci la siguranţa... UDMR!!? 

Aici, va trebui să facem o paranteză: ca şi în alte dăţi (deşi dispune 
de oameni avizaţi, dacă ar fi să-i amintim doar pe Romulus Căplescu sau 
Silviu Achim), când e vorba de subiectul cu pricina „Adevărul” apelează, 
de regulă, la serviciile unei „armate a salvării” în rândurile căreia se disting 
d-nele (şi/sau d-şoarele) Ciobanu, Drăgotescu, Russe, Bratosin, Fotache 
etc., una mai străină decât alta de subiectul în discuţie. (Să ne ierte d-na 
Lelia Munteanu, care reprezintă o indiscutabilă excepţie — şi nu numai din 
acest punct de vedere). Ne-am mai exprimat nedumerirea faţă de cele de 


125 


mai sus, vorbind, la vremea respectivă, de „autismul” celor de la Adevărul 
(cu ghilimelele de rigoare, fiind vorba de un termen de uz psihiatric). Mai 
nou, însă, aflând că termenul respectiv a dobândit noi semnificații — până şi 
Newton şi Einstein fiind consideraţi autişti — am renunţat la el în favoarea 
celui de „detaşare” (tot cu ghilimele, fireşte). De unde şi de ce această 
„detaşare”? Nu ştim, dar bănuim că este vorba de ignoranță şi, pe de altă 
parte, de expectativa (armată sau nu) a celor avizaţi. Oricum, întâmplător 
sau nu, informaţiile din 29 IV sunt semnate de Liliana Russe şi Violeta 
Fotache, iar editorialul din 30 IV de către Rodica Ciobanu. 

Şi dacă în primul exemplar citat este vorba de informaţii preluate, 
prin intermediul RADOR, de la Radio Kossuth (Budapesta), în cel de al 
doilea — fiind vorba de un editorial — avem de-a face cu un articol de 
analiză, sinteză şi interpretare. lată cum vede problema d-na Rodica 
Ciobanu şi — implicit — redacţia ziarului care i-a încredințat redactarea 
editorialului cu pricina. Redăm câteva pasaje: 

-„Episcopul Tokes are a da slavă lui Dumnezeu pentru un atât de 
prompt şi de consistent ajutor, venit tocmai în ziua Paştelui ortodox. Şi de 
la cine? De la însuşi Adrian Năstase, prim-ministrul României şi 
preşedintele partidului de guvernământ, căruia adunarea maghiară de 
sâmbătă, de la Odorheiul Secuiesc, i-a întunecat raționamentul politic”(...) 

-„Părintele spiritual al acestora, episcopul de Piatra Craiului, 
ajunge, astfel, dintr-un propovăduitor într-un pustiu politic, o victimă a 
persecuțiilor politice, dintr-un factor de divizare a minorităţii maghiare, 
unul de solidaritate şi de coeziune.” 

Ne oprim, deocamdată, aici, desigur nu pentru a-i vorbi d-nei 
Ciobanu despre „concertare” sau „complementaritate” (ar însemna — 
realmente — să propovăduim în pustiu!), ci pentru a o întreba cam cum 
crede domnia-sa că arată un „raționament întunecat”? (Bănuim, totuşi, că 
distinsa ziaristă s-a gândit la „discernământ”, numai că discernământ 
înseamnă capacitatea de a discerne, pe când raționament nu înseamnă 
capacitatea de a raţiona, ci, conform DEX, „înlănţuire logică de judecăţi, 
care duc la o concluzie”). 

Pe de altă parte, nu înțelegem nici cum devine chestiunea cu 
contrapunerile din cel de al doilea pasaj reprodus: dacă episcopul de Piatra 
Craiului propovăduia în pustiu, de ce era el un factor de divizare a 
minorităţii maghiare?; sau de ce statutul de persecutat politic al lui Tokes 
va spori coeziunea respectivei minorități? 

Înţelegem că d-na Ciobanu a vrut să spună că postura de „martir al 
cauzei” îi va prilejui episcopului o creştere a acţiunilor şi va duce la 

îngroşarea rândurilor adepților acestuia. Dar de aici nu va rezulta coeziune, 
ci accentuarea dezbinării! După cum singură afirmă („Potrivit unor sondaje 
confidențiale ale UDMR, simpatizanții lui László Tokes ar atinge o pondere 
de 28 la sută din totalul etnicilor maghiari”), Tökés are de partea lui puţin 
peste un sfert din maghiari. Deci, aproape trei sferturi sunt de partea lui 
Markó şi a moderaţilor. Dacă numărul simpatizanților episcopului se 
dublează (să zicem), creşte sau scade coeziunea minorităţii maghiare?!! 

Cam „întunecate” raționamentele d-nei Rodica Ciobanu! 

Şi încă o contradicție la fel de flagrantă: dacă, aşa cum scrie 
distinsa  editorialistă, „ideile vehiculate — autoguvernare, autonomie 
teritorială şi culturală — sunt vechi şi s-au uzat fără să fi făcut mulţi adepţi”, 
de ce agitarea aceloraşi „vechi şi uzate” idei astăzi au succes la 
maghiarimea din Ardeal şi-l ridică pe Tökés pe creasta valului? 

lar dacă aceste idei nu sunt uzate şi demonetizate — şi nu sunt! — 
cum de nu vă puneţi, stimată d-nă Ciobanu, fireasca întrebare: de ce 
reverberează minoritatea maghiară tocmai la “autoguvernare” şi 
„autonomie teritorială”, treptele intermediare (şi pregătitoare) ale oricărei 
secesiuni? 

Şi în faţa acestei recrudescenţe a revizionismului maghiar, care — 
oricât vi s-ar părea de ciudat, stimată doamnă — nu are legătură nici cu 
pretinsele conflicte din UDMR şi nici cu „mazilirea” lui Tokes, ci cu 
războiul din Irak şi cu integrarea Ungariei în UE (amănunte în capitolele 
anterioare), ce-ar fi trebuit să facă, în situația dată, orice prim-ministru 
responsabil al României? Să amâne sine die singurul gest normal pe care 
situaţia îl impunea, pentru a nu-l supăra pe „aliatul” Markó (care trudeşte, 
paralel, la edificarea „Ţării Secuilor”!) şi a nu-l transforma în „erou-martir” 
pe Tökés? 

Şi dacă tot l-am pomenit pe preşedintele UDMR, să mai 
reproducem un pasaj la fel de detaşat (de realitate, fireşte): 

“Deşi  minimalizează evenimentele, Markó Bela este totuşi 
îngrijorat. Enervarea sa răzbate dintr-un interviu în care tună şi fulgeră 
împotriva separatiştilor, replicându-i, totodată, lui Adrian Năstase că, la 
Odorhei, nu s-a întâmplat nimic anticonstituțional.” 

Desigur, şi aici ne-am putea întreba — dacă la Odorhei nu s-a 
întâmplat nimic anticonstituțional (care să compromită UDMR-ul în ochii 
aliaților) — de ce a tunat şi fulgerat Markó împotriva separatiştilor, aşa cum 
susține (în necunoştință de cauză) d-na Rodica Ciobanu? De ce „în 
necunoştință de cauză”? Pentru că dacă au fost, pe lângă replici, şi tunete şi 
fulgere în acel interviu (acordat cotidianului clujean Szabadság — nr. 95/29 

aprilie 2003), acestea erau adresate nu „separatiştilor”, ci exact lui Adrian 
Năstase: 

„„Condamn cu hotărâre maniera în care primul ministru s-a referit la 
Forum. El n-are voie să se amestece în discuţiile noastre intracomunitare. 
Nu e treaba lui să-şi dea cu părerea în legătură cu forumurile comunităţii 
noastre şi nici referitor la propunerile ce se fac la acest nivel. Oricine poate 
declara orice, oricine poate face orice propunere vizând programul nostru. 
Nici o lege şi nici Constituţia nu ne poate împiedica. Aşa stând lucrurile, 
resping categoric toate amenințările cu Justiţia ale premierului român.” 

lată, stimată doamnă, cum a fost cu descărcările electrice şi, mai 
ales, cu destinaţia (sau destinatarul) acestora. Mai puneţi mâna pe...ziare şi 
nu mai scrieți după ureche. Cât priveşte „întunecarea raționamentelor” sau 
paralogica... 

Desigur, ne-am fi aşteptat ca după o informare de la „Radio 
Kossuth” şi după editorialul de care ne-am ocupat să urmeze, în zilele 
următoare, şi un material bazat pe o cunoaştere reală măcar a relatărilor şi 
ecourilor din presa autohtonă de limbă maghiară. Ţi-ai găsit! Silentium 
total! 


Să încercăm să facem noi completările necesare. Cităm din acelaşi 
„Szabadsâg” de Cluj (29 aprilie 2003); 

- „Alături de pretinderea autonomiei teritoriale, de acelaşi succes — 
manifestat prin ropote de aplauze — s-a bucurat şi lozinca «Vissza 
Erdélyt»!” (Restituiţi Ardealul!); 

„Mai mulți vorbitori au afirmat că neobţinerea pragului 
parlamentar de către UDMR nu reprezintă nici o problemă. Referitor la 
această eventualitate, reprezentantul Ligii Transilvania-Banat (în curs de 
înregistrare sub noua denumire de Partidul Ardelenilor — n.n.) a declarat că 
Liga este gata să-şi asume reprezentarea parlamentară a maghiarilor din 
România «obligaţi să lupte, deopotrivă, şi cu Budapesta, şi cu 
Bucureştiul».” 

Merită să citeşti presa de limbă maghiară din România? Merită!!! 
(Cine-a fost reprezentantul respectiv? Nimeni altul decât secretarul general 
al Ligii: Jakabffy Attila!) 

Din acelaşi exemplar al „Szabadsâg” mai aflăm că la Odorhei „cei 
1500” au votat, în unanimitate, nu numai pentru constituirea „Consiliului 
Naţional al Maghiarilor din Ardeal”, ci şi pentru constituirea „Consiliului 
Naţional al Secuilor”! 

lată, aşadar, complementaritatea cu „Regiunea de Dezvoltare” a lui 
Markó Bela! 

Mai aflăm din cotidianul Kronika (nr. 96/29 aprilie 2003), sub titlul 
„În ordinea certitudinilor” (Bakk Miklos, unul din coautorii „Problemei 
transilvane” — editată, în 1999, de Molnâr Gusztâv şi Gabriel Andreescu), 
că aceste Consilii vizează nu rânduielile prea strâmte din România, ci pe 
cele mult mai largi, mai dinamice şi mai permisive din Uniunea Europeană! 

Şi ca să terminăm, totuşi, cu Forumul de la Odorhei (şi cu tot ceea 
ce nu apare în Adevărul sau în alte ziare româneşti) să mai spicuim din 
„Relatări de la Odorhei” (Româniai Magyar Sz6, nr. 4464/1 mai 2003); 

- „Obiectivele Forumului de la Odorhei pot fi regăsite, integral, în 
programul elaborat la cel de al 7-lea Congres al UDMR, de la Satu Mare.” 
(Din declaraţia Filialei Odorhei a UDMR, prezentată la forumul respectiv; 
ne întrebăm dacă acest program a fost întocmit şi prezentat în plenul 
Congresului?!!) 

Din aceeaşi sursă mai aflăm că „apostolului Republicii Secuieşti 
suverane şi neutre” — Paál "Arpád (unul din cei mai şovini ziarişti maghiari 
ardeleni din perioada interbelică - n.n.) — i s-a închinat un album, editat cu 
sprijinul (inclusiv financiar) al lui Verestoy Attila. 

Vorba lui Raduly Robert (referitor la Ibrahim Rugova): „iată, 
aşadar, cât de relativă este aplicarea respectivelor etichete de moderat sau 
radical”! 

Curat relativă!!! 

În rest (aşa cum am promis): nimic despre concertare, 
complementaritate şi confirmările aferente. 

XXVII 
Forumuri” şi diversiuni 


Din păcate, reîntoarcerea la „secuiul neaoş” Raduly ne este 
zădărnicită şi de această dată, din cauza celor de la „Erdelyi Napl6” care s- 
ar părea că au sărbătorit şi Paştele românesc (sau cel puţin au profitat de 
„vacanţa” respectivă). Cert este că săptămânalul cu pricina s-a comportat ca 
o publicaţie bilunară, fiind de negăsit la chioşcul de profil (spre deosebire 
de alte ziare de limbă maghiară). Drept care, am intrat în posesia lui abia în 
săptămâna următoare. 

Aşa stând lucrurile (şi respectând principiul „audiatur et altera 
pars”), nu putem face abstracţie de primele reacţii „civice” la Forumul de la 
Odorhei. „Altera pars”? S-ar zice că nu, judecând după numeroasele 
similitudini de „recuzită”. Ne vom rezuma — pentru a nu fi acuzaţi de 
inconsecvenţă — la una singură, folosită pe post de motto: 

„Nu vrem să prezicem viitorul, ci să-l înfăptuim” (Toro Tibor) 

Redăm, pentru comparaţie, o formulare ce-i aparține lui Markó 
Bela: „obiectivele nu trebuie enunțate, ci îndeplinite”! 

Fără comentarii. 

Să vedem, în continuare (şi pentru a completa „completările” din 
numărul anterior), câteva mici — dar consistente — fragmente din diversele 
luări de cuvânt ale participanţilor la Forum: 

-„Ne purtăm crucea de peste 83 de ani — nu mai suportăm” (Tamás 
Gáspár); 

-„Invit națiunea parteneră română să participe şi ea la acest forum, 
care nu vrea altceva decât autonomia ce ne-a fost promisă la Alba Iulia de 1 
decembrie 1918”(Dr. Ujvári Ferenc — juristul clujean care a fundamentat 
teoretic, cu ani de zile în urmă, „bazele juridice” ale statutului de partener şi 
ale cosuveranităţii statului ungar asupra Ardealului!); 

-„Protestăm împotriva cinismului cu care Puterea de la Bucureşti 
tratează cazul lui Wass Albert!” (Olvedi Zsolt); 

-„Cadrul juridic şi de implementare al autonomiei a fost minuţios 
pus la punct, după un travaliu de decenii, de către Csapó Jozsef, într-o 
lucrare ce stă la dispoziția publicului într-un tiraj de 1000 de exemplare” 
(Katona Ádám „preşedintele IMA); 

-„De la UE n-aveţi ce aştepta, pentru că acolo se preferă ordinea, 

Dacă reînvățăm să ne temem, atunci vom pierde. Dacă, însă, nu ne temem, 
atunci noi vom câştiga şi viitorul ne va aparține!” (Bayer Zsolt) 

Să ne oprim, deocamdată, aici şi să analizăm puţin cele de mai 
sus. O dată, să remarcăm că vorbitorii citați (mai puţin ultimul — ziarist din 
Budapesta) sunt udemerişti, ba unii chiar parlamentari ai UDMR. (De 
„altfel, însuşi Tökés László a declarat, la Forumul de la Odorhei, textual: 
UDMR-ul continuă să-mi fie frate, mai mult, mă consider în continuare 
membru al Uniunii!!!) 

În al doilea rând, se afirmă, explicit şi fără echivoc, următoarele: 

- statutul de minoritar este — pentru orice maghiar aflat în afara 
graniţelor trianonice — un calvar insuportabil; 

- minoritarii maghiari se consideră îndreptățiți, în modul cel mai 
firesc, la statutul de naţiune parteneră — ceea ce trimite, inconfundabil, la 
relaţiile existente într-un stat dualist; 

- nu comemorarea şi proslăvirea unui criminal de război (ucigaş de 
români şi evrei — condamnat la moarte în contumacie) este o dovadă de 
cinism deşănţat, ci reacția statului român la aceste incalificabile iniţiative; 
(De notat că apărătorul apărătorilor lui Wass Albert este nimeni altul decât 
avocatul Frunda György — senator UDMR) 

- pentru autonomia maghiarimii (la nivel de Secuime şi de Ardeal) 
se trudeşte deja de decenii; 

- ordinea, liniştea, disciplina şi preferința pentru „mămăligă” 
(pentru că nu explodează!) care caracterizează Uniunea Europeană nu sunt 
prielnice obiectivelor maghiarimii ardelene! 

Comentarii am promis să nu mai facem, iar concluziile să le tragă 
cei din fruntea ţării!!! 

Ne întrebăm doar dacă se prefigurează cumva o (nouă) reorientare 
spre modelul Kosovo? 

Să vedem, însă, ce mai conţine interesant exemplarul respectiv al 
Erdélyi Napló (nr. 17/30 aprilie2003). Pe aceeaşi pagină (9), d-l Gazda 
Jozsef se întreabă dacă „Suntem egali?” (fiind vorba, desigur, despre 
majoritarii români şi „discriminata” minoritate maghiară!) lată unul din 
„argumentele” inegalităţii, în viziunea autorului citat: Albert Álmos, 
primarul din Sf. Gheorghe, a fost amendat cu 100 milioane de lei pentru 
scoaterea tricolorului românesc de pe turnul Primăriei (nelipsit de acolo de 
la intrarea trupelor româneşti din toamna lui 1944!), pe când Gheorghe 
Funar n-a păţit nimic atunci când a dispus îndepărtarea steagului maghiar 
de pe clădirea Consulatului maghiar din Cluj. 

Desigur, pentru un neavizat cele două gesturi ar putea să pară, dacă 
nu Chiar identice ca şi semnificație, măcar asemănătoare, orice 
reprezentanţă diplomatică fiind considerată teritoriu al statului străin 
respectiv. Numai că una este să dai Jos, în calitate de primar român — chiar 
dacă (sau mai ales) de naţionalitate maghiară fiind — drapelul de pe 
Primăria pe care o conduci (în România!), şi alta să îndepărtezi un steag 
străin de pe un Consulat. Gestul lui Funar se încadra, teoretic — nu şi practic 
(vom vedea de ce ), în categoria ofenselor generatoare de conflicte 
diplomatice, pe când cel al lui Albert sfida suveranitatea statului român şi 
constituia nu o contravenţie, ci o infracțiune, şi încă una de înaltă trădare. 
Ca atare, amenda (contravenţională!) ce i s-a aplicat a reprezentat nu un 
abuz, ci un act de clemenţă. 

Cât priveşte caracterul teoretic amintit mai sus, d-l Gazda „uită” ce 
fel de drapel a fost îndepărtat, la dispoziţia lui Funar, de pe clădirea 
Consulatului Maghiar din Cluj. Acesta n-a fost tricolorul maghiar obişnuit 
(fără stemă), nici cel cu stemă (care se arborează doar la ocazii solemne), ci 
un drapel special (şi dintr-o perioadă istorică revolută) ce se arbora, pe 
vremuri, doar (şi obligator) în „ţările anexe ale Coroanei Maghiare” — 
printre care figura, cândva, şi Ardealul. Ca atare, dacă a fost vorba, atunci, 
de o ofensă diplomatică (ca să folosim un eufemism), aceasta a vizat nu 
Ungaria, ci România! (Drept care, atât Consulatul cât şi țara reprezentată — 
în loc să protesteze — au tăcut chitic!) 

Desigur, d-l Gazda Jozsef mai are şi alte „argumente” de inegalitate 
(în faţa legii): sancţionarea linşajelor de la Zetea, Dealu şi Târgu Secuiesc 
(pe care domnia-sa le consideră „acte revoluţionare”) şi, respectiv, Târgu 
Mureş — Martie 1990. Aici nu mai intrăm în amănunte, ci îi recomandăm 
ziaristului cu pricina să consulte, spre deplină edificare, partea a doua a 
volumului „Secesiunea Ardealului”, găsibil, dacă nu în librării, măcar în 
biblioteci (şi, aparent paradoxal, în sediile UDMR!). 

Să trecem mai departe, oferta fiind considerabilă! Iată, de pildă, 
articolul lui Făbiân Tibor, intitulat: „Din perspectivă panmaghiară” 
(Osszmagyarsâgban gondolkodva”), un interviu cu Juhász Attila — 
preşedintele ardelean al HVIM. 

Ce este HVIM? Cei ce ne-au urmărit ar trebui să ştie, încă din 
ciclul „Mişcarea Revizionistă Maghiară” (care, cu ajutorul lui Dumnezeu - 
şi al sponsorilor - a devenit, între timp, o carte ), că este vorba de 
„Hatvannégy Vármegye Ifjúsági Mozgalom” (Mişcarea de Tineret pentru 
cele 64 de judeţe). Ce fel de judeţe? Ale „Ungariei Mari” — cum altfel?! 
Mişcare prezentă — masiv şi activ — pe toate site-urile revizioniste de pe 

Internet, în dialog “constructiv” cu tot ce are mai bun şi mai productiv 
revizionismul maghiar de pe toate meridianele, de la Kolozsy Sândor din 
Australia şi până la Lipták Bela din SUA sau Szarka László din Ungaria. 
(A propos, aflăm, cu oareşcare surpriză, că acesta din urmă, cel ce 
semnează pe Internet cu pseudonimul „Szarkafia László, a bâgatyâs” — 
Lăszlo fiul ţărcii, cel cu izmene largi — conduce departamentul de istorie al 
Academiei de Ştiinţe din Ungaria; cât priveşte relativa surpriză, reamintim 
că d-l Szarka este cel care a relansat pe Internet, acum doi ani, „Teza 
Argentiniană”, conform căreia dacii erau rude de sânge cu hunii, avarii, 
ungurii, secuii şi multe alte seminţii „sumeriene”!!!) 

Ei bine, acest HVIM care are filiale în toate „statele succesoare” 
(ale Monarhiei Austro-Ungare), a procedat — după cum rezultă din interviu 
— la o inspirată diversiune. Despre ce este vorba? Despre faptul că, mai nou, 
HVIM -— ul din Voivodina nu mai înseamnă, chipurile, ”Hatvannsgy 
Vármegye Ifjusâgi Mozgalom”, ci”Hârom Vármegye Ifjusăgi Mozgalom” 
(Mişcarea de Tineret a celor trei județe — atâtea câte are Voivodina),iar 
HVIM-ul din Ardeal, la rândul său, nu mai înseamnă ce-a însemnat până 
acum, ci „Hét Város Ifjusági Mozgalom”, adică „Mişcarea de Tineret a 
celor şapte oraşe”. 

Ingenios, nu? De ce această diversiune? Pentru a putea înregistra, 
fără probleme, organizațiile respective, degajate de stigmatul pe care îl 
reprezenta proasta reputație a Organizației centrale, datorată nu numai celor 
„64 de județe”, dar şi siglei (harta „Ungariei Mari”) ce nu lăsa nici un dubiu 
asupra „obiectului muncii”. 

În rest, vorba aceea: „Rămâne cum am stabilit în tren”! (De altfel, 
circuitele cu trenul prin întreg bazinul carpatic reprezintă una din 
îndeletnicirile curente ale celor de la HVIM) 

Repetăm: toate cele de mai sus apar, explicit,în interviul lui Juhász 
Attila din Erdélyi Napló (nr. 17/30 IV), consemnat de către Fábián Tibor! 

Mai mult, adresa de pe Internet la care pot fi contactaţi cei de la 
HVIM - indiferent de semnificația oficială a inițialelor (64 judeţe, 3 județe, 
7 oraşe etc.) — rămâne tot aceeaşi: www.hvim.hu! 

Recomandăm cele de mai sus atenţiei celor ce urmează să aprobe 
solicitările de înregistrare. 


P.S. Pentru „conformitate” alăturăm sigla HVIM -— reprodusă în nr. 
49/10 decembrie 2002 al aceluiaşi Erdélyi Naplo, în cadrul unui articol ce 
se ocupă de litigiul respectivei organizaţii cu cotidianul budapestan 

Népszabadság. În text pot fi întâlnite atât inițialele respective şi 
semnificaţia lor reală, cât şi numele preşedintelui HVIM, o veche 
cunoştinţă de-a noastră de pe site-urile revizioniste ale Internetului. 


Pert vesztett a Nepszabadsâg 


Első fokon pert vesztett a Népszabadság napilap a Hatvannégy 

Vármegye Ijúsági Mozgalommal (HVIM) szemben. Az i 
ap romaniai tudositoja, i Zoltân — a kolozsvári Szabad- 
såg munkatársa - valótlanul állította. hogy a HVIM aktivistăi fütty- 
szóval és bekiabâlâsokkal botrányt okoztak az október 6-ai aradi 
megemlékezésen. A biróság kötelezte a Népszabadságot, hogy a lap 
címoldalán közölje a helyreigazítást. Toroczkai László, a HVIM el- 
nöke az Erdélyi Naplónak elmondta: bár örülnek a biróság ítéleté- 
nek, nee Ey ivel s a mozgalom jó hírnevének meg- 
sértése miatt kártérítési pert is in- 
dítottak a Népszabadság ellen. 
| Amennyiben a biróság a HVIM âl- 
tal kért egymillió forint kifizetésé- 
re utasítja a napilapot, a mozga- 
lom a pénzt száz aradi kisgyerme- 
kes magyar család között fogja 
szétosztani - közölte Toroczkai. 

XXVIII 
HVIM şi al său „cazier” 


Din păcate, amânările pentru care ne ceream scuze în episoadele 
anterioare au toate şansele de a se înscrie în categoria „sine die”. Şi asta nu 
numai pentru că ecourile la „Forumul de la Odorhei” abia acum încep să-şi 
facă auzite din plin „replicile” (în sensul seismic al termenului), ci, mai cu 
seamă, pentru că chestiunea cu „cele 64 de judeţe” reclamă o mai mult 
decât necesară punere la punct. Mai ales că cei de la HVIM -— în cea mai 
bună tradiţie a „căuzaşilor” din totdeauna — pozează în victime inocente ale 
„antimaghiarismului” nostru funciar. lată, în acest sens, un fragment din 
interviul cu Juhász Attila — preşedintele ardelean al HVIM -— apărut în 
Erdélyi Naplo din 30 aprilie 2003, în consemnarea lui Fábián Tibor: 

Rep.: „Cum îţi explici campania de presă (şi nu numai — fiind vorba 
şi de «interesul; manifestat de către Serviciile Secrete!) declanşată 
împotriva voastră în luna ianuarie?” 

J.A.: „Nu ştiu despre ce să fie vorba. Fapt este că existăm şi lucrăm 
în continuare.(...) Este adevărat că sigla noastră e Ungaria Mare, dar asta nu 
înseamnă că am fi declarat război ţărilor respective sau că am pretinde 
revizuirea graniţelor. Harta respectivă simbolizează doar faptul că vrem să 
reprezentăm întreaga maghiarime din Bazinul Carpatic şi să o ajutăm să 
rămână în continuare pe pământul natal.” 

lată, aşadar, „adevărata” semnificaţie a siglei respective, pe care — 
în trogloditismul şovin ce ne caracterizează - noi n-am sesizat-o!!! 

Cât priveşte „campania din ianuarie”, i-am reaminti d-lui Juhâsz că 
a fost vorba de nişte manifeste revizioniste răspândite în Secuime (dar şi în 
Cluj-Napoca) — principalii suspecți în acțiunea respectivă fiind exact 
domniile lor: „tineretul celor 64 de judeţe” (sau, mai nou, al celor „şapte 
oraşe”)!!! 

Desigur, prezumția de nevinovăție (cunoscută şi respectată şi de 
către strămoşii noştri: „Hoţul neprins este cel mai cinstit negustor”!) — pe 
care mizează cei de la HVIM -— este luată în considerare şi în România: 
dovadă faptul că „mişcarea” cu pricina „există şi lucrează în continuare”. 
Ceea ce poate însemna fie inocenţa respectivilor, fie lipsa probelor (care 
lipsă — la dosar! — nu echivalează, fireşte, cu inexistenţa acestora). 

Să încercăm să întocmim — noi înşine — un „dosar”, apelând la 
singura sursă folosită în întreg demersul nostru publicistic: presa scrisă şi 
audio-vizuală (convenţională şi neconvenţională), cu precădere cea 

maghiară. lată, în ordine cronologică, „întâlnirile” noastre cu HVIM, în 
speţă cele pe care le considerăm mai reprezentative pentru subiectul în 
discuţie şi mai relevante pentru semnificația reală a siglei amintite: 

- “În 1918, în ciuda proporţiei româno- maghiare de unu la unu 
(trei la unu, în realitate — n.n.), românii ardeleni au hotărât — discreţionar — 
desprinderea Ardealului de Ungaria (de Austro-Ungaria, de fapt — n.n.). În 
plus, împreună cu Ardealul au anexat la România şi teritorii ce n-au 
aparținut niciodată acestuia. 

Partiumul şi Secuimea trebuie recuperate, pentru aceasta din urmă 
putându-se crea un coridor de legătură, eventual prin schimb de populaţie. 
Dar şi fără acest coridor Secuimea ar putea să aparțină Ungariei, aşa cum 
insulele Malvine ţin de Anglia sau Tasmania de Australia, ca să dau doar 
două exemple. 

Înainte de orice replică, a se citi, la adresa 
http://hvim.inforum.hu/tervezet.htm, planul de revizuire teritorială elaborat 
de către «Mişcarea de Tineret pentru cele 64 de Județe». 

<bekesrevizio (4) mailbox.hu>” (Mesajul a fost inserat pe Internet 
la data de 21 decembrie 2001). 

- „Infiltrarea subversivă a românilor este foarte periculoasă, trebuie 
să realizăm că până şi mutilata patrie post-trianonică ne este periclitată. Îmi 
voi pierde minţile dacă acest popor murdar şi viclean va pune mâna şi pe 
Szeged!!! De secole se întâmplă acelaşi lucru. DEŞTEPTAREA! „Domnii” 
unguri, „întreprinzătorii”, de secole importă mână de lucru valahă ieftină. 
Când vor fi destui, vor începe şi de această dată să-şi ceară „drepturile”. E 
terifiant şi, repet, suntem în pericol de moarte. HVIM — pe măsura puterilor 
sale — va face totul pentru a stăvili procesul!” 

Toroczkai László — www.hvim.com (Semnatarul este preşedintele 
organizaţiei centrale a HVIM, iar mesajul a fost introdus pe Internet la data 
de 9 ianuarie 2002). 

- „Aţi venit la Budapesta spre a sărbători — aici! — ziua de întâi 
decembrie. Ne miră nesimțirea gestului d-voastră. Probabil că mentalul 
colectiv al românilor a fost suficient spălat pentru a ignora, cu desăvârşire, 
nerespectarea promisiunilor de la Alba Iulia (făcute nu de statul român — 
n.n.). Această zi înseamnă, pentru maghiarimea din Ardeal, 84 de ani de 
oprimare, umilire şi refuz al autodeterminării. Provocările nu duc la 
reconciliere şi la rezolvarea problemelor. Vă somăm, în consecință, să 
respectaţi — împreună cu guvernul pe care îl conduceţi — angajamentele 
asumate la Alba Iulia (făcute — repetăm — nu de Statul Naţional Unitar 
Român, ci de conducătorii regionalişti ai PNR din Transilvania!!! — n.n.). A 

sosit momentul ca poporul maghiar - privat timp de 84 de ani de accesul la 
autodeterminare (drept exclusiv al unei populaţii majoritare!!! — n.n.) — să 
poată beneficia de drepturile sale legitime.” (Am reprodus o „Scrisoare 
deschisă” adresată premierului Adrian Năstase, redactată de către Eva 
Maria Bârki — reprezentantă de marcă a revizionismului ungar — şi semnată 
şi de către HVIM, Societatea Trianon, Mişcarea Revizionistă Maghiară, 
Societatea Horthy Miklos, Uniunea Mondială a Maghiarilor etc., etc., 
scrisoare reprodusă în numărul 49/10 decembrie 2002 al săptămânalului 
orădean Erdélyi Napló.) 

- „La întâi decembrie, dată ce comemorează cea mai amplă 
mutilare a teritoriului statului maghiar milenar, premierul ungar, împreună 
cu omologul său român, au sărbătorit ruperea Ardealului din trupul 
Ungariei precum şi începutul robiei a milioane de unguri, robie perpetuată 
până în prezent. 

1 decembrie este o zi de doliu atât pentru conaționalii noştri din 

Ardeal, cât şi pentru ungurii de pretutindeni, realitate pe care prim- 
ministrul Ungariei o ignoră, trecând cu vederea şi impertinența 
provocatoare a gestului, care supralicitează sărbătorirea de anul trecut de la 
Miercurea Ciuc. 
Ungaria a suportat, fără replică, repetatele amenințări ale 
politicienilor români vizând o a treia ocupare a Budapestei de către armata 
română. 
Ungaria a suportat, fără replică, faptul că România şi-a ales ca imn 
național un cântec al cărui caracter profund antimaghiar nu poate fi pus la 
îndoială. 
Ungaria a suportat, fără replică, faptul că România a decretat ca zi 
națională o dată care marchează înrobirea a două milioane de unguri. 

Dar cele întâmplate acum depăşesc orice limită! Ele reprezintă un 
atentat la demnitatea maghiară! 

Să spălăm ruşinea! 

Fiecare ungur care consideră că amputarea Ardealului nu poate fi o 
sărbătoare pentru el, care crede că şi ungurii ardeleni sunt tot maghiari, care 
consideră că demnitatea naţională i-a fost tăvălită în noroi, să vină la 
demonstraţia noastră din 15 decembrie 2002!” 

Semnează: Mişcarea de Tineret pentru cele 64 de Județe, Uniunea 
Mondială a Ungurilor şi Mişcarea pentru o Ungarie Mai Bună. (Apelul a 
fost publicat în presa ungară, în săptămânalul orădean Erdélyi Naplo nr. 
49/10 decembrie 2002 şi a apărut şi pe Internet, în 13 XII 2002, la adresa 
http://magyarhaza.inforum.hu/fooldal.htm). 

lată, aşadar, o parte (infimă) a „dosarului” cu pricina, în măsură să 
ilustreze cam cu ce se ocupă numitul HVIM şi să descifreze, fără echivoc, 
adevărata semnificație atât a siglei respective, cât şi a naturii interesului 
nutrit faţă de „cele 64 de judeţe” (ale „Ungariei Mari”)! 

lată, aşadar, motivul real pentru care se produce „schimbarea la 
faţă” a filialei ardelene a HVIM: „lepădarea” de compromițătoarele (64) 
judeţe şi reorientarea spre cele „şapte oraşe” (Siebenbiirgen), câtuşi de cât 
mai „bine dătătoare”! 

Revenind la cele cu care ne-am încheiat precedentul capitol, 
recomandăm atenţiei aceloraşi foruri (menite a înregistra HVIM-ul ardelean 
sub denumirea de „Het Város Ifjusâgi Mozgalom”=Mişcarea de Tineret 
pentru cele 7 oraşe) şi filele „dosarului” de mai sus. 

P.S. Spre surprinderea noastră, „Adevărul” se dovedeşte,de această 
dată, mai „pe fază”, publicând, sub semnătura Călinei Berceanu, articolul 
intitulat „Moarte Tratatului de la Trianon — deviza mitingului organizat de 
tinerii radicali maghiari (La manifestarea de protest de la Budapesta vor 
participa şi câteva sute de tineri din Ardeal)”, articol apărut în numărul din 
19 mai 2003 al respectivului cotidian central: 

„La pagina de Internet a organizației revizioniste «Mişcarea 
Tinerilor pentru cele 64 de comitate» (HVIM) a fost lansat, miercuri, un 
apel către membrii şi simpatizanții din țările unde trăiesc maghiari pentru a 
participa, în data de 4 iunie, la Budapesta, la un marş împotriva Tratatului 
de la Trianon, (...) care va începe la ora 18,30 (...)HVIM este foarte bine 
organizată în Ardeal, mai ales în judeţele Harghita, Satu Mare, Bihor şi 
Cluj, unde există, de anul trecut, şefi zonali, coordonaţi direct de Taraczkai 
(Toroczkai, de fapt — n.n.) Lâszlo, preşedintele HVIM. 

Tinerii vor mărşălui prin fața ambasadelor României, Slovaciei, 
Serbiei şi Muntenegrului şi Franţei (gazdă a ceremoniei semnării Tratatului 
de la Trianon), cerând respectarea dreptului la autodeterminare 
(autoguvernare — n.red.).(...) Szabo Vilmos, consilier pe probleme politice 
al premierului Ungariei (...) a declarat, sâmbătă, la Cluj-Napoca, că statul 
maghiar nu poate interzice manifestaţiile de genul acesteia...” 

P.P.S. Desigur, ne bucură faptul că cei de la Adevărul au început să 
urmărească site-urile revizioniste maghiare de pe Internet. Numai că, în 
acest caz, ar trebui să ştie şi de treaba cu „cele şapte oraşe”. După cum, ar 
trebui să ştie că marşul respectiv se repetă, în fiecare an, la 4 iunie, orele 
16,30 (şi nu 18,30), data şi ora la care s-a semnat, în 1920, Tratatul de la 
Trianon. Nemaivorbind de ortografierea corectă a numelui preşedintelui 
HVIM. 

Pe de altă parte, nu suntem de acord cu aserțiunea că 
autodeterminare ar fi echivalent cu autoguvernare. Poate însemna mult mai 
mult: inclusiv independenţă sau apartenenţă la un alt stat! (Dar, oricum, 
autodeterminarea este apanajul unei populaţii majoritare!) 

Cât priveşte plasarea articolului respectiv undeva într-un colț (de 


jos)al paginii a 14-a, ce să mai spunem?!! 

XXIX 
Reactualizarea unor mai vechi „modele”? 


Ne întrebam, cu două capitole în urmă, referitor la cele declarate la 
„Forumul de la Odorhei” de către d-l Bayer Zsolt („De la UE n-aveţi ce 
aştepta, pentru că acolo se preferă ordinea, liniştea şi disciplina, precum şi 
mămăliga — pentru că nu explodează...”), dacă nu cumva se prefigurează o 
reorientare spre „modelul Kosovo”? 

De ce ne-am amintit de cele de mai sus? Nu pentru că am avea — 
Doamne fereşte! — noi indicii că radicalizarea la care asistăm de-o vreme 
încoace ar putea evolua până la amintitul „model”,ci datorită reconfirmării 
unei mai vechi convingeri pe care, de altfel, am exprimat-o şi în paginile 
„Timpului”: acolo unde au pătruns forțe internaţionale de „menținere a 
păcii (fie ele ale ONU,NATO sau nici măcar...), mai devreme sau mai 
târziu autonomia este urmată de secesiune, în speţă atunci când este vorba 
despre o majoritate regională (şi nu etnică, sau doar „întâmplător” etnică) 
legitimată (mai mult sau mai puţin) democratic. De altfel, în cazul dat, deja 
de la Rambouillet zarurile păreau aruncate: nu s-a stipulat, deja atunci şi 
acolo, că după stabilizarea situaţiei va urma un referendum care va stabili 
viitorul statut al regiunii? Ba s-a stipulat, ceea ce a şi constituit principala 
cauză pentru care sârbii au părăsit masa tratativelor!) 

Şi iată că după ce „secuiul” Raduly Robert (la a cărui descendență 
tot vom reveni — odată şi odată) îşi exprimă public interesul pentru 
autonomia din Kosovo (realizată de „moderatul” Ibrahim Rugova), ştafeta 
este preluată de către un alt „inamic al frontierelor”: d-l Soros! A se vedea 
în acest sens, cele apărute pe pagina a doua a cotidianului central Româniai 
Magyar Szó (nr. 4490/27 mai 2003), sub titlul „Kosovo nu poate să rămână 
o parte a Serbiei”: 

„Regiunea trebuie să-şi dobândească independenţa — a declarat, cu 
ocazia unei vizite efectuate la Pristina, omul de afaceri americano-maghiar 
Soros György, care a purtat convorbiri cu Michael Steiner, şeful 
administrației ONU din Kosovo, cu preşedintele Rugova şi cu premierul 
Bairam Rexhepi. După părerea lui Soros, Belgradul n-ar avea decât de 
profitat de pe urma independenţei respective, pentru că aceasta ar netezi 
calea integrării europene atât pentru Serbia, cât şi pentru Kosovo.” 

lată, aşadar, că orice autonomie regională (indiferent cum a fost 
obţinută) nu este altceva decât primul pas spre independenţă! Aşa a fost în 
Slovenia, Croaţia, Bosnia, Macedonia şi aşa va fi, după cum se arată 

(inclusiv de către „deschizătorul” Soros), şi în Kosovo, ba chiar şi în 
Voivodina(vom reveni). Mai mult: această independenţă „regională” poate 
deveni o condiţie a integrării europene nu numai pentru „felia” decupată, 
dar şi pentru „întregul” din care s-a decupat! 

De ce ne interesează cele de mai sus? Pentru că ele (re)confirmă 
cele apărute, încă în 1992, în Magyar Nemzet, sub titlul:” Europa Centrală 
şi de Sud-Est — dezintegrare şi integrare”! (Nu mai reproducem şi textul, 
pentru că am făcut-o de atâtea ori încât cei ce ne urmăresc îl cunosc deja pe 
din afară!) Şi, fireşte, pentru că România este singura ţară din zonă care a 
supraviețuit (deocamdată, cel puţin) dezintegrării ce a vizat, mai mult decât 
evident, statele succesoare ale Monarhiei Austro-Ungare! (Cât priveşte 
referirea la Voivodina, ea se datorează înmulțirii vocilor care pretind că 
aceasta n-ar fi aparţinut niciodată Serbiei — ci doar lugoslaviei, şi, ca atare, i 
s-ar cuveni acelaşi statut şi aceleaşi perspective ca şi Kosovo-ului!) 

În lumina celor de mai sus, orice regionalizare, devoluţie, 
autodeterminare, autoguvernare etc. ce vizează Ardealul — integral sau 
parțial — nu poate fi scoasă din contextul cu pricina şi nu poate presupune o 
altă finalitate! Şi asta, fireşte, în pofida repetatelor asigurări că nu sunt 
vizate granițele sau unitatea, suveranitatea şi integritatea teritorială a 
României!!! 

Să revenim, însă, la afirmaţia d-lui Bayer Zsolt (făcută la Forumul 
de la Odorhei) şi să încercăm să-i descifrăm mesajul. Ce vrea să spună 
distinsul ziarist budapestan? Nimic altceva, decât că tot ceea ce presupune 
tulburarea liniştii, ordinii şi disciplinei ce caracterizează relaţiile din sânul 
Uniunii Europene, tot ceea ce s-ar putea (eventual) rezolva prin nesocotirea 
acestor norme de convieţuire — mergând până la explozii — trebuie încercat 
în intervalul liber” rămas, recte perioada 2003-2007. Altfel spus, ceea ce 
nu s-a reuşit, prin diverse metode şi „modele”, în ultimii 13 ani va trebui 
realizat — cu orice preţ — în intervalul menționat, de preferinţă în primul an 
al acestuia, când încă nici integrarea europeană a Ungariei nu este 
desăvârşită. Altfel, odată integrate ambele state, liniştea, ordinea şi 
disciplina (nemaivorbind de preferința pentru mămăligă) ce domnesc în 
interiorul „limesului european” vor anula, fireşte, orice şansă de schimbare 
a „identității Ardealului” prin voinţa unilaterală a părții maghiare. 

Deci: carpe diem! (“Itt és most!”, „Most vagy soha!” şi aşa mai 
departe). 

De aici — şi nu din altă parte — provine „iuţirea”, radicalizarea la 
care asistăm de vreo câteva luni bune încoace! 

De altfel, de aici provine şi intensa campanie de antiaderare care a 
precedat referendumul cu pricina - al cărei port-drapel s-a făcut însăşi 
Uniunea Mondială a Maghiarilor. Nu frica de Europa, ci frica de ordinea şi 
disciplina ce caracterizează regulile europene — total neprielnice unor 
proiecte revizioniste — au motivat gestul şi, desigur, criza de timp, teama că 
intervalul rămas la dispoziție este insuficient pentru finalizarea 
respectivelor proiecte. Grăitoare, în acest sens, sunt şi afişele folosite: 
„Tagok legyiink, vagy szabadok?” (Să fim membri, sau să fim liberi?), 
fiind vorba de parafrazarea unor versuri din „Talpra magyar” de Petöfi 
Sándor — poezie-stindard a revoluţiei din 1848 (Rabok legyünk, vagy 
szabadok/Ez a kérdés, vâlasszatok!” = Robi să fim sau liberi/lată 
întrebarea!). Refuzăm să credem că trimiterea este la „robia” din UE - şi nu 
la cea a ungurilor din „părțile rupte la Trianon”! (Care vor continua să fie 
„robi” şi în condiţiile integrării în Europa, şi cu şansele de „dezrobire” 
retezate!) 

lată de ce trebuie rezolvată problema în prealabil! 

Cu scuzele de rigoare pentru reîntoarcerea la „adevărurile 
axiomatice” şi încălcarea „clauzei de necomentare”, să încercăm să 
revenim la spiritul „istoriei în citate”, lată ce se mai poate citi în presa (mai 
mult sau mai puțin) „aliată”: 

„Autonomia teritorială — vizând Secuimea, dar parţial şi Partiumul 
— trebuie obținută înainte ca ţara să devină membră a UE.” (Este părerea d- 
lui Fodor Imre — viceprimarul udemerist din Târgu Mureş, reprodusă în 
săptămânalul Erdelyi Napl6 din 14 mai 2003, la pagina a 10-ea) 

Corespunde, întru totul, această părere cu interpretarea noastră de 
mai sus? Ba bine că nu! Şi — atenţie! — părerea aparţine unui om al UDMR 
şi n-a fost rostită la vreun forum „disident”!! 

Să vedem ce mai putem găsi pe aceeaşi pagină. lată un titlu 
promiţător: „Protest față de campania anti- Wass”. Să reproducem subtitlul: 

„Cercul Civic din Târgu Mureş condamnă cinismul cu care Puterea 
de la Bucureşti spurcă persoana, activitatea şi memoria lui Wass Albert” 

Desigur, este vorba de d-l Olvedi Zsolt, despre care am mai 
pomenit în capitolul 26, când ne-am exprimat părerea şi în legătură cu 
apartenenţa reală a cinismului invocat. Dar acum avem şi textul integral al 
protestului: 

„Este inadmisibil, în condiţiile în care protejezi cultul unor 
criminali de război de notorietate europeană, să procedezi la dărâmarea 
statuilor unuia dintre cei mai mari scriitori ai maghiarimii ardelene.” 

Aici, chiar dacă intenţionam să epuizăm textul cu pricina, nu putem 
să nu ne oprim puţin, spre a ne exprima o nedumerire. Care-i problema: 
faptul că Wass n-a fost un criminal (de război) de notorietate europeană, 
sau că Antonescu (bănuim că la el se face referire) n-a lăsat posterităţii o 
operă literară de referință?! Ori crede cumva d-l Olvedi că activitatea 
literară prodigioasă a lui Wass Albert (sau a oricărui alt criminal) îl absolvă 
pe acesta (sau pe alţii ca el) de crimele comise?! Sau o fi vorba de ispăşirea 
pe care ar fi constituit-o exilul şi faptul că pe „pământul natal” nu i s-a 
putut reîntoarce decât cenuşa? Dar nu l-a exilat nimeni, stimate d-le Olvedi, 
s-a autoexilat pentru a-şi salva pielea, s-a refugiat în America pentru a 
scăpa de singura ispăşire ce i se cuvenea: plutonul de execuţie! Cât priveşte 
„Ispăşirea prin exil”, s-avem pardon: principala preocupare a lui Wass 
Albert în exil a fost tot redobândirea Ardealului, fiind mulţi ani de zile 
preşedintele "Uniunii Mondiale a Ardelenilor” (unguri, fireşte), organizație 
prin excelenţă revizionistă! (Relaţii în acest sens poate obţine d-l Olvedi de 
la actualul preşedinte — Kolozsy Sándor din Sidney, prezent pe toate site- 
urile revizioniste ale Internetului) 

Ar mai fi multe de spus (de pildă: bizara idee regăsibilă în finalul 
primei strofe a imnului de stat maghiar, conform căreia poporul maghiar şi- 
ar fi ispăşit deja atât trecutul, cât şi viitorul!?), dar să revenim la textul cu 
pricina: 

„În ciuda hotărârii Consiliului Municipal din Târgu Mureş care 
prevedea schimbarea denumirii aleii ce poartă numele criminalului de 
război român, Ministerul Culturii nu l-a obligat pe primarul rebel să 
îndepărteze tabla cu inscripția respectivă. Acelaşi minister, în schimb, 
încearcă, în pofida protestelor comunităţii evreieşti, să traumatizeze mult 
încercata populație maghiară târgumureşană prin impunerea referirii la 
„fasciştii maghiari” în inscripţia de pe monumentul holocaustului ce 
urmează a fi dezvelit în oraş. 

Cercul Civic din Târgu Mureş protestează cu hotărâre împotriva 
lezării maghiarimii ardelene şi a modelelor sale de referinţă şi, totodată, 
apelează la Forumul de la Odorheiul Secuiesc spre a se alătura acestui 
protest.” 

lată, aşadar, cum se pune problema la nivelul respectiv în ceea ce 
priveşte chestiunea în discuţie. 

Stimate d-le Olvedi, pentru că d-voastră semnaţi protestul şi pentru 
că cineva va trebui, totuşi, să vă aducă cu picioarele pe pământ (ca să ne 
exprimăm eufemistic), recomandăm atenției d-voastră, față de cele de mai 
sus, următoarele: 

- nici notorietatea şi nici existența paralelă a unor îndeletniciri 
meritorii nu pot constitui criterii de avut în vedere la judecarea unor crime; 

- invocatul cult pentru Ion Antonescu nu-l poate absolvi pe Wass 
Albert de crimele de care se face răspunzător; 

- primarul unei localităţii nu este subordonat Ministerului Culturii; 

- ministrul culturii nu poate da ordine primarului unui municipiu, 
după cum nu poate impune nici textul ce urmează a fi inscripţionat pe un 
monument; 

- holocaustul evreilor din Ardealul de Nord (singura zonă din 
actualul teritoriu al României în care s-a aplicat „soluţia finală”, teritoriu ce 
aparţinea însă, la vremea respectivă, Ungariei!!!) a fost opera fasciştilor 
maghiari, şi numai a lor!!! 

- aşa stând lucrurile, comunitatea evreiască din Târgu Mureş (sau 
de oriunde) n-ar avea nici un motiv să protesteze împotriva inscripționării 
respective, ba dimpotrivă! 

- cât priveşte protestele maghiare, acestea nu pot fi interpretate 
decât fie ca o solidarizare cu autorii holocaustului, fie ca o negare a faptului 
că aceştia au fost unguri!!! 

Asta este situația. 

Desigur, înţelegem foarte bine despre ce este vorba: fără 
specificarea cu pricina, orice neavizat (şi Doamne câţi sunt!) ar putea crede 
că holocaustul respectiv — Ardealul de Nord fiind astăzi parte integrantă a 
României — ar fi fost opera românilor! (De altfel, până şi la monumentul 
din Washington cei 200.000 de evrei din Ardealul de Nord cărora statul 
ungar le-a aplicat, la vremea respectivă, soluţia finală sunt trecuţi în contul 
României!!!) 

Cât priveşte ideea că Wass Albert ar fi unul din „modelele de 
referință” ale maghiarimii ardelene, ne îngheaţă pur şi simplu sângele în 
vine!!! 

P.S. Afirmam pe la începutul capitolului că nu întrezărim elemente 
care să confirme o reală orientare spre „modelul Kosovo”. Şi iată că cele 
întâmplate la Miercurea Ciuc vin să ne contrazică optimismul. Recentele 
profanări ale bisericilor ortodoxe şi ale monumentului ostaşului român 
(nemaivorbind de agresarea preoților români) deschid reale perspective 
kosovare. lar față de cele de mai sus, cotidianul central nr. I al țării — 
Adevărul — titrează, cu litere de o şchioapă, în felul următor: „Crema de 
ghete, armă în războiul rece dintre extremiştii români şi maghiari” 

Aflăm, pentru prima dată (şi din cea mai prestigioasă sursă de 
informaţie), că victimele extremismului maghiar, care îşi apără de secole 

identitatea naţională, spirituală şi confesională — agresate pe toate căile şi 
prin toate mijloacele, sunt, la rândul lor, extremişti!!! 
Domnilor de la „Adevărul”, să vă fie ruşine! 

XXX 
„Epicriza de etapă” şi elementele sale 


Ce este o epicriză? Nu este vorba, cum am fi poate tentaţi să 
presupunem, despre ceva secundar unei crize sau aflat deasupra (ori în 
afara) acesteia. Mai mult, nu este vorba nici măcar despre criză, krisis în 
limba greacă însemnând judecată. Ca atare, epi (deasupra) — krisis 
(judecată) înseamnă concluzie, în sensul de corolar al judecății. 

Termenul s-a încetățenit în limbajul medical, cu semnificația de 
concluzie a unei foi de observaţie clinică, act ce însoţeşte orice bolnav şi în 
care se consemnează tot ce este semnificativ pentru evoluţia bolii. 

Ce este o epicriză de etapă? După cum lesne se poate deduce, o 
epicriză intermediară ce se întocmeşte, facultativ, la încheierea unei etape a 
bolii respective. 

Desigur, cele de mai sus servesc monitorizarea „evoluţiilor 
clinice”, dar nu numai în sens de înregistrare-prelucrare-codificare vizând 
evoluţii particulare şi destine individuale, ci şi în ceea ce priveşte aspectele 
de ansamblu. Cu alte cuvinte, urmărim nu numai bolnavul, ci şi boala în 
sine: foaia de observaţie devine (împreună cu epicrizele sale) un document 
— clinic, ştiinţific, medico-legal etc. — nu numai al cazului în speță, ci, prin 
confruntări, evaluări statistice, diverse corelări etc., şi al capitolului 
respectiv de patologie sau chiar al medicinii în general. 

Ne cerem scuze de la cei avizaţi pentru cele de mai sus, dar — 
folosind (extrapolând ) de repetate ori termenii respectivi în demersul 
nostru de „istorie contemporană” — odată şi odată tot trebuia să facem 
precizările respective. 

De ce am apelat la nişte termeni de uz medical? Nu dintr-o 
deformaţie profesională, ci, aşa cum am mai afirmat-o într-o prefață (fără a 
emite vreo pretenţie de prioritate ), pentru că avem de-a face cu un 
capitol/caz de patologie a istoriei, cu un fenomen ce nu poate fi abordat şi 
analizat într-un alt cadru, decât cel nosologic adecvat. 

Aşa stând lucrurile, după 28 de capitole de „antiromânism moderat 
şi radical” (poate un viitor titlu?) s-ar impune o epicriză de etapă. ŞI nu atât 
pentru că am fi trecut într-o nouă etapă (deşi ar exista nişte elemente care să 
o prefigureze), ci, mai cu seamă, pentru că, la fel ca într-o telenovelă, 
multitudinea pistelor paralele — şi aparent divergente — reprezintă un risc de 
diluare a demersului nostru, un factor generator de lăbărțare şi incoerență. 


x» 


(De altfel, la epicriza „de etapă” se apelează şi în evidenţa clinică ori de 

câte ori evoluţia îndelungată şi multitudinea elementelor clinice reclamă o 
evaluare de moment, un echivalent de „starea națiunii”) 

Desigur, nu ne vom referi, în cele ce urmează, la ansamblul celor 
28 de capitole acumulate, neavând încă intenţia să încheiem ciclul şi, pe de 
altă parte, capitolul cu „adevărurile axiomatice” reprezentând, la rândul 
său, un echivalent de epicriză de etapă. Ca atare, încercarea noastră de a 
face ordine, de a reîmpleti firele (aparent) destrămate se referă doar la 
ultimele 4-5 capitole. 

Să încercăm, deci, o recapitulare şi ordonare a respectivului 
material, folosind pe post de „cor antic” (ghilimelele respective se referă şi 
la o anume inadecvare în contextul dat!) relatările şi aprecierile aferente din 
cotidianul central cu cel mai mare tiraj din România — Adevărul. lată, 
pentru început, datele mai semnificative ale materialului respectiv: 

- complementaritatea udemeristo-„reformistă”, sesizabilă la tot 
pasul (nici un „reformist” nu părăseşte UDMR-ul, şi cu atât mai puţin 
funcțiile de reprezentare, inclusiv parlamentare; „replica” UDMR la 
Consiliul Naţional al Secuilor este Regiunea de Dezvoltare Secuiască; 
deputatul radical Raduly Robert mizează pe autonomia kosovară realizată 
de moderatul Ibrahim Rugova; însuşi Tökés se declară în continuare 
membru al UDMR şi frate al Uniunii; la Forumul de la Odorheiul Secuiesc 
reprezentanţii UDMR susţin că absolut toate iniţiativele „reformiştilor” 
figurează în programul adoptat la Congresul al 7-lea de la Satu Mare din 
2003 etc.); 

- diversiunea „autohtonii secui” versus „seminţia arpadiană”, o altă 
armă secretă aruncată în luptă (vezi capitolul XXIV); 

- existenţa, de facto, a „ării Secuilor” cu structuri administrativ- 
teritoriale proprii, altele decât cele oficiale ale României (vezi acelaşi 
capitol); 

- victimizarea consecventă a maghiarilor ardeleni, din 1918 şi până 
în prezent (masacre, excluderea din viaţa publică, din viaţa politică, cetăţeni 
de rangul II, discriminați, obligaţi să emigreze, culpabilizați în bloc, cu 
simbolurile şi modelele de referinţă călcate în picioare etc. etc. etc.). 

Ne oprim, deocamdată, aici, pentru a semnala reacția „Adevărului” 
la mai mult decât oportuna şi necesara luare de atitudine a primului 
ministru față de „Forumul de la Odorhei” (şi nu numai), reacţie clară de 
dezaprobare. lată două titluri: 

- „Chiar în prima zi de Paşti, Adrian Năstase pune Parchetul 
General pe urmele extremiştilor din UDMR” (29 aprilie 2003) 

- „Atentat la siguranța UDMR” (30 aprilie 2003) 

Ceea ce, chiar în lipsa textului (reprodus în capitolul XXV), nu 
poate să însemne altceva decât o impietate, a cărei consecință practică va fi 
înariparea extremiştilor în dauna UDMR şi a conducerii sale moderate! 
Deci, asta este ceea ce au priceput cei de la Adevărul din situația respectivă 
şi din reacția premierului român față de aceasta! (Nemaivorbind de faptul 
că Marko Bela nu s-a răstit la reformişti — aşa cum se susține în acelaşi 
editorial din Adevărul — ci exact la Adrian Năstase, luând, practic, apărarea 
reformiştilor!; amănunte în acelaşi capitol XXV) 

Să revenim, însă, la enumerarea datelor respective: 

- chiar dacă structurile de autoguvernare la care trudeşte „Comitetul 
de Iniţiativă” a lui Tokes şi Toro sunt gândite „nu pentru rânduielile prea 
strâmte din România, ci pentru cele mult mai permisive şi mai dinamice din 
UE” (Bakk Miklos), ele trebuie realizate în intervalul rămas până la 
preconizata dată de integrare (anul 2007), pentru că „liniştea, ordinea şi 
disciplina ce domnesc în interiorul limesului european sunt neprielnice 
realizării respectivelor structuri” (Bayer Zsolt), deci, obiectivele 
„reformiştilor” din UDMR (care - oricine orice-ar spune — nu s-au lepădat 
de Uniune şi nici Uniunea de ei) presupun tulburarea liniştii țării, dezordine 
şi nesupunere civică (preţ asumat pentru ducerea lor la bun sfârşit), ceea ce 
ne poate duce cu gândul chiar şi la prefigurarea unui model de tip 
iugoslav;(şi față de cele de mai sus , iată reacția Adevărului din 31 V — 1 VI 
2003 vis-à-vis de profanările — care confirmă apetența pentru amintitul 
model — ce au avut loc la Miercurea Ciuc: „Crema de ghete, armă în 
războiul rece dintre extremiştii români şi maghiari”!!!); 

- după ce, de aproape doi ani, urmărim (şi semnalăm) activitatea 
antiromânească a numitei HVIM şi după ce i-am întocmit (şi publicat) un 
veritabil „cazier”, Adevărul descoperă (întâmplător?) site-ul revizionist al 
respectivei organizaţii (panmaghiare) de tineret şi publică apelul acesteia la 
un marş de protest, în data de 4 iunie 2003, sub deviza „Moarte Tratatului 
de la Trianon”(dar o face pe pagina a 14-a! Şi cu o serie întreagă de 
inadvertenţe care subliniază — fără echivoc — aflarea pe un teren străin şi 
nedesțelenit); 

- în 25-26 mai 2003 (Româniai Magyar Sz6 nr. 4490/27 mai 2003) 
„omul de afaceri americano-maghiar” Soros György, cu ocazia unei vizite 
la Pristina, poartă discuţii cu conducătorii albanezi din Kosovo (dar şi cu 
şeful administraţiei ONU!), pe parcursul cărora pledează ferm pentru 
independenţa provinciei „independenţă care ar netezi calea spre integrarea 
europeană, inclusiv pentru restul Serbiei” (separat de Kosovo — evident!); 

- se afirmă tot mai des, în cercurile maghiare, că Voivodina n-a 
aparținut niciodată Serbiei, ci doar lugoslaviei!; 

- criminalul de război Wass Albert este declarat, în săptămânalul 
orădean Erdélyi Napló din 14 mai 2003, nici mai mult — nici mai puţin 
decât un „model de referință pentru maghiarimea din Ardeal”! (fiind vorba 
de reproducerea unor declaraţii făcute atât la Forumul de la Odorhei, cât şi 
la cel de la Sf. Gheorghe!); 

- inscripția de pe recent dezvelitul monument al Holocaustului din 
Târgu Mureş, care precizează că acesta (holocaustul evreilor din Ardealul 
de Nord) a fost opera fasciştilor maghiari, traumatizează „greu încercata” 
populaţie maghiară a oraşului şi generează proteste vehemente; 

- „Extremiştii lui Tökés vor să găurească harta României cu o 
enclavă maghiară” — titrează Adevărul din 2 iunie 2003, pe prima pagină; 
dar tot în acelaşi exemplar se expediază în derizoriu chestiunea cu 
profanările: „un puşti (de 17 ani — n.n.) dintr-o gaşcă de liceu, autorul 
mâzgălelilor de la Miercurea Ciuc”! (mobilul fiind „atitudinea de frondă 
față de şcoală şi de familie”, iar pedeapsa „o amendă pentru tulburarea 
liniştii publice”!!!); 

- iar în 6 iunie 2003, la două zile după ce Trianonul a fost 
comemorat în fel şi chip, pe variate paliere şi cu ecourile de rigoare în 
presa maghiară (inclusiv în cea de limbă maghiară din România), 
„Adevărul” se rezumă, sub semnătura Călinei Berceanu, la o succintă notiţă 
intitulată „Zeci de tineri maghiari clujeni au plâns tragedia de la 
Trianon”; 

- şi, în fine, în acelaşi număr (6 VI 2003), analistul (fără ghilimele!) 
Bogdan Chirieac susține că România a ajuns — în ceea ce priveşte şansele 
de aderare la UE — în rând cu Turcia (membră veche a NATO, care aşteaptă 
de decenii ca Europa să-i deschidă porțile)!!! 

Acestea ar fi, în linii mari, faptele şi datele ce se cer corelate şi 
puse cap la cap, pentru întocmirea preconizatei epicrize de etapă. 

Desigur, rolul de „cor antic” atribuit cotidianului central number 
one al ţării a fost o simplă găselniță (pe post de liant), pentru că — chiar 
dacă ar putea să pară paradoxal — inadecvarea raportării la realitățile 
momentului este în măsură, uneori, să evidenţieze mai sugestiv înlănțuirea 
logică a acestora. 

Cât priveşte ultima referire la „Adevărul” (editorialul lui Bogdan 
Chirieac), aici s-ar putea să găsim — contrar aşteptărilor — cheia întregii 
turnuri a evenimentelor, adevărata cauză a precipitării acestora. De ce? 
Pentru că reactualizarea liniei de separație a lui Huntington — chiar dacă nu 

neapărat pe criterii confesionale de această dată - repune pe tapet, poate 
mai acut ca oricând, problema „recuperării fragmentelor de Mitteleuropa”! 
Dar despre toate acestea în capitolul următor. 

XXXI 
„Mize” mai vechi şi mai noi 


Am văzut, în episodul precedent, principalele elemente care 
circumscriu coordonatele unei noi etape. Desigur, delimitarea precisă (din 
punct de vedere cronologic) a acesteia este mai greu de realizat şi nici nu 
are vreo importanță practică. Cert este că etapa respectivă şi modificările de 
strategie şi tactică (ca să nu spunem precipitarea sau chiar panica) ce-o 
caracterizează nu pot fi disociate de integrarea (în avans) a Ungariei în UE, 
de decalajul de patru ani care grevează, în această privință, România şi, pe 
de altă parte, de războiul din Irak, în speţă efectele acestuia asupra relaţiilor 
curo-americane, euro-europene şi, nu în ultimul rând, asupra perspectivelor 
noastre de aderare la Uniunea Europeană. (Vom reveni) 

Cât priveşte ordonarea datelor, punerea acestora „cap la cap” 
aproape că a fost realizată prin simpla (dar nu întâmplătoarea) lor 
enumerare din capitolul precedent. Înainte însă de a purcede la întocmirea 
promisei epicrize de etapă, va trebui să revenim asupra unora dintre acestea 
pentru a le detalia şi corela. Să începem cu „Voivodina care n-ar fi 
aparținut niciodată Serbiei, ci doar Iugoslaviei” (ceea ce vrea să sugereze, 
în pofida majorităţii sârbeşti de necontestat, înglobarea abuzivă a unui 
teritoriu maghiar în statul federativ iugoslav). Afirmația este contrazisă de 
însăşi denumirea provinciei, care este pur slavă (ceea ce, fireşte, dovedeşte 
doar apartenența la slavii meridionali, dar, oricum, exclude ideea unui 
pământ străvechi maghiar). Denumirea ungurească (Vajdaság — provenind 
de la vajda = voievod) nu este decât o adaptare (ca să nu spunem stâlcire) 
din sârbo- croată. Dealtfel, voievodul românesc (din slavul vojevoda) este 
unicul caz de asimilare efectivă din zonă, datând de pe vremea 
formațiunilor statale româno-slave (preexistente venirii ungurilor!), 
termenul încetățenindu-se definitiv în ierarhia cu pricina şi supraviețuind 
atât în cazul unor „țări” româneşti (Făgăraş, Haţeg, Maramureş etc.) cât şi 
în ceea ce priveşte Voievodatul Transilvaniei, toate conduse de către 
voievozi. În ierarhia maghiară de conducere termenii respectivi n-au 
existat, ei fiind preluaţi şi folosiți după supunerea prin forță a Ardealului. 
Până în 1542 — când Ardealul devine principat (“fejedelemség”) — acesta a 
fost tot voievodat („Erdelyi Vajdaság”), condus de un voievod (,„vajda”), 
ceea ce constituie încă o dovadă a preexistenței şi continuității noastre în 
zonă şi a faptului că au fost necesare mai multe secole pentru cucerirea 

efectivă a ținutului şi schimbarea rânduielilor locale străvechi (şi 
româneşti! ). 

Desigur, Voievodina ne interesează indirect, prin analogia ce se 
încearcă a fi construită, ca atare nu vom insista asupra apartenenţei acesteia 
de-a lungul istoriei (deşi, prea puţin timp a aparţinut şi aceasta, efectiv, 
Ungariei), dar Ardealul, în schimb, ne interesează cât se poate de direct. 
Am mai spus-o şi o repetăm: exceptând perioada „dualismului” (1867- 
1918), Ardealul n-a mai aparţinut niciodată, efectiv, Ungariei; voievodatul 
a fost (doar) sub suzeranitate maghiară — relație mai mult decât la ordinea 
zilei în Europa feudală, iar principatul sub suzeranitate otomană, până în 
1690, după care a devenit provincie aulică a Curţii de la Viena. Dar chiar şi 
apartenenţa de 51 de ani din perioada dualistă a fost una mai specială. Şi 
asta nu numai pentru că Ungaria era, în respectiva alcătuire statală, un 
partener de rangul al doilea (împăratul de la Viena era şi regele Ungariei, 
politica externă şi deciziile militare aparțineau exclusiv Austriei etc.), ci şi 
pentru că, la acea vreme, se făcea o distincţie clară între „Ungaria propriu- 
zisă” şi „ţările asociate” ale Coroanei Maghiare (coroană aflată pe capul lui 
Franz Joseph!).Dovadă stă, în acest sens, însăşi existența celor două steme 
(simplă şi lărgită) şi a celor două drapele festive (cu stema simplă, respectiv 
cu cea lărgită) care se foloseau diferențiat: 

- stema simplă (şi drapelul corespunzător) se foloseau exclusiv pe 
teritoriul „Ungariei propriu-zise”; 

- stema lărgită (şi drapelul corespunzător) se foloseau pe teritoriul 
„țărilor asociate” (printre ele şi Ardealul!!!) precum şi la nivelul instituţiilor 
centrale a căror sferă de influenţă se exercita şi asupra respectivelor „țări 
asociate”. (Am citat din „Révai Nagy Lexikona”, volumul 13, pagina 225- 
226, Editura fraților Révai, Budapesta, 1915) 

Că am fi inversat datele problemei, punctul de plecare fiind ideea 
că Voivodina a aparţinut doar lugoslaviei (stat federativ apărut în 1918), nu 
şi Serbiei, iar Ardealul, la rândul său, neaparținând României înainte de 
1918? Da, numai că chestiunea cu neapartenenţa nu este, fireşte, „artă 
pentru artă”. lar respectiva „tendințţă” se referă, bineînţeles, la „apartenenţa 
de drept”! Aşa stând lucrurile, ne-am permis să anticipăm. Dealtfel, 
România — ca atare — nici n-a existat înainte de 1859 (existând doar 
principatele române — în aşteptarea emancipării de sub diversele juguri 
străine şi a reunificării, realizată plenar abia în 1918). Pe de altă parte, am 
putea raporta chestiunea şi la „momentul Mihai Viteazul” sau — de ce nu? — 
la statul lui Burebista sau la cel al lui Decebal! Sau ne-am putea referi, la 
fel de bine, la harta de epocă din acelaşi lexicon maghiar (vol. 13, pag. 

228), pe care figurează „ţările valaho-slave ale lui Menumorut, Glad şi 
Gelu”, întinse, în 896, de la arcul carpatic până la Tisa! (Mai mult, pe 
aceeaşi hartă prezența valahilor este menţionată şi extracarpatic — la nord de 
Dunăre!) 

Să trecem, însă, la vizita lui G. Soros la Pristina şi la pledoaria 
acestuia (pentru un Kosovo independent) care ne-a întărit convingerea (mai 
veche) că acolo unde pun piciorul trupele de menținere a păcii, mai 
devreme sau mai târziu se lasă cu independenţă.(Evident, ne referim la 
acele situații unde împărţitorii de independență au patronat şi „lupta pentru 
independenţă”, interesându-ne, fireşte, nu beneficiarii, ci păgubiţii!) 

De ce ne interesează cele de mai sus? Nu pentru că amintita „piază 
rea” nu-şi pierde vremea de pomană, nu pentru că avem confirmarea unui 
(mai mult decât probabil) deznodământ ce se întrezărea încă de la 
Rambouillet, şi nici măcar pentru că d-l Raduly Robert tânjeşte după 
autonomia din Kosovo — opera „moderatului” Ibrahim Rugova, ci pentru că 
- judecând după spusele lui Bayer Zsolt — înaintemergătorii maghiarimii 
ardelene par a fi decişi să ia în considerare şi mijloace de luptă 
incompatibile cu „ordinea şi disciplina ce domnesc în UE” şi mai ales cu 
„preferința Uniunii pentru mămăligă” (pentru că „nu explodează”)! 

De ce „explozie”? Pentru că altfel nu prea sunt şanse la niscaiva 
„căşti albastre” şi nici la independenţa ce va să vie, odată şi odată. 

Că totul este construit pe nişte vorbe aruncate de un ziarist 
budapestan din tabăra FIDESZ-ului? Bine-ar fi să fie aşa, dar s-au adunat 
cam prea multe în ultimele luni şi prea începe să semene atmosfera cu cea 
din 1990. (Cât priveşte vorbele „aruncate” de Bayer Zsolt, acesta nu 
întâmplător a fost invitat şi lăsat să vorbească, iar „vorbele” respective au 
stârnit ropote de aplauze şi au fost reproduse în mai toată presa de limbă 
maghiară din România!) 

Că ungurii nu sunt basci sau irlandezi (pe care îi oferea ca exemplu, 
acelaşi Bayer Zsolt, la Forumul de la Sf. Gheorghe)? Nu sunt — slavă 
Domnului — dar asta n-o ştiu marii strategi, iar cei mai mici nu vor s-o ştie. 
Pe de altă parte, ar mai fi, totuşi, niscaiva antecedente... 

Există vreun precedent creat? Ba bine că nu! Există nu unul, ci trei: 

- în decembrie 1989, James Baker îi îndeamnă pe ruşi să intervină 
în România pentru pacificare şi limitarea numărului de victime, ceea ce 
ruşii refuză (a se vedea, în acest sens, interviul televizat cu Gorbaciov, din 
1994, consemnat de către Felicia Meleşcanu, sau declaraţiile mai vechi sau 
mai noi ale lui Şevardnadze, ministru de Externe al URSS la vremea 
respectivă, consemnate inclusiv în ultima lui carte); 

- „pogromul” de la Târgu Mureş din 20 martie 1990 a fost precedat 
(1), cu 24 de ore, de apelul MAE ungar la secretarul general al ONU 
(Xavier Perez de Cuellar) şi la preşedintele Consiliului de Securitate pentru 
a interveni în Ardeal; tot atunci au fost alertaţi 37 miniştri de Externe ai 
lumii; 

- în 1999, atât Molnár Gusztáv, cât şi Sabin Gherman mizau pe 
victoria în alegerile din 2000 a „stângii dure”, care „va începe o acţiune 
punitivă împotriva ungurilor şi a românilor ardeleni «trădători»”, ceea ce va 
impune intervenţia trupelor ONU în Ardeal, iar independenţa acestuia „va 
deveni obiect de negociere”!!! (Pentru amănunte se pot consulta volumele 
„Secesiunea Ardealului” şi „Chestiunea Transilvaniei versus Problema 
transilvană”) 

Aşa cu precedentele! Toate mizând pe intervenţia unor trupe 
pacificatoare şi de menţinere a ordinii. Care să nu mai plece decât după ce 
„s-a negociat” independenţa! 

Avem destule elemente pentru a purcede la întocmirea epicrizei de 
etapă? Evident, dar mai lipseşte o piesă de bază. Fără de care judecata 
(krisis) ar fi pripită sau, dintr-un anumit punct de vedere, chiar eronată. Şi 
ne-ar pune în situaţia să revedem concluzia (epikrisis). 

Şi dacă foaia de observaţie clinică este un document (şi) medico- 
legal (inclusiv epicrizele sale), nu ne surâde perspectiva de a ajunge 
descoperiţi în fața unei instanţe, fie ea neoficială şi cu puteri simbolice. 

Care este piesa „lipsă la dosar”? 

Vom vedea în episodul următor. 

XXXII 
„Veriga lipsă” 


Desigur — cu sau fără „piesa lipsă la dosar” — epicriza de etapă nu 
poate să nu consemneze o recrudescență, o stare se alertă, o agitație 
crescândă sau chiar semne de panică în domeniul de care ne ocupăm, toate 
acestea sugerând o modificare de context, de conjunctură regională sau/şi 
internaţională care schimbă datele problemei. Şi, fireşte, în noua situaţie 
creată — care presupune fie o criză de timp, fie reactualizarea unor bariere 
considerate ca depăşite — precipitarea apare ca justificată. 

Să rămânem, deocamdată, la „criza de timp”. De unde provine 
aceasta? Ţinând cont de datele expuse până acum, ea nu poate să provină 
decât de la scurtul răgaz (de un an) pe care îl (mai) are la dispoziţie Ungaria 
până la ratificarea definitivă a integrării sale în UE, de la relativ scurtul 
răstimp (3-4 ani) care separă această integrare de cea la care aspiră 
România şi,mai mult decât probabil, de la nişte semnale ferme (oficiale sau 
nu) recepționate la Budapesta referitor la rezolvarea „problemelor 
comunitare” („reunificarea transfrontalieră a  «sfârtecatei» națiuni 
maghiare” etc. etc.) „extra muros”, de preferinţă în primul an amintit, sau 
măcar în următorii 3-4. De ce? Pentru că Uniunea Europeană — fie ea şi una 
a landurilor — nu va tolera (intra muros) dispute teritoriale sau de 
suveranitate (explicite sau disimulate sub diverse „ambalaje europene”) 
între două state membre ale Uniunii. 

Aşa stând lucrurile, am avea o explicație logică şi credibilă pentru 
întreaga „iuțire” la care asistăm de vreo opt luni încoace (şi pe care am 
expus-o şi argumentat-o suficient de temeinic în capitolele închinate 
perioadei respective), iuţire menită a realiza „structurile”, “majorităţile 
(regionale)”, „cosuveranităţile” şi „noile identități” necesare pentru a putea 
beneficia de condiţiile („mult mai permisive şi mai dinamice”) oferite de 
către o „Europă a regiunilor”. 

Dar oare (numai) despre o criză de timp să fie vorba? Dar dacă 
avem de-a face şi cu perspectiva unei noi bariere care să separe „vechea 
Europă” de „cea nouă”, ba chiar cu o „umbrelă” care s-o facă invulnerabilă 
pe aceasta din urmă la toate agresiunile „transfrontaliere” ce nu mai 
contenesc de azi-mâine 14 ani? 

Înainte de a răspunde la cele de mai sus, să reproducem piesa (sau 
veriga) ce lipseşte din „dosarul” epicrizei noastre. Este vorba de editorialul 

lui Bogdan Chirieac (Adevărul din 6 iunie 2003)intitulat „România fără 
motorul francez”: 

„«Războiul din Irak s-a făcut pentru petrol. Chestiunea cu armele 
de distrugere în masă a fost o scuză pentru război». Declaraţiile care au 
făcut înconjurul lumii nu aparţin unui francez, ci celui de-al doilea om de la 
Pentagon, americanul Paul Wolfowitz. Ce rost mai are declarația lui în 
acest moment? Războiul fierbinte s-a încheiat, un dictator sângeros a fost 
înlăturat, normal ar fi fost ca de acum înainte să înceapă nu doar 
reconstrucția Irakului, ci şi reconstrucţia relațiilor americano-europene, 
grav afectate de acest conflict. Ori, recunoscând cu brutalitate ceea ce 
Parisul şi Berlinul bănuiau de la bun început, fapt care de altfel a provocat 
şi criza transatlantică, Wolfowitz va transforma frustrarea europenilor de-a 
dreptul în furie. Aceasta pe fondul în care, oricum, disensiunile continuă. 
La Evian, preşedinţii Bush şi Chirac au avut o întrevedere crispată. Şi asta a 
fost oricum mai mult decât a primit cancelarul Schroeder, care a fost 
ignorat. Firmele franceze şi germane au fost excluse la împărțeala barililor 
de petrol irakian, iar economia franceză se resimte deja din cauza 
boicotului pe care cetățenii americani îl aplică produselor franţuzeşti. Până 
şi mica horă cu Moscova, pe care au încercat-o Parisul şi Berlinul, a fost 
spartă după ce Putin a acceptat imediat invitaţia lui Bush pentru vizita 
privată în toamnă. În timp ce America loveşte cu barosul, Franţa ripostează 
cum poate. La festivalul de la Cannes am asistat, pur şi simplu, la un fel de 
şedinţă de consiliu politic pentru desemnarea câştigătorului. Premiul cel 
mare s-a dat unui film a cărui singură „calitate” este antiamericanismul. 

Dacă în relația directă cu America, Franţa poate face doar gesturi 
simbolice de retorsiune, în relaţia cu est-europenii doritori de UE, forţa 
Franţei este cu totul alta. În ultima vreme există semnale că agenda 
Parisului în privința integrării europene, care până la criza irakiană se 
suprapunea cu cea a Bucureştiului, a început să sufere modificări. 
Atitudinea Franţei şi Germaniei față de România şi, respectiv, Bulgaria 
poate fi împărţită în două etape: înainte şi după Irak. Înainte, Franţa era 
efectiv un motor pentru România, la fel cum Germania era pentru Bulgaria. 
Fostul ministru francez de Externe, Hubert Vedrine, a propus direct ca 
România şi Bulgaria să fie alăturate politic primelor zece candidate ce vor 
fi admise anul viitor, la 1 mai, urmând ca, din punct de vedere economic, 
cele două state să fie integrate când vor fi fost gata. Admiterea României şi 
Bulgariei ar fi fost astfel ratificată anul acesta de parlamentele a 15 state, şi 
nu de parlamentele a 25, cum va fi cazul după 2004. Atunci, ideea lui 
Vedrine nu s-a putut materializa, dar nu din vina Franţei. Deschiderea față 

de noi a rămas maximă. La Copenhaga, în decembrie 2002, şi la Paris şi 
Berlin, în ianuarie 2003, admiterea României şi Bulgariei s-a constituit într- 
un capitol separat al extinderii europene asumat de toate țările UE, şi în 
primul rând de Franţa şi Germania. După criza irakiană, preşedintele Chirac 
a făcut deschis declaraţii de reproş la adresa celor două state est-europene 
(în care spunea, dacă bine îmi amintesc, că deşi avem mari probleme cu 
aderarea, ne permitem totuşi opinii separate! — n.n.), dar formal atitudinea 
Parisului nu s-a modificat. Niciodată însă nu trebuie să ne aşteptăm să 
auzim declaraţii de genul «nu dorim România în UE». Aşa ceva nu poate să 
apară decât eventual în presă. Şi a apărut în Grecia, ţara ce deţine până la 
30 iunie preşedinţia UE. Semnalele diplomatice prin care ni se dă de înţeles 
că motorul francez s-a oprit sunt mult mai subtile. La sesiunea de la Atena, 
din martie, 10 state au semnat protocoalele de aderare la UE, dar România 
şi Bulgaria nu au mai fost menţionate. Tot la Atena, dar în mai, la 
reuniunea şefilor de parlamente din Europa, a fost introdus şi calul troian: 
următoarele state ce se vor integra în Uniunea Europeană sunt România, 
Bulgaria şi Turcia. În perioada următoare este posibil ca tot mai multe 
mişcări politice să accentueze acest lucru.(...) Că lucrurile nu stau deloc 
bine în spatele uşilor închise stă mărturie indirectă şi declaraţia lui Tony 
Blair făcută la Londra în timpul vizitei lui Adrian Năstase: «Marea Britanie 
se va opune celor ce vor ridica obstacole în calea admiterii României în 
UE». Când face o asemenea declaraţie, cu siguranță premierul Blair are 
ceva în vedere. 

Formal, România nici nu are ce comenta la noua deschidere a 
Europei. Turcia în Uniunea Europeană va fi un pas uriaş pentru întreaga 
umanitate. 

Lumea se va schimba în momentul integrării unor culturi şi 
civilizații atât de diferite. Turcia în UE înseamnă lumea de mâine. Dar asta 
este... mâine! A lega România şi Bulgaria de Turcia înseamnă a amâna cu 
câteva decenii, şi nu doar cu câţiva ani, admiterea celor două state. Se 
conturează, practic, un grup de trei ţări NATO la poarta de sud-est a 
Europei...” 

La cele de mai sus — la care subscriem în mare măsură — am mai 
adăuga(folosind tot sursele d-lui Chirieac) următoarele: 

- grosul petrolului irakian mergea, până la declanşarea „crizei”, 
exact în Franţa şi Germania, acesta fiind motivul (real) pentru care 
respectivele țări s-au opus războiului, şi nu înalte considerente de 
principialitate şi legalitate; 

- ca atare, substratul „crizei transatlantice” a fost tot petrolul — de 
ambele părți — cinismul din „Europa veche” nefiind cu nimic mai prejos 
decât cel american; 

- în contextul dat, „motorul francez” (sau franco-german) putea să 
reprezinte doar o piesă, un element de recuzită al aceluiaşi conflict 
transatlantic; 

- se vorbeşte tot mai des, în ultima vreme, de intenţia americanilor 
de a-şi muta bazele militare din Germania (şi din alte părți ale „Europei 
vechi”) în Bulgaria, România, ba chiar şi în Polonia (cât o fi ea de catolică 
şi de „Vişegrad”) sau țările baltice, state mult mai apropiate de „interesele 
strategice” mai vechi sau mai noi ale SUA. (Cât priveşte Polonia, să ne 
reamintim că aceasta şi-a cumpărat avioanele, blindatele şi, în general, tot 
armamentul ultramodern necesar „compatibilizării”, nu din Europa, ci din 
SUA, stârnind profundă consternare — cu precădere în Franța) 

În lumina celor de mai sus, ar fi oare hazardat să ne întrebăm dacă 
România (şi nu numai) n-a fost realmente pusă (ca să nu spunem somată) să 
aleagă între SUA şi UE, între „Europa veche” şi „cea nouă”, între 
„umbrela” americană şi cea vest-europeană sau — de ce nu? — între vrabia 
din mână şi cea de pe gard? 

Ne oprim, deocamdată, aici, pentru a vedea nişte mai vechi 
corespondențe ale chestiunii, nişte analogii greu de ignorat ce prefigurau, 
cu ani de zile în urmă, deznodământul ce pare a se contura sub ochii noştri. 
Vom cita, în acest sens, din „Problema transilvană” (Ed. Polirom Iaşi, 
1999) a lui Molnár Gusztáv: 

„Desigur, în Balcani, linia lui Huntington coincide cu divizarea 
istorică dintre imperiile austro-ungar şi otoman. Aceasta este frontiera 
culturală a Europei şi în lumea posterioară războiului rece; ea este, de 
asemenea, frontiera politică şi economică a Europei şi Occidentului. 

Paradigma civilizaţională produce astfel un răspuns bine conturat şi 
evident la întrebarea cu care se confruntă vest-europenii: unde se termină 
Europa? Europa se termină acolo unde creştinătatea occidentală se termină 
şi încep Islamul şi ortodoxia.(...) Identificarea Europei cu creştinătatea 
occidentală conferă un criteriu clar pentru admiterea de noi membri în 
organizaţiile occidentale.” 

lată, aşadar, că alăturarea respectivă este mult mai veche decât 
crede d-l Chirieac, nu numai în ceea ce priveşte țările respective (România, 
Bulgaria, Turcia), ci şi privitor la universul lor civilizaţional şi confesional. 
Şi nu numai alăturarea, ci şi contrapunerea: creştinătatea occidentală 
(catolico-protestantă) versus Islamul şi Ortodoxia!!! Mai mult, apartenenţa 

la prima categorie este considerată (de către Molnár şi alţi adepţi ai lui 
Huntington) certificat de europenitate şi criteriu unic de admitere în UE!!! 

Cât priveşte „motorul francez” şi oprirea lui recentă ca răspuns la 
„trădarea” noastră, permis să ne fie a considera că aceasta (trădarea) n-a 
fost motivul, ci pretextul respectivei opriri. Pentru că iată ce declara acelaşi 
Molnár Gusztáv deja în 29 aprilie 1999 (în cotidianul clujean Szabadság şi 
la adresa www.hhrf.org/erdelyi/most/04-29-99.html de pe Internet): 

„Din diverse luări de poziţie rezultă că şi Franţa recunoaşte că 
Europa „politică” are nişte hotare a căror limită nu poate fi depăşită fără 
riscul dezintegrării: comunitatea europeană nu poate integra decât statele ce 
aparțin aceluiaşi univers politic, economic şi de civilizaţie. Or, lumea 
ortodoxă (statele post sovietice şi cele din sud-estul Europei) este inaptă de 
aşa ceva. Aceste state, deşi au preluat modelul instituțional apusean, sunt 
incapabile să-l asimileze. Singura lor şansă de supravieţuire este realizarea 
(...)unei strânse cooperări regionale. (...) Fireşte, se fac promisiuni „pe 
termen lung” (de integrare europeană — n.n.), dar proiecte sau intenţii reale 
nu există. România va avea un veritabil şoc când va înţelege cum stau 
lucrurile.” 

Dealtfel, cam aşa stau lucrurile şi cu „motorul german”. Să ne 
reamintim propunerile d-lor Lamers, Hedrich şi Hintze (,„Timpul-7 Zile”, 
nr. 38 (555)/19-25 septembrie 2001) sintetizate în documentul intitulat: „O 
perspectivă pentru Balcani — Uniunea Europeană a Sud-Estului (UESE)”, 
document prezentat în acelaşi an în Bundestag! Vădeşte această 
„perspectivă”, această alternativă la UE vreo intenţie reală de integrare 
(europeană) a României şi Bulgariei? Noi credem că dimpotrivă. ŞI, în 
perfect acord cu d-l Chirieac, considerăm că în lumea ipocrită în care trăim 
nu vom auzi niciodată declaraţii tranşante (şi oficiale)de tipul: „Nu dorim 
România în UE”! 

Şi faţă de cele de mai sus, mai poate mira pe cineva opţiunea pro- 
americană a României? 

Cât priveşte legătura dintre această opțiune şi „iuțirea” căreia 
încercăm să-i întocmim o epicriză de etapă, capitolul următor va oferi 
datele necesare. 

XXXIII 
„Recuperarea fragmentelor de Mitteleuropa” — bariere vechi şi noi 


Desigur, ceea ce scrie presa (inclusiv „Adevărul”) în legătură cu 
progresele de ultimă oră înregistrate la Salonic (şi nu numai) în ceea ce 
priveşte „îmblânzirea” europenilor şi sporirea şanselor noastre de-a fi 
„iertați” pentru „opțiunea pro-americană” (şi „anti-UE”) vis-ă vis de 
problema irakiană — ba chiar şi unele semne de iritare americană — ar pleda 
pentru inconsistența „verigii lipsă” de care ne-am ocupat în capitolul 
precedent precum şi a întregului eşafodaj construit (sau construibil) pe 
respectiva premisă. 

Numai că noi n-am discutat despre o realitate (de necontestat), ci 
despre o posibilitate, pe care alţii — şi nu noi! — construiesc (sau 
reactualizează) scenarii. Pe de altă parte, alături de presa internațională, 
care — spre deosebire de forurile europene — îşi poate permite să spună clar 
şi răspicat că România nu este dorită în UE, mai trebuie să ţinem cont şi de 
sondajele de opinie: nu ne poate fi indiferent faptul că peste 85 la sută 
dintre francezi, de pildă, se pronunţă împotriva aderării ţării noastre la 
Uniunea Europeană. 

Oricum, treaba noastră nu este să construim scenarii sau să stabilim 
poziţia recentă a „balanţei” euro-atlantice ori şansele de viitor a celor ce se 
află, raportat la aceasta, „cu fundul în două luntri”. Treaba noastră este să 
constatăm realitatea „iuţirii” ce face obiectul epicrizei de etapă pe care 
încercăm s-o întocmim, să-i stabilim — pe măsura puterilor noastre — 
cauzele reale şi să vedem pe ce mizează, de fapt, autorii amintitei iuțiri. Cât 
priveşte realitatea (sau măcar verosimilitatea) acestor „mize”, să se 
pronunţe alţii. Cert este că „iuţirea” cu pricina corespunde, ca şi debut, cu 
conturarea tensiunilor transatlantice (care au precedat declanşarea „crizei 
irakiene” propriu-zise), tensiuni ce puteau prefigura pentru orice observator 
avizat evoluţii de tipul celor zugrăvite în editorialul lui Bogdan Chirieac. 
Aşa stând lucrurile, nu efectele scontate puteau intra în discuţie, ci doar 
amploarea şi durata acestora precum şi (i) reversibilitatea procesului. 

În faţa acestei situaţii, alerta celor ce se ocupau (şi continuă să o 
facă), cu sârg şi metodă, de „noua identitate” a Ardealului (şi nu numai) era 
cât se poate de justificată. De ce? Pentru că perspectiva unei Românii cu un 
picior deja în NATO dar cu şansele de integrare europeană compromise 
complica apreciabil situaţia. Despre ce este vorba? Pentru a putea da un 

răspuns edificator va trebui să ne întoarcem la textele lui Molnár Gusztáv 
din 1999, reproduse parțial în capitolul anterior. Reamintim câteva idei: 

- „Linia lui Huntington reprezintă frontiera culturală, politică şi 
economică a Europei”; 

„Europa se termină acolo unde creștinătatea occidentală 
(catolico-protestantă — n.n.) se termină şi încep Islamul şi ortodoxia; 

- „Identificarea Europei cu creştinătatea occidentală conferă un 
criteriu clar pentru admiterea de noi membri în Uniunea Europeană”. 

Desigur, ideile „molnariene” sunt preluări integrale din „Ciocnirea 
Civilizaţiilor” a lui Samuel Huntington. Să vedem, în continuare, şi alte idei 
(argumente, concluzii etc.) de aceeaşi provenienţă, prelucrate „creator” de 
către d-l Molnár în „Problema transilvană”: 

- „Logica civilizaţiilor dictează un rezultat similar în ceea ce 
priveşte extinderea NATO”; 

- „Popoarele din Europa Centrală au subliniat de asemenea 
semnificaţia acestei linii de divizare. Țările care au făcut progrese 
semnificative în a se dezbăra de moştenirea comunistă şi s-au mişcat în 
direcția politicii democratice şi a economiei de piaţă sunt separate faţă de 
cele care nu au acţionat astfel printr-o linie ce divide catolicismul şi 
protestantismul, pe de o parte, de ortodoxie, pe de altă parte”; 

- „Mentalitatea occidentală, cultura politică şi juridică occidentală 
nu mai pot fi însuşite în epoca modernizării mondiale pentru că trăsăturile 
caracteristice ale civilizaţiei occidentale s-au format toate în secolele ce au 
precedat modernizarea”; 

- „Problema care se pune acum este: ce se va întâmpla cu acele 
fragmente de Mitteleuropa (Europa Centrală — n.n.) care renasc astăzi în 
condiţiile ambigue ale democraţiei est-europene şi care rămân în afara 
noilor graniţe orientale ale Occidentului? Ce se întâmplă cu acele teritorii 
periferice care din punct de vedere cultural aparțin Occidentului, iar istoric 
Europei Centrale, şi care, după lungile decenii ale centralizării forțate 
impuse de totalitarisme de dreapta şi de stânga...) se distanțează din ce în 
ce mai spectaculos de regiunile est-europene ale statelor cărora le aparțin?” 

Reamintim că cele reproduse au văzut lumina tiparului în 1999, la 
doi ani după eşecul nostru de la Madrid şi înainte de „nominalizarea” de la 
Helsinki, într-o perioadă în care Ungaria era membră NATO şi avea 
asigurări ferme în ceea ce priveşte aderarea la UE, iar România părea ieşită 
din joc în ambele privinţe. Înainte însă de orice alte consideraţii, să 
reproducem un comentariu făcut „la cald” (şi reprodus, ulterior, în 
„Chestiunea Transilvaniei versus Problema transilvană”): 

- „Aici va trebui să ne oprim puţin, nu pentru a prelungi suspansul 
(...)şi nici măcar pentru că am fi ajuns la «hic iacet lepus»! (Era normal să 
ajungem aici: de la macro la micro-geopolitică şi, pe de altă parte, de la 
iredentismul maghiar la un echivalent «civilizațional» al acestuia, de la 
Ungaria care se tânguie după Ardeal, la Europa care se mistuie de grija şi 
dorul fragmentelor de Mitteleuropa rămase în afara liniei REALE de 
demarcație între catolico-protestanţi şi ortodocşi). Dacă ne oprim, o facem 
pentru că o scurtă «epicriză de etapă» se impune. Deci, Europa se termină, 
din punct de vedere civilizațional, politic şi economic, pe linia lui 
Huntington, linie ce corespunde, în ceea ce ne priveşte, cu fosta graniţă de 
est a Monarhiei Austro-Ungare. Această împărţire este absolută şi 
ireversibilă pentru că, chiar în situaţia în care am fi dispuşi să renunțăm la 
întreaga noastră zestre spirituală şi identitară, am avea nevoie pentru 
«compatibilizare» de mai multe secole. Ca atare, integrarea noastră (şi a 
celorlalți aflați dincoace de fatidica linie) în structurile europene şi euro- 
atlantice este o utopie. Dar, pentru că există nişte fragmente de 
«Mitteleuropa» care trebuie recuperate din ghiarele ortodocşilor, spre a fi 
redate — nu Ungariei, Doamne fereşte! — ci Occidentului catolico-protestant, 
va trebui — nu-i aşa — întreprins ceva. Ce anume? Înainte de a ne întoarce la 
«soluţia molnarianăy», să mai remarcăm ceva: pentru Molnár Gusztáv, 
revenirea Ardealului la patria mamă — România — nu a însemnat altceva 
decât supunerea acestuia la «lungi decenii de centralizare forțată, impusă de 
totalitarisme de dreapta şi de stânga»!” 

lată, aşadar, un fragment dintr-o epicriză de etapă pe care am 
întocmit-o cu patru ani în urmă. De ce l-am reprodus? Pentru că acesta, 
alături de nişte elemente fundamentale şi perene, mai evidenţiază şi 
trăsături conjuncturale — legate de realitățile momentului, şi, pe de altă 
parte, ne prilejuieşte descoperirea atât a asemănărilor, cât şi a deosebirilor 
dintre cele două momente — ambele caracterizate prin „iuţire” — care ne-au 
determinat să apelăm la (câte) o epicriză de etapă. 

Elementul fundamental şi peren îl reprezintă, fireşte, necesitatea 
recuperării fragmentelor de Mitteleuropa (Ardealul, în ceea ce ne priveşte). 

Elementul conjunctural comun îl constituie existența unei bariere 
interpuse între recuperatori şi „fragmentele” ce se cer a fi recuperate. 

Elementul conjunctural ce diferenţiază cele două momente (şi 
„greutatea barierelor” — bineînţeles) este reprezentat de către „umbrela” 
NATO de care beneficiază, astăzi, România, umbrelă (americană!) ce-şi 
reorientează interesele (dar şi bazele!) spre „Europa Nouă”, în detrimentul 
„celei vechi”. Altfel spus: dacă „recuperatorii” — în intențiile lor 

„recuperatoare” — aveau de înfruntat, în 1999, un stat aflat în „zona gri” şi 
(aparent) lipsit de orice şansă de integrare (dar şi de protecţie), astăzi, 
acelaşi stat este, practic, ca şi integrat în NATO şi cu perspective de a 
beneficia de o protecţie chiar superioară celei de care se bucură 
„recuperatorii”! 

În lumina celor de mai sus, „iuţirea” de care ne ocupăm, spre 
deosebire de cea din 1999 care era justificată de o reală conjunctură 
favorabilă, pare a fi mai degrabă o manifestare de descumpănire şi panică. 
Ba am putea afirma, fără teama de a greşi, că revizioniştilor maghiari 
(„moderați” sau „radicali”) literalmente le fuge pământul de sub picioare! 
De aici provine, în proporție covârşitoare, agitația şi precipitarea la care 
asistăm de vreo 8-9 luni încoace, de aici provin „schismele”, diversificarea 
mijloacelor, atacul pe multiple fronturi, puzderia de „forumuri”, 
cointeresarea „Bisericilor Istorice” şi a „societăţii civile” etc. etc.etc. 

Pe ce mizau Molnár şi ortacii în 1999? Pe plan intern, fie pe 
succesul „modelului regional”, fie pe câştigarea alegerilor din 2000 de către 
„stânga dură”, ceea ce urma, în viziunea lor, să creeze condiţii propice 
pentru un „război civil” între Vechiul Regat şi Ardeal (urmat de intervenţia 
trupelor ONU şi de o evoluţie „iugoslavă”), iar pe plan extern pe 
perspectiva unei „Confederații Dunărene”, o Europă a regiunilor (sau 
landurilor) situată în Europa Centrală. lată, în acest sens, un text edificator 
din aceeaşi „Problemă transilvană” a lui Molnár Gusztáv: 

„structura noii Europe va fi determinată de nucleul federativ 
vizibil în figura 3 (Germania + Austria — n.n.) precum şi de periferiile 
federale ce se leagă din toate direcţiile de acest nucleu (este vorba cu 
precădere, de teritoriile fostului imperiu habsburgic — n.n.), iar nu de statele 
şi forțele politice care forţează menţinerea sistemului de state naționale. 
Conservatorii englezi anti-europeni, francezii ce nu se pot elibera de 
gaullismul de dreapta şi de stânga, italienii care tot amână introducerea 
federalismului (...) vor face bineînţeles tot posibilul pentru a bloca acest 
proces...” 

Deci, „nucleul federativ” împreună cu „periferiile federale” se pot 
dispensa de prezenţa statelor naţionale şi îşi pot constitui „suprastatul”, 
dacă nu o confederație europeană, atunci una „dunăreană”. Mai poate intra 
în discuţie vreo altă interpretare? 

Desigur, principala problemă era — şi în 1999 — recuperarea 
„fragmentelor de Mitteleuropa”, după cum se afirmă destul de clar în 
aceeaşi operă molnariană: 

Dificultatea majoră în calea realizării acestui proiect nu o constituie 
faptul că nici în cadrul UE nu există unanimitate asupra lui, ci că această 
istorică schimbare de model are şanse de a se realiza doar în acea parte a 
Europei care se întinde la vest de linia de demarcaţie a lui Huntington.” 

Unde e dificultatea, atunci când Islamul şi Ortodoxia (aflate la est 
de linia cu pricina) nu aparțin Europei? Desigur, întrebarea este retorică, 
fiind vorba, pentru cine vrea să înţeleagă, despre Ardeal (teritoriu trecut 
samavolnic în aria catolico-protestantă, având o majoritate ortodoxă de 
aproape 80 la sută!) şi despre dificultatea majoră de a-l despărți de 
România (pentru că nici regionalismul, nici prozelitismul catolic şi nici alte 
modalităţi încercate în prealabil nu au dat roadele scontate)! 

Şi-atunci, cum mai poate fi — astăzi — mutată linia lui Huntington 
de pe hartă în teritoriu, cum mai poate fi ea transformată din graniță 
„spirituală” într-una politică, atunci când între timp s-au acumulat atâtea 
evenimente (Helsinki — decembrie 1999, 11 septembrie 2001 — New York 
şi Washington, Praga — noiembrie 2002, reconfirmarea anului 2007 ca reper 
de aderare — în iunie 2003 la Salonic, nemaivorbind de crizele „irakiană” şi 
„transatlantică” şi de implicaţiile acestora) care nu favorizează recuperarea 
„fragmentelor de Mitteleuropa”, ci dimpotrivă? 

Nu ştim, şi bănuim că nu mai prea ştiu nici „recuperatorii”. Dar de 
agitat se agită. 

Oare ne scapă nouă ceva? 

XXXIV 
„Provincia jefuită” 


Repetăm ceea ce am mai spus în precedentul capitol: nu construim 
scenarii, nu evaluăm situații (obiective) de moment sau etapă, nu facem 
bilanțuri, ci încercăm să stabilim, folosind optica celor aflați de cealaltă 
parte a baricadei, cauzele care au determinat (sau ar fi putut determina), pe 
plan local, regional şi internaţional, precipitarea activităţii revizioniste 
maghiare. 

Am precizat, în capitolele anterioare, că ar putea intra în discuţie, 
din punctul de vedere al căuzaşilor, următoarele: 

- criza de timp, rezultată din răstimpul limitat rămas pentru 
rezolvarea „problemelor comunitare” în afara limesului european, 
rânduielile ce domnesc în interiorul acestuia — deşi mult mai permisive şi 
mai dinamice, în general — fiind, totuşi, incompatibile cu reglări de conturi, 
între două state integrate, privind chestiuni de cosuveranitate asupra unor 
teritorii, nemaivorbind de dispute teritoriale efective; 

- (re)apariția unor bariere care, pe de o parte, ar anula — chiar în 
condiţiile rezolvării prealabile a „problemelor comunitare” (fie prin 
modelul etnic, fie prin cel regional) — fructificarea acestei rezolvări în 
cadrul UE şi, pe de altă parte, ar conferi României un ascendent de 
securitate mai mult decât descurajator față de orice posibil agresor. 

Care sunt aceste bariere? Prima ar fi reactualizarea liniei lui 
Huntington — nu neapărat pe criterii confesionale, de această dată — cu 
anularea şanselor de integrare europeană pentru toate statele aflate la est de 
aceasta, ceea ce ar duce, implicit, la imposibilitatea de a fructifica (într-o 
„Europă a regiunilor”) eforturile depuse pe linie maghiaro-maghiară pentru 
diverse enclavizări, regionalizări, devoluţii, etc. 

Cealaltă barieră, care anulează orice şansă de desprindere — 
integrare separată a unor părți de ţară aflate la est de linia lui Huntington — 
Ardealul, în ceea ce ne priveşte, este tocmai integrarea euro-atlantică a 
României şi, mai nou, reorientarea intereselor americane spre „Europa 
Nouă” (şi în dauna „celei vechi”), spre acea „centură ponto-baltică” de 
securitate din care România nu numai că face parte, dar este o piesă 
centrală a acesteia. (Fireşte, acest statut presupune şi o protecţie pe măsură, 
în stare să descurajeze orice intenţie „recuperatorie” din partea oricui!) 

Că ceea ce se întâmplă de vreo 8-9 luni încoace nu vădeşte 
descurajare, ci dimpotrivă? Da şi nu. Da — pentru că agitația şi precipitarea 

n-ar vădi, în mod normal, o descurajare. Nu — pentru că, în condiţiile date, 
credem că este vorba mai degrabă de descumpănire, panică şi disperare. 
(Dealtfel, luciditatea şi pragmatismul nu s-ar putea spune că îi 
caracterizează pe „căuzaşii” cu pricina, mai cu seamă în domeniul 
respectiv) 

Până aici, epicriza de etapă pe care am considerat-o necesară, 
bazată pe considerentele (obiective şi subiective) din „tabăra adversă”. 

Cât priveşte situația (reală sau nu) văzută din cealaltă parte a 
baricadei, însăşi premisa huntingtoniană — „logica civilizaţiilor” — este 
contrazisă, în primul rând, de nominalizarea de la Praga, din noiembrie 
2002, care vizează două ţări ortodoxe: România şi Bulgaria! 
(Nemaivorbind de Turcia musulmană — membră veche şi de bază a pactului 
Nord-Atlantic!) 

Aşa stând lucrurile, nu credem că „logica civilizaţiilor” ar mai fi 
dătătoare de ton nici în ceea ce priveşte integrarea europeană. Dealtfel, în 
ciuda „crizei transatlantice” (şi a efectelor sale „euro-europene”), cele 
întâmplate la Summitul de la Salonic (ă propos: Grecia, membră UE, este 
tot ortodoxă!!) vin să confirme căderea în desuetitudine sau chiar 
caducitatea conceptului huntingtonian. 

În lumina celor de mai sus (care invederează faptul că România 
este dorită, astăzi, nu numai în NATO, ci şi în UE!), ce şanse mai au cei ce 
trudesc, de 14 ani, la „noua identitate” a Ardealului? După părerea noastră 
(şi nu numai), singura şansă o (mai) reprezintă regionalizarea-devoluţia. Şi 
nu numai (după părerea noastră), pentru că şi „civicul” şi ultraradicalul (ca 
să nu spunem extremistul) săptămânal Erdélyi Napló — portdrapelul 
orientării etnice — o dă pe regionalism, pe Ardealul exploatat de către 
Vechiul Regat şi pe întreg tacâmul „sătulului de România”! 

Desigur, încă din 1999 ştim, de la Molnár Gusztáv, că modelul 
etnic şi cel regional sunt complementare, şi o ştiu de mult şi cei de la 
Erdelyi Naplo, dar n-au recunoscut-o cu prea mult entuziasm. Niciodată n- 
am văzut o pledoarie fermă în acest sens în paginile revistei, şi cu atât mai 
puţin pe prima pagină. Or, în numărul din 24 iunie 2003 al Erdélyi Naplo, 
mai bine de jumătate din prima pagină este ocupată de harta Ardealului (cu 
nişte sugestive săgeți îndreptate spre Moldova şi „Ţara Românească”), sub 
titlul cu litere de o şchioapă: „Provincia jefuită!!! 

Iată „ideile” din „grupajul de la pagina a 8-a”, care vrea să justifice, 
sub titlul „Ardealul jefuit”, „jaful” cu pricina: 

„În tot mai mulţi ardeleni se întăreşte convingerea că valorile pe 
care le produc nu contribuie la creşterea nivelului lor de trai, ci migrează la 


166 


fraţii lor de dincolo de Carpaţi. Această nivelare panromână de «stat 
național» a început, practic, în 1918 şi s-a menţinut sub toate regimurile, 
fiind ridicată la rang de politică de stat în perioada comunistă, Nivelarea şi 
uniformizarea a cuprins toate segmentele vieţii şi ale societăţii (primele 
vizate fiind minoritățile naţionale — supuse discriminării negative şi 
asimilării forţate), dar această omogenizare s-a produs, cu precădere, pe 
tărâm economic: conducerea politică de la Bucureşti n-a făcut altceva timp 
de opt decenii decât să coboare Ardealul, pentru a ridica Vechiul Regat. 
Tendinţa de a emancipa Moldova şi Țara Românească din feudalismul de 
început de secol 19 şi din subdezvoltarea de tip asiatic a reprezentat o 
constantă a politicii Puterii centrale (şi centralizate) româneşti, dar aceasta 
s-a întreprins din foarte multe puncte de vedere în detrimentului Ardealului. 
Nimeni şi niciodată n-a pus la îndoială faptul că provincia aparținătoare 
cândva Austro-Ungariei avea o altă etică a muncii, o productivitate mai 
ridicată, relații sociale mai consolidate decât cele existente în țările 
româneşti, otomanizate şi subdezvoltate . Moştenirea istorică a civilizaţiei 
creştine occidentale reprezintă — şi astăzi — o delimitare fermă între Apus şi 
Răsărit, linia de demarcație a acesteia corespunzând arcului carpatic. Din 
acest punct de vedere — şi în pofida tuturor încercărilor de omogenizare — şi 
astăzi există două Românii distincte. Dar, fireşte, redistribuirea centralizată 
a resurselor şi-a făcut simţite efectele scontate: de decenii, Ardealul n-a 
putut face un pas înainte, în nici un domeniu, decât dacă Regatul a făcut 
deja doi. Ardealul, provincie «împestrițată» cu unguri, germani şi alți 
«străini» şi locuită de milioane de români cu vorba mai domoală, mai 
chibzuiţi şi mai conştiincioşi, n-a făcut parte niciodată dintre preferinţele 
politicienilor de la Bucureşti. Ceea ce Capitala a şi demonstrat, cu 
consecvență, luând de la cei harnici şi dând celor fideli: laptele ardeleanului 
a fost smântânit, pentru ca olteanul şi moldoveanul să aibă din ce face unt! 
Şi totuşi: mult iubitele părţi de ţară nu vor sau nu sunt în stare să se ridice! 
În ciuda sumelor preferenţiale primite de la bugetul central, înapoierea lor 
sare în ochi! Şi asta, în primul rând, pentru că acolo proprietatea şi cuvântul 
dat nu au aceeaşi valoare ca în Ardeal. lar munca este un mijloc de 
supravieţuire, de vegetare — şi nu un mijloc de a crea valori şi de a le spori. 

Statul Român supracentralizat — după 14 ani de democrație şi 
economie de piaţă — încă ia sume importante din Ardeal şi le cheltuieşte în 
alte provincii. Guvernul post-comunist de stânga o face şi dintr-un motiv 
special, sau chiar vital din punctul său de vedere: fieful său electoral este 
prin excelență extracarpatic, deci trebuie cultivat şi în acest fel! 

Şi românii ardeleni nemarcaţi de cecitate naționalistă încep să 
recunoască — ceea ce minoritarii nu-şi pot permite decât asumându-și 
serioase riscuri — că fără miticii de dincolo de Carpaţi ar trăi mult mai bine. 
În oraşele din Transilvania tot mai des întâlneşti inscripţii de genul: «afară 
cu miticii!», «afară cu sudiştii!» etc. A apărut şi o mişcare politică, ba chiar 
şi un partid (în curs de înregistrare) a căror deviză (cel puţin) bilingvă 
anulează realitatea «omogenizării» la care se trudeşte de decenii: «Mai 
presus de orice sunt ardelean, şi mă mândresc cu asta!y”. 

lată, aşadar, „modelul regional” în toată „splendoarea” lui! Şi cu 
toate elementele din „Manifestul” lui Sabin Gherman! Apărut în (până nu 
de mult) cea mai şovină publicaţie de limbă maghiară din România! 

De unde această virare de la antiromânismul global — la 
antimiticism, de la modelul etnicist — la „Ardeal versus Vechiul Regat”, 
dacă nu de la conştientizarea faptului că în condiţiile date, cele de ultimă 
oră, „modelul regional” rămâne ultima (şi unica) soluţie ce mai poate fi 
încercată? 


P.S. Alăturăm („pentru conformitate”) harta cu „provincia jefuită”. 

XXXV 
„Retorica neputinței” şi „obiectul muncii” 


Desigur, în articolul prin excelență regionalist pe care l-am 
reprodus în capitolul precedent se pot recunoaşte, alături de, practic, toate 
elementele caracteristice ale „Manifestului” lui Sabin Gherman, şi ideile 
huntingtoniene prelucrate „creator” de către Molnár Gusztáv. Dealtfel, 
amintitele „elemente” sunt departe de a fi originale, ele provenind de pe 
aceeaşi filieră molnariană, la fel ca şi în cazul tuturor pledoariilor pentru 
modelul regional (adaptat la condițiile Ardealului) pe care le-am întâlnit, 
până acum, în presa scrisă sau electronică. 

Nu este momentul să facem un bilanţ al acestor pledoarii şi nici să 
căutăm diverse corelaţii şi confirmări, subiectul fiind, din punctul nostru de 
vedere, un capitol de mult structurat şi codificat. N-am vrut altceva decât să 
subliniem faptul că „modelul regional transetnic” — în condiţiile prezentului 
şi ale viitorului previzibil — rămâne singurul de la care se mai poate spera, 
din partea celor ce perseverează cu o obstinaţie patologică în a schimba 
„identitatea Ardealului”, la niscaiva rezultate. Realitate care, depăşind faza 
de acceptare (mai mult sau mai puțin) tacită, începe să capete o 
recunoaştere programatică, chiar şi la cei mai înrăiți partizani ai modelului 
etnic (vorba lui Kolozsy Sándor: „Sau un Ardeal autonom — sau nimic”). 

Să fie această recunoaştere şi un prim semn al împăcării între 
„moderaţi” şi „radicali”, între udemerişti şi „antiudemerişti”? Desigur, din 
totdeauna ne-am cam îndoit de realitatea acestui conflict, dar, oricum, un 
conflict — chiar mimat fiind — dacă se dovedeşte contraproductiv, reclamă 
(măcar de ochii lumii) o împăcare. Aşa ceva să prefigureze editorialul 
(„Retorică şi politică”) semnat de către Baranyai Peter în „Româniai 
Magyar Szó” din 11 iulie 2003? Iată textul cu pricina: 

„Avem nevoie de o rezolvare reală, demnă de secolul al 21-lea. 

Istoria, luată în sens mai restrâns, creează în permanență minorități, 
traume, nedreptăţi ce reclamă reparaţii. Traumele pe care le-am suferit şi, în 
general, situația noastră nu diferă de cele ale oricărei minorități din Europa. 

Doar atât că noi, în ceea ce ne priveşte, suntem mai sensibili decât 
alții. Problema minorităţilor reprezintă o constantă notorie a retoricii 
politicii maghiare. Nu vom detalia, în cele ce urmează, politica revanşardă 
din perioada interbelică şi nici «colaborarea frățească» de pe vremea 
comunismului, numai că — la cele două extreme ale actualei retorici politice 
— acestea sunt regăsibile ca elemente arhetipale. Ne referim, în speţă, la: 

«Dreptate Ungariei!» şi, respectiv, «Mai bine să evităm orice discuţie, 
pentru că ne enervăm doar de pomană vecinii». Combinarea, după diferite 
rețete, a celor două elemente citate şi afumarea ocazională a fierturii cu 
pricina au fost (şi sunt) factorii «dătători de aromă» în contextul dat. 

De când cu «cei 15 milioane de unguri» ai lui Antall, se tot 
vorbeşte de sărmanii unguri dezrădăcinați, orfani şi lipsiţi de drepturi, 
inclusiv la nivel de discuţii cu statele vecine. Patria-mamă, după puterile 
sale limitate, îşi ajută material conaţionalii de peste hotare, alocând fonduri 
când educației, când culturii, când activităţii politice. Suma globală însă nu 
acoperă necesarul, repartizarea banilor fiind grevată şi de subiectivisme 
generatoare de inechități şi de «etnobişniță», ceea ce duce, implicit, la 
politizarea organizaţiilor de reprezentare în funcție de raportul de forţe 
existent pe eşichierul politic din Ungaria. lar la nivelul maselor de 
minoritari situația rămâne neschimbată. 

Schimbările de guvern (şi de orientare politică) din Ungaria nu 
afectează caracterul prioritar al problemei minorităţilor maghiare din statele 
vecine, se schimbă doar retorica şi se restructurează cercul privilegiaților. 
Una din orientări încearcă — pozând în «mică mare putere» — să-şi impună 
voinţa statelor vecine, cealaltă se străduieşte să stabilească relaţii de bună- 
vecinătate, pentru a putea, în baza acestora, să smulgă drepturi şi facilități 
(pentru minoritari) de la majoritarii naționaliști şi obsedaţi de iluzia statului 
național. În ceea ce-i priveşte pe minoritarii maghiari, aceştia, în funcție de 
gusturi şi de temperament, pe unii îi privesc cu simpatie iar pe alţii îi 
detestă. 

A sosit momentul să înțelegem că această dublă retorică nu este 
altceva decât o expresie a neputinței. Nici una din cele două nu (poate) 
duce la rezultate palpabile. Drepturile minoritarilor nu pot fi cumpărate cu 
bani. După cum nu există nici tratate bilaterale care să nu poată fi călcate în 
picioare. 

Ceea ce (aparent) ne dezbină este doar retorica. Cât priveşte 
dăinuirea noastră pe aceste meleaguri, prima condiţie este stoparea 
emigrărilor şi creşterea natalității. Restul sunt vorbe goale. 

Avem nevoie, de o rezolvare de nivel european, demnă de secolul 
al 21-lea.” 

Desigur, textul reprodus este, pe undeva, puţin „eliptic”, dar nu în 
punctele esenţiale. Pe de altă parte, acesta (textul) are o anumită tentă de 
(auto)persiflare, numai că, totuşi, nu putem face abstracţie de ideea cu care 
începe şi se sfârşeşte respectiva scriitură: „Avem nevoie de o rezolvare de 
nivel european, demnă de secolul al 21-lea”! Deci, problema există — nu 

numai la nivel de retorică politică — şi reclamă o rezolvare pe măsura 
importanţei sale! Care să fie această „rezolvare”? 

Să vedem însă, pentru început, ce spune, în fond, d-l Baranyai: 

- „problema” există, şi se cere rezolvată altfel decât s-a încercat 
până acum; 

- ungurii sunt mai sensibili la traumele istoriei (nu altele decât cele 
suferite de oricare minoritate națională din Europa); 

- „problema” minoritarilor maghiari din ţările vecine a fost şi este 
o prioritate a oricărui guvern maghiar, retorica (şi nu numai) politică a 
acestora oscilând, în funcţie de conjuncturi, între orientări radicale 
(„Mindent vissza!” = restitutio in integrum) şi moderate („politica paşilor 
mărunți” 

- „modelele arhetipale” ale celor două orientări pot fi regăsite, în 
diverse combinaţii, în toate „reţetele” folosite în perioadele „intermediare”; 

- ambele orientări (şi strategiile subsecvente) şi-au dovedit, pe 
parcursul anilor, ineficiența, ele ajungând, astăzi (şi în condiţiile date), 
simple elemente de retorică maghiară şi (în egală măsură) maghiaro- 
maghiară; 

- această retorică dublă (şi sterilă)este unicul element care dezbină 
maghiarimea, deci a sosit momentul să se renunţe la ea; 

- prima condiţie a unei abordări realiste a problemei este stoparea 
emigrărilor şi creşterea natalității; 

- altfel, „soluţia demnă de secolul al 21-lea” îşi pierde obiectul 
muncii! 

Desigur, cele de mai sus le-am mai auzit (citit) în sute de variante 
şi le-am semnalat şi noi, pe parcursul anilor, de nenumărate ori. Aduce, 
oare, textul d-lui Baranyai, pe lângă amintitele confirmări, şi ceva nou? S- 
ar părea că da. Şi nu numai prin faptul că acesta (textul) reprezintă poate 
cea mai lucidă, obiectivă şi sintetică analiză a problemei în discuţie dintre 
toate câte ne-a fost dat să întâlnim până acum, ci şi pentru că, pentru prima 
oară, „disputa? moderaţi-radicali este redusă nu numai la mijloace — la 
preferința pentru unele sau altele dintre acestea — ci, pur şi simplu, la o 
retorică sterilă (cel puţin în ceea ce priveşte obiectivul major şi prioritar: 
refacerea unităţii „Bazinului Carpatic”). Şi-atunci, la ce mai serveşte 
această retorică (în afară de „etnobişniţă” sau „restructurarea cercului 
privilegiaţilor”)? La nimic, ea fiind o „expresie a neputinței”! 

Ce-i de făcut? D-l Baranyai o spune clar şi răspicat, pe urmele unor 
Tokes László sau Harrach Peter, începând cu condiţia sine qua non: 

“stoparea emigrărilor şi creşterea natalității 

De ce pe urmele mai sus pomeniţilor? Pentru că prima formulare îi 
aparține episcopului reformat (preşedinte de onoare, la acea vreme, al 
UDMR): „Toţi ungurii ardeleni să rămână pe loc, cei plecați să se întoarcă, 
altfel lupta pentru Ardeal îşi pierde rostul” (Eger, mai 1991), iar una dintre 
cele mai recente, ministrului Harrach — membru al guvernului Orbân: „O 
naţiune în continuă scădere demografică, ce-şi subminează singură vâna 
biologică, nu este în stare să continue mileniul pe care înaintaşii l-au trăit, 
aici, în Bazinul Carpatic” (Magyar Nemzet, 5 iunie 2001). 

Deci, în mod evident şi fără echivoc, este vorba nu de „fragmentele 
de naţiune rupte de patria-mamă”, ci de TERITORII, de „obiectul muncii”, 
care se pierde dacă minoritarii cu pricina pleacă sau nu lasă după ei 
urmaşi! ! 

Cât priveşte „soluţia”, „rezolvarea” propriu-zisă („europeană şi 
demnă de secolul 21”), dacă retorica de până acum a fost una a neputinței, 
dacă drumul pe care s-a mers până acum (UDMR pe cel al „paşilor 
mărunți”,  disidenții „reformiști? pe cel al autodeterminării şi 
autoguvernării) nu duce nicăieri, atunci ce mai rămâne? Ce mai rămâne, în 
afară de „modelul regional transetnic” — de neconceput fără aportul 
românilor ardeleni?! 

XXXVI 
„Dubla retorică” şi „gestionarea fondurilor” 


Desigur, ne-am putea întreba, cu destul temei, ce rost mai are 
veritabilul război mediatic maghiaro-maghiar, atunci când pe „moderaţi” şi 
„radicali” îi deosebesc doar mijloacele folosite (nu şi țelul final!) sau, după 
unele păreri, doar retorica, atunci când „diversificarea mijloacelor nu 
înseamnă competiţie, ci complementaritate”? 

Pe de altă parte, ne-am putea întreba, la fel de întemeiat, ce rost 
mai au „dubla retorică’, „diversificarea mijloacelor” sau 
„complementaritatea”, atunci când singurul model viabil, în condițiile date 
(şi în răstimpul aflat la dispoziție) rămâne cel regional transetnic? 

Fireşte, interpretări şi explicații s-au mai dat, cu referire la atacul pe 
mai multe căi (ceea ce presupune independenţa de acţiune a „disidenților” 
şi posibilitatea nestânjenită de „delimitare” a conducerii „moderate”), la 
pregătirea condiţiilor (şi structurilor) necesare fiecărui „model”, la 
asigurarea unor viraje rapide şi eficiente de a un model la altul — atunci 
când noile conjuncturi create ar reclama-o, la păstrarea a ceea ce s-a obținut 
deja prin oricare din modelele folosite şi aşa mai departe. 

Şi, totuşi, amploarea tevaturii şi contestărilor reciproce parcă 
depăşeşte cerinţele de mai sus, parcă asistăm nu la o abilă diversiune 
(fumigenă), ci la un veritabil război. Să fie vorba de derută şi panică, de o 
„retorică a neputinței”? S-au această retorică (sterilă, după unele păreri) 
ascunde mobiluri mult mai prozaice, ce ţin de accesul la putere şi la 
avantaje morale şi materiale? Sau chiar de contracararea unor acuze de 
fraudă, de eludarea responsabilităţii pentru unele abuzuri şi deturnări (de 
fonduri) petrecute în anii precedenţi? 

Nu ştim, dar, oricum, nu putem uita că, inițial, principalele 
nemulțumiri şi acuze ale „reformiştilor” se refereau exact la „neţinerea 
alegerilor interne”, la „monopolul puterii” şi la „repartizarea fondurilor”! 

Până una-alta, iată ce putem citi în „Adevărul” din 18 iulie 2003, 
sub titlul „Eparhia episcopului László Tökés — acuzată de autoritățile 
ungare că a tocat un ajutor de 36 miliarde de lei”: 

„Conducerea Eparhiei Reformate de pe lângă Piatra Craiului nu 
poate să justifice nici în prezent cheltuieli în valoare de 25 milioane de 
forinți , adică aproximativ 3,5 miliarde de lei. Suma este o parte a unui 
sprijin financiar de 242,5 milioane de forinti, circa 36 miliarde de lei, primit 
la sfârşitul anului 2001 din partea guvernului ungar (al lui Orbán — n.n.) 

pentru organizarea Congresului Consiliului European al Organizației 
Mondiale a Reformaţilor.(...) Conform aceluiaşi acord (semnat în 
decembrie 2001, între Oficiul de stat pentru maghiarii de peste graniţă şi 
episcopul László Tokes — n.n.), cea mai mare parte a banilor erau destinaţi 
(sic! — n.n.) unor acţiuni conexe, cum ar fi renovarea unor instituţii de 
învățământ, unor aşezăminte sociale şi a unor biserici. 

Pentru construcția Bisericii reformate Millenium (o mie de ani de 
pretinsă stăpânire maghiară, fireşte! — n.n.) din Timişoara, de pildă, Tökés a 
primit 43 milioane de forinţi, pentru biserica din cartierul orădean 
Rogerius, 14 milioane de forinți, pentru un centru al rromilor din Oradea, 
14 milioane de forinţi, iar pentru o statuie a principelui transilvan Gabriel 
Bethlen, 7 milioane de forinţi. Chiar şi pentru editarea propriilor memorii, 
Tökés a obţinut din partea statului ungar 1,3 milioane de forinţi. Singurele 
cerințe ale reprezentanţilor Oficiului au fost ca Eparhia să contribuie la 
realizarea investiţiilor cu 10% din valoarea sumei primită ca ajutor — adică 
24,2 milioane de forinţi — şi ca, până la 31 decembrie 2002, să trimită un 
raport amănunţit privind modul în care s-au cheltuit banii. Zis şi făcut. 
Conducerea Eparhiei a şi înaintat un raport şi copii ale facturilor 
autorităților ungare, însă, pentru că multe dintre ele au trezit suspiciuni, 
reprezentanţii guvernului au angajat în primăvara acestui an un expert 
contabil, care să le verifice autenticitatea. Potrivit raportului încheiat în 
aprilie 2003 de expertul contabil Both Lâszlo, peste 25 milioane de forinți 
(adică circa 3,5 miliarde de lei), cheltuite de reformaţii lui Tökés, nu se 
regăsesc în actele trimise la Budapesta.” 

La ce-au fost folosiţi banii respectivi? După cum rezultă din 
expertiza contabilă (publicată în „Erdelyi Riport” din iunie 2003), la 
achiziţionarea a trei limuzine noi, în valoare de 2,4 miliarde de lei şi a altor 
bunuri fără nici o legătură cu destinaţia fondurilor, la plata benzinei (200 
milioane lei) şi achitarea unor facturi telefonice (400 milioane de lei) şi, la 
acordarea unor prime de zeci sau chiar sute de milioane de lei feţelor 
bisericeşti din Eparhia păstorită de episcopul Tokes. Cea mai mare primă 
(150 milioane lei) a primit-o Herman M. Jânos, consilier al Eparhiei 
Reformate de pe lângă Piatra Craiului, „care a semnat majoritatea actelor 
transmise la Budapesta”! 

Investigaţiile respective continuă, pentru că „o serie de cheltuieli 
sunt justificate doar prin chitante de mână şi bonuri de casă, emise în 
special către persoane fizice greu de identificat” şi, pe de altă parte, „pentru 
că există suspiciuni că o serie de lucrări facturate nu se confirmă în 
teritoriu, la valoarea înscrisă în facturi” (de pildă, în cazul Centrului 

reformat pentru rromii din Oradea, unde actele vorbesc de 12 milioane 
forinţi, în schimb investiţiile reale se cifrează la doar şase milioane de 
forinţi!) 

Deci, hoţie în toată legea! În aceste condiţii n-ar fi de mirare ca 
toată tevatura (sau măcar o parte a ei) să se datoreze efortului 
„reformiştilor” de a prezenta chestiunea ca o înscenare „politică” a „axei 
Marko-Medgyessy” menită a discredita — după o verificată reţetă comunistă 
a anilor “80 (transformarea delictului politic într-unul de drept comun) — 
„axa Tokes-Orban”! (Pentru cei mai puţin avizaţi reamintim că ajutorul cu 
pricina — şi multe altele similare - au fost acordate, între 1998-2002, de 
către guvernul Orbán, cu precădere preferaților acestuia — „radicalii” din 
UDMR, ocolindu-se filierele unionale tradiţionale în favoarea, mai ales, a 
celor ecleziastice) 

Desigur, cele de mai sus ar putea justifica nu „iuţirea” în sine, nu 
revirimentul autonomist (ca să nu spunem revizionist), ci doar „dubla 
retorică”, războiul maghiaro-maghiar (mediatic) la care asistăm de-o vreme 
încoace. Al cărui debut se suprapune cu alternanţa la putere din Ungaria, 
produsă la începutul lui 2002. 

Aşa stând lucrurile, s-ar putea ca acuzele reciproce — dar începute 
indubitabil în tabăra „disidenţilor” — să fi avut ca punct de plecare (şi temei 
principal) exact ceea ce, îndeobşte, se sintetizează prin formula: cea mai 
bună apărare este contraatacul! Ceea ce, fireşte, nu schimbă cu nimic datele 
esenţiale ale problemei, cu totul altele decât amintitele conflicte de 
„bucătărie internă”. 

Cea mai bună dovadă că „iuţirea” — vizând cei doi piloni principali: 
„consuveranitatea” şi „regionalizarea” — continuă, este faptul că ecourile 
acesteia se înteţesc şi în presa centrală românească. Şi aici ne referim, în 
primul rând, la cotidianul cu cel mai mare tiraj: Adevărul. Să amintim doar 
câteva titluri: 

„Deşi nu a intrat încă în Uniunea Europeană, Ungaria are 
pretenţia să fie implicată în negocierile de aderare ale UE cu România” (23 
iulie 2003); 

- „Separatiştii maghiari fac schimb de idei la Tuşnad” (acelaşi 
număr); 

- Ministrul ungar de externe, Lâszlo Kovâăcs, a cerut oficial 
Comisiei Europene implicarea în negocierile de aderare ale României cu 
UE (24 iulie 2003); 

- „Radicalii maghiari vor integrare prin separare” (acelaşi număr); 

- „La Tuşnad, români şi maghiari partizani ai regionalizării” (26 
iulie 2003). 

Aşa cum spuneam mai adineauri: cosuveranitate şi regionalizare! 
Pentru că ce altceva înseamnă implicarea Ungariei în negocierile de aderare 
la UE ale României? Cât priveşte regionalizarea, credem că nu mai e cazul 
să precizăm (repetăm) că singura regiune vizată de-adevăratelea este 
Ardealul! (Dealtfel, implicarea în respectivele negocieri are tot aceeaşi 
viză, după cunoscuta formulă: „poate pică ceva”!?) 

Despre toate acestea, însă, în capitolul următor. Până atunci doar 
atât că „regionalizarea transetnică” şi „cosuveranitatea” sunt, în cazul dat, 
un alt exemplu de complementaritate, aceasta din urmă mizând tocmai pe 
partea de suveranitate pe care urmează să o piardă — în condițiile devoluției 
Ardealului — statul român! 

P.S. Desigur, în incorigibila bună-credinţă (ca să nu spun naivitate) 
care mă caracterizează, era cât pe-aci să-i felicit pe cei de la „Adevărul” că, 
în fine, mi-au urmat sfatul şi au început să cerceteze şi presa de limbă 
maghiară din România. Numai că anumite inadvertente cronologice din text 
m-au convins, şi de această dată, că s-a recurs la informaţii preluate din 
surse de „second hand”. Despre ce este vorba? Despre faptul că — după ce 
se aminteşte de investigaţii începute în „primăvara acestui an” (deci, în 
2003!) — se vorbeşte, mai apoi, despre un raport „încheiat în aprilie 2002”! 
Simplă greşeală de tipar? Greu de crezut, pentru că, în continuare, se face 
referire la o „expertiză contabilă publicată în Erdélyi Riport din iunie 
2002”, or, la vremea respectivă, publicația citată nici nu exista! Primul 
număr al „Erdelyi Riport” a apărut în 14 noiembrie 2002 (Fireşte, pentru a 
nu mai încărca textul cu paranteze, am procedat, cu ocazia reproducerii, la 
corectarea respectivelor inexactităţi) 

XXXVII 
„Bâlvânyos” (ediţia a 14-a) — ecouri „lăutăreşti” în presa centrală 
românească 


Dintre titlurile (din „Adevărul”) amintite în episodul precedent — 
titluri ce confirmă „iuţirea” şi, pe de altă parte, realitatea axei 
„cosuveranitate-regionalizare” — să ne oprim la editorialul „Radicalii 
maghiari vor integrare prin separare”, semnat de Rodica Ciobanu. 

De ce această preferință? Din mai multe motive. O dată, că este 
vorba de un editorial, deci, de un articol de analiză, sinteză şi interpretare a 
informaţiilor cu pricina. În al doilea rând, pentru că un editorial angajează, 
în mod normal, şi punctul de vedere al publicaţiei, al liniei (şi conducerii) 
acesteia. În al treilea rând, pentru că semnatarul acestuia este una şi aceeaşi 
persoană căreia i s-a încredințat, la vremea respectivă, editorialul ce se 
ocupa de „Forumul de la Odorhei” şi de implicaţiile reacției premierului 
român față de cele puse la cale acolo („Atentat la siguranţa UDMR” — 
Adevărul din 30 aprilie 2003). Şi, în fine, pentru că amintita ziaristă, fără a 
se fi apropiat de miezul problemei şi fără a renunţa la stilul „lăutăresc”, şi-a 
schimbat, totuşi, viziunea asupra chestiunii în discuţie, ba am putea spune 
că, după numai trei luni, aceasta (viziunea) se bate cap în cap, pe ici — pe 
colo, cu cea din aprilie. 

lată textul editorialului din Adevărul de 24 iulie 2003: 

„În liniştita stațiune Tuşnad, idilic, în poiană, se ţin de ani de zile, 
exact în această perioadă a anului, cursurile Universităţii de vară 
Bâlvânyos. Este o universitate politică a cărei limbă de predare este 
maghiara, participanţii de alte naționalități primind învățăturile în 
traducere, la cască. Anul acesta, László Tokes şi discipolii săi au ţinut lungi 
prelegeri despre separatismul etnic. Episcopul a aruncat anatema asupra 
«tovărăşiei» dintre Budapesta şi Bucureşti, alegând să meargă separat de 
cele două guverne, care, în opinia sa, ar fi ignorat adevăratele interese ale 
maghiarimii. Primarul Szász Jenö şi-a expus planul de autonomie a 
Ținutului Secuiesc şi al strămutării ceangăilor din Moldova în Secuime. 
Robert Raduly, deputat în Parlamentul României, a înfierat politica de 
«jefuire şi împărţire» dusă de statul român, care a păgubit minoritatea 
maghiară. Agitaţi şi puşi pe fapte mari, radicalii au discutat despre 
înființarea a două parlamente comunitare în Transilvania: unul — al tuturor 
maghiarilor, celălalt - restrâns la membrii Consiliului Naţional Maghiar. În 
fine, zilele următoare, ei îl vor îmbrăţişa pe Victor Orbán, liderul dreptei 

naționaliste din Ungaria, a cărui reîntoarcere la putere ar umple de bucurie 
şi de speranţă inimile naționaliștilor maghiari din România. 

Ideile vehiculate la Tuşnad nu sunt noi, însă, de această dată, prind 
contur planuri, sunt avansate termene (autonomia teritorială a Ţinutului 
Secuiesc urmează să fie declarată până în 2010), iar vorbitorii sunt tot mai 
categorici şi mai intoleranți. Lăszlo Tokes i-a pus la index pe liderii social- 
democrați de la Bucureşti şi Budapesta, arătând că minoritatea maghiară 
trebuie să-şi croiască un drum separat de aceştia, şi i-a somat pe 
conaţionalii din UDMR să renunţe la orice fel de compromisuri. Szász 
Jenö, primarul din Odorheiul Secuiesc, s-a dezlănţuit precum un lider deja 
proclamat al secuilor, iar Robert Raduly, care, altfel, se bucură de toate 
privilegiile şi respectul datorate statutului de deputat, a arătat că nu dă o 
ceapă degerată nici pe Parlament, nici pe România, asimilând-o cu un «stat 
hoţ». Naţionaliştii maghiari, tot mai siguri pe ei, au renunțat la nuanțe, la 
eufemisme, la diplomaţie şi îşi proclamă cu agresivitate ideile. 

Ceea ce sunt pe cale să dobândească Lâăszlo Tokes şi radicalii 
adunați în Consiliul Naţional Maghiar (CNM) se numeşte autoritate 
politică. Până acum un an, maghiarii din România erau reprezentați de către 
UDMR, episcopul fiind doar o voce izolată, acoperită de glasurile lui 
Marko Bela, György Frunda şi ale altor moderați, răsunând în incinta 
guvernului. Congresul UDMR de la începutul acestui an, deşi considerat o 
victorie a moderaţilor, se dovedeşte a avea consecinţe dezastruoase pentru 
aceştia. Împins în afara Uniunii, Lâszlo T6kes a reuşit, în scurt timp, să 
adune în jurul său toate grupările naţionaliste care, până atunci, existau în 
interiorul acesteia ori separat. În doar câteva luni, s-a creat o alternativă la 
UDMR, prin înființarea CNM. Politica nou înființatului Consiliu este 
simplă: aţâţarea resentimentelor istorice, a nemulțumirilor economice, 
demascarea UDMR ca «trădătoare» şi proclamarea unei singure soluții — 
autonomia teritorială pe criterii etnice. «Noi suntem adevărații reprezentanţi 
ai maghiarimii, noi vrem binele acesteia», repetă cu insistenţă liderii CNM, 
speculând toate slăbiciunile adversarilor şi descriindu-le oamenilor 
binefacerile autoadministrării, ale guvernării maghiare pentru maghiari. Un 
mesaj clar şi direct, lesne de înţeles şi într-un cătun din Harghita. 

Markó Bela asistă cu un zâmbet indulgent la atacul lui Lăszlo 
Tokes. Zâmbetul i se va şterge însă la viitoarele alegeri, când ar putea 
constata că CNM îi ia o parte importantă de voturi, periclitându-i intrarea în 
Parlament. Tactica minimalizării radicalilor nu are efect. Aceştia se 
exprimă tot mai viguros, profitând de faptul că PSD şi UDMR îi ignoră, 
văzându-şi de afaceri şi de guvernare. În curând, nu numai Markó Béla va 

recunoaşte că are o problemă, ci şi Adrian Năstase. Premierul se va 
confrunta cu o nouă formaţiune politică a etnicilor maghiari, suficient de 
influentă ca să-i trântească pe masă revendicările. lar în 2007, când, 
teoretic, România ar trebui să intre în Uniunea Europeană, problema ar 
putea ajunge de neevitat: radicalii îşi propun să sărbătorească în felul lor 
integrarea, prin decretarea autonomiei teritoriale a Ținutului Secuiesc. Aşa 
vrea un Szász Jenö optimist.” 

Acesta este textul cu pricina, demn de Rodica Ciobanu (sau Corina 
Drăgotescu, Andreea Bratosin, Liliana Russe, Călina Berceanu, Violeta 
Fotache etc.), nu şi de pretenţiile unui ziar ca Adevărul. Să lăsăm la urmă 
neconcordanțele (faţă de „tezele din aprilie”!) şi să analizăm, deocamdată, 
eludarea /ignorarea unor aspecte de fond şi amintitul „stil lăutăresc”. Mai 
întâi o chestiune (să-i zicem) de formă: spre deosebire de alte limbi ale 
lumii mai apropiate nouă (ne referim, în speţă, la Europa şi cele două 
Americi), în limba maghiară numele de familie îl precede pe cel de botez. 
Desigur, fiind — în arealul cu pricina — singura excepţie în acest sens, 
ceilalți s-au obişnuit (cu precădere anglo-saxonii) să nu respecte excepţia în 
discuţie şi să inverseze respectiva ordine. Ceea ce, de-o vreme încoace, se 
face şi la noi, în România. Nu discutăm corectitudinea gestului, dar dacă tot 
ne-am obişnuit cu respectiva „rocadă”, atunci să fim consecvenţi, să nu 
facem discriminări — şi încă pe parcursul aceluiaşi text! Bunăoară, dacă din 
Tokes László şi Raduly Robert facem László Tokes şi Robert Raduly, 
atunci să procedăm la fel şi în cazul lui Markó Bela şi Szász Jenö! (Ceea 
ce, fireşte, presupune, dacă nu cunoaşterea limbii, măcar o minimă 
informare: Marko şi Szász sunt nume de familie, iar Bela — Adalbert şi Jenö 
— Eugen sunt, evident, nume de botez; este vorba de o chestiune de respect 
elementar, mai ales atunci când scrii — şi nu oriunde, ci în „Adevărul”!) 

Cele de mai sus ne sunt suficiente pentru a fi convinşi că d-na 
Rodica Ciobanu este totalmente străină de cele mai elementare noţiuni de 
limbă maghiară. De aici şi obligaţia domniei sale de a apela la surse de 
mâna a doua şi de a scrie mai „după ureche”. Aşa cum este scris şi 
editorialul reprodus, nemaivorbind de cel din 30 aprilie 2003. (Oare chiar 
nu are Adevărul un singur om măcar care să cunoască atâta limbă maghiară 
încât să poată consemna ceva la fața locului sau să reuşească să traducă 
corect un text maghiar?) 

Să trecem la chestiunile de fond: 

- „prelegeri despre separatismul etnic” se ţin, la Universitatea de 
vară Bálványos, nu numai de anul acesta, ci de la prima ediţie (desfăşurată 
în urmă cu 14 ani!); 

- spre deosebire însă de anii precedenţi, pentru prima dată s-a 
discutat, substanţial, şi despre „regionalismul transetnic” — ca posibil model 
de integrare; mai mult, însuşi Orbân Victor a declarat: „va trebui să 
înlocuim noţiunea de stat-naţional cu cea de stat-cultural”, ceea ce 
reprezintă o trimitere directă la „Mitteleuropa”, la apartenența Ardealului la 
aceasta, la „transilvanism” (şi, implicit, la modelul regional!); 

„episcopul a aruncat anatema asupra «tovărăşiei» dintre 
Budapesta şi Bucureşti încă de la înfiriparea acesteia, recte toamna lui 2002 
(à propos, «lideri social-democraţi» există doar la Bucureşti, cei de la 
Budapesta fiind socialişti: MSZP = Partidul Socialist Ungar!); 

- planurile de autonomie ale „Ținutului Secuiesc” sunt vechi de 
când lumea (post-trianonică), de la cel al lui Paál Árpád din perioada 
interbelică şi până la cel al senatorului UDMR Csapo Jozsef — prezentat în 
1992 în Parlamentul Român, nemaivorbind de Regiunea Autonomă 
Maghiară a anilor '50 (sau de încercarea recentă de resuscitare a acesteia — 
aparținând „moderatului” Marko Bela!); 

- „politica de jefuire şi împărţire” dusă de statul român vis-ă-vis de 
Ardeal — în viziunea lui Raduly Robert (şi nu numai) — este un element de 
bază al „modelului regional transetnic”, iar „păgubiţii” sunt toţi locuitorii 
„provinciei jefuite”; 

- cele două Consilii sunt, de fapt, „Consiliul Naţional al 
Maghiarilor din Ardeal” (şi nu din Transilvania!) şi „Consiliul Naţional al 
Secuilor”, miniparlamente ce trebuie constituite până în 2007, pentru a 
deveni operative în condițiile integrării în UE, dar cu condiţia ca până 
atunci să se realizeze devoluția Ardealului; 

- chestiunea cu „statul hoţ” se referă la Vechiul Regat care 
„exploatează Ardealul de peste 80 de ani” — deci este tot un element din 
recuzita scenariului regional transetnic; 

- toate revendicările „radicalilor” lui Tokes figurează, de la 
înființare, în platforma-program a UDMR; mai mult, după cum au afirmat 
reprezentanţi ai Uniunii la „Forumul de la Odorhei”, tot ceea ce întreprind 
udemeriştii „dizidenţi” de-o vreme încoace (inclusiv Consiliile Naţionale, 
autodeterminarea, autoguvernarea etc.) figurează în obiectivele stabilite la 
ultimul Congres (al UDMR) de la Satu Mare; 

- nu numai Raduly Robert, ci şi Toro Tibor, Szilágyi Zsolt şi mulţi 
alții din „radicalii disidenţi” sunt (continuă să fie!) parlamentari ai UDMR; 
nici unul dintre aceştia nu şi-a dat demisia din respectivele funcţii de 
reprezentare; 

- CNM-ul nu „aţâţă resentimente istorice” locale, singura aţâțare 
este împotriva „sudiştilor”, a „miticilor”, într-un cuvânt: Ardeal versus 
Vechiul Regat!; 

- Tökés n-a fost „împins în afara Uniunii”, ci, practic, s-a 
autoîmpins, pentru a dobândi — cu girul moderaților — independenţa de 
acțiune, fără a mai angaja UDMR şi conducerea „moderată” a acesteia; ca 
atare, „zâmbetul indulgent” al lui Markó Bela este, în realitate, un zâmbet 
complice; 

- CNM-ul nu poate „lua voturile UDMR” nefiind un partid politic, 
ci un for de reprezentare locală, un miniparlament; pe de altă parte, chiar 
dacă s-ar transforma într-o formațiune politică, n-ar avea nici o şansă de 
înregistrare; 

- CNM-ul nu poate „trânti revendicări” pe nici o masă, acestea 
fiind neconstituţionale (iar modificarea Constituţiei, în acest sens, este — şi 
s-a dovedit a fi — o utopie!). 

Cât priveşte neconcordanțele dintre „tezele din aprilie” şi cele din 
iulie ale d-nei Rodica Ciobanu, deocamdată doar atât că la vremea 
respectivă domnia-sa l-a condamnat pe Adrian Năstase pentru apelul făcut 
la Justiţie (în vederea stabilirii neconstituţionalităţii proiectelor enunțate la 
Forumul de la Odorhei), tocmai în Sfânta zi de Paşti, pentru o chestiune 
minoră! 

De unde atunci viziunea apocaliptică de astăzi (şi acuzele de 
minimalizare a pericolului adresate premierului)??! 

Iar referitor la neatingerea pragului de cinci la sută la viitoarele 
alegeri, o liniştim pe d-na Ciobanu că Sabin Gherman, invitat de onoare la 
toate forumurile de dinainte şi de după Satu Mare, şi-a asumat 
reprezentarea electoratului respectiv, încă din noiembrie 2002, în 
Parlamentul român, prin „Partidul Ardelenilor” — aflat în curs de 
înregistrare! 

Sapientis sat! 


P.S. Tot pentru „cultura generală” a d-nei Ciobanu: Erdély (la care 
se fac toate referirile în textele maghiare) înseamnă Ardeal — şi nu 
Transilvania. Ardealul se compune din Transilvania, Banat, Crişana şi 
Maramureş. 

XXXVIII 
Cine pe cine controlează? 


Ce vreau să demonstrez, în fond? Nu vreau să demonstrez nimic! 
Nu am fixații monomane, nu sunt un obsedat al subiectului în discuție, nu 
sufăr de „scenarită”, nu fac speculații tendențioase, nu-mi zburdă gratuit 
fantezia şi nici nu scriu ca să mă aflu în treabă, ca să umplu o pagină de 
ziar. Nimic din toate acestea! De peste 13 ani, de când există o autentică 
libertate a presei în România, nu fac altceva decât să semnalez şi să 
avertizez! Să semnalez o situație deosebită — aşa cum rezultă ea din diverse 
declarații, proclamaţii, informații şi comentarii de presă etc. — şi să 
avertizez asupra finalităţii şi implicaţiilor acesteia. 

De ce fac ceea ce fac? Pentru că nu pot, ca român ardelean, să asist 
pasiv la toată desfăşurarea de forțe, iniţiative şi fapte ce concură în vederea 
înstrăinării Ardealului, a realizării „noii sale identități”, care să fie oricum, 
numai românească nu! 

De pe ce poziţie fac ceea ce fac? De pe cea a unui observator avizat 
al fenomenului, care, pe lângă cunoaşterea temeinică (şi din interior) a 
realităților mai vechi şi mai noi ale locului, mai beneficiază de un atu ce le 
lipseşte confraților din afara arcului carpatic: stăpânirea la perfecţie a limbii 
maghiare (şi, bineînţeles, folosirea acestui avantaj în demersul meu de 
semnalare-avertizare). 

Cui îi este adresat acest mesaj? Publicului larg, fireşte, dar, în egală 
măsură (sau, poate, în primul rând) acelui segment mai restrâns în care se 
includ, alături de diverşi formatori de opinie, şi cei chemaţi să vegheze 
asupra destinelor ţării şi neamului. 

De ce publicului larg? Pentru că se mizează pe ignoranţa şi 
indiferența acestuia, sau chiar pe complicitatea lui neavizată (de pildă, în 
vederea realizării „majorității regionale transetnice”, în speță a 
componentei sale româneşti — fără de care devoluţia Ardealului este de 
neconceput). 

De ce factorilor de decizie? Pentru că responsabilitatea acestora, 
firească în contextul dat, este angajată şi de faptul că UDMR a avut 
abilitatea — şi în legislatura anterioară, şi în cea actuală — să-şi adjudece 
postura de „arbitru” şi să încheie alianțe cu Puterea, profitând de 
conjuncturi interne şi externe, spre a-şi putea servi, cu precădere (dacă nu 
exclusiv), propriile interese „comunitare”, aflate, de regulă, în flagrantă 
contradicție cu cele ale României şi românilor. (Toate revendicările care 

vizează — indirect sau direct — unitatea, suveranitatea şi integritatea 
teritorială a ţării, precum separatismul, autodeterminarea, autoguvernarea, 
autonomia teritorială sau contestarea atributului de stat național al 
României, fac parte din această categorie) 

Desigur, cele de mai sus ar putea naşte nişte întrebări cât se poate 
de întemeiate. O dată, dacă ştie partidul de guvernământ cu cine s-a aliat? 
Cum să nu ştie, atunci când toate obiectivele amintite figurează, încă de la 
înființare, în programul UDMR -— program publicat în presa de limbă 
maghiară din România?! Cum să nu ştie, atunci când primul plan de 
autonomie (de după '89) a „Tinutului Secuiesc” a fost prezentat în 
Parlament, de către iniţiatorul acestuia - senatorul udemerist Csapo Jozsef, 
deja în 1992?! Cum să nu ştie, atunci când în anul următor - în „Declaraţia 
de la Cluj” — se vorbea de „naţiune parteneră asociată la putere celei 
române”, „întemeietoare de stat”, „subiect politic de sine stătător” etc., 
atunci când toți parlamentarii UDMR au depus un jurământ, în biserica Sf. 
Mihai din Cluj, că „vor servi, în Parlamentul Român, nu interesele Statului 
Român, ci pe cele ale comunităţii maghiare”?!! (Celor ce vor mai fi având 
vreun dubiu asupra conştientizării în discuţie, le recomand să citească — sau 
să recitească — prefața la „Istoria maghiaro-maghiară în citate”, semnată de 
către Adrian Năstase) 

Deci, PSD ştie (şi ştia) cu cine s-a aliat. De ce a făcut-o? Pentru a- 
şi asigura o majoritate parlamentară certă — necesară unei guvernări stabile 
şi eficiente — în condiţiile în care PD şi PNL au rupt protocoalele de 
colaborare (inclusiv la propriu — în cazul celui din urmă). A fost singura 
soluţie? Şi dacă da, s-au cântărit bine avantajele şi dezavantajele? Nu ştim. 
Pe de altă parte, n-am uitat unele aprecieri — rostite din vârful piramidei — 
conform cărora singura modalitate de a controla eficient UDMR-ul este cea 
din „interior”, recte cooptarea Uniunii, sub ceva formă, în interiorul Puterii. 
Aprecierea pare logică, dar controlul respectiv a existat cu-adevărat? Şi 
dacă da, atunci şi-a dovedit şi eficiența, sau dimpotrivă? Oare cauza 
„rupturii” din UDMR -— care a dat mână liberă „radicalilor” şi i-a 
dezangajat şi disculpat pe „moderaţi” - nu a fost exact acest „control”, sau 
inabilitatea manierei lui de aplicare? Oare condiţia de a-şi izola (sau chiar 
exclude) extremiştii n-a reprezentat un binevenit pretext (ca să nu spun o 
mană cerească) pentru conducerea „moderată”, spre a-şi putea slobozi 
„radicalii” şi a-i plasa pe orbita „autodeterminării”, ea urmând să-şi 
continue, în condiţii de „delimitare” (şi de onorare a târgului), eficienta 
politică a paşilor mărunți? 

Sau nu este aşa? Să vedem şi părerea unui om al PSD, aflat de ani 
de zile în miezul problemei, atât ca şi localnic — cât şi ca prefect sau, mai 
nou, deputat de Covasna. Reproducem dintr-un interviu acordat revistei AS 
(nr. 577/4-llaugust 2003) de către avocatul Adrian Căşunean-Vlad, în 
consemnarea lui lon Longin Popescu: 

Întrebare — Sunt mai bine de 13 ani de când UDMR face jocurile pe 
scena politică românească. Cu toate acestea o aripă radicală a sa, CNM, o 
acuză de trădare şi o ameninţă cu pierderea alegerilor în 2004. Ce victorie 
nu a reuşit, încă, să raporteze partidul etnicilor maghiari? 

Răspuns — Acuzaţia de „trădare” nu se justifică, deoarece UDMR a 
realizat aproape tot ce şi-a propus. CNM spune că foştii lui tovarăşi nu mai 
reprezintă interesele maghiarimii, pentru că s-ar fi depărtat de acele 
precepte inserate în programul său politic, de obţinere a autonomiei 
teritoriale. Răspunsul dat de Marko Bela unui cotidian german este foarte 
clar: „Ăştia (CNM) fac doar gălăgie despre autonomie, în timp ce noi, 
UDMR-ul, cu paşi mici, o şi realizăm”. Dacă îi analizăm succesele din 
ultimii 13 ani, putem constata că această formaţiune şi-a văzut visul cu 
ochii. Gândiţi-vă că, la începutul anilor '90, Albert Álmos, primarul actual 
din Sfântu Gheorghe, spunea: „În ipoteza că voi fi ales, românii vor ajunge 
să-şi asculte limba maternă la căşti!” Ceea ce s-a întâmplat. Românii au 
ajuns, în toate consiliile locale din zonă, şi la Sfântu Gheorghe, şi la 
Miercurea Ciuc, să-şi asculte limba maternă la căşti. Aceeaşi situaţie este în 
administrație, unde, ca urmare a legii Administraţiei Publice din anul 2000, 
funcţionarii români au fost epuraţi pentru „incompetenţă”, adică pentru 
necunoaşterea limbii maghiare. Din 104 angajați la Primăria din Sfântu 
Gheorghe (oraş în care românii reprezintă 25% din populaţie) au mai rămas 
doar 2 (doi) etnici români, cunoscători ai limbii maghiare. La Târgu 
Secuiesc şi Baraolt, unde românii reprezentau o treime din personalul 
primăriilor, nu mai există nici unul în prezent. Din păcate, Camera 
Deputaţilor a introdus în proiectul de modificare a Constituţiei un articol 
graţie căruia vor putea fi dați afară din slujbe, pentru necunoaşterea limbii 
maghiare, şi funcţionarii din prefecturi şi cei din serviciile publice (finanţe, 
poliţie, silvic, direcţia agricolă etc.), aşa cum s-a întâmplat cu cei din 
primării. Politica paşilor mărunți face minuni în ograda UDMR. 

Întrebare — Dar vine Justiţia la rând, cu prevederi constituţionale la 
fel de şocante. Practic, nu va mai vorbi nimeni limba română în clădirile 
oficiale din Covasna Şi Harghita. Nu cumva se va ajunge exact acolo unde 
ținteşte Consiliul Naţional Maghiar, vlăstarul aşa-zis rebel al UDMR? 

Răspuns — Se va putea ajunge, în scurt timp, la un sistem paralel de 
justiţie, deoarece instituţia interpretului nici nu a fost prevăzută decât 
pentru apatrizi şi cetăţeni străini. Cum va fi posibil ca judecătorii unei Curți 
de apel sau cei ai Curţii Supreme să poată verifica temeinicia unei soluții 
date într-un dosar în care s-a uzitat exclusiv limba unei minorităţi, iar actele 
nu au fost traduse în limba română? Nu cumva trebuie să cunoască şi ei 
limba respectivă? UDMR spune că da.(...) Dar ce se întâmplă în situaţia în 
care apare un etnic maghiar ca inculpat, un român ca una din părțile civile, 
şi un ucrainian, ca altă parte civilă. Nu se creează un Turn Babel în tribunal, 
între cetăţeni români? Elementul care ar trebui să-i lege, limba română, se 
doreşte a fi redus la tăcere... 

lată, aşadar, părerea - mai mult decât avizată — a unui român din 
secuime, jurist, fost prefect şi, în prezent, deputat PSD de Covasna! 

Face „minuni” politica paşilor mărunți? 

Face!!! 

Este „ruptura” din UDMR o pură şi simplă diversiune? 

Este!!! (Dealtfel, d-l Căşunean-Vlad este exact de aceeaşi părere: 
„Concluzia este clară — fie că se numesc CNM sau UDMR, liderii maghiari 
urmăresc aceeaşi finalitate inserată în programul lor politic: obţinerea 
autonomiei teritoriale pe criterii etnice”) 

lată, aşadar, câtă dreptate avea d-l Marko atunci când declara într- 
un interviu (reprodus de noi într-un capitol anterior) că, cităm: 
„Diversificarea mijloacelor nu înseamnă competiție, ci 
complementaritate”!!! 

Dar oare numai despre autonomia teritorială a secuimii este vorba? 

Pe de altă parte, chestiunea cu „controlul din interior” n-a fost doar 
o pură iluzie? Altfel spus: avantajele obţinute din alianța cu UDMR 
justifică oare flagrantele dezavantaje decurse din aceasta? 

Să-l lăsăm tot pe deputatul PSD să răspundă: 

“Dacă nu vom fi atenţi, orice este posibil.(...) lar strategia lor este 
de a câştiga totul sau nimic. Posibilitatea de a-şi folosi limba în Justiţie fără 
interpret este explozivă şi are bătaie lungă. Dacă nu vom introduce 
obligativitatea cunoaşterii limbii române de către toţi cetăţenii români, va fi 
o nenorocire națională. Nostalgia față de Transilvania, văzută de ei ca 
teritoriu unguresc, este adânc sădită, prin propagandă, în sufletul multor 
maghiari. Ar trebui să fim naivi ca să nu ne dăm seama de această realitate. 
Budapesta e-n toate. Cel care nu înţelege acest lucru se gândeşte prea puțin 
la soarta ţării lui, iar regretele ulterioare nu vor mai folosi la nimic.” 

Şi dacă aşa stau lucrurile (şi, din păcate, se pare că într-adevăr aşa 
stau), atunci nu devine firească întrebarea: oare cine pe cine controlează? 

XXXIX 
„Moderatul” Frunda şi Ardealul „dualist” 


Desigur, ni s-ar putea reproşa că de câteva capitole reproducem de 
oriunde, numai din respectiva presă „aliată” nu . 

Aşa este, Doar atât că „ecourile ecourilor” pot fi uneori — în ciuda 
scăderilor semnalate (şi reproşate) — la fel sau poate mai interesante decât 
„icnetul primordial” sau prima reflectare a acestuia. Pe de altă parte, 
(re)reverberarea cu pricina poate fi, la rândul ei, la fel de „aliată”, din cu 
totul alte motive, fireşte. Dacă în cazul presei de limbă maghiară — 
pornindu-se de la premisa că aliaţii de protocol, necunoscând limba, nu au 
acces la mesajul acesteia — se urmăreşte informarea (şi liniştirea) publicului 
cititor asupra caracterului pur conjunctural al respectivei alianţe 
(aducătoare doar de avantaje!), în cazul celei de limbă română, în 
majoritatea situaţiilor, miza este cu totul alta: compromiterea, cu o cale, şi a 
aliatului majoritar — PSD şi al său guvern. În ce sens? În sensul că: iată, 
dragi alegători, cu cine se aliază (s-a aliat) partidul de guvernământ! Până şi 
revista AS (care se ocupă de vedete, tratamente naturiste, reţete de slăbire, 
diverse reportaje şi aşa mai departe — dar are şi o pagină politică unde 
semnează Neculai Constantin Munteanu, Dan Pavel etc.) îşi plasează 
interviul cu Adrian Căşunean-Vlad - din care am reprodus în episodul 
precedent — imediat după amintita pagină, pe care, sub semnătura lui Toma 
Roman, este desfiinţată guvernarea pesedistă („populistă”, „demagogică”, 
„abuzivă” etc.) şi se propun agregări şi alianţe politice capabile să spargă 
„monopolul PSD” şi să scoată ţara din „marasmul economic şi legislativ, 
din corupţia generalizată în care a împins-o PSD-ul”! În acest context, cum 
altfel poate fi interpretat interviul plasat imediat pe pagina următoare 
(primul de acest gen care apare în paginile revistei !), decât ca un atac la 
PSD, care, iată, pe lângă celelalte păcate ce duc ţara de râpă, se mai şi 
aliază cu duşmani inveterați ai unității şi suveranității României?!! 

De ce subliniem cele de mai sus? Spre a scoate în evidență 
inconsecvenţa, ipocrizia şi caracterul pur electoral al gestului, în cei patru 
ani de guvernare CDR-istă (incluzând şi UDMR-ul) interesul actualei 
opoziții de dreapta (ne referim, fireşte, la supraviețuitorii Convenției) 
pentru soarta românilor (minoritari) din Secuime sau față de enclavizarea 
progresivă a zonei cu pricina fiind, practic, nul. (Ceea ce, evident, nu scuză 
situaţia creată şi perpetuată acolo, pentru care răspunzătoare este întreaga 
noastră clasă politică!) 

Acestea fiind spuse, să ne întoarcem la „presa aliată” autentică, şi 
să vedem şi părerea unui senator UDMR — d-l Frunda György — despre cum 
devine chestiunea cu vorbitul limbii maghiare într-o „Europă în miniatură — 
numită Ardeal” (Romániai Magyar Sz6,nr. 4562/7 august 2003). 

De ce ne interesează tocmai părerea domniei-sale? O dată, pentru 
că, alături de Marko Bela, Verestoy Attila sau Tokaji György, este unul 
dintre cei mai „moderaţi” (şi „contestaţi”) udemerişti. În al doilea rând, 
pentru că a fost acuzat, când cu votarea „amendamentului Grosz”, ba că ar 
fi lipsit — fiind plecat după cumpărături, ba că ar fi „uitat” să informeze 
comunitatea maghiară din Ardeal despre fondul problemei...În al treilea 
rând, pentru că alţii îl acuză că ar fi votat, la Consiliul Europei, „împotriva 
parlamentarilor europeni şi români, dar alături de parlamentarii Ungariei, în 
chestiunea modificării Statutului Maghiarilor” (Formula AS, nr. 577/4-11 
august 2003). Şi, în fine, pentru că — contrar declaraţiilor senatorului 
UDMR — Wass Endre, fiul lui Wass Albert, neagă că ar fi apelat la avocatul 
Frunda György pentru a reprezenta familia în instanţă în vederea reabilitării 
respectivului criminal de război. Ceea ce învederează faptul că Frunda a 
acționat în calitatea sa de reprezentant juridic al UDMR şi în numele 
Uniunii! (informația o deținem din nr. 619/12 august 2003 al 
săptămânalului Erdelyi Napl6, pagina 4). 

lată, aşadar, variate ipostaze ale personajului în discuţie, care pun 
sub semnul întrebării calitatea sa de moderat sau însăşi existența reală a 
moderaților şi radicalilor în sânul UDMR! 

Să vedem, însă, cum vine treaba cu vorbitul ungureşte, nu de alta, 
dar afirmaţiile deputatului PSD Căşunean-Vlad — după cum susţine chiar 
domnia-sa — nu sunt crezute la Bucureşti, nici măcar în cercul colegilor de 
partid. Reproducem din „Ardeal — o Europă în miniatură” (RMSz din 7 
august 2003 — pagina I-a): 

„La conferința de presă care a urmat întâlnirii, ziariştii români au 
primit o bine-meritată lecție de la senatorul Frunda György — privitor la 
drepturile minoritarilor. Frunda — în româneşte — a declarat : «Este o 
realitate indiscutabilă că Ardealul, de milenii, reprezintă un creuzet al 
naţiunilor conlocuitoare, în care oamenii de rând au trăit în bună-înţelegere. 
În ultima vreme zona noastră a devenit mai săracă în câteva seminții. În 
viitor numai atunci va fi pace aici şi o reală egalitate, dacă noua Constituţie 
şi legile aferente vor prevedea, clar şi fără echivoc, drepturile individuale şi 
colective ale maghiarilor din Ardeal, dacă se va proceda fără întârziere şi 
integral la retrocedarea averilor bisericeşti şi dacă se va restitui o moştenire 
de drept a maghiarimii ardelene: Universitatea Bolyai. 


188 


Dealtfel, în Europa Unită vom deveni cu toţii minoritari. 
Constituția Europeană va trebui, neapărat, să instituţionalizeze protecţia 
minorităților», a mai spus senatorul, după care — luând-o pe ungureşte — a 
adăugat: «Drumul pe care mergem are două posibile direcţii. Dacă noi, 
ungurii ardeleni, înaintăm cu mâna întinsă spre români, atunci aşteptăm de 
la coabitanţi, de la concetăţeni, o atitudine similară. Dacă noi, ungurii 
ardeleni, învăţăm limba statului român — şi nu numai pentru că, astfel, ne 
putem realiza mai uşor, ci şi în virtutea unui gest de apropiere, atunci 
aşteptăm ca şi românii cu care trăim împreună să ne cunoască limba 
maternă, şi nu doar din pură politețe, ci şi pentru că ar fi în interesul lor să 
înțeleagă ce vorbim, dacă nu pentru altceva, măcar pentru a nu-şi mai 
închipui că avem secrete, că vrem să le ascundem ceva». 

Desigur, au fost destui ziarişti mureşeni care n-au înţeles cuvintele 
rostite de Frunda, pentru că nu ne cunosc limba. 

«La Târgu Mureş, la orice manifestare la care participă şi unguri, 
va trebui să se vorbească în ambele limbi» — a concluzionat senatorul.” 
(Mâthe Eva) 

Este limpede, dragi cititori şi dragi politicieni bucureşteni, inclusiv 
(sau mai ales) ai PSD-ului?!! 

Mai par exagerate afirmaţiile deputatului (PSD) Adrian Căşunean- 
Vlad — reproduse în episodul precedent? 

Mai pare neverosimilă chestiunea cu ascultatul „în cască” a limbii 
române? (lar la Târgu Mureş, totuşi, mai există aproape 50 la sută populaţie 
românească; ce se întâmplă, atunci, în alte oraşe din secuime unde românii 
sunt pe cale de dispariție?) 

Pe de altă parte, să nu uităm că declaraţiile reproduse aparţin unui 
„moderat”, contestat şi hulit pe toate „forumurile” disidenţilor! 

Deci aşa: 

- Ardealul, de milenii, a fost un „creuzet” (o zonă de 
complementaritate — cum ar veni) în care naţiunile conlocuitoare au trăit în 
pace şi prietenie! (parcă am mai auzit aşa ceva în „Declaraţia de la 
Budapesta” din iunie 1989!); 

- aceste naţiuni s-au împuţinat (prin plecarea saşilor şi 
exterminarea evreilor de către unguri!), rămânând, practic, doar românii şi 
ungurii, care, nu se ştie de ce şi de când, nu mai trăiesc în pace şi prietenie; 

- pacea este condiţionată, astăzi, de o nouă Constituţie care să 
asigure o egalitate deplină bazată pe drepturi colective — ceea ce nu poate să 
însemne decât cosuveranitate, deci, un dualism de tipul celui austro-ungar; 

- Şi, ca în orice stat dualist — ambele limbi fiind oficiale — 
cunoaşterea acestora devine obligatorie pentru toţi cetăţenii „coabitanţi”! 

Sau nu asta spune „moderatul” senator al UDMR, în cel mai 
„moderat” şi „aliat” cotidian central de limbă maghiară? Ba exact asta 
spune, şi o face cu o dezinvoltură şi impertinenţă cel puţin suspecte, 
devansându-i pe cei mai aprigi „radicali”! 

Unde mai e „ruptura” din UDMR? 

Unde sunt „trădătorii” care au provocat „ruptura”? 

Unde sunt cei ce, în marea lor naivitate, au considerat încheiată 
epurarea Uniunii de orice elemente extremiste? 

Oare ce-ar mai trebui să se declare sau (Doamne fereşte!) să se 
întâmple spre a se înțelege că eradicarea respectivului extremism ar 
echivala, practic, cu o epurare generală? 

Şi, faţă de cele de mai sus, deja se fac în diferite zone ale 
Ardealului diverse combinaţii şi aranjamente în perspectiva relativ 
apropiatelor alegeri locale! 

Dumnezeu să priceapă! 

Oricum, d-lui Frunda i-am rămas dator cu câteva precizări: 

- „creuzetul” din Ardealul milenar n-a servit la altceva decât la 
încercarea coaliţiei dominante (Unio Trium Nationum — unguri, saşi şi 
secui) de-a topi rezistenţa şi însăşi ființa naţională a poporului român — 
autohton şi majoritar; 

- românii, până în 1918, n-au avut parte de pace şi prietenie, ci 
doar de prigoană, ură şi dispreţ; 

- maghiarii din România sunt o minoritate naţională — şi nimic 
altceva; 

- nici o reglementare internaţională nu prevede drepturi colective 
pentru minoritari, ci doar drepturi individuale, pe care România le 
garantează şi respectă peste normele internaționale; 

- în aceste condiţii, toate pretenţiile emise sunt aberante şi denotă 
o totală lipsă de realism, bun-simţ şi decenţă, iar condiţionarea păcii de 
materializarea respectivelor aberaţii nu poate fi interpretată decât ca o 
ameninţare voalată! 

Cât priveşte aserțiunea cu statutul de minoritari ai celor ce urmează 
să se integreze într-o viitoare Europă Unită, chestiunea este la fel de 
aberantă: respectiva alcătuire suprastatală va fi sau o Europă a statelor 
naționale, păstrându-şi fiecare propria identitate, sau nu va fi deloc! 
(Fireşte, pricepem la ce fel de „Europă Unită” se gândeşte d-l senator 
Frunda: este cea la care visează mentorul d-sale, Molnâr Gusztâv, o 

alcătuire anacronică şi utopică la care nici România — dar nici separat 
Ardealul — nu vor adera niciodată!!!) 

XL 
O mostră de „cosuveranitate” 


Vorbeam, în capitolele anterioare, despre regionalizare (inclusiv — 
sau mai ales — transetnică) şi cosuveranitate, ca despre pilonii principali ai 
„luţirii” maghiaro-maghiare, prima ţinând de eforturile locale (udemeriste 
şi paraudemeriste), cea de a doua de eforturile ţării „vecine şi prietene”. 

În cele ce urmează nu ne vom ocupa de o confirmare majoră a ceea 
ce prefiguram deja în paginile „Mişcării Revizioniste Maghiare” (este 
vorba despre aria reală a „Noului statut juridic al maghiarilor din afara 
graniţelor” ce cuprinde - alături de „Legitimaţia de maghiar” — şi dubla 
cetăţenie, şi reprezentarea în Parlamentul Ungar), confirmare de notorietate 
publică, cel puţin în cercurile maghiare şi presa aferentă. (Desigur, presa 
românească a ignorat quasi-total faptul că dubla cetățenie - solicitată de 
către „Consiliul Naţional al Maghiarilor din Voivodina”, cerere la care s-au 
raliat şi reprezentanți ai maghiarimii din România, Ucraina Subcarpatică şi 
Slovacia — a ajuns pe masa Parlamentului Ungar!) Ne vom ocupa, în 
schimb, de o mostră de comportament (una din nenumăratele existente) ce 
învederează faptul că pomenita cosuveranitate este nu numai râvnită, nu 
numai avută în vedere ca o perspectivă tangibilă sau chiar apropiată, ci şi 
asimilată ca o realitate quasi-afectivă. Despre ce este vorba? Să-i dăm 
cuvântul d-lui Ferencz L. Imre, editorialistul cotidianului central de limbă 
maghiară Romániai Magyar Szó (nr. 4577/22 august 2003): 

„Poetul de Curte al dictaturii comuniste — Adrian Păunescu, 
supraviețuind dificultăților din perioada imediat post-decembristă, a ajuns — 
grație PSD-ului — un lider de frunte al lumii politice dâmboviţene. În 
această calitate duce, în Senat, lupte aprige pentru «drepturile românilor», 
iar seara, ca realizator al canalelor de televiziune, face acelaşi lucru 
spurcând, împreună cu echipa din dotare, maghiarimea şi istoria ei 
milenară. La «Realitatea TV», în programul pe care-l conduce de-o vreme 
încoace, el disecă toate momentele prezente sau trecute ale existenței 
noastre în Ardeal, apelând la acuzații fanteziste şi sufocându-şi 
telespectatorii naivi cu un noian de date istorice falsificate, în fapt, 
epuizând toate mijloacele de instigare la ură antimaghiară. 

În urmă cu câteva săptămâni, un cititor revoltat din Alba Iulia ne-a 
semnalat respectiva falsificare a istoriei, reproşându-ne — atât nouă cât şi 
UDMR-ului (care mai e şi aliată a partidului de guvernământ!) — că nu 
reacţionăm în nici un fel, că nu facem nimic pentru a contracara această 

sistematică instigare antimaghiară. (În paranteză fie spus, nici Consiliul 
Naţional al Audiovizualului n-a sesizat faptul că emisiunile lui Păunescu 
încalcă prevederile legale în vigoare!) Revolta cititorului nostru e pe deplin 
justificată, pentru că referitor la Martirii din Arad, respectiv pe marginea 
«Monumentului Libertăţii», de pildă, s-au rostit atâtea minciuni, încât 
deputatul UDMR Tokay György a încercat să intervină telefonic în aşa-zisa 
dezbatere, spre a corecta, măcar în parte, falsurile istorice grosolane ce 
musteau de aroganță naționalistă. Fireşte, până la urmă a fost nevoit să 
trântească receptorul şi, în condiţiile date, a procedat corect, pentru că nu 
avea cu cine discuta: până când la emisiunea cu pricina tronează Păunescu, 
orice intervenţie individuală este de prisos sau chiar degradantă. Dar 
UDMR, în schimb, ar trebui să ia atitudine. Când cu OTV-ul (care denigra 
persoana premierului şi pe cea a preşedintelui ţării) — suspendarea şi mai 
apoi desființarea postului n-a fost o problemă, ba chiar a decurs în 
procedură de urgenţă. În cazul de faţă, desigur, nu putem spera la aşa ceva, 
dar Păunescu şi ai săi ieniceri vor trebui, totuşi, îndepărtați cumva de pe 
ecran, pentru că acel interminabil serial de defăimare deşănţată, de spurcare 
a tot ce este maghiar e nu numai umilitor pentru noi, dar reprezintă şi o 
încălcare flagrantă a legilor în vigoare (nemaivorbind de mult invocatele — 
de către participanţii la «dezbatere» — norme europene!). 

Dealtfel, dacă Păunescu şi «servanţii» vor (putea) continua în 
acelaşi ritm, va ieşi la iveală că în România ultimului război mondial n-a 
existat holocaust, în schimb, în timpul revoluției maghiare din 1848 a avut 
loc un veritabil etnocid, soldat cu 40.000 de victime în rândurile românilor 
nevinovaţi. lar aceşti maghiari criminali au îndrăznit să ridice şi un 
monument de cinstire a Ungariei Milenare, la Arad, fără să-i întrebe pe 
români, în ce loc s-o facă, de pildă, la Viena...Ascultând astfel de aberaţii, 
orice om normal descalifică şi ignoră respectivul post de televiziune. (Cum 
poate asculta un om normal — şi nu paranormal — nişte „aberații” care n-au 
fost rostite, ci ar putea fi rostite, după părerea autorului, dacă „Păunescu va 
putea continua în acelaşi ritm”??! — n.n.) Dar nu putem uita că un procent 
considerabil al majoritarilor, care nu ne iubesc — dacă nu pentru altceva, 
măcar în amintirea «frumoaselor vremuri de altădată» — aplaudă cu 
entuziasm acest mod de a face politică la începutul secolului XXI, în timp 
ce Puterea, căreia îi aparţine şi amintitul senator, consideră că promovează 
o politică exemplară şi de nivel european față de minorităţi, grație căreia 
speră şi la integrarea în UE.” 

lată, aşadar, cum arată un prototip de abordare de pe poziţii de 
cosuveranitate (ca să folosim un eufemism) a chestiunii în discuţie, într-un 

editorial din cotidianul central de limbă maghiară Romániai Magyar Szó, 
cea mai „moderată” şi „aliată” publicaţie a „partenerilor” de protocol!! 

De ce „cosuveranitate”? Pentru că tonul cu pricina şi aroganța 
respectivă nu pot fi interpretate decât în acest context, nemaivorbind de 
„imunitatea” de care par a beneficia editorialiştii de la RMSz (şi cei aflaţi în 
spatele lor) — 9 din 10 editoriale fiind scrise în acelaşi stil de „cosuverani”! 

Dealtfel, în cazul celor aflați în spatele editorialiştilor, ceea ce 
diferă, cât de cât, este doar tonul. lată ce putem citi în Adevărul din 23 
august 2003, sub titlul „Statuia Libertăţii din Arad tensionează relațiile 
româno-ungare”: 

“Preşedintele Partidului Socialist Ungar (HSP), Lâszlo Kovács, a 
apreciat că decizia Ministerului român al Culturii de a respinge amplasarea 
statuii Libertăţii la Arad constituie un «element îngrijorător» în relaţiile 
dintre Ungaria şi România (...) 

Preşedintele Forului Democratic Ungar (HDF — opoziție), Ibolya 
Dávid, (...) a apreciat, într-un comunicat, că motivele evocate (poate 
invocate? — n.n.) în acest sens de ministerul român sunt «naționaliste, 
înguste şi părtinitoare». 

«Contextul istoric şi caracteristicile Transilvaniei (în original, 
referirea este la Erdely, ceea ce înseamnă Ardeal — adică Transilvania + 
Banat + Crişana + Maramureş — n.n.) nu pot fi neglijate. Un astfel de 
diletantism profesional şi politic nu poate fi compatibil cu noţiunile de bună 
vecinătate şi identitate europeană», a subliniat ea...” 

Deci aşa: refuzul de a (rejamplasa monumentul cu pricina, pe 
pământ românesc, monument (dezafectat în perioada interbelică — şi nu în 
cea comunistă”!) ce are, pentru români, o semnificație diametral opusă, 
provocatoare, sfidătoare şi jignitoare (vom reveni), constituie pentru 
ministerul de Externe ungar un „element îngrijorător în relațiile dintre 
Ungaria şi România”, iar pentru unul din principalii lideri ai Opoziţiei din 
țara vecină (MDF este aliatul FIDESZ) un gest ce denotă „naționalism 
îngust şi părtinitor” şi „diletantism profesional şi politic”, elemente 
“incompatibile cu buna-vecinătate şi identitatea europeană”! 

Cine şi unde în lume îşi mai poate permite aşa ceva faţă de o ţară 
vecină sau, în general, străină, decât în cadrul unor relații de la metropolă la 
colonie (sau, eventual, fostă colonie)? 

Am exagerat, oare, atunci când vorbeam despre o cosuveranitate pe 
care şi-o arogă respectivii? 

Sau am folosit un eufemism? 

În ceea ce-i priveşte pe „înapoi-stătătorii” din ţară, să cităm, tot din 
„Adevărul”, un titlu aflat pe aceeaşi pagină (a 2-a): 

„După ce în Cameră articolul 1 din noua Constituţie «a rezistat», 
UDMR reia în Senat lupta pentru eliminarea sintagmei «stat naţional” 

Ce altceva este acest atac decât un atentat la suveranitatea 
României? 

Şi, ca să fie totul şi mai clar, să reproducem din „Extemporalul de 
sâmbătă” (aflat în acelaşi exemplar al „Adevărului” — tot pe aceeaşi pagină) 
unul din „evenimentele cu consecinţele cele mai importante”: 

„Decizia Ministerului Culturii de a aviza negativ amplasarea Statuii 
Libertăţii în centrul Aradului, gest care a nemulțumit UDMR, acesta 
amenințând cu monitorizarea «la sânge» a protocolului cu PSD.” 

Pentru numele lui Dumnezeu, oare ce (mai) conţine acest 
Protocol??! 

Să ne întoarcem, însă, la editorialul d-lui Ferencz din RMSZ, nu 
pentru a-i comenta obrăznicia deşănţată, nu pentru a-i demonstra autorului 
că nu cunoaşte istoria cu pricina sau a-i recomanda nişte surse bibliografice 
româneşti autorizate şi nici măcar pentru a-l combate cu argumente 
istoriografice de provenienţă maghiară (o vom face, poate, într-un episod 
viitor), ci, pur şi simplu, pentru a ilustra, cu o GAFĂ a d-lui Ferencz, cât de 
tendenţios, ipocrit şi de rea-credință este întreg eşafodajul pe care s-a 
construit editorialul cu pricina. Despre ce este vorba? Despre faptul că 
„gura păcătosului adevăr grăieşte” (chiar dacă acest adevăr se vrea a fi 
prezentat ca o virtuală aberaţie păunesciană!), despre aprigul editorialist 
care inițial vorbeşte de monumentul Libertăţii, pentru ca, în final, printr-un 
mecanism tipic freudian, tot el — şi nu Păunescu (care n-a apucat „să 
continue în acelaşi ritm”) — să se refere la monumentul „Ungariei Milenare” 
(o altă denumire a „Ungariei Mari”)!!! 

„Pasărea mălai visează”, stimate d-le Ferencz, dar şi „fiecare pasăre 
pe graiul ei piere”! Exact despre asta este vorba: respectivul monument 
(dezansamblat în anii '20 ) nu este — şi nici n-a fost niciodată — al 
„Libertăţii”, ci a fost, dintotdeauna, al „Ungariei Mari” şi, ca atare, nu are 
ce căuta pe teritoriul României — unul din statele succesoare ale respectivei 
„închisori a naţiunilor”! (nemaivorbind de faptul că aşa-zisa revoluţie 
paşoptistă maghiară n-a fost altceva decât o încercare — profitând de 
conjunctura momentului — de a înlocui jugul austriac cu unul maghiar!) 

Aşa stând lucrurile, nu emisiunile lui Adrian Păunescu „mustesc de 

aroganță şi ură antimaghiară”, stimate d-le Ferencz, ci invers: editorialul d- 

tale musteşte de aroganță şi ură antiromânească. Şi nu numai editorialul, ci 
întreaga politică a celor ce stau în spatele acestuia. 

Asta fiind situația, teamă ne e că nu noi, ci domniile voastre vor 
avea dificultăţi, din acest punct de vedere, cu Uniunea Europeană. 

Fireşte, dacă prin UE înţelegem, şi unii şi alții, acelaşi lucru! 

P.S. Cu riscul de-a plictisi, va trebui să revenim la „stilul lăutăresc” 
al celor de la „Adevărul”: 

- Partidul Socialist Ungar (Magyar Szociâlista Párt) se 
prescurtează MSZP — şi nu HSP; 

- Forul Democratic Ungar (Magyar Demokrata Forum) se 
prescurtează MDF -— şi nu HDF. (Desigur, am înţeles că „H”-ul vine de la 
„Hungarian”, dar încă n-avem ştire că engleza ar fi devenit limbă oficială 
europeană sau mondială, nici măcar în ceea ce priveşte prescurtările!) 

Cât priveşte articolul „UDMR reia în Senat lupta pentru eliminarea 
sintagmei «stat naţional”, cu toată simpatia şi prețuirea pe care o nutrim 
faţă de d-l Silviu Achim, trebuie să spunem că în chestiunea cu alegerea 
primarilor într-un singur tur de scrutin, avantajul UDMR nu s-ar datora 
(numai) „disciplinei ce caracterizează electoratul maghiar”, ci mai ales 
anomaliei care a permis şi perpetuat posibilitatea unui vot maghiar pur etnic 
(sau etnopolitic) — în confruntare cu votul divizat pe partide (respectiv 
orientări doctrinare) al românilor. Anomalie care se răsfrânge — şi în 
prezent — asupra minoritarilor români din Secuime, de pildă, care, neavând 
un partid etnic (echivalent de UDMR), rămân, de regulă, nereprezentaţi în 
consiliile locale sau în cele judeţene. 


P.P.S. Á propos de mult invocatul holocaust din România — 
„Cerbul de aur” a mai furnizat o nouă „dovadă” a antisemitismului funciar 
al românilor: acordarea (de către publicul din toată ţara !) a Premiului de 
popularitate reprezentantului Israelului!!! 

XLI 
„Insula Maghiară” şi „simbolul” ei 


Nu vreau să-mi fac un obicei din a lăsa în „coadă de peşte” unele 
subiecte: de câte ori am promis că voi reveni, până la urmă — în ciuda 
amânărilor repetate dictate de noi şi noi elemente de „iuţire” ce dădeau 
năvală şi se cereau semnalate (cât de cât) „la cald” — tot am făcut-o, şi o voi 
face şi de aici încolo (inclusiv în ceea ce-l priveşte, de pildă, pe „secuiul” 
Raduly). 

Aşa stând lucrurile, chiar cu riscul ca „dobânzile să depăşească 
suma datorată”, va trebui — şi de această dată — să cer o amânare, noile 
isprăvi  „insulare” ale numitului HVIM eclipsând promisa (şi necesara) 
revenire la unele realităţi ale „revoluţiei maghiare” din 1848. 

Despre ce este vorba? Despre cele petrecute, între 11 — 17 august 
2003, la Kissmaros (localitate aflată, pe cotul Dunării, la 50 de km. de 
Budapesta) şi — mai cu seamă — despre semnificaţia prezenței unor 
participanți (din România — şi nu numai) la respectiva reuniune anuală a 
„tineretului celor 64 de judeţe”. 

De ce isprăvi „insulare”? Pentru că manifestarea cu pricina, aflată 
la cea de a 3-a ediţie, se vrea o „Insulă Maghiară” (Magyar Sziget) care să 
şteargă — simbolic (deocamdată) — „nedreptele graniţe trianonice”. Drept 
care, titlul relatării din „Erdelyi Naplo” (26 august 2003), de pildă, a sunat 
în felul următor: „Timp de o săptămână au fost lichidate graniţele de 
batjocură”! (De notat că, în rest, reportajul din EN este surprinzător de 
neutru şi moderat — spre deosebire de cele apărute în presa din Ungaria) 

Desigur, presa (românească) din România a ignorat, ca de obicei, 
quasi-total evenimentul cu pricina, singura relatare amplă şi relativ avizată 
aparținând cotidianului Adevărul de Cluj (nr. 3885/21 august 2003), din 
care vom reproduce în cele ce urmează („Transilvania — marea durere a 
tinerilor unguri”): 

“Manifestarea a avut loc în perioada 11-17 august într-o staţiune de 
pe Dunăre, situată la aproximativ 50 de kilometri de Budapesta, în 
apropiere de granița cu Slovacia. Sute (mii — după părerea publicaţiei 
Magyar Jelen, nr. 34/22 august 2003, săptămânal ce apare în Ungaria şi 
Canada — n.n.) de maghiari au luat parte în cadrul taberei «Magyar Sziget» 
la conferinţe şi prelegeri care încercau să demonstreze nedreptatea suferită 
de poporul maghiar în urma tratatului de pace de la Trianon, semnat la data 
de 4 iunie 1920. Organizatorul manifestării a fost organizația intitulată 

sugestiv Mişcarea Tinerilor din cele 64 de Comitate, nume care ilustrează 
structura administrativ-teritorială a Ungariei Mari. Sloganuri cum ar fi 
«Vesszen Trianon!» (Să piară Trianonul ), «Igazságot Magyarországnak!» 
(Dreptate pentru Ungaria), «Nem, nem, soha!» (Nu, nu, niciodată), 
«Magyar vagyok, NEM turista!» (Sunt maghiar, nu turist) erau la ordinea 
zilei. Fiecare participant purta tricouri albe sau negre pe care era imprimată 
una din lozincile menţionate. Steagurile Ungariei Mari şi cele ale armatei 
regale maghiare fâlfâiau pretutindeni în stațiunea Kissmaros, închiriată 
special pentru această manifestare. Era parcă epoca lui Horthy, şi nu 
vremea în care Ungaria tocmai se pregăteşte să intre în marea familie a 
Europei.(...) 

Din tabără nu au lipsit Patrubâny Miklos, preşedintele Uniunii 
Mondiale a Ungurilor, şi reprezentantul acesteia pe Balcani, Borbely Imre. 
Patrubâny a explicat participanților importanța obţinerii de către toţi 
maghiarii din afara graniţelor Ungariei a dublei cetăţenii. Printre cei care au 
susținut conferinţe s-a numărat şi controversatul Jakabffy Attila, din Târgu 
Mureş, care s-a dat drept politolog(...) La manifestări au luat parte şi skin- 
heads (capete rase), adepţi ai mişcării neonaziste, organizație interzisă în 
Ungaria. Aceştia purtau tricouri cu zvastica şi cu poza lui Horthy. Întreaga 
tabără a fost straşnic păzită, în sistem aproape paramilitar, încât accesul era 
imposibil fără invitaţie. Chiar şi presa maghiară a avut restricții, pentru 
aceasta fiind impusă o taxă de 40.000 de forinţi înscrierea şi alte 10.000 
pentru fiecare zi de participare, sumă pe care nu multe redacții îşi permiteau 
s-o achite. Fiecare participant era marcat cu o banderolă din plastic verde, 
capsată pe mâneca dreaptă. În toată stațiunea, închiriată special pentru 
această manifestare, patrulau echipe de câte doi-trei membri HVIM, care 
purtau tricouri cu inscripţia «rendezâ» — organizator, pentru a-i identifica 
pe posibilii intruşi. Nici fotografierea şi înregistrarea manifestărilor nu au 
putut fi realizate, numai cu acordul special al HVIM. Este interesant faptul 
că, de la an la an, numărul adepților mişcării este tot mai mare, cei mai 
mulţi dintre aceştia fiind studenţi şi chiar intelectuali.(...) HVIM susţine că 
(...) astfel de «insule maghiare» vor fi organizate şi în Transilvania, 
Voivodina şi în Slovacia...” 

Desigur, textul din Adevărul de Cluj este considerabil mai amplu, 
însoţit şi de fotografii, dar — având în vedere faptul că în serialul nostru am 
acordat, în capitolele 27 şi 28, suficient spaţiu activității celor de la HVIM 
— ne vom rezuma doar la cele reproduse mai sus, fără a renunţa, fireşte, la 
nişte comentarii. Mai întâi, însă, câteva observaţii: 

- Borbely Imre este un fost senator al UDMR, actualmente 
copreşedinte al UMU şi reprezentant al acesteia nu pentru Balcani, ci 
pentru Bazinul Carpatic; 

- UDMR a mai fost reprezentată şi de către Borbély Zsolt Attila, 
fiul celui mai sus pomenit; 

- Jakabffy Attila, aşa cum afirmă şi d-l Mihai Porumb (cel ce 
semnează reportajul din Adevărul de Cluj), este un personaj controversat, 
dar nu pentru că n-ar fi politolog — şi încă de Sorbona!; altele sunt datele 
care-i conferă calificativul amintit (vom reveni). 

Fireşte, ne-am putea întreba, cu deplin temei, ce caută preşedintele 
Uniunii Mondiale a Ungurilor (UMU), copreşedintele (responsabil cu 
Bazinul Carpatic) al acesteia şi doi udemerişti de frunte la respectiva 
manifestare „insulară” — organizată de una din cele mai active mişcări 
revizioniste din Ungaria (cu filiale în toate „statele succesoare”)?!! 

Desigur, ni s-ar putea replica, nu fără temei, că UMU este la fel de 
revizionistă ca şi HVIM, iar ceilalți doi au participat în calitate de persoane 
particulare, cel din urmă, dealtfel, nedeţinând o funcţie cheie în UDMR 
decât în primele luni ale lui 1990. Fie, deşi chestiunea cu „participarea 
neoficială” este la fel de stupidă şi caraghioasă ca şi în cazul prezenței lui 
Tokes (preşedinte onorific al UDMR) la Eger, în 1991, sau a guvernului 
Orbân la ceremonia de reînhumare a lui Horthy Miklos. Trecem şi peste 
faptul că (conform presei maghiare) Borbély Zsolt a fost prezentat 
auditoriului ca şi lider al facțiunii reformiste din UDMR. În schimb, nu 
putem trece peste trecutul şi, mai ales, prezentul d-lui Jakabffy, domnia sa 
neputând deveni „persoană particulară” nici după „mancurtizare” sau cea 
mai drastică „spălare de creier”. 

Cine a fost d-l Jakabffy Attila? A fost unul din personajele cheie 
ale politicii udemeriste imediat post-decembriste şi — alături de Kirâly 
Károly şi Kincses Elöd — co-răspunzător pentru evenimentele din 20 martie 
de la Târgu Mureş. 

Cine este d-l Jakabffy? Vom răspunde, reproducând un titlu din 
Erdélyi Naplo, nr. 46/19 noiembrie 2002: „Are şanse autonomia! — o 
discuţie cu politologul Jakabffy Attila, secretar general al Ligii 
Transilvania-Banat” (Pentru amănunte a se vedea capitolul VI al 
prezentului ciclu, intitulat „Câteva repere necesare”) 

Ce caută la Kissmaros unul din principalii organizatori ai falsului 
„pogrom antimaghiar” de la Târgu Mureş?! 

Ce caută în ograda HVIM mâna dreaptă a lui Sabin Gherman — 
promotorul regionalismului transetnic şi al devoluției Ardealului?!! 

P.S. Pentru cei doritori de argumente în plus, să mai reproducem un 
text, de această dată din săptămânalul ungaro-canadian Magyar Jelen 
(„Revista națiunii maghiare în curs de reunificare”), nr. 37/22 august 2003: 

„Dintre organizatori, ultimul care a plecat a fost Zagyva György 
Gyula, preşedintele din Eger al HVIM. 

După plecarea acestuia, un singur om a mai rămas în Insula 
Maghiară: Cseresznyes Pál — victima nevinovată a justiţiei române, cel ce, 
consecutiv pogromului antimaghiar de la Târgu Mureş, a fost abuziv 
condamnat la şase ani de închisoare. A rămas, înfăşurat în tricolorul 
maghiar, pe terasa din faţa restaurantului, rememorând toate strângerile de 
mână şi toate îmbărbătările de care a avut parte în ultimele şapte zile. Aici, 
pe Insula Maghiară, pentru prima dată a fost tratat ca un om, ca un erou, 
pentru toată suferinţa îndurată consecutiv vinei de a fi maghiar. Stătea 
acolo, de unul singur, ca un simbol al «Insulei Maghiare», ca un ultim 
mohican. Deşi ultima întâlnire panmaghiară de tineret — cea de a III-a 
Insulă Maghiară — a demonstrat că nu Cseresznyes Pál a fost ultimul ungur 
curajos. Mai vin destui din urmă, mai sunt speranţe.” 

Pentru cei ce au uitat, reamintim că „omul” şi „eroul” de mai sus a 
fost unul dintre căsăpitorii lui Mihăilă Cofariu, cel ce i-a aplicat ultima 
lovitură de picior (aproape) cadavrului acestuia! 

Iată, aşadar, „simbolul” Insulei în discuţie!!! 

Iată, aşadar, „modelul” celor de la HVIM!!! 

P.P.S. Alăturăm un decupaj de pe prima pagină a cotidianului 
Adevărul de Cluj (nr. 3885/21 august 2003) 

XLII 
„Datorii” ajunse la scadenţă 


„Oare ce (mai) conţine acest protocol?” — ne întrebam, nu fără 
îngrijorare, cu două capitole în urmă, vis-ă-vis de amenințările udemeriste 
cu „monitorizarea la sânge” (vezi „Extemporalul de sâmbătă” din Adevărul 
de 23 august 2003). Şi iată că unul dintre semnatari se pronunţă: 

„În mass-media s-a pornit un veritabil război al declaraţiilor în 
legătură cu normativele şi uzanțele în vigoare în România în ceea ce 
priveşte înălţarea de statui şi monumente. Unii reprezentanţi ai UDMR au 
calificat drept aberaţie interdicția de reamplasare a grupului statuar de la 
Arad — operă premiată a sculptorilor Huszár Adolf şi Zala György — 
declarând că vor ataca în justiție respectiva decizie a Ministerului Culturii. 
Marko Bela, preşedintele Uniunii, a reacționat mai diplomatic: «UDMR 
constată, cu îngrijorare, că un nou val naţionalist bucureştean se abate 
asupra monumentului de la Arad. Punctul de vedere al ministerului de 
resort este inacceptabil pentru noi şi va trebui să-l discutăm cu partidul de 
guvernământ spre a clarifica situația, mai ales că reamplasarea grupului 
statuar reprezintă una din clauzele stipulate explicit în protocolul pe care l- 
am semnat cu PSD. Dealtfel, la nivel local există un consens clar privitor la 
această chestiune, în sânul celor două partide. În curând se va întruni 
comisia de monitorizare a protocolului PSD-UDMR, pentru că se constată 
o serioasă rămânere în urmă şi în ceea ce priveşte îndeplinirea a numeroase 
alte clauze prevăzute în protocolul respectiv».” (Am citat din articolul „Nu 
ne trebuie Libertatea Maghiară?” — Erdelyi Napl6, nr. 621/26 august 2003, 
pagina 3) 

lată, aşadar, părerea — exprimată clar şi fără echivoc — a uneia din 
părți, provenind de la cea mai autorizată persoană! 


Oare cealaltă parte — atunci când a semnat — n-a ştiut ce 
semnează?! 

N-a ştiut despre ce monument este vorba, de fapt? 

Chiar aşa?!! 


Şi dacă tot ne-am decis, cu mai mică sau mai mare întârziere, să ne 
plătim datoriile (de tipul: „vom reveni”), să ne întoarcem şi la „secuiul” 
Raduly, nu de alta, dar printre promotorii de frunte ai antiromânismului 
procentul de (foşti ) români este apreciabil. Care să fie cauza? Sindromul 
vestigial de vinovăţie — fireşte — transmis prin „cordonul ADN” ce leagă 
generaţiile de-a lungul timpului (inclusiv istoric) şi, bineînţeles, 

subconştientul freudian şi mecanismele sale de „sublimare”. Ce altceva i-ar 
putea determina pe alde Raduly (Radu), Kozsokâr (Cojocar), Csori 
(Cioară), Patrubâny (Patru-bani), Suryân (Surianu), Frunda (Frundză), 
Giczy (Ghiţă), Sztanik (Stănic), Orbán (Orban — Orbean: nume topic 
românesc — vezi Oarba de Mureş, de pildă) şi mulți-mulți alții să 
supraliciteze exact pe chestiunea în discuţie? 

Iar cei care se plâng de deznaționalizare sunt — şi astăzi - tot ei!!! 
Sau nu este aşa? Să vedem ce apare în Româniai Magyar Sz6 din 29 august 
2003 — tot pe post de editorial (cum altfel?) — sub semnătura aceluiaşi 
Ferencz 1. Imre: 

„Politica de asimilare practicată — de azi-mâine un secol — de către 
România, îmbracă, de la Trianon încoace, felurite forme. Apogeul acesteia 
corespunde cu «omogenizarea» din perioada ceauşistă, dar politica de 
românizare a continuat şi după 1989. Mai mult, această asimilare a 
minorităților naţionale (mai puţin cea țigănească) continuă şi sub 
«pilduitoarea» (din acest punct de vedere) politică a guvernării Năstase — 
Iliescu , ilustrativă fiind în acest sens remarcabila scădere procentuală a 
minoritarilor înregistrată în ultima vreme. Desigur, asistăm — din motive 
arhicunoscute — şi la o scădere globală a populaţiei, dar împuţinarea 
minorităților, cu precădere a celei maghiare, se bucură de o atenție specială 
(şi oficială) — mecanismele acesteia fiind patronate şi «lubrifiate» de sus. Să 
ne amintim, de pildă, cu cât entuziasm a sărit preşedintele ţării în apărarea 
«instituţiei» familiilor mixte. Fireşte, nu numai datorită respectivei 
intervenţii, numărul acestora — mai ales în zonele unde suntem net 
minoritari — este în continuă creştere. lar rezultatul e următorul: cu rare 
excepții (care confirmă regula), copiii rezultați din aceste căsătorii mixte — 
sau măcar nepoţii — devin, în imensa lor majoritate, români.(...) 

Cei care urmăresc presa românească, lesne pot observa că o 
mulțime de oameni de notorietate publică — cu numele de familie autentic 
maghiar — nu ştiu o boabă ungureşte, ba, mai mult, neagă cu hotărâre orice 
legătură cu maghiarimea. lată, aşadar, «fructele» căsătoriilor mixte, 
instituţie îmbrăţişată cu atâta căldură de către preşedintele țării! Copiii 
proveniți din tată maghiar şi mamă româncă — onoare rarisimelor excepţii — 
devin, de regulă, români! (Daniela Györfy, Sanda Ladosi — cântărețe, 
arbitrul de fotbal Savaniu, fotbalistul Claudiu Keserii etc. sunt cazuri 
ilustrative) Majoritatea celor amintiţi au ajuns în Bucureşti din Ardeal, dar 
şi ungurii bucureşteni îşi uită, într-o proporție îngrijorătoare, limba maternă 
(în singura şcoală medie de limbă maghiară din capitală — Liceul Ady 
Endre — în pauze abia se mai aude vreo vorbă maghiară). 

Desigur, majoritarii sunt perfect conştienţi că «amestecarea» cu 
pricina este în avantajul lor, drept care şi protestează cu vehemență 
împotriva «separatismului» şcolar, nemaivorbind de orice formă de 
autonomie. Chiar dacă căsătoriile mixte reprezintă forma cea mai 
nonviolentă a deznaționalizării, în ceea ce priveşte eficienţa ele se plasează 
pe un loc fruntaş. Ca atare, limitarea lor va trebui să devină una din 
principalele preocupări ale instituţiilor ecleziastice şi de învățământ. Ceea 
ce nu înseamnă, fireşte, că vrem să lichidăm toate normele de convieţuire, 
dar minoritarii trebuie să ştie că orice întreprindere, de orice fel, făcută în 
comun cu majoritarii va fi în detrimentul lor. Printre altele, îşi vor pierde 
limba maternă şi, mai apoi, chiar şi identitatea.” 

lată, aşadar, crezul — de cea mai pură esenţă rasistă (n-avem cum 
să-l calificăm altfel) — al d-lui Ferencz, al cotidianului central de limbă 
maghiară Romániai Magyar Szó şi al „moderaţilor” ce-l patronează! 

Desigur, nedumeririle şi întrebările (nemaivorbind de comentarii) 
pe care le naşte lectura editorialului reprodus — fie că-i acordăm autorului 
prezumția de bună-credință, fie că nu - ar putea umple o carte. Drept care, 
l-am întreba pe d-l Ferencz doar atât: protocolul cu PSD (indubitabil o 
„întreprindere făcută în comun cu majoritarii”) presupune, oare, aceeaşi 
finalitate? Şi dacă da, de ce a fost încheiat? Şi dacă tot l-aţi încheiat - şi va 
duce inevitabil la deznaționalizare — de ce nu-l rupeți? Vocaţia sinucigaşă — 
în care, „ontogenetic”, vă aflaţi în topul european (sau mondial?) — începe 
să se manifeste şi în plan „filogenetic”? 

Desigur, întrebările sunt retorice, iar pe buna-credinţă a d-lui 
Ferencz nu dăm o ceapă degerată. Oricum, îi admirăm hiperkeratoza facială 
demnă de un pachiderm (sau aligator?), dezinvoltura şi neruşinarea cu care 
strigă: - Prindeţi hoţul! (Vom reveni, cât de curând). 

Şi dacă tot ne-am pornit pe plătit datorii — şi tot ne ocupăm de d-l 
Ferencz L. Imre — să revenim la „falsificarea istoriei” şi la contestatul 
genocid din 1848-1849. 

Stimate d-le Ferencz, v-am promis - vis-ă-vis de editorialul din nr. 
4577/22 august 2003 al RMSz -— nişte argumente istoriografice de 
proveniență maghiară, care confirmă existența genocidului al căror victime 
au fost românii (aflați la casele lor şi neînarmați) pe vremea aşa zisei 
revoluţii paşoptiste maghiare. Fireşte, nu vă pot oferi informaţii generale şi 
exhaustive (pe acestea le puteţi găsi în surse bibliografice româneşti) — prea 
puţini unguri îndrăznind să pună pe hârtie adevărul istoric în legătură cu 
evenimentele respective. Dar, pentru că în istoria „nefalsificată” pe care o 
cunoaşteţi, masacrele de atunci — după modelul practicat şi astăzi (inclusiv 

de d-voastră) — erau puse, inversând rolurile, pe seama românilor şi, pe de 
altă parte, epicentrul acestora fiind exact actualul judeţ Alba, pot să vă ofer 
mărturia scrisă a preotului reformat Szilágyi Farkas din Aiud, aşa cum 
apare ea în lucrarea „Alsofeher Vârmegye (Comitatul Alba de jos — n.n.) 
1848-49-ben”, document tipărit ulterior (în 1898) în tipografia oraşului. 
(Originalul se află la muzeul de istorie al municipiului Aiud, iar copia 
acestuia pot să v-o pun la dispoziție oricând). lată câteva pasaje 
edificatoare: 

„Trupele imperiale (austriece — n.n.), pe l ianuarie 1849, 
arestează 40 de fruntaşi maghiari aiudeni, ostateci ce vor fi ucişi dacă nu 
încetează masacrarea românilor din zonă”; 

- „O delegaţie aiudeană, condusă de Horvâth Istvân — notarul şef al 
oraşului, îl avertizează, în 5 ianuarie, pe colonelul Czecz, comandantul 
trupelor insurgente maghiare aflate la Turda, că în caz că masacrele 
antiromâneşti nu încetează, Aiudul riscă să fie distrus”. 

Deci, un preot ungur din Aiud, într-o lucrare de ţinută, confirmă în 
repetate rânduri masacrarea populaţiei româneşti! (Măgina şi Cacova, de 
pildă, au fost incendiate până la ultima casă, iar populaţia exterminată; cât 
priveşte „victimele maghiare” de la Ighiu — pomenite în istoriografia 
maghiară, acestea au provenit dintr-o confruntare armată în care agresorii 
erau ungurii, confruntare ce nici măcar n-a avut loc la Ighiu, ci, cu două 
sate mai încolo, la Cricău!) 

lată, aşadar, stimate d-le Ferencz, că — alături de noi — au mai 
„falsificat” istoria cu pricina şi slujitori ai Bisericilor istorice maghiare!!! 


P.S. Alăturăm, de pe frontispiciul revistei ungaro-canadiene 
Magyar Jelen (Prezentul Maghiar), autointitulată „a națiunii maghiare în 
curs de reunificare”, stema „mare” a Ungariei („„Mari”) — obligatorie 
(cândva) pe teritoriul „ţărilor anexe ale Coroanei Maghiare” — aceeaşi cu 
cea care figura pe steagul arborat pe clădirea Consulatului Maghiar din 
Cluj-Napoca, steag pe care, la vremea respectivă, „ultranaționalistul” 
primar Gheorghe Funar şi-a permis să-l îndepărteze. (A se observa, în 
colţul de jos din dreapta, prezenţa stemei Ardealului!) 

XLIII 


Răsfoind revista Magyar Demokrata (anul VII, nr.34/20 august 
2003), la pagina a 52-a am dat de o corespondenţă a numitului Keebe 
György (din Budapesta) care — pe marginea unor recomandări vizând locuri 
de neuitat ce trebuie vizitate în Ardeal (milenara piatră de hotar de la 
Ghimeş, „Secuiul de fier” din Odorhei etc.) — aduce nişte completări în 
aceeaşi ordine de idei, menţionând şi alte obiective în stare să producă 
tahicardie vizitatorului din „Patria Mamă. lată textul cu pricina: 

„În drumul spre Gheorghieni opriți-vă la Gyorgyofalu (denumirea 
românească ne scapă — n.n.) pentru a vedea, în curtea bisericii, blocul de 
marmoră — aflat acolo şi în perioada comunistă — ce poartă următoarea 
inscripţie : TRECĂTORULE, NU UITA CĂ ACEST PĂMÂNT A FOST 
DINTOTDEAUNA SECUIESC — ȘI VA RĂMÂNE CA ATARE ÎN VECI 
(...) 

Dealtfel, în întreg Ardealul, vizitarea cimitirelor ar trebui să devină 
o practică obligatorie — spre a se putea vedea cine au fost, de fapt, cei ce au 
trăit, în ultimul mileniu, pe aceste meleaguri.” 

Cele de mai sus mă întorc în urmă cu vreo cinci ani, când, într-un 
context de aceeaşi factură, nu mi-am putut tempera impulsul de a da o 
replică. Similitudinea cu pricina şi, pe de altă parte, actualitatea nealterată a 
replicii respective mă determină s-o reproduc. 


Care popor şi care patrie? 


Cultul morţilor include nu numai elementarul gest de respect şi de 
igienă al înhumării sau ritualul ce vizează „odihna” şi ipotetica rută 
transcedentală a celui intrat în neființă, ci şi prețuirea şi veneraţia pentru 
înaintaşi, pentru lanţul genetic (sau „cordonul ADN”) ce ne leagă de 
aceştia, simbol de continuitate şi permanenţă — de neconceput în afara unui 
anumit timp istoric şi a unui anume spațiu geografic. 

Cultul morţilor, al strămoşilor este, în această accepţiune, suportul 
tuturor elementelor ce asigură consacrarea şi păstrarea unei identități. Însăşi 
istoria este de neconceput fără acest cult. 

În lumina celor de mai sus, un cimitir este un document istoric, 
sau, în funcţie de vechime, unul arheologic. Drept care, acest document este 
cultivat şi folosit dacă reprezintă un argument pro domo, iar în caz contrar 
este pângărit, distrus, sau contestat peste veacuri. Ca, de pildă, în Secuime, 

unde în perioada 1940-1944 erau vânaţi şi batjocoriți, deopotrivă, viii şi 
morţii (în cimitirul din Odorheiul Secuiesc, ca să dăm un singur exemplu, 
nici o piatră funerară, nici o cruce de român n-a scăpat neprofanată în fel şi 
chip) şi unde astăzi se trece cu buldozerul peste cimitire întregi de-ale 
românilor. Pe de altă parte, aceiaşi „campioni ai toleranței etnice şi 
religioase”, pentru a-şi proba vechimea şi „întâietatea” în Ardeal, printre 
alte „argumente”, se folosesc şi de preponderența şi vechimea 
monumentelor funerare (fireşte, în mediu urban doar), „uitând” că secole în 
şir, românii nu aveau acces în oraşe, nu se puteau așeza „intra-muros” decât 
cu prețul asumării prealabile a unei totale deznaționalizări. Că aşa a fost, o 
poate ilustra o simplă plimbare prin oricare din cimitirele oraşelor, mai mici 
sau mai mari, din Ardeal. Să alegem, la întâmplare, cimitirul central din 
Cluj-Napoca şi să parcurgem o singură alee a acestuia. Ce vom constata? 
Toate crucile, monumentele funerare ce datează de dinainte de 1918 poartă 
inscripții exclusiv ungureşti, numele celor înhumați, scris cu ortografie 
maghiară, fiind de asemenea maghiar. (De notat că germanii au, în aceeaşi 
incintă, un cimitir separat, mai vechi şi cu inscripții în limba respectivă). La 
o citire mai atentă a epitafurilor vom constata, însă, că o parte (nu foarte 
mică) a celor ce-şi dorm somnul de veci sub pietrele funerare cu pricina au 
fost, cândva (ei, sau înaintaşii lor), români. Astfel, sub „Itt nyugszik” (Aici 
odihneşte) vom găsi, pe ici — pe colo, nume ca: Moisze Geza, Hidân Jânos, 
Daraboncz János, Brendus Gergely, Hetman Miklos, Morsân Todor, 
Placsintâr János, Vulpân György şi aşa mai departe. N-ar mai trebui s-o 
spunem, toţi aceşti Moise, Hidean, Dorobanţ, Brânduş, Hatman, Mureşan, 
Plăcintar, Vulpean (sau Berszân — Bârsan, Demjén — Demian, Argyelân — 
Ardelean, Raduly — Radu, Korbuly — Corbu etc. etc.) şi-au plătit statutul de 
orăşeni cu preţul deznaţionalizării. Dealtfel, în acele vremuri de „toleranță” 
şi „multiculturalitate”, românii din Ardeal se „bucurau” şi de multe alte 
discriminări „pozitive”, dacă ar fi să amintim doar interdicţia de a-şi dura 
case, biserici sau împrejmuiri din alt material decât cel lemnos. Asta tot din 
„autonomie culturală” şi pentru a-şi „păstra” identitatea şi ființa națională. 
Aşa cu „raiul minorităților” în care au fost nevoiţi să vieţuiască, secole în 
şir, strămoşii noştri, sub „Unio Trium Nationum”, sub imperiul catolic al 
Habsburgilor, sau pe vremea dualismului Austro-Ungar. 

Să revenim însă la numitul Placsintâr János, pe a cărui piatră 
funerară, la loc de cinste, se află o stemă nobiliară. Nu ştim dacă, la vremea 
respectivă, acesta şi-a trădat neamul pentru a-şi păstra titlul sau pentru a-l 
dobândi? Oricum, important ni se pare faptul că în întreg cimitirul de care 
ne ocupăm nu mai există vreun caz similar. Cât îi priveşte pe ceilalți, pe 

muritorii de rând, departe de noi intenţia de a-i condamna. De condamnat 
sunt cei ce i-au discriminat (eufemism de-a dreptul jenant) şi, în egală 
măsură, urmaşii lor din zilele noastre, care-şi continuă nestingheriţi opera, 
folosind când buldozerul, când mijloace mai sofisticate. Vom ilustra, în 
cele ce urmează, cât de inepuizabilă în nuanţe şi posibilităţi este paleta la 
care se recurge. 

Rămânem, în continuare, în Cimitirul Central al capitalei 
transilvane, pe care îl abordăm prin intrarea de pe Calea Turzii. Imediat 
după intrare, în stânga aleii principale, pe un teren mărginit de aceasta, de 
gardul exterior, de cel ce priveşte spre Observatorul Astronomic şi de 
cimitirul ostaşilor sovietici, se află ceea ce îndeobşte se cunoaşte sub 
denumirea de Cimitirul Eroilor. Urcăm pe nişte trepte, traversăm un spațiu 
liber şi ne aflăm în faţa unui monument impunător de marmoră, pe care stă 
scris: „Slavă ostaşilor români care s-au jertfit pentru eliberarea patriei”. 
Până aici totul pare a fi în regulă. Dacă examinăm însă cele 373 de 
morminte aflate de-o parte şi de alta a monumentului, constatăm, cu 
nedumerire şi stupefacţie, că abia 100 din acestea adăpostesc ostaşi români, 
restul fiind străini, 203 unguri şi 70 germani. Mai mult, inscripţiile de pe 
crucile respective sunt în limbi străine. Nu numai atât, un grup compact de 
morminte de „gyalogos”-i (infanteriști), „huszâr”-i (cavalerişti) şi „tiizer”-i 
(artilerişti), însumând 133 de cruci, este străjuit de o troiță pe care scrie: 
„Cei ce mor pentru apărarea drepturilor şi libertăţilor poporului sunt eroi. 
Glorie lor”. Singura reacție firească, în faţa tabloului descris, ar fi să ne 
întrebăm: care patrie şi care popor? ; ostaşi români din a cui armată? ; ce fel 
de eliberare? ; a cui şi de sub cine? 

Fireşte, orice militar care şi-a dat viaţa pentru o cauză în care a 
crezut, sau a servit-o doar din datorie, chiar dacă a luptat, după 23 august, 
împotriva României, chiar dacă, în octombrie 1944, s-a opus cu arma în 
mână românilor veniţi să elibereze Clujul, îşi are dreptul la un loc de veci şi 
la o cruce la căpătâi. Dar nu în cimitirul eroilor neamului! Nu alături de 
ostaşii români care s-au jertfit pentru eliberarea Ardealului şi a capitalei 
acestuia, Clujul, exact de sub ocupaţia maghiară! 

P.S. Se vor întreba unii ce legătură au cele de mai sus cu ideea de la 
care am pornit sau cu lărgimea evantaiului diversionist al forţelor ce se 
străduiesc, de peste 80 de ani, să anuleze realităţile post-trianonice (dar şi 
temeiurile celor statuate atunci şi acolo)? Desigur, nu aceasta este 
întrebarea care se impune, ci cum de a fost posibilă materializarea 
respectivei anomalii? Răspunsul e simplu: a fost vorba tot de falsificarea 
(cu bătaie mai lungă) a istoriei, de cenzurarea unui „document” care ar fi 

putut incomoda într-un viitor oarecare şi într-o anume conjunctură, iar 
materializarea contrafacerii a fost posibilă în condiţiile în care Ardealul de 
Nord a rămas încă mulți ani de zile sub hegemonia, de facto, a maghiarimii 
ardelene — singurul element colaboraţionist de care au beneficiat — atunci şi 
acolo — forțele comuniste de sorginte NKVD-istă! 

lată, aşadar, situaţia reală din cimitirele ardelene (urbane, dar şi 
rurale — în speţă în secuime) şi măsura în care aceasta reflectă „cine au fost 
cei ce au trăit, în ultimul mileniu, pe aceste meleaguri”! 

Cei ce ne contestă autohtonitatea şi continuitatea - cu o viză mai 
mult decât evidentă — au cenzurat nu numai istoria, ci şi cimitirele, au 
maghiarizat nu numai actele de identitate, ci şi epitafurile, au exterminat — 
fizic sau identitar — nu numai viii, ci şi morţii! Şi o fac — şi astăzi — în 
Secuime!!! Dar, desigur, de falsificarea istoriei şi de deznaţionalizarea 
minorităților tot noi suntem acuzaţi! 

XLIV 


Desigur, „cenzurarea” istoriei — de la realităţile în sine şi până la 
urmele de orice natură lăsate posterităţii de către acestea — serveşte unul şi 
acelaşi scop: demonstrarea „întâietăţii” în Ardeal (şi în Bazinul Carpatic, în 
general) şi a „drepturilor istorice sacre” asupra teritoriilor pierdute la 
Trianon, într-un cuvânt — sublinierea „maghiarităţii” acestora. 

În această ordine de idei se încadrează — de la Roessler şi până la 
autorii „tezei argentiniene” — toate eforturile istoriografice prin care ni se 
contestă autohtonitatea şi continuitatea în spaţiul carpato-danubiano-pontic 
şi, de asemenea, întreaga campanie ce vizează negarea, răstălmăcirea sau 
distrugerea urmelor lăsate în zonă de către înaintaşii noştri, fie că este vorba 
de mărturii arheologice — fie că avem de-a face cu elemente de toponimie. 

Dacă în capitolul precedent ne-am ocupat, sumar, de cenzurarea 
numelor proprii — aşa cum apare ea în „lumea epitafurilor”, de această dată 
ne vom îndrepta atenţia, asupra toponimelor, domeniul cu pricina fiind un 
alt cal de bătaie al celor ce se dau de ceasul morţii — din motive mai mult 
decât evidente — să ne construiască un statut de venetici, de intruşi. 

Şi în cazul de față, chestiunea fiind quasi-atemporală dacă ne 
referim la ultimul mileniu şi aproape seculară dacă avem în vedere perioada 
post-trianonică, vom apela la un ciclu de articole scris cu aproape şase ani 
în urmă, demersul nostru de atunci fiind la fel de actual şi astăzi (sau poate 
şi mai actual). Cât priveşte termenii demonstraţiei, aceştia, fireşte, n-au fost 
afectați cu nimic în cei câțiva ani trecuți. 


Inscripţiile bilingve — dincolo de aparenţe (I) 


Cui dăunează, pe cine supără inscripțiile bilingve? S-a răspuns, în 
fel şi chip, la această întrebare. S-a vorbit ba de lezarea unor susceptibilități 
ale majoritarilor, ba de intenția de a marca, ostentativ, statutul de majoritari 
(în Secuime, de pildă) al minoritarilor, ba de nerespectarea legii, de graba 
precipitată cu care primarii udemerişti s-au apucat de treabă, de diverse 
inițiative de interpretare şi finalizare a instrucțiunilor de aplicare, de 
apelarea la unele denumiri inventate sau preluate, tendențios, din perioada 
celei mai fervente maghiarizări — cea a dualismului austro-ungar — şi aşa 
mai departe. 

Fireşte, cele de mai sus pot afecta sensibilități, pot crea sau spori 
tensiuni. Dar a considera că problema inscripţiilor bilingve se reduce doar 

la aceste aspecte este o dovadă de naivitate, de crasă superficialitate. Aici 
nu este vorba de o provocare, de aroganță şi impertinenţă, ci de mai mult de 
atâta. Este vorba de iredentism, de contestarea Trianonului, de revizionism! 
Este vorba de Ardeal şi de apartenenţa acestuia. Este vorba despre ceea ce 
Tokes László formulase deja în 1991, la Eger, în următorii termeni: „Avem 
drepturi istorice sacre asupra Ardealului, care justifică lupta pentru 
redobândirea lui”! Este vorba, în speţă, de un „argument” în plus care să 
ateste calitatea de autohton sau de prim-ocupant al elementului maghiar — şi 
de infiltrat tardiv al celui românesc. 

Pe ce ne bazăm? O Doamne, dar e atât de simplu şi de evident. 
Fireşte, pentru noi, cei născuți şi trăiţi în Ardeal. Pentru ceilalți români, 
spre a pricepe de-adevăratelea, s-ar impune trei condiții: cunoaşterea 
istoriei respective, a limbii maghiare şi a presei de limbă maghiară. Ceea 
ce, trebuie s-o recunoaştem, este cam mult. Este cam mult, chiar şi pentru 
foştii ardeleni. Procentul celor care, cunoscând datele istorice şi limba, 
încearcă să consulte şi presa cu pricina e derizoriu. lar dintre aceştia doar o 
infimă parte reuşeşte să se descurce cu maghiara scrisă, restul înțelegând, 
cel mult, unele titluri. Aşa stând lucrurile, procentul celor în stare să se 
documenteze, avizat şi eficient, din presa de limbă maghiară este, practic, 
total nesemnificativ. 

Ce-i de făcut? Desigur, una din soluţii, aşa cum ne îndeamnă (din 
cu totul alte motive) Florin Diaconescu sau Vasile Lupu (şi nu numai) ar fi 
să învăţăm ungureşte. Dar până ce tot românul va reuşi s-o facă, va fi prea 
târziu. Drept care, în ceea ce ne priveşte, altceva nu ne rămâne de făcut 
decât să perseverăm în a traduce din presa minorităţii maghiare. Ceea ce şi 
facem, în cele ce urmează, prezentând „Denumiri, neinventate, ale 
localităţilor noastre”, articol semnat de d-l Kalmár Zoltán în „Romániai 
Magyar Szó” din 17 septembrie 1997: 

„Un redactor al «Tribunei»” din Sibiu, cuprins de inspiraţie, şi-a 
aşternut pe hârtie, în perspectiva aplicării «bilingvismului», îngrijorarea 
față de viitorul Ardealului. Mă bate gândul că pe toţi aceia care văd într-o 
nevinovată tăbliță indicatoare un pericol pentru o parte din ţară, îi bântuie 
un virulent virus naţionalist, iar boala cu pricina o putem numi, cu 
îndreptățire, Sida Transilvanica. 

Să nu deviem, însă, de la subiect şi, acceptând sfatul colegului de la 
«Tribuna», să punem mâna pe cărţile de istorie.(...) Evident, această scurtă 
informare nu poate cuprinde originea denumirii tuturor localităţilor din 
Ardeal. Cele câteva exemple însă pe care le vom oferi cititorului atestă că 

prezența noastră pe acest pământ, în decursul secolelor, a avut o importanţă 
istorică. 

Să începem cu judeţul Sibiu: 

Erzsébetváros (rom. Dumbrăveni, Elisabethstadt în germ.) este 
aşezat pe malul râului Nagy-Kiikills (Târnava Mare — n.n.). Denumirea 
localităţii, pe parcursul istoriei, a evoluat în felul următor: sacerdos de Ebes 
(1332), Ebesfalva (Satul cu câini — eb=câine, falu=sat — n.n.), mai apoi, 
după multiple transformări etimologice, Erzsébetváros în 1839. Prima 
denumire românească datează din 1854: Ibaşfalău. După primul război 
mondial devine Elisabetopol, ulterior fiind rebotezat (cu foarte românescul) 
Dumbrăveni. Despre maghiaritatea oraşului doar atât că a fost domeniul 
familiei Apafi.(...) 

Asszonyfalva (rom. Axente Sever, Frauendorf în germ.) atestată 
documentar, sub denumirea maghiară şi germană, încă din 1305. Cea 
românească, Frua, o întâlnim pentru prima dată în 1733, deci după 400 de 
ani. Denumirea actuală de Axente Sever este de dată recentă și i-a fost 
atribuită pentru că aici s-a născut eroul Axente Sever, teolog greco-catolic, 
care, cu frica lui Dumnezeu, în 8-11 ianuarie 1849, în fruntea unei hoarde 
de plebei a masacrat populaţia lipsită de apărare a Aiudului şi a incendiat 
arhiva Episcopiei Reformate. 

Din judeţul Alba vom aminti localitățile Felvinc, Borbând, 
Magyarigen, Földvár şi Torocko. 

Felvinc (rom. Unirea, Oberwinz în germ.) Pomenit în acte încă din 
1219, sub denumirea de terra Wynchy, îşi dobândeşte numele actual în 
1538. Varianta românească apare abia în 1854 (Felvinţ), devenind, pe 
parcurs, Vinţul de sus, pentru a fi rebotezată Unirea, pe la mijlocul 
secolului 20.(...) Localitatea, în 19 noiembrie 1848, a fost aproape complet 
distrusă de către românii răsculați (Revai Nagy Lex.). 

Borbând (rom. Bărăbanț, Weindorf în germ.) Menţionat în 1299 ca 
villa Baarbanth sau terra Borband.(...) Borbând în 1854, ca denumire 
definitivă (folosită deja şi în sec. 13). Românii au tradus-o în Bărăbanț, 
după această dată. Este notoriu faptul că populaţia maghiară (romano- 
catolică) de aici a fost românizată forțat. 

Magyarigen (rom. Ighiu, Grabendorf în germ.) Atestată 
documentar din 1266 ca Yguen, întâlnită, din 1733, ca Magyarigen. 
Denumirea de Ighiu apare în 1808. Populaţia maghiară a localităţii a fost 
exterminată de români în 1848 (Revai Nagy Lex.).(...) 

Földvár (rom. Războieni, Kaltherberg în germ.) (...) Apare în 
arhive, din 1291, ca terra Fauldvar, mai apoi, din 1733. ca Föld-vár. Din 

1850 românii îi spun Feldioara. În secolul 20 devine Războieni, pentru a nu 
mai semăna cu denumirea originară maghiară. 

Torock6 (rom. Rimetea, Eisenburg în germ.) În 1257 figurează deja 
ca Torock6. Denumirea românească (Trascău) apare doar în 1854, fiind o 
traducere „în oglindă”. Pentru a i se şterge originea este rebotezată, în 
secolul 20, în Rimetea. Denumirea germană provine din faptul că locuitorii, 
iniţial, s-au ocupat cu mineritul fierului. Aceştia au fost germani colonizați 
de către regii maghiari. Urmaşii lor s-au maghiarizat. 

Am putea continua, mult şi bine, cu exemplele. Ar fi de dorit ca 
ziaristul care ne îndemna la studierea istoriei să-şi verifice cărțile: se pare 
că le lipsesc multe file! Cât priveşte afirmaţia că prin inscripţiile bilingve 
noi am vrea să readucem monarhia Austro-Ungară, afirmaţie ce denotă 
aceeaşi precară cunoaştere a istoriei, doar atât: respectiva monarhie a apărut 
în 1867, pe când denumirile maghiare ale localităţilor provin din primele 
secole ale mileniului ce se va încheia în curând şi au intrat în uzul curent 
(inclusiv oficial) cu multe sute de ani în urmă.” (Kalmâr Zoltân) 


Cele reproduse, atunci ca şi astăzi, nu reclamă nici un comentariu 
în ceea ce priveşte intenţia investită şi finalitatea „demonstraţiei”. Numai că 
ceea ce face d-l Kalmár este o pseudodemonstraţie, care elimină — deliberat 
(şi tendențios) — premisele şi termenii iniţiali (aflaţi în mileniul anterior) şi 
porneşte de la nişte atestări documentare convenabile ce se plasează prin 
secolele 13-14, perioadă în care „coaliția celor trei naţiuni” (unguri, saşi şi 
secui), cu ajutorul regatului maghiar şi prin succesive valuri de colonizări, a 
început să înfrângă rezistenţa românilor autohtoni şi să-şi impună punctul 
de vedere, inclusiv în ceea ce priveşte diversele denumiri. Demersul 
domniei sale seamănă leit cu ceea ce făcea, de curând, d-l Ferencz (în 
RMSz) vis-à-vis de numele de familie Ladosi sau Gyărfi, fiind vorba — în 
viziunea susnumitului — de unguri românizați. Dar dacă Ladosi a fost, 
cândva, Lădaru, iar Gyărfi — Gheorghe? Ştie d-l Ferencz (sau Kalmár) că 
familia Dragoş de Maramureş, de pildă, pentru a-şi păstra blazonul şi 
privilegiile nobiliare a fost nevoită să-şi schimbe numele în Drâgfy? Ştiu 
domniile lor că miile de români Naghiu — foşti cândva Nagy — nu sunt 
unguri românizaţi, ci români care au purtat, illo tempore, numele de Mare 
(mare=nagy)? Sau că alte mii de Badea — Bâgya — Baghiu (sau Goarnă — 
Kürtös — Chirteş, sau Căpraru — Kecskés — Cheşcheş etc.), nemaiştiind care 
le-a fost numele românesc inițial, şi-au schimbat numele — atunci când au 

putut s-o facă (după 1918, fireşte!) — în Dumbrăveanu, de pildă? Aşa şi cu 
localitățile din Ardeal! 

Pe de altă parte, demonstrația d-lui Kalmár, aşa trunchiată — pro 
domo — cum este, e plină de inadvertenţe şi fisuri. 

Dar despre toate acestea în capitolul următor. 

XLV 


Revenim, cu comentariile (din 1997) la articolul d-lui Kalmár 
Zoltán (Romániai Magyar Szó din 17 septembrie 1997), comentarii ce-şi 
păstrează, nealterate, valabilitatea şi actualitatea. 


Inscripţiile bilingve — dincolo de aparenţe (II) 


În textul d-lui Kalmâr Zoltân, pe lângă trama centrală axată pe 
vechimea denumirilor maghiare ale localităţilor din Ardeal — revelatoare, în 
viziunea autorului, pentru autohtonitatea elementului maghiar — mai există 
(deloc întâmplător) şi o seamă de trimiteri la aspecte colaterale. Să ne 
ocupăm, pentru început, de acestea. 

Aproape toate localităţile menţionate de d-l Kalmár au fost, inițial 
(ne referim la perioada de după „prăpădul mongol” din 1241-1242 şi la 
colonizarea zonelor pustiite), aşezări săseşti — şi nu ungurești. Ceea ce, spre 
surprinderea noastră, autorul şi recunoaşte în cazul localităţii Torocko 
(Rimetea). După cum, domnia sa recunoaşte — tot surprinzător — că 
„urmaşii acestor germani, colonizați de către regii maghiari, cu timpul s-au 
maghiarizat”. Surprinzătoare afirmație şi „surprinzătoare” realitate. S-au 
maghiarizat — sau au fost maghiarizați? Cum să se maghiarizeze, când pe o 
rază de zeci de kilometri nu există (şi nici n-a existat) picior de ungur, zona 
fiind pur românească?! Cum de nu s-au românizat, în condiţiile date, saşii 
respectivi? (lată, aşadar, că până şi saşii — în ciuda apartenenței la Unio 
Trium Nationum — au fost deznaționalizați în cazul unor comunităţi mai 
mici şi izolate!) Fenomenul este revelator atât pentru „raiul minorităților” 
care a fost Ardealul ajuns sub dominaţia nobilimii maghiare, cât şi pentru 
performanţa supravieţuirii românilor, performanţă la îndemâna doar a unei 
populații băştinaşe, cu vechi tradiţii şi majoritară. 

Cât priveşte românizarea forţată a romano-catolicilor din Bărăbanț, 
d-l Kalmár nu ne spune când s-ar fi produs aceasta. În ultimii 80 de ani? Să 
fim serioşi! Din 1918 încoace, în Ardeal n-au fost deznaționalizați decât 
români din Secuime. Nici un ungur! Mai degrabă a fost vorba de 
catolicizarea forțată a românilor din Bărăbanț, în virtutea aceluiaşi spirit 
„european” care a dus la maghiarizarea germanilor din Eisenburg (Torocko 
— Rimetea). 

În ceea ce priveşte pretinsele masacre comise, în 1848-1849, de 
către oamenii lui Avram Iancu, informaţiile d-lui Kalmár, culese din „Révai 

Nagy Lexikona”, sunt întru totul tributare „Cărții Negre” (Fekete Könyv) a 
lui Kemeny Istvân, fiul lui Kemeny Farkas (unul din învinşii lui Avram 
Iancu) şi, ca atare, subiective, tendenţioase, inexacte sau chiar total 
denaturate. Peste care se adaugă subiectivismul şi reaua credință a d-lui 
Kalmâr. De pildă, „victimele maghiare de la Ighiu” n-au rezultat din 
masacrarea unei populații paşnice, ci dintr-o confruntare armată în care 
agresorii erau ungurii, confruntare ce nici măcar n-a avut loc la Ighiu, ci, cu 
două sate mai încolo, la Cricău (chestiunea evocând celebra frază de la 
Radio Erevan: „N-a fost Volgă, ci IJ — şi nu i s-a dat, ci i s-a luat”!). După 
cum, d-l Kalmăr nu suflă o vorbă despre masacrarea românilor (de către 
unguri) şi incendierea satelor româneşti (Măgina, Cacova şi multe 
altele),evenimente care le-au precedat pe cele din Aiud. Şi nici despre rolul, 
pasiv şi activ, al trupelor imperiale austriece în contextul dat. Un document 
maghiar — “Alsofeher Vármegye (Comitatul Alba de Jos) 1848-49-ben” — 
redactat de preotul reformat Szilágyi Farkas din Aiud şi tipărit ulterior, la 
1898, în tipografia oraşului, precizează următoarele: 

- Trupele imperiale, pe 1 ianuarie 1849, arestează 40 de fruntaşi 
maghiari aiudeni, ostateci ce vor fi ucişi dacă nu încetează masacrarea 
românilor din zonă; 

- O delegație aiudeană condusă de Horvâth Istvân, notarul şef al 
oraşului, îl avertizează, în 5 ianuarie 1849, pe colonelul Czecz — 
comandantul trupelor insurgente maghiare aflate la Turda, că în caz că 
masacrele antiromâneşti nu încetează, Aiudul riscă să fie distrus; 

- Incendierea şi devastarea Aiudului (despre care d-l Kalmâr 
afirmă că ar fi fost opera lui Axente Sever — aflat în fruntea oamenilor săi) a 
fost săvârşită de „plebei români, saşi şi unguri”, în noaptea de 8/9 
ianuarie 1 849, dar Axente Sever nu şi-a părăsit tabăra din Ciumbrud decât a 
doua zi, când — împreună cu trupele regulate aflate în subordinea sa — a 
plecat în direcţie opusă : spre Ocna-Mureş (devastatorii continuându-și 
„opera” până în 11 ianuarie 1849); 

- Mai mult, documentul respectiv atestă faptul că printre cei ce au 
incendiat şi devastat oraşul se aflau şi maghiari din Beţa, localitate situată 
în apropierea Aiudului; 

- Toate acestea s-au întâmplat, se afirmă în acelaşi document (aflat 
în posesia Muzeului de istorie din Aiud), „sub privirile armatei imperiale”, 
colonelul Losenau, cu două mii de soldaţi, aflându-se în imediata apropiere 
a oraşului! 

Şi este vorba, repetăm, de un document maghiar, scris de un preot 
reformat aiudean. Concluziile să le tragă cititorii. Noi ne vom rezuma la a 

reproduce un pasaj final din raportul lui Avram lancu către împăratul de la 
Viena: „Acest război fatal a costat în ambele părți mai multe vieți omeneşti; 
eu însă cutez a susţine în contra calomniilor venite de la numeroşi vrăjmaşi 
ai naţiunii româneşti, mă şi oblig a proba, că represaliile pe care poporul 
românesc a fost silit să le facă ici-colo, în comparaţiune cu enormele 
devastaţiuni prin foc şi sabie făcute de rebeli asupra vieței şi averei 
românilor, nu merită nici a fi memorate”. 

Să trecem însă la miezul problemei. Mai întâi, să luăm puţin la bani 
mărunți textul d-lui Kalmár, lăsând subtextul pentru mai târziu. Vom 
respecta, în acest sens, ordinea propusă de autor: 

Erzsébetváros. Deci, oraşul Elisabetei. Ceea ce nu pricepem, în 
ruptul capului, este treaba cu „metamorfoza etimologică” care a dus de la 
eb (câine) la Erzsebet (Elisabeta), de la Ebesfalu (satul cu câini) la 
Erzsébetváros (oraşul Elisabetei). Încurcate sunt căile... ”etimologiei”! 
După cum, nu pricepem nici cum de românii au ajuns să-i spună abia în 
1854 Ibaşfalău, atunci când acesta deja din 1839 devenise Erzsébetváros?! 

Asszonyfalva. Adică satul muierii. Dacă localitatea a fost maghiară 
(şi nu germană), de ce au preluat românii (în 1733 — la 400 de ani de la 
„prima” atestare documentară!) denumirea de Frua (în mod evident de la 
Frauendorf) şi nu i-au spus, de pildă, Asonfalău? 

Felvinc. Aici doar atât că acel „terra Wynchy” este cât se poate de 
suspect şi ne bate gândul că era vorba de „terra Vinci” şi nu de vreun winch 
cu cremalieră! 

Borbând. Avem nişte rezerve similare față de rezonanţa lui (villa) 
Baarbanth. Oricum, Bărăbanț (Barabant) provine în mod evident de la 
acesta — şi nu de la Borbând. 

Magyarigen. Igen înseamnă DA — şi nimic altceva! Ce vasăzică un 
„Da unguresc” nu ştim. N-am auzit nici de vreun Igenvâros, Yestown sau 
Dagrad. Pe de altă parte, ştim din filologie că vechimea unui cuvânt se 
măsoară prin derivate, prin cuvintele compuse din acesta. Or, în apropierea 
Ighiului există şi un Ighiel. Care pe ungureşte nu se numeşte nici Igenke 
(diminutivul lui igen) şi nici altfel. Ungurii îi spun tot Ighiel. 

Torocko. Mai întâi, o inadvertenţă: dacă denumirea de Trascău 
apare doar în 1854, cum de aceasta este pomenită în 1849, în corespondența 
lui Avram Iancu. Sau, dacă în momentul colonizării germanilor, la 1257, 
aceştia se ocupau cu mineritul iar localitatea se numea Eisenburg (Cetatea 
de fier), de ce la 1272 ea este rebotezată Torocko (Toroţeo)? În 15 ani s-a 
terminat fierul din mină iar nemţii s-au maghiarizat? Şi dacă tot trebuia 
rebotezată, ungurii (sau nemţii maghiarizați) cum de nu au apelat la Vasvâr 

(vas=fier; vâr=cetate), atunci când Torocko nu înseamnă nimic şi, pe de 
altă parte, există în limba maghiară chiar şi numele (topic!) de Vasvâri? 
(Vasvári Pál, de pildă) 

Atât, despre textul propriu-zis. Să trecem la subtext. Ce-ar vrea, în 
fond, să demonstreze d-l Kalmár Zoltán? Ar vrea să demonstreze că 
localităţile amintite şi multe altele, de fapt toate localităţile cu tradiţie 
istorică din Ardeal (vezi şi articolul lui Asztalos Lajos din acelaşi RMSz — 
3 sept. 1997, lexiconul Revai, Dicţionarul localităţilor ardelene — de Szabo 
M. Attila etc.) sunt vechi aşezări maghiare, din primele secole ale 
mileniului, atestate documentar încă din veacul al 13-lea, aşezări primare, 
înființate ca atare şi nu preluate, construite pe loc virgin — şi nu pe 
preexistente vetre. Şi că toate denumirile româneşti ale acestora, apărute 
târziu, după 5-6 secole, sunt fie traduceri, fie adaptări stâlcite, schimonosite 
ale denumirilor maghiare. Pentru ca, la rândul lor, acestea să fie înlocuite, 
după 1918, cu altele de rezonanţă pur românească şi fără nici o legătură cu 
tradiţiile istorice — spre a se şterge orice urmă. Ce altă concluzie ar putea 
trage un ncavizat din cele de mai sus, decât că ungurii, la venirea lor, s-au 
aşezat pe un pământ al nimănui şi l-au luat în stăpânire, iar românii au 
apărut în Ardeal cu sute de ani mai târziu, infiltrându-se intr-o ţară străină 
şi dobândind, pe parcurs, cuvenitul statut de venetici toleraţi? Ce altă 
concluzie putem trage noi, românii, decât că — şi pe această cale — ni se 
neagă etnogeneza şi continuitatea în zonă şi orice drept asupra acestui 
pământ? Şi-atunci, am exagerat cu ceva afirmând că este vorba de 
iredentism, de contestarea Trianonului, de revizionism? 

Desigur, vor fi fiind destui care să nu vadă în „inscripţiile bilingve 
— dincolo de aparenţe” altceva decât nişte exagerări sau pure speculaţii. 
Tuturor acestora le-am recomanda să citească „Erdély Története” ( Istoria 
Ardealului) sau “Erdély Rövid Története” (Scurta Istorie a Ardealului), 
ambele apărute la Budapesta în Editura Academiei Maghiare, prima în 
1986, cea de a doua în 1989 (reeditată în 1993), spre a putea aprecia, direct 
de la sursă, cât de „speculativă” este interpretarea noastră. (Pentru cei ce nu 
cunosc limba, vom reproduce - în episodul următor — câteva pasaje 
edificatoare.) 

Fireşte, replica noastră la textul d-lui Kalmár se află abia la început. 
Înainte, însă, de-a rosti inevitabilul „va urma”, va trebui să-i mai spunem 
sus-numitului că „metafora” cu SIDA Transilvanica n-a fost prea inspirată. 
Stimate d-le Kalmár, dacă n-aţi şti, SIDA afectează exact potențialul 
imuno-biologic, capacitatea de apărare a organismului. Virusul cu pricina 
se infiltrează în celulele cu rol de apărare şi preia comanda acestora, 

determinându-le să nu-şi mai poată recunoaşte inamicii. Unde ar fi norocul 
d-voastră ca noi să suferim, într-adevăr, de vreo „SIDA Transilvanica”!? 


220 


XLVI 


Continuăm redarea comentariilor la articolul d-lui Kalmár Zoltán 
(„Denumiri, neinventate, ale localităților noastre” — Româniai Magyar Sz6 
din 17 septembrie 1997), comentarii care — deşi făcute la vremea respectivă 
— îşi păstrează nealterată „prospețţimea” (ca, de altfel, şi textul comentat). 


Inscripţiile bilingve — dincolo de aparenţe (III) 


Am văzut, în capitolele anterioare, textul (şi subtextul) 
„demonstraţiei” kalmariene. Cele reproduse (şi comentate) se conjugă 
perfect cu dorinţa (sau chiar pretenţia) de a studia geografia şi istoria țării în 
limba maternă. Geografia înseamnă, în contextul dat, hidronime şi 
toponime, deci, tot denumiri şi tot inscripţii (în limba maghiară). Aici n-ar 
mai fi multe de adăugat. Despre istorie („alternativă”) am mai vorbit. Poate, 
totuşi, n-am făcut-o destul de cuprinzător şi de coerent. Să revenim. Aşadar, 
de ce se bat „kalmarii”, pe viață şi pe moarte, pentru studierea istoriei 
(românilor!) în limba maghiară? Pentru ca profesorii (unguri) de istorie să 
le poată preda elevilor (unguri), nestingheriţi de nimeni şi fără a fi 
controlaţi, nu istoria românilor, ci pe cea a maghiarilor, în speță versiunea 
maghiară a istoriei Ardealului. Şi cum sună aceasta? Să vedem ce stă scris 
în amintita „Istorie a Ardealului” sau în „Scurta Istorie a Ardealului” 
(editată în 1989 şi reeditată în 1993). Cităm din prefața celei de a doua 
(„Erdély Rövid Története”, Akadémiai Kiado, Budapest, 1993): „Marele 
interes trezit de istoria în trei volume şi, nu putem nega, ecoul atacurilor 
POLITICE (sublinierea noastră) venite din România au creat cerința de a 
pune la dispoziţia publicului, sub o formă prescurtată, principalele 
informaţii”. Pentru cei ce nu pricep chestiunea cu atacurile „politice”, mai 
reproducem un pasaj — de la pagina 103: „Până când istoriografia 
românească rămâne subordonată unor interese naţional-politice, nu se poate 
ajunge la o unitate de vederi”. 

Care ar fi „unitatea de vederi” la care românii, din motive 
„naţional-politice”, nu consimt să adere? Ne lămureşte, cu vârf şi îndesat, 
„Scurta Istorie”. Să încercăm să rezumăm: consecutiv ultimului război 
daco-roman, Dacia se depopulează complet şi este repopulată cu coloni din 
toate colțurile imperiului roman; retragerea aureliană de la 271 a fost totală; 
pe teritoriul Daciei părăsite (cu referire explicită la Ardeal!), istoria, 
arheologia şi geografia (toponime, hidronime) nu evidenţiază persistenţa 

vreunei populații romanizate; afirmaţiile lui Anonymus despre voievodatele 
lui Gelu, Glad şi Menumorut sunt nişte aberaţii romanţate; până şi numele 
celor trei pretinşi voievozi valahi este inventat, prin preluarea, 
distorsionată, a unor denumiri de localităţi maghiare; Gelu provine de la 
Gyalu, Menumorut de la Marót, iar Glad de la Galád; „străbuna patrie 
nomadă a românilor” era în sudul Dunării; aceştia (românii) au apărut în 
Ardeal spre sfârşitul secolului al 13-lea, spre a repopula, cu acceptul regelui 
maghiar Bela al 4-lea, zonele pustiite de mongoli (pag. 173). Mai adăugăm 
că la pagina 576 Trianonul este calificat drept: „...tratat imperialist de pace 
care conţine mari nedreptăţi naţionale (...) sursă de deziluzie chiar şi pentru 
cei care l-au patronat (...) politicienii Antantei reuşind să creeze tensiuni 
mai mari în bazinul carpatic decât cele existente înainte”. 

Deci: dacii au fost integral exterminați, romanii şi romanizaţii (?) 
au plecat cu toţii, Ardealul era pustiu la venirea ungurilor, noi, românii, am 
apărut în zonă în secolul 13, iar Trianonul a fost un diktat care a sporit 
tensiunile şi care — cum altfel? — se cere anulat. În ce chip? Ziceam, cândva, 
că UDMR -— în realitate — există de 80 de ani. Şi „soluţiile” sunt la fel de 
vechi — şi cele radicale, şi cele de compromis. Pentru că (după 
conştientizarea faptului că un status quo este imposibil), iată propunerile 
părții maghiare, la Trianon, referitor la Ardeal: „fie ţinut autonom în cadrul 
Ungariei, fie stat independent, federativ, după model elveţian” (pag. 576). 

Aşadar, nimic nou sub soare. Totul a început în 1920, la Trianon, 
totul se raportează la acest „tragic” eveniment, iar anularea „nedreptăților” 
a fost, este şi va fi prioritatea priorităţilor. Întreaga politică a UDMR, lupta 
pentru „drepturile minoritarilor”, pentru istoria (în limba) maternă, toate 
„inscripţiadele”, stema de pe steagul consulatului din Cluj, comemorările şi 
dezvelirile etc. nu sunt decât încercări de anulare a efectelor Trianonului. În 
acest context, demersul d-lui Kalmár este doar o umilă contribuţie la efortul 
comun de „reîntregire”, la „sfântul război” de reunire a maghiarimii în 
„Ungaria tuturor ungurilor” (sau „mare”, sau „istorică”, sau 
„sanştefaniană”...) 

lată, deci, cum arată „istoria Ardealului” (mai veche sau mai nouă) 
în varianta maghiară — regăsibilă nu numai în tratate academice, ci şi în 
ultimul manual școlar! Infirmă — sau confirmă, această „istorie”, 
„speculaţiile” noastre în legătura cu inscripționările bilingve? 

Să ne întoarcem, însă, la textul d-lui Kalmâr şi, în egală măsură, la 
trimiterile (la diverse surse „istoriografice”) ce se fac în acesta, pentru că, 
fireşte, ar mai fi multe de spus referitor la „istoria” cu pricina şi la „filele 


222 


lipsă” invocate, cu atâta emfază, de către ziaristul de la Româniai Magyar 
Szó. 

Să începem cu aserțiunea: „dacii au fost integral exterminați, 
romanii şi romanizații au plecat, Ardealul era pustiu în 896, iar noi, 
românii, migrați din sudul Dunării, am apărut în zonă în secolul al 13-lea”. 
Este vorba, după cum lesne se poate observa, de negarea originii noastre 
daco-romane, de negarea etnogenezei şi continuității noastre în spațiul 
carpato-danubiano-pontic. Pentru a reduce la absurd şi ridicol cele de mai 
sus, un dram de logică şi de bun-simţ sunt suficiente: unde şi când, în 
istoria omenirii, a mai existat vreun război care să extermine integral 
populaţia unei ţări?; cum ar fi posibil aşa ceva în condiţiile geografice ale 
Daciei?; cum s-ar putea împăca aşa ceva cu tradiţia, cu doctrina militară a 
imperiului, cu „Pax romana”? Să acceptăm că bărbaţii au fost ucişi ori s-au 
sinucis. Dar femeile, dar copiii? Dealtfel, simplul fapt că, în continuare, 
autorii „Scurtei Istorii a Ardealului” vorbesc de o populație romanizată, 
exclude ipoteza exterminării totale. Pe cine au romanizat romanii, dacă i-au 
ucis, integral, pe daci?! 

Cât priveşte retragerea aureliană din 271, motivată de raţiuni 
strategice (imperiul putea fi apărat, de năvălitori, mult mai eficient pe 
graniţa naturală reprezentată de Dunăre), aceasta nu putea să vizeze decât 
armata, administrația şi familiile de patricieni, în nici un caz populaţia 
romanizată. Unde s-a mai pomenit, în istorie, vreun popor care, de teama 
năvălitorilor, să părăsească integral un teritoriu, mai ales în condiţiile de 
relief şi vegetație pe care le prezenta Dacia, capabile să ofere o protecţie 
apreciabilă? Şi unde să plece şi, mai ales, cum — o populaţie sedentară şi nu 
nomadă? Cine era dispus s-o primească şi să-i ofere cele necesare traiului? 

Ce mai spune, în continuare, „Scurta Istorie a Ardealului” (editată 
de Academia de Ştiinţe din Ungaria)? Cităm: „Pe teritoriul Daciei părăsite 
(cu referire la Ardeal — n.n.), istoria, arheologia şi geografia (toponime, 
hidronime) nu evidenţiază persistenţa vreunei populaţii romanizate”. Aici şi 
în acest sens intervine şi strădania d-lui Kalmâr Zoltân de a demonstra 
vechimea toponimelor maghiare şi, în antiteză, „tinereţea” celor româneşti. 
Este adevărat, istoria nu prea vorbeşte despre noi, până prin secolul al 10- 
lea, dar nici nu oferă date obiective care să ne conteste existenţa. În schimb, 
istoria bisericească ne atestă prezența între secolele 4-10. Referitor la datele 
arheologice, doar atât că până şi arheologii maghiari (Kovács, Tamás, 
Alföldi) confirmă, în perioada în discuţie, prezența urmelor ce atestă 
continuitatea elementului daco-roman. Cât priveşte topo şi hidronimele, 
avem — slavă Domnului — ce să-i oferim d-lui Kalmár, până s-o sătura. Până 


223 


şi-o blestema zilele şi momentul când s-a apucat de „denumirile 
neinventate”! 

Stimate d-le ziarist de la Româniai Magyar Sz6, ne acuzaţi că am 
rebotezat localităţile spre a „şterge urmele”. Dar d-voastră, ungurii, ce-aţi 
făcut, ce altceva ați făcut timp de aproape un mileniu, cu precădere la 
începutul acestuia? Cu deosebirea că aţi procedat mult mai temeinic decât 
noi: aţi pârjolit tot ce aţi întâlnit în cale, pe văile inferioare şi mijlocii ale 
râurilor, şi aţi ucis tot ce n-a apucat să se refugieze în munţi. După care vă 
prevalaţi de nişte atestări documentare din secolul 13? Cum să mai rămână 
vreo urmă de denumire veche românească în zonele joase pe care le-aţi 
cercetat, când strămoşii d-voastră au ras, au făcut una cu pământul tot ce 
era aşezare românească acolo? Şi ce puteau face urmaşii urmaşilor celor 
alungaţi, după sute de ani poate, decât să romanizeze, aşa cum s-au 
priceput, denumirile maghiare? Să facă din Földvár Feldioara, din Ebesfalu 
Ibaşfalău şi aşa mai departe. Şi să apeleze, ulterior, la Războieni şi 
Dumbrăveni. Cine e de vină că s-au pierdut denumirile româneşti iniţiale? 
Noi, românii, sau cei ce au trecut prin foc şi sabie, la vremea respectivă, 
localitățile cu pricina? Dealtfel, aşa cum am mai arătat, la fel s-a întâmplat 
şi cu numele de familie a zeci de mii de români. De unde atâția Naghiu, 
Mezei, Chirteş, Cheşcheş, etc.? Toate aceste nume maghiare „romanizate” 
au fost, de fapt, reromanizate. Mare, devenit Nagy prin traducere în 
maghiară, ajunge Naghiu, Câmpianu, tradus în Mezelyi, devine Mezei. La 
fel şi pentru celelalte două: Goarnă — Kürtös — Chirteş, respectiv Căpraru — 
Kecskes — Cheşcheş. Nici unul, sau aproape nici unul dintre aceştia nu 
conştientizează filiațiunea descrisă, nu (mai) ştie că poartă un nume 
unguresc (reromanizat) şi cu atât mai puţin că, la origine, cu sute de ani în 
urmă, s-a numit Mare, Câmpianu, Goarnă, ori Căpraru. Poate fi culpabilizat 
vreunul dintre ei că, pentru a nu-şi stâlci limba (din gură), a făcut din 
Kürtös Chirteş, sau din Kecskés Cheşcheş? Sau că, realizând originea 
maghiară — nu şi faptul că este vorba de o traducere — s-a rebotezat (atunci 
când a putut s-o facă!) Dumbrăveanu, de pildă? 

Să ne întoarcem, însă, la topo şi hidronime. Cum îşi explică d-l 
Kalmâr (şi „sursele”) că toate râurile mai importante din Ardeal (cu o 
singură excepţie asupra căreia vom reveni) poartă denumiri ungurești 
aproape identice cu cele româneşti, iar cele româneşti, indubitabil, provin 
din cele antice, geto-dacice? (Tisia — Tisa — Tisza; Marisia — Mureş — 
Maros; Samus — Someş — Szamos; Aluta — Olt — Olt; Crisia — Criş — 
Körös). Dacă Ardealul era quasi-pustiu, iar noi, românii, eram pe nicăieri, 
de la cine au preluat ungurii, la venirea lor, aceste denumiri? De la 

„pâlcurile sporadice de pecenegi, cumani şi protoslovaci găsite în zonă”? 
Care de unde le cunoşteau, dacă noi am plecat cu toţii în 271? Sau au 
aşteptat ungurii, până în secolul 13, ca să (re)venim de dincolo de Dunăre şi 
să-i învăţăm noi denumirile respective? 

Cât priveşte teza ungurească conform căreia noi am fi preluat (de la 
maghiari) hidronimele cu pricina, există (printre multe altele) o dovadă 
irefutabilă asupra sensului acestei preluări: într-un document al cancelariei 
regelui maghiar Geza, din anul 1075, Crişul este pomenit sub numele de 
Crys (prezent, în secolul 13, şi în „Gesta Hungarorum” a lui Anonymus) şi 
nu sub cel de Körös. Dealtfel, denumirea maghiară, apărută mult mai târziu 
(în 1590, documentele maghiare încă foloseau forma Crys), este nu numai o 
preluare-adaptare a celei româneşti, ci şi o veritabilă maghiarizare, dusă 
până la a găsi un termen care — fără a-şi pierde virtuțile paronimice — să 
aibă şi un înţeles adecvat, Körös (kâr=cerc) însemnând „cu cercuri” sau 
„ceva care descrie cercuri” (meandre — în cazul de față). 

Aminteam, mai sus, de o excepţie. Ne refeream la Târnava, 
singurul râu (dintre cele mai importante) care poartă un nume de origine 
slavă, dar nu la acest aspect (de excepţie) ne-am gândit, ci la faptul că este 
singurul hidronim (dintre cele în discuţie) pe care ungurii nu l-au preluat, 
recurgând la denumirea maghiară de Küküllö. Care să fie cauza, să fi uitat 
strămoşii d-lui Kalmár să se intereseze — înainte de a-l căsăpi şi pe ultimul 
localnic întârziat? Sau cuvântul Târnava (Târnovo) le producea dificultăți 
fonetice insurmontabile? N-ar fi exclus, din moment ce nici astăzi nu 
reuşesc să-l articuleze pe „â”, ba, mai mult, nici să şi-l reprezinte ca sunet. 
(Reamintim că revista Tromf din Secuime recomanda, în acest sens, 
imitarea sunetului emis de către un subiect care luptă să-şi învingă 
constipaţia!) Cât priveşte denumirea de Küküllö (cu ü de la Nürnberg şi ö 
de la Köln), ce să spunem? Cuvântul üllö înseamnă nicovală, küllö 
înseamnă spiță (de la roată), Küküllö nu înseamnă nimic. Dacă, totuşi, 
Küküllö vine de la kill, atunci singura explicaţie ar fi că marele şef care a 
(re)botezat Târnava era bâlbâit! Cum să boteze cineva o apă curgătoare 
după spita de la roata carului? Mai ales când n-o fi văzut aşa ceva până 
atunci? (În paranteză fie spus, în satele ungurești din zona Aiudului, ungurii 
nici astăzi nu-i zic căruței szekér, ci karutza!). Trebuie să spunem că n-ar fi 
exclus. Ungurii au partea asta cu botezatul după unelte sau articole tehnice. 
De pildă, în „Scurta Istorie” scrie, negru pe alb, că numele pretinsului 
voievod Gelu este inventat (ca şi personajul şi voievodatul), fiind vorba de 
preluarea, distorsionată, a unei denumiri de localitate maghiară: Gyalu. 
Care gyalu, în limba maghiară, înseamnă un singur lucru: rândea! Sculă de 

tâmplărie cu care oamenii lui Arpâd au venit, se pare, sub şea. Sau, mă rog, 
pe-acolo pe undeva. (Tot în paranteză fie spus, noi credem că este vorba de 
o simplă coincidenţă, iar toponimul Gyalu vine de la Gelu sau de la Tara lui 
Gelu, mai ales că şi munţii din apropiere se numesc, pe hărțile ungurești, tot 
Gyalui havasok — munţii lui Gelu). 

Aşa cu Küküllö (cu scuzele de rigoare pentru rabatul făcut la 
sobrietatea pe care o presupune cercetarea - mai mult sau mai puţin - 
istorică; există însă situații când absurditatea unei premise te obligă la 
ridiculizare). Dar mai este ceva. Ceva mult mai serios şi mai important. 
Ceva ce i-a scăpat „marelui cunoscător al istoriei” — d-l Kalmár. Că dacă 
nu-i scăpa, s-ar fi ferit să-i pomenească numele când cu Erzsébetváros 
(amplasat pe malurile lui „Nagy Kiikiill5”). Despre ce este vorba? Despre 
faptul că dacă (aşa cum scrie în aceeaşi „Scurtă Istorie a Ardealului”) nu 
noi, ci ungurii au convieţuit cu slavii şi i-au asimilat, cum se face că noi am 
preluat de la aceştia hidronimul Târnava? Cum şi când l-am fi putut prelua, 
dacă n-am convieţuit cu slavii şi am apărut în Ardeal abia spre sfârşitul 
secolului al 13-lea? Când slavii erau deja asimilați iar râul cu pricina se 
numea Kiikiills! Cum de n-am preluat-prelucrat hidronimul maghiar? Se 
aude, d-le Kalmâr? Aveţi vreo replică? 

Stimate d-le ziarist, fireşte, spațiul nu ne permite să ne ocupăm de 
toate toponimele româneşti pe care înaintaşii d-voastră, din diverse motive, 
nu le-au putut face să dispară şi le-au preluat. Din mulţimea acestora le 
vom alege, în cele ce urmează, doar pe acelea (evident, o parte din ele) care 
în româneşte au un înţeles adecvat — raportat organic la locul denumit, iar 
în forma maghiară acest înțeles lipsind cu desăvârşire. Astfel, cum vă 
explicaţi, de pildă, că vârful Retezat (versantul nordic pare, realmente, 
retezat) în ungureşte se numeşte Retyezât (cuvânt ce nu înseamnă, în limba 
maghiară, absolut nimic!)? Sau culmea Vlădeasa (a lui Vlad), care în 
ungureşte, pe toate hărţile, apare ca Vlegyâsza (cuvânt fără nici o 
semnificaţie)? Sau vârful Mare din Apuseni, care pe aceleaşi hărți apare ca 
Vurvumare? Sau Pietrosul, care apare ca Pietroszul? La fel Petroşani — 
Petrozsény, Poiana — Polyâna, Codru — Kodru, Suru — Szoru, Detunata — 
Detunâta, Porumbacu — Porumbâk, Bogata de Mureş — Marosbogât, Satu 
Mare — Szatmár, etc. etc. Denumiri preluate în negura vremurilor, când 
ungurii nu ştiau nici măcar atâta româneşte încât să realizeze că 
respectivele toponime au un înțeles, o semnificaţie organică în limba 
română. Altfel şi-ar fi luat, negreşit, osteneala să le traducă. Retezat putea 
deveni Nyesett, Vlădeasa — Vlâdhegye, Vârful Mare — Nagyhegy, Pietrosul 
— Köves, Porumbacu — Galambos, Satu Mare — Nagyfalva etc. 

Dealtfel, referitor la ultimul exemplu, avem dovada că nici astăzi, 
nu numai maghiarul de rând, ci ziariştii de elită ca d-na Gáll Eva Emese, de 
la RMSz, nu cunosc atâta limbă română încât să priceapă filiațiuni 
etimologice simple. Distinsa publicistă se lamenta, în paginile amintitului 
cotidian, că ne lipseşte fantezia atunci când romanizăm denumiri maghiare, 
pentru că am recurs la acelaşi „Satu Mare” şi în cazul lui Szatmár, şi când a 
fost vorba de Marsfalva!!! De râsul lumii!! 

Asta e situația, stimate d-le Kalmár (tot) de la RMSz. V-aş mai 
întreba încă ceva: dacă noi am fost nomazii care ne-am aşezat în 
Transilvania (maghiară), cum de n-am preluat de la strămoşii d-voastră nici 
un termen legat de sedentarizare sau de muncile câmpului? Şi cum de toţi 
termenii legați de viaţa sedentară şi de agricultură din limba românească 
sunt de origine latină? 

În încheiere, câteva cuvinte şi despre sursa bibliografică predilectă 
a d-lui Kalmár. Stimate domn, cum vă explicaţi că în mult citatul d-voastră 
„Revai Nagy Lexikona”, în volumul 13, la pagina 228, există o hartă de 
epocă pe care figurează „Gyelo vlâch országa” (ţara valahă a lui Gelu)? 
Cum vă explicați că în acelaşi lexicon (vol. 10,pag.389) este redată 
genealogia românească a celui mai mare rege al Ungariei, „Mátyás Kirâly” 
(Matei Corvin)? lată linia paternă a arborelui genealogic: Matei, fiul lui 
Iancu de Hunedoara, nepotul lui Voicu de Hunedoara şi strănepotul lui 
Şerban, cneaz valah. Mai mult, se precizează acolo că nu numai tatăl lui 
Iancu, dar şi mama acestuia era valahă şi tot de viţă nobilă: „Densusi nemes 
oláh  csalădbol  szârmazo  Morsâna Erzsébet” (Elisabeta  Morşan, 
descendenta unei familii nobile de valahi din Densuş). Cum se împacă 
această genealogie nobilă, autohtonă şi românească, cu infiltrarea noastră în 
Ardeal, în secolul 13, ca oieri nomazi veniţi să-şi pască turmele? 

V-aş reîntoarce sfatul, stimate d-le Kalmár: mai puneţi mâna pe 
carte! Poate fi şi maghiară, poate fi chiar lexiconul „Revai”. Fără a sări însă 
paginile (neconvenabile). Documentarea partizan-selectivă este, până la 
urmă, contraproductivă. 

XLVII 
Monumentul „Libertății” de la Arad (1) 


Înainte de a ni se sugera să ne schimbăm titlul ciclului în „Ce mai 
scriau aliații” (cu 5-6 ani în urmă) — să revenim în actualitate. În cea 
imediată, fireşte, pentru că ceea ce am reluat — aşa cum am subliniat-o de 
repetate ori — este, din păcate, de o actualitate atât de evidentă încât liniştit 
puteam renunţa la a mai preciza că este vorba nu de 2003, ci de anii 1997- 
1998. 

Pe de altă parte, nu puteam amâna la nesfârşit onorarea 
promisiunilor de a reveni asupra unor aspecte lăsate, dacă nu chiar în 
suspensie, măcar insuficient lămurite sau motivate. 

Desigur, vor fi fiind unii care să ne acuze (sau măcar bănuiască) că 
am apelat la texte mai vechi — datând dintr-o altă perioadă şi conjunctură — 
din motive tactice, spre a încerca un soi de detaşare (de prezent, fireşte). 
Fals! Ne asumăm integral cele scrise cu ani de zile în urmă, dar şi 
actualitatea acestora în conjunctura prezentului. N-am vrut să spunem 
adevăruri incomode — cu gura de acum şase ani! Am vrut doar să subliniem 
că antiromânismul sau revizionismul sunt nişte realități primare, fără 
culoare politică şi perene, dependenţa acestora de contexte sau conjuncturi 
vizând exclusiv mijloacele folosite, instrumentarea şi cadența. 

Dealtfel, cele prezentate şi interpretate în „Inscripţiile bilingve — 
dincolo de aparenţe” reprezintă exact cadrul general în care se integrează 
organic ultima „focalizare”: monumentul „Libertăţii” de la Arad! Ce fel de 
„libertate” şi pentru cine? lată întrebarea, la care căuzaşii „reamplasării” 
(monumentului) refuză cu obstinaţie să răspundă, sau dacă o fac, eludează 
sistematic adevărul. lar foarte puținii români care se încumetă să spună 
lucrurilor pe nume sunt taxați, imediat, drept naţional-comunişti, 
antimaghiari, xenofobi, antieuropeni, etc. 

Aşa stând lucrurile, să încercăm să ordonăm datele chestiunii şi să 
luminăm zonele voit ţinute în obscuritate sau răstălmăcite. 

Care este punerea în scenă din partea maghiară? lată un text, 
edificator, din presa „aliată” de cea mai recentă dată, în speţă din spaţiile 
închinate zilei de 6 octombrie 2003 (154 de ani de la executarea „celor 13 
generali martiri”): 

„Istoria este povestea vieţii fiecăruia dintre noi — spune englezul. 

În ultima vreme s-a vorbit mult despre cei 13 generali-martiri ai 
războiului nostru de eliberare de la 1848, executaţi la Arad, în parte legat de 

respectiva dată comemorativă, dar mai ales în legătură cu monumentul ce 
le-a fost închinat şi cu dificultăţile de reamplasare a acestuia (ştiut fiind că 
Puterea de la Bucureşti a procedat la dezafectarea lui, în 1925). Poate nu e 
inutil să reamintim că revoluţia maghiară de la 1848-1849 a fost înecată în 
sânge de către două mari puteri europene. 

O grimasă a istoriei o constituie faptul că unele grupuri de 
populaţie ale imperiului (cu care timp de o mie de ani am construit patria 
comună — Ungaria) au putut fi manipulate — cu promisiuni deşarte — de aşa 
manieră încât au trecut de partea puterii opresive. (...) 

Conflictele încep întotdeauna atunci când interese de politică 
actuală duc la «reinterpretarea» istoriei, reinterpretare ce-i transformă pe 
eroii noştri în duşmanii altora. Este cazul revoluţiei şi războiului nostru de 
eliberare din 1848-49, în speță anumite pretinse momente ale acestuia ce 
apar în discursul politicienilor români — fără a avea vreo bază reală, dar nici 
antecedente istoriografice sau măcar de simplă referire. Ca, de pildă, cei 
40.000 de români masacrați, printre care 100 de preoţi ortodocşi. Atâtea 
victime să fi avut românii ardeleni, la acea vreme? Pentru acestea să fie 
răspunzători, conform părerii unor «istorici ai zilelor noastre», cei 13 
«generali terorişti»? 

Unde este — mă întreb — groapa comună a acestor nenumărate 
victime? 

Când am asistat la exhumarea celor 28.000 de victime de la 
Mohács (1526 — n.n.) am văzut imense mormane de cranii şi diverse alte 
oseminte. Nici memoria colectivă, nici istoriografia nu oferă date despre 
vreo groapă comună a românilor masacrați în 1848-49. (...) 

Cei ce dărâmă monumente ale cinstirii eroilor-martiri şi — 
călcându-şi promisiunile — se opun refacerii şi reamplasării acestora, nu 
sunt cu nimic mai buni decât cei ce încercau, nu de mult — sub lozinca 
«Istoria ne-o scriem în prezent», să ne spele memoria. În 1848-49, conform 
datelor vremii, numărul total al victimelor luptelor sângeroase ce au avut 
loc în Munţii Apuseni se ridică la 8.000. Desigur, chiar şi o singură viaţă de 
om suprimată reprezintă o ireparabilă pierdere. În 6 octombrie la Arad, au 
fost ucişi 13 generali. Fiecare dintre ei a condus detaşamente militare ce au 
luptat pentru libertate, «pentru libertatea popoarelor» - vorba poetului. Cei 
ce au ridicat, la Arad, statuia Libertăţii, au cinstit memoria celor 13 generali 
eroi (un armean, un sârb, un croat, un polonez, un austriac, un german şi 
restul unguri) precum şi pe cea a tuturor celor ce şi-au dat viața pentru 
Libertate. lar cei ce profanează amintirea acestora, profanează istoria 
popoarelor cărora le-au aparținut respectivii. 

La osuarul de la Mohács, comemorarea celor căzuţi atunci şi acolo 
a avut loc, în 29 august 2003, pentru prima dată — după 400 de ani (a se 
scădea cei 150 de ani de paşalâc otoman — n.n.) — în prezența oficială a 
ambasadorului Turciei. 

Sper că nu vor mai trece încă 400 de ani până când — împreună şi 
fără resentimente — să-i cinstim pe cei în a căror memorie s-a ridicat statuia 
Libertăţii din Arad.” (Am citat din declaraţia senatorului UDMR Sogor 
Csaba, făcută în plenul Senatului şi reprodusă, sub titlul „History is his 
story”, în Erdélyi Napló din 7 octombrie 2003) 

Să încercăm să rezumăm: 

- există o singură istorie, nu mai multe; 

- viziunile diferite (şi divergente) asupra acesteia servesc interese 
politice de moment; 

- astfel se face că „grimasa istoriei” - alianţa „unor grupuri de 
populaţie” ( cu care ungurii au construit, timp de un mileniu, „patria 
comună”) cu puterea opresivă - a fost posibilă, intervenind amintitele 
interese; 

- şi tot astfel — prin interese politice de moment (electorale?) — se 
face că politicienii români nu mai sunt de acord cu reamplasarea 
monumentului „Libertăţii”; 

- în 1848-49 n-a avut loc nici un masacru îndreptat împotriva 
populaţiei româneşti; 

- cei 40.000 de români ucişi (ca şi represalii, nu pe câmpul de 
luptă!!!) sunt o invenţie propagandistică (electorală?) recentă; 

- principala dovadă a inexistenţei masacrelor este inexistența unei 
gropi comune — aidoma celei de la Mohâcs (unde oastea lui Ludovic al 2- 
lea al Ungariei a fost, practic, exterminată de către cea a lui Soliman); 

- victimele luptelor din Munţii Apuseni (de ambele părți?) se 
cifrează doar la 8.000; 

- detaşamentele conduse de către cei 13 generali (aparţinând tuturor 
popoarelor din imperiu, mai puțin cel român) au luptat pentru „Libertatea 
popoarelor”; 

- profanarea memoriei acestora se răsfrânge asupra popoarelor pe 
care, afirmative, i-au reprezentat generalii respectivi. 

Faţă de cele de mai sus, se nasc — vrând-nevrând — următoarele 
întrebări: 

- cine hotărăşte, şi pe ce bază, care este „singura istorie adevărată”? 

- viziunile diferite asupra istoriei să fie determinate oare doar de 
interese politice de moment? 

- „unele grupuri de populaţie” (care reprezentau împreună, în 
realitate, 72 la sută din populația aşa zisei Ungarii Mari!!!) au trecut de 
partea „puterii opresive” ca rezultat al manipulării, al „promisiunilor 
deşarte” făcute de către Curtea de la Viena, sau pentru că au fost total 
ignorate în programul „revoluţionarilor” maghiari? 

- oare pentru respectivele „grupuri de populație” nu tocmai 
„revoluţionarii” maghiari şi statul pe care voiau să-l alcătuiască reprezentau 
adevărata putere opresivă? 

- ce fel de „patrie comună” au construit ungurii, timp de un 
mileniu, împreună cu respectivele „grupuri de populaţie”? 

- este grupul statuar de la Arad un monument al celor 13 generali 
(atunci când aceştia au un obelisc închinat memoriei lor)? 

- este monumentul de la Arad un monument al libertăţii? 

- şi dacă da, despre a cui libertate este vorba? 

- este vorba cumva şi de libertatea românilor (sârbilor, croaților, 
slovacilor, etc.), sau dimpotrivă? 

- au luptat cei 13 generali (şi trupele din subordine), într-adevăr, 
pentru libertatea POPOARELOR, sau au vrut doar să transforme „jugul 
austriac” într-unul maghiar? 

- cât priveşte masacrele antiromâneşti (care au fost nenumărate pe 
parcursul a doi ani şi răspândite pe întreg teritoriul Transilvaniei), cum 
crede d-l Sógor că o groapă comună ca la Mohács (unde a fost vorba de o 
armată nimicită şi de existenţa „unităţii de loc, de timp şi de acţiune”) ar 
putea intra în discuţie întru confirmarea (sau infirmarea)existenţei reale a 
acestora?!!! 

Desigur, întrebările ar putea continua mult şi bine şi, pe de altă 
parte, la multe dintre ele am răspuns, de repetate ori, pe parcursul timpului, 
ba chiar şi într-un trecut foarte apropiat. Dar, pentru că tot „Aradul” este 
capul de afiş, în capitolele următoare vom reveni la fiecare dintre ele, 
inclusiv cu noi elemente şi surse, multe din ele provenind din aceeaşi 
„presă aliată”. 

XLVIII 
Monumentul .„Libertăţii” de la Arad (II) 


Am promis, în capitolul precedent, să revenim la întrebările din 
finalul acestuia — pentru a nu le lăsa fără un răspuns explicit, deşi acestea 
conțin - în însăşi formularea lor - implicit răspunsul respectiv: o simplă 
înlăturare a interogației ar fi suficientă în acest sens. Pe de altă parte, 
serialul „1848 în Ardeal” (publicat în numerele 39, 40 şi 41 ale revistei 
Timpul-7 zile din septembrie şi octombrie 2003) conține, cu supra-măsură, 
toate răspunsurile la întrebările cu pricina. 

Dacă, totuşi, ţinem cu tot dinadinsul să ne onorăm promisiunea, 
faptul se datorează acelei „metafore” — „grimasa istoriei” — cu care d-l 
(senator UDMR) Sogor Csaba a caracterizat coalizarea „grupurilor de 
populaţie” cu „puterea opresivă austriacă”. 

Stimate d-le Sogor, însăşi formularea la care aţi recurs conţine 
principalul răspuns la întrebările pe care vi le-am adresat şi precizează — 
fără echivoc — temeiul şi esența chestiunii: deci, nici măcar popoare (ceva 
între triburi şi naţiuni), ci „grupuri de populaţie”!!! 

Tocmai despre asta este vorba, stimate d-le senator (UDMR), 
despre faptul că respectivelor „grupuri de populație” (naţiuni — de fapt, 
autohtone sau măcar preexistente în zonă, pe care le-aţi supus cu forța 
armelor şi care reprezentau 72 la sută din populaţia aşa zisei Ungarii Mari!) 
„paşoptiştii” maghiari (Kossuth, Battânyi, Görgey etc.) n-au fost dispuşi să 
le recunoască nu autonomia, nu egalitatea în drepturi, ci, pur şi simplu, 
existenţa ca naţiuni!!! Iar cele câteva concesii la care, în disperare de cauză, 
au apelat finalmente (nu în 1848 — ci în vara lui 1849!) “paşoptiştii” cu 
pricina au fost nu tardive, ci ante-finem, în pragul prăbuşirii totale şi 
definitive!!! 

Aşa stând lucrurile, dacă putem vorbi de o „grimasă a istoriei”, 
aceasta a fost însăşi „revoluția? maghiară de la 1848, care n-a fost o 
mişcare înnoitoare, de eliberare a (tuturor) naţiunilor imperiului, 
republicană şi socială, ci o încercare de restaurare a Ungariei feudale, o 
întoarcere în Evul Mediu — în fapt, o contrarevoluţie!!! 

Acesta este adevărul, stimate d-le Sogor, şi nu altul! Iar argumente 
în sprijinul afirmațiilor noastre există cu duiumul, inclusiv (sau mai ales) în 
surse neutre, ba chiar şi în destule surse maghiare. 

Acestea fiind zise, să luăm pe rând întrebările formulate în 
capitolul precedent şi să încercăm să le dăm răspunsul cuvenit: 

„Cine hotărăşte, şi pe ce bază, care este «singura istorie 
adevărată»?” Desigur, până când există subiectivism uman şi „interese 
național-politice” (reale sau doar acuzate — vezi „Scurta Istorie a 
Ardealului”!), aşa ceva este de neconceput. O (singură) istorie adevărată ar 
putea fi scrisă, eventual, într-un viitor stat federativ al Terrei (bazat pe 
consens general şi egalitate deplină) sau, undeva, în Cosmos — la nivelul 
unei civilizaţii superioare care ne monitorizează, cu mijloace specifice şi 
totală detaşare, evoluţia de milenii. În rest, nu putem discuta decât de 
obiectivitatea unor date, de autenticitatea (credibilitatea) surselor, de 
caracterul ştiinţific al argumentelor paraistorice şi, fireşte, de detaşarea şi 
buna-credinţă cu care toate acestea sunt interpretate sau reevaluate pe 
parcurs, în funcţie de acumularea unor noi date şi elemente. 

Aşa stând lucrurile, în condiţiile date putem vorbi doar de „istorii 
convenabile” — uneia sau alteia (altora) dintre părţi, fiecare având adevărul 
ei (cu sau fără ghilimele), nicidecum despre „istorii adevărate” şi, cu atât 
mai puţin, despre una singură. 

Ce-i de făcut? Ca şi într-un proces cu „juraţi”, trebuie să ne pledăm 
cauza şi să convingem. Care este, în cazul dat, echivalentul „Curţii cu 
jurați”? Lumea istoricilor (în sensul cel mai larg al cuvântului), dar, în 
egală măsură, şi opinia publică internațională. Dar cel al instanţei de 
magistrați? Mai marii lumii şi forurile internaţionale de decizie. Şi cum 
putem demonstra că varianta noastră este nu numai convenabilă, ci şi 
adevărată (sau, oricum, considerabil mai apropiată de adevăr)? Recurgând 
la surse neutre, sau chiar la cele din tabăra adversă — de pe vremea când 
recunoaşterea adevărului nu presupunea riscurile de astăzi. Şi, bineînţeles, 
reducând la absurd (sau ridicol) unele afirmații mai vechi sau mai noi, 
precum şi devoalând — printr-un echivalent de psihanaliză — gafele comise 
(nu foarte rar) de către partea adversă (vezi, în acest sens, chestiunea cu 
„grupurile de populaţie” a d-lui Sogor — o emanaţie tipic freudiană din 
subconştientul senatorul UDMR, care dejoacă vigilenţa „cenzurii”). 

Ceea ce şi facem, cu sârg şi metodă, de vreo 14 ani încoace 
(desigur, furnizând materiale şi argumente unor posibili intermediari — cu 
acces direct la „juraţii” şi „magistraţii” cu pricina). 

Să trecem la cea de a doua întrebare: 

„Viziunile diferite (şi divergente) asupra istoriei să fie 
determinate doar de interese de moment?” 

Fireşte, aici ar trebui să ştim cât de lungi sunt „momentele” d-lui 
Sogor sau, cu alte cuvinte, la ce raportează domnia-sa respectiva unitate de 
timp? Pe de altă parte, aici nu este vorba, cum crede (sau se preface a 

crede) senatorul UDMR, despre „momentul electoral” al PSD şi despre 
interesele (de moment) ale partidului de guvernământ (care trebuie să 
contracareze cu ceva „cu impact la alegători” concesiile făcute UDMR- 
ului), interese „ce-i transformă pe eroii noştri (cei 13 generali — n.n.) în 
duşmanii altora (ai românilor — n.n.)”, ci despre cu totul altceva. Iar acel 
„altceva” este un „moment” mult mai lung, unul de peste 80 de ani — de 
când întreaga istorie a Ungariei (în speță cea vizând Ardealul) a fost 
rescrisă tendenţios, cu viză recuperatorie. 

Nu mai insistăm asupra chestiunii (am făcut-o recent şi, dealtfel, în 
mai tot ce am scris în ultimii 14 ani). Vrem doar să lămurim acuza d-lui 
Sogor, cea cu „reinterpretarea istoriei, dictată de interese de politică 
actuală”. Deci: toată prezentarea de astăzi a evenimentelor din 1848 — de 
către partea română — ar fi o reinterpretare partizană de moment a istoriei, 
făcută de politicienii români şi de către „unii istorici contemporani”. Să 
vedem, atunci, ce se scria, în 1929, în România, nu altundeva — ci într-o 
enciclopedie (ştiut fiind că în literatura lexicografică se trec doar date 
verificate, sedimentate, care au trecut proba timpului şi au dobândit o 
recunoaştere quasi-generală). Cităm din „Enciclopedia Româna Minerva” 
(Ed. Comitetului de redacţie al ERM, Cluj, 1929), pagina 822: 

„În Ardeal, unde poporul român era subjugat, revoluţia luă cu totul 
altă înfăţişare. În martie 1848 izbucni revoluţia de la Viena, în curând apoi 
şi în Ungaria, care voia să se constituie într-un stat naţional independent de 
Austria. Ungurii din Ardeal, în zelul lor naţionalist, proclamă unirea 
Ardealului cu Ungaria (29 mai) împotriva voinţei românilor. Libertatea şi 
unitatea națională ungurii o înțelegeau numai pentru ei, făcând abstracţie de 
celelalte nații conlocuitoare. Acestea, în lupta lor pentru libertate, aveau să 
se ridice împotriva ungurilor şi alături de Austria. (...) Românii abia în 
octombrie răspund la cruzimea ungurilor, care au început să verse sânge 
românesc încă din 2 iunie...” 

lată, aşadar, că teza cu „reinterpretarea conjuncturală a istoriei” 
avansată de către d-l Sogor se dovedeşte a fi o simplă găselniță — total 
lipsită de temei şi (autentic) conjuncturală şi partizană! 

Cât priveşte realitatea şi (mai ales) amploarea faptelor, sursele 
neutre la care ne-am referit ne vor oferi date din belşug, străinii neavând 
motive de reţinere aidoma autorilor ardeleni ai Enciclopediei Minerva. 


P.S. Îi reamintim senatorului UDMR, Sogor Csaba, că Uniunea 
domniei-sale — vis-a-vis de subiectul în discuţie — a jucat la fel de necinstit 
încă din 1990, când de 1 decembrie, la Alba Iulia, Szöcs Geza (omul nr.Il 

al UDMR, la acea vreme) a declarat, de la tribuna oficială, că în 1848 
ungurii n-au vrut să anexeze Ardealul la Ungaria, ci doar să-i atragă de 
partea lor pe românii ardeleni. Drept care, susnumitul şi-a primit porția 
cuvenită de huiduieli şi fluierături, de la cei care ştiau foarte bine că această 
anexare nu numai că figura — la loc de cinste — în programul „Paşoptiştilor” 
maghiari, nu numai că a fost hotărâtă în Dieta (maghiară) a Ardealului, dar 
a fost şi înfăptuită (ba chiar şi promulgată — sub presiune — de către 
Ferdinand al V-lea) în iunie 1848. Acesta a fost semnalul declanşării 
masacrelor antiromâneşti (debutul fiind în localitatea Mihalţ); 

P.P.S. În altă ordine de idei (vorba vine!), am vrea să semnalăm o nouă 
„ispravă” a celor de la „Adevărul”, care titrează, cu litere de-o şchioapă, pe 
prima pagina (nr. 4134/13 octombrie 2003): „Preşedintele UDMR, Mark6 
Bela, îi ameninţă cu excluderea pe radicalii lui Tökés”. Până aici, totul ar 
părea în regulă. Numai că, după bunul obicei al locului, comentariile (sau 
măcar o notă a redacţiei!) lipsesc cu desăvârşire, ele fiind suplinite de un 
supratitlu şi un subtitlu. Merge şi aşa, cu condiţia ca acestea (sau măcar 
unul dintre ele) să sublinieze ceea ce este într-adevăr relevant sau revelator. 
Iată supratitlul: „Pentru iniţiativa înființării consiliilor naţionale secuieşti şi 
propagandă anti-Constituţie”. Nu e rău! lată şi subtitlul: „Cei care îşi spun 
Consiliul Naţional Secuiesc nici măcar ungureşte nu ştiu ca lumea” (însoţit 
de o poză încruntată a lui Markó Bela). Este un citat din discursul 
preşedintelui UDMR rostit la ultima şedinţă a CRU, dar care este total 
irelevant în contextul dat. Mai ales că, în acelaşi discurs (reprodus în 
continuare în Adevărul), cu şase rânduri mai jos, apare următorul pasaj: 
„Ce imoralitate să afirmaţi că voi vreți autonomie şi noi nu! Deosebirea 
dintre noi este că noi muncim pentru realizarea autonomiei, iar voi doar 
peroraţi despre ea într-o maghiară stricată”. 

Ăsta da subtitlu!!! 

Sau citatul nu le spune nimic celor de la Adevărul?!! 

Este posibil ca aceştia să nu observe (înțeleagă?!) că citatul 
anulează total titlul cu pricina, sensul şi importanţa ce i se acordă?! 

Cum pot nişte ziarişti cu pretenţii să scape aşa o oportunitate, care 
oferă pe tavă adevărul gol-goluţ şi anulează, fără echivoc, afişatul sens al 
conflictului moderați-radicali, transformând totul într-o ceartă de bucătărie 
internă?!! 

Sau te pomeneşti că şi cei de la Adevărul au semnat vreun protocol 
cu „moderaţii” UDMR-ului? 

XLIX 
Monumentul .„Libertăţii” de la Arad (III) 


De peste cinci ani avertizăm asupra faptului că în Secuime există — 
de facto — arondismente şi structuri administrative proprii, altele decât cele 
ale statului român! 

De aproape un an semnalăm — monitorizând procesul în derularea 
lui — existența unei activități febrile de realizare, după modelul din 
Voievodina (salutat, la vremea respectivă, de către „aliatul” Peter 
Medgyessy!), a „Consiliilor Naţionale” maghiare şi secuieşti, organe de 
„autoguvernare” (vizând Ardealul sau doar „Pământul Secuiesc”) ce-şi 
propun legalizarea, consfinţirea — de jure — a amintitelor arondismente şi 
structuri paralele (judeţele Ciuc, Odorhei şi Trei Scaune, „Scaunele 
secuieşti” etc.)! 

Şi iată că astăzi asistăm, la lumina zilei şi fără stinghereală (sau 
stingherire), la intrarea procesului în faza de finalizare! 

Oare în toţi aceşti ani am strigat în pustiu?! 

N-am fost auziţi, sau dacă da, cei ce ne-au auzit au considerat 
suficientă (şi eficientă!) izolarea extremiştilor din UDMR?! 

Pentru numele lui Dumnezeu, dar această „izolare” n-a făcut 
altceva decât să dezangajeze Uniunea şi să dea mână liberă extremiştilor cu 
pricina!!! 

„Extremişti” de care „moderaţii” nu s-au delimitat decât în ceea ce 
priveşte arogarea paternității unor idei şi spargerea monopolului udemerist 
privitor la punerea în aplicare a acestora!!! 

Sau nu este aşa? Poate cineva, întreg la minte şi treaz, să înțeleagă 
altceva din recenta declaraţie a preşedintelui UDMR (reprodusă în post- 
scriptumul capitolului precedent): „Ce imoralitate să afirmați că voi vreţi 
autonomie şi noi nu! Deosebirea dintre noi este că noi muncim pentru 
realizarea autonomiei, iar voi doar perorați despre ea”?!! 

Mai este ceva de adăugat? 

Mai este ceva de comentat? 

De altfel, astăzi, când toată presa e plină de „consilii” şi „scaune”, 
când Markó Béla îşi revendică, public, paternitatea ideii şi monopolul 
aplicării ei — dar şi deținerea (şi folosirea!) rețetei de succes în 
materializarea acesteia, chestiunea nu ne mai aparţine. Rolul nostru s-a 
terminat, iar soluţiile trebuie să le găsească (şi aplice) alţii. Numai că acum 

nu mai este vorba de măsuri profilactice, ci de unele curative (ca să nu 
spunem chirurgicale), într-o fază avansată a maladiei! 

Istoria se repetă şi, din păcate, nu suntem în stare să-i asimilăm 
învăţămintele decât în fața recidivei. Nici măcar în fața perspectivei 
acesteia! Chestiunea seamănă leit cu provocările din primele luni ale lui 
1990 — cu deosebiri de nuanţă, fireşte. De această dată românii nu sunt ucişi 
sau alungaţi de spectrul linşajului, ci îi va pune pe fugă perspectiva de a 
ajunge minoritari în „Ţara Secuilor”! De această dată nu se mai mizează pe 
„pogromuri”, pe „etnocid şi război civil”, ci pe reacţia autorităţilor centrale 
şi pe răstălmăcirea mediatică a acesteia, pe prezentarea ei (opiniei publice 
internaționale — dar şi forurilor de decizie) drept încălcare flagrantă a 
drepturilor omului, drept jugulare brutală a unor iniţiative şi doleanţe 
„europene”! De această dată — ca şi înaintaşul său Horn (tot socialist!), d-l 
Kovács se va plânge „Înaltelor Porţi”, dar nu la ONU şi la al său Consiliu 
de Securitate, ci la Bruxelles şi la Strasbourg! (Deşi, dacă ne gândim bine, 
n-ar fi exclus să se aibă în vedere şi o escaladare, dacă nu de tip kosovar, 
măcar una de tip sloven — cu nesupunere civică, declararea unilaterală a 
independenţei etc.) 

„Dacă semeni vânt — culegi furtună”, spune înţelepciunea populară. 
În cazul de faţă, chiar dacă alţii au fost semănătorii, neintervenţia în faza de 
„bulgăre” are toate şansele să genereze o „avalanşă”. Pe care nu ştim cine, 
cum şi cu ce preţ o va putea stăvili. 

Aşa stând lucrurile, să le urăm succes „salvamontiştilor” şi 
„sanbernarzilor” din dotare şi să ne întoarcem la Arad, în speță la 
întrebările adresate, pe marginea monumentului „Libertăţii”, d-lui senator 
UDMR Sogor Csaba. Nu la a treia şi nici la cea de a 4-a, pentru că, de fapt, 
am răspuns (fără a le nominaliza) la amândouă, încă din introducerea la 
capitolul precedent: „grupurile de populaţie” au trecut de partea „puterii 
opresive” pentru că „revoluționarii” maghiari nu numai că n-au cuprins în 
programul lor şi libertatea şi drepturile acestor „grupuri” (ce reprezentau, în 
realitate, două treimi din populaţia „Ungariei Mari”!), nu numai că au vrut 
să le anexeze teritoriile, dar au intenţionat să procedeze şi la înrobirea 
națiunilor respective, care — în pofida absolutismului habsburgic — au 
beneficiat, în ultima vreme, de anume înlesniri şi drepturi din partea Curţii 
de la Viena (vom reveni), ca atare, coalizarea invocată ca o „grimasă” a 
istoriei a fost firească în contextul dat, adevărata putere opresivă fiind, 
pentru naţiunile din bazinul carpatic (croaţi, sârbi, români, slovaci, etc.) 
exact cea pe care tindeau s-o realizeze „paşoptiştii” maghiari. (De altfel, 

cele petrecute, în acest sens, după încheierea „înțelegerii dualiste” vin să 
confirme, cu prisosință, realitatea celor de mai sus!) 

Asta fiind situaţia, să trecem la cea de a S-a întrebare: „Ce fel de 
„patrie comună” au construit ungurii, timp de un mileniu, împreună cu 
respectivele „grupuri de populaţie”? 

Desigur, chestiunea cu durata milenară este o exagerare tipică şi 
definitorie pentru aroganța maghiară şi, pe de altă parte, pentru uşurinţa şi 
nonşalanța cu care seminția lui Arpád mistifică — pro domo — istoria. Aşa 
zisul mileniu se reduce, în realitate, la vreo 250 de ani, în speţă secolele 14 
şi 15 şi cei 51 de ani ai dualismului Austro-ungar. După 1526 (Mohács) 
Ungaria devine, pentru 150 de ani, paşalâc turcesc, perioadă după care, 
până în 1867, este parte integrantă a Imperiului Habsburgic. Cât priveşte 
intervalul anterior — primele secole ale mileniului trecut, prezenţa a 
multiple formaţiuni statale (aşa numitele „Ţări”) româneşti pe teritoriul 
Ardealului, care coexistau — în relaţii caracteristice evului mediu — cu cele 
ale coloniştilor unguri, secui sau saşi (nemaivorbind de vechile voievodate 
ale lui Glad, Menumorut şi Gelu, a căror supunere a durat ceva vreme), 
atestă faptul că nu a fost încă vorba de o cucerire efectivă (situaţie 
regăsibilă, cu deosebiri nesemnificative, şi în celelalte teritorii „milenare” 
revendicate de către „paşoptiştii” maghiari). 

lar în ceea ce priveşte „patria comună” pe care ungurii ar fi 
construit-o, în amintiţii 250 de ani, „împreună” cu respectivele „grupuri de 
populaţie”, o elementară cunoaştere a istoriei permite, oricui, să realizeze 
faptul că este vorba de o afirmaţie pe care am putea-o considera de tot 
hazul — dacă am putea face abstracţie de tragismul chestiunii. Patrie 
comună? Da — în măsura în care sclavii şi stăpânii lor au trăit în aceeaşi 
țară! Construită împreună? Da — ca, de pildă, piramidele din Egiptul antic! 

Desigur, am putea invoca mii de argumente în favoarea celor de 
mai sus. N-o vom face, pentru că, fireşte, aici nu este vorba de prostia sau 
ignoranța d-lui Sogor, ci exclusiv de ipocrizia respectivului senator 
UDMR! 

Să trecem la cea de a 6-a întrebare: „Este grupul statuar de la Arad 
un monument al celor 13 generali?” 

De ce să fie, atunci când în memoria acestora a fost ridicat, la locul 
potrivit, un obelisc? 

Dar atunci al cui este? Să vedem două păreri, prima aparţinând 
unui istoric al artelor, ungurul Murâdin Jenö, autorul unui recent apărut 
volum închinat monumentului de la Arad. Cităm: „Monumentul, prin 
personajul central care îl domină — o femeie ce ridică o coroană — nu este 

atât al libertății, cât mai degrabă al Ungariei, reprezentând un simbol al 
renaşterii acesteia”. (Am reprodus din Romániai Magyar Szó, nr. 4619/3 
octombrie 2003, pag.1 şi 8). lată, aşadar, rostit (aproape) întregul adevăr. 


x» 


Ce Ungarie trebuia să renască în 1848? Ungaria „Milenară” sau „Mare”, 
sau „Sanştefaniană” - evident! 

Mai e ceva de adăugat? (Poate doar faptul că un monument al 
respectivei închisori a națiunilor nu are ce căuta pe teritoriul unui stat 
succesor al acesteia: este o chestiune de elementar bun-simţ!) 

Să vedem şi cea de a doua părere, aparţinând, de această dată, unor 
români: 

„Monumentul «Hungaria milenară (sau eternă)» constituie în 
conştiinţa colectivă a românilor un semn al iredentismului şi 
revizionismului de tip «fascist», un elogiu adus terorismului, rasismului şi 
şovinismului. (...) cei 13 generali executaţi de austrieci (din care doar trei se 
declarau de naţionalitate maghiară) constituiau pentru românii din 
Transilvania simbolul celei mai sângeroase agresiuni, urmărind reducerea 
populației majoritare la condiţia de servi în propria ţară...” (Am citat dintr- 
un documentar semnat de către Ministerul de Interne, anexat răspunsului pe 
care ministrul loan Rus l-a dat la interpelarea deputatului PRM loan 
Miclea, documentar reprodus în nr. 4144/24 octombrie 2003 al cotidianului 
central Adevărul). 

lată, aşadar, că — în fine — s-ar părea că guvernul şi partidul de 
guvernământ s-au săturat şi s-au hotărât să pună piciorul în prag. 

Dumnezeu să le ţie năravul! 

L 
Monumentul Libertăţii” de la Arad (IVY) 


Scriam, în finalul capitolului precedent, cum că: „În fine, s-ar părea 
că şi guvernul şi PSD s-au săturat şi s-au decis să pună piciorul în prag!” şi- 
am mai adăugat urarea: „Dumnezeu să le ție năravul!” 

Desigur, am fost şi rămân un optimist incorigibil, dar — aflându-mă 
mai către „sfârşitul sezonului” — chiar dacă scepticismul nu mi-a dat 
niciodată târcoale, nu pot să nu-mi impun o raportare mai „cartesiană” față 
de ceva care pare (părea) prea frumos (ca să fie adevărat). Drept care, am şi 
formulat cu „s-ar părea”, ba am şi urat viaţă lungă năravului (bun) cu 
pricina. 

Din păcate, confirmarea (îndoielii) şi infirmarea (gestului) n-au 
întârziat să apară: d-l ministru loan Rus s-a dezis, public, de documentarul 
respectiv (din care am reprodus în capitolul precedent), susținând că a fost 
anexat — fără acceptul sau ştirea domniei-sale — la răspunsul dat interpelării 
deputatului PRM Ioan Miclea. 

Chiar aşa? 

Desigur, nu vrem să ne gândim la o „retragere strategică” (mai 
mult decât penibilă), ci la autoritatea ministrului de Interne şi la respectul 
de care se bucură acesta printre subordonații săi (că doar n-o fi anexat 
„documentarul” vreo „mână criminală peremistă”?). 

Chiar aşa?!! 

Şi mai spuneam noi, în acelaşi capitol, ceva despre o „avalanşă” 
care ar fi trebuit prevenită, care ar fi putut fi neutralizată în faza de 
„bulgăre”. Cum arată „avalanşa”? Doritorii de a afla n-au decât să cerceteze 
presa de limbă maghiară, care geme de informaţii şi clocoteşte de avânt, 
legând ultimele evenimente ba de spiritul paşoptist, ba de revoluţia din 
1956, ba chiar şi de evenimentele din toamna lui 1940! (Respectivilor le 
recomandăm să deschidă, de pildă, săptămânalul Erdélyi Napló din 28 
octombrie 2003, la pagina a 12-a, pentru a vedea — de la titluri precum 
„Ardealul de Nord a revenit!” şi până la poza cu Horthy primind defilarea 
trupelor maghiare în centrul Clujului — tot ce vrei şi nu vrei în legătură cu 
consecinţele imediate ale Diktatului de la Viena!). Şi nu numai cea 
„radicală”!!! 

În ceea ce ne priveşte, ne vom rezuma doar la a reproduce 
scrisoarea lui Tokes László către nou înfiinţatul Consiliu Naţional Secuiesc 

(care ne va lămuri şi motivele ce l-au împiedicat pe episcop să participe 
personal la eveniment): 

„Onorat Consiliu, dragi compatrioți şi camarazi! 

Până astăzi, doar muzeul din Sf. Gheorghe şi echipa de dansuri din 
Miercurea Ciuc au purtat — oficial — denumirea de « naţional secuiesc ». În 
perspectivă istorică, însă, ne-am putea referi, fireşte, şi la Adunarea 
Naţională Secuiască de la Lutiţa (1848 —n.n.). 

Slavă Domnului, particularitatea culturală şi tradiţia istorică au fost 
ridicate — astăzi — la nivelul realității politice. În speranța unei arvunite şi 
neabătute continuări: sunt mândru de voi şi de Consiliul vostru! 

Cu mulțumiri pentru invitaţia ce mi-a fost adresată de preşedintele 
executiv Borsos Geza, în pofida absenței mele forțate de împrejurări, vreau 
să salut — din postura onorantă ce mi-a fost acordată — nou înființatul 
Consiliu şi rânduiala lui internă. 

Mă gândesc, cu apreciere şi recunoştinţă, la preliminariile acestui 
act istoric: în primul rând, la Adunarea Naţională de la Lutiţa şi, în egală 
măsură, la senatorul lofö ( înalt rang militar secuiesc — n.n.) Csapó Jozsef — 
care a dobândit nepieritoare merite în problema autonomiei, apoi la 
reuniunea de la Cernat — pe care au reuşit s-o torpileze abilii şi influenţii 
domni-tovarăşi ai Puterii şi, în fine, la acţiunea noastră de la Satu Mare — 
care n-a mai putut fi împiedicată de către aceştia. Astăzi, doar prietenul 
dărâmător de statui al lui Markó Bela — Adrian Năstase — şi ai săi procurori 
şi poliţişti ne mai stau în faţă. De agilitatea acestora va depinde succesul 
sau insuccesul nostru consecvent de autodeterminare. 

Să dea Dumnezeu, chiar dacă s-ar prăvăli munţii peste noi, să 
izbândească autonomia secuiască. Sper, din toată inima, ca după Consiliul 
Naţional Secuiesc să urmeze, în curând, înființarea Consiliului Naţional 
maghiar din Ardeal! 

Sper, cu tărie, că majoritatea debusolaților din UDMR se va trezi şi 
va reveni, împreună cu noi, la spiritul Declaraţiei de la Cluj. lar cei ce se 
vor rupe de noi, aceia îşi vor găsi locul în trupa lui Hajdu Victor şi în 
tradiţia lui Vasile Luca. Iar subvenţionarea lor o va asigura, negreşit, statul 
panromân — ajuns pe culmile corupţiei şi ale prostirii norodului. 

Pe de altă parte, îndrăznesc să sper că în cadrul strategiei maghiare 
de reunificare transfrontalieră a naţiunii noastre — în perspectivă — putem 
conta pe toţi fraţii noştri din Patria Mamă şi din diaspora. Ne vom găsi 
adevărații aliați! 

În această speranță vă prezint Apelul din 17 octombrie al Eparhiei 
Reformate de pe lângă Piatra Craiului, precum şi propunerile de completare 

şi modificare a Constituţiei Europene — elaborate de către Bisericile 
Reformate din Bazinul Carpatic, şi doresc tuturor membrilor Consiliului 
Secuiesc, Scaunelor şi aşezărilor secuieşti o «războinică zi bună»! 
La 23 octombrie 2003, în binecuvântata zi a revoluţiei şi războiului 
de eliberare din 1956 
Episcopul Tokes László, preşedinte de onoare 


P.S. Dacă timpul că permite, vă rog să daţi citire Apelului anexat, 
precum şi propunerilor de completare şi modificare, în sprijinul cărora ne- 
am aflat la Bruxelles.” 

lată, aşadar, că „avalanşa” de care vorbeam a ajuns deja până la 
forurile europene! 

Desigur (şi din păcate), cele două „anexe” (Apelul şi propunerile de 
modificare-completare a Constituţiei Europene) n-au mai fost publicate în 
respectivul exemplar al Erdélyi Napló (nr. 630/28 octombrie 2003) şi nici 
măcar nu ştim dacă li s-a dat citire la Sf. Gheorghe — sau au fost puse de-o 
parte pentru „uz intern şi confidențial”?! Ca atare, vom amâna comentarea 
scrisorii reproduse, în speranţa că în următoarele zile vor apărea la lumina 
zilei (şi tiparului) şi anexele cu pricina. Oricum, salutul adresat CNS de 
către episcopul Tökés seamănă cu o veritabilă declaraţie de război 
(antiromânesc — evident)! 

Aşa stând lucrurile, să le (re)urăm celor în drept („salvamontişti” şi 
„sanbernarzi”) succes în limitarea pagubelor deja declanşatei „avalanşe”! 

După această prea lungă (sau prea scurtă?) paranteză, să ne 
întoarcem la d-l Sogor Csaba şi la întrebările ce i-au fost adresate, pentru a 
răspunde — în locul domniei-sale — la ultimele cinci, fără a le mai relua, 
fiind vorba, practic, de unul şi acelaşi lucru şi, pe de altă parte, mai multe 
din răspunsurile anterioare având o tangenţă substanțială cu acestea. lată 
răspunsurile: 

- Monumentul de la Arad este unul al înrobirii — şi nu al libertăţii — 
popoarelor, el simbolizând (prin întruchiparea „Ungariei Eterne”) o singură 
libertate: cea a ungurilor de a subjuga două treimi din populaţia teritoriului 
în dispută! 

- Cei 13 generali au luptat pentru orice altceva, numai pentru 
libertatea croaților, sârbilor, românilor ori slovacilor nu! 

- Ca atare, faptul că majoritatea lor a aparţinut mai sus amintitelor 
națiuni (mai puţin cea română) le conferă, ab ovo, nu calitatea de eroi, ci pe 
cea de trădători! 

- Cât priveşte „dovada” cu inexistenţa „gropii comune”, sau d-l 
Sogor este mai sărac cu duhul — sau ne crede pe noi idioţi (tertium non 
datur): cum ar putea să existe o groapă comună a victimelor masacrate 
(deci, lipsite de apărare — nu organizate şi înarmate!) pe parcursul a doi ani 
şi în sute de locuri răspândite pe întreg teritoriul locuit de români?!! 

Iar în ceea ce priveşte existenţa reală a acestor masacre, pe lângă 
dovezile aduse (inclusiv din surse maghiare) în capitolele precedente, să-i 
mai oferim d-lui senator UDMR şi altele, provenind din surse neutre: 

„Și, astfel, s-a decretat uniunea Transilvaniei cu Ungaria fără să se 
ceară consimțământul românilor care formează marea majoritate a 
populaţiei fostei provincii; şi, astfel, comisari ultramaghiari au fost trimişi 
în diferite localităţi cu ordinul să extermine persoanele capabile şi instruite 
(înțelegându-se prin acestea institutorii şi preoții, fără a căror îndrumare 
primitivii ţărani valahi nu puteau constitui o amenințare); şi astfel, în 
vecinătatea oraşelor şi satelor, ba chiar pe şosele, au fost înălțate 
spânzurători, iar pe edificiile publice din toată Transilvania au apărut 
inscripții în limba maghiară şi română: uniune sau moarte. Românii, ajunşi 
la capătul răbdării, s-au adunat în număr de şaizeci de mii, în mai 1848 pe 
câmpia de la Blaj, conduşi de episcopii lor.” (Din „Hungary. The Rebellion 
of the Slavonic, Wallachian and German Hungarians against the Magyars” 
— From The North American Review for January 1851, Cambridge- 
Massachusetts: Printed by Balles and Houghton, 1851) 

Dacă nu vă ajunge părerea lui Francis Bowen, stimate d-le Sogor , 
să trecem la H. Desprez: 

„Maghiarii dăduseră primii exemplul acestor înspăimântătoare 
hecatombe; ei le-au reînnoit prin represalii asupra altor puncte unde se 
găseau în putere, şi nu s-ar putea spune câte sate româneşti au fost astfel 
nimicite (...) Sub pretext de tâlhării, s-au instituit tribunale militare care 
condamnau la moarte prin împuşcare ori spânzurătoare pe oricine le făcea 
umbră. La sfârşit, Bem, revenit din expediţia sa din Banat, pierdu răbdarea 
şi, acționând la rându-i liber, ca guvernator al Transilvaniei, lansă o 
proclamație prin care el declara maghiarilor din Transilvania că se 
purtaseră ca nişte tirani, că îl dezgustau faptele lor şi că le desființa 
tribunalele militare.” 

Este limpede, d-le senator UDMR? Noi falsificăm conjunctural şi 
partizan istoria, sau d-voastră? 

Iar în ceea ce-l priveşte pe marele luptător pentru libertate, numitul 
Kossuth Lajos, iată, din aceeaşi sursă, răspunsul pe care acesta l-a dat 
deputaților români veniţi din Transilvania şi Banat: 

„Când cineva vrea naţionalitate, şi-o câştigă cu armele 
s-a grăbit, însă, să declare: 

„Noi vom ridica la arme generoasa noastră naţiune secuiască, şi 
vom face să dispară prin sabie orice rebel de pe fața pământului!” (Am citat 
din „Les generaux polonais dans la guerre de Hongrie. I Campagne de Bem 
et de Dembinski”, în „Revue des Deux Mondes”, Livraison du 15 
Decembre 1849, p. 1036-1039) 

Aşa stând lucrurile — şi nu altfel! — este de mirare, stimate d-le 
Sogor Csaba (şi nu numai!), că românii se împotrivesc reamplasării 
monumentului care le aminteşte — pe pământ românesc — de cele de mai 
sus?!! 


După care 


P.S. Chiar dacă d-l loan Rus a procedat la retractare, se pare că, 
totuşi, PSD vrea să scoată în afara legii sau chiar să găsească o încadrare 
penală pentru Consiliul Naţional Secuiesc. 

Dumnezeu să-i ţie năravul! 


Nota autorului (din august 2006): Şi se mai miră unii că d-l senator 
UDMR, Sogor Csaba, a avut, pe vremuri, dosar de urmărit la Securitate?!! 

LI 
Actualitatea „paşoptismului” maghiar 


Revenim, pentru a termina (definitiv, sperăm) chestiunea cu 
monumentul „libertății? de la Arad (dar şi cu „paşoptiştii” maghiari şi cu 
aşa zisa lor revoluție pentru „libertatea popoarelor”), cu câteva citate din 
cele reproduse, pe larg, în capitolul precedent: 

- „comisari ultramaghiari au fost trimişi în diferite localităţi cu 
ordinul să extermine persoanele capabile şi instruite (înţelegându-se prin 
acestea institutorii şi preoții, fără a căror îndrumare primitivii țărani valahi 
nu puteau constitui o ameninţare) (...) au fost înălțate spânzurători, iar pe 
edificiile publice din toată Transilvania au apărut inscripții în limba 
maghiară şi română: uniune sau moarte!” (F. Bowen) 

- «maghiarii dăduseră primii exemplul acestor înspăimântătoare 
hecatombe; ei le-au reînnoit prin represalii (...) şi nu s-ar putea spune câte 
sate româneşti au fost astfel nimicite.” (H. Desprez) 

Deci, uciderea potenţialilor conducători ai românilor, fără de care 
„primitivii ţărani valahi” nu puteau reprezenta nici o (potenţială!) 
amenințare, precum şi represalii ulterioare constând din incendierea a 
nenumărate sate româneşti şi masacrarea populaţiei acestora!!! (Exact ceea 
ce d-l senator Sogor — şi nu numai dânsul — consideră a fi o falsificare 
conjuncturală şi de dată recentă a istoriei). 

Cât priveşte „potenţiala ameninţare valahă” şi cauzele acesteia, ne 
lămureşte acelaşi H. Desprez: 

„Când cineva vrea naționalitate, şi-o câştigă cu armele 
(Răspunsul dat de către Kossuth deputaţilor români veniți din Transilvania 
şi Banat). 

lată, aşadar, confirmarea — fără echivoc şi din cea mai autorizată 
sursă — a faptului că „paşoptiştii” maghiari nu erau dispuşi să le recunoască 
românilor nici măcar naționalitatea! Ba, mai mult, alternativa oferită era un 
echivalent de declaraţie de război! Mai poate mira pe cineva faptul că 
Avram lancu a ridicat mănuşa ce i-a fost aruncată? Mai poate cineva să 
creadă că autentica revoluţie a moților ar fi fost o contrarevoluţie — rod al 
manipulării venite din partea Curţii de la Viena? 

Aşa au stat lucrurile — şi nu altfel! — în ceea ce priveşte „alianţa cu 
puterea opresivă”!!! 

Dar Kossuth Lajos, cu aceeaşi ocazie, a mai adăugat şi 
următoarele: 

„Noi vom ridica la arme generoasa noastră naţiune secuiască şi 
vom face să dispară — prin sabie — orice rebel!” 

lată, aşadar, rolul pe care şi l-au asumat — la „Adunarea Naţională 
de la Lutiţa” (Agyagfalva) — şi l-au jucat secuii în „revoluţia” de la 1848: 
acela de a extermina pe „rebelii români”!!! 

Este suficient de limpede pentru toată lumea? 

Şi aceiaşi secui (sau, mă rog, urmaşii lor), invocând tot „spiritul 
paşoptist”, tot „Lutiţa”, tot monopolul legitimităţii şi exproprierea libertăţii 
(ba chiar şi momentul 1956 sau efectele Diktatului de la Viena!) vor să-şi 
facă — astăzi — un stat în stat în mijlocul României, în care cei 30 la sută de 
„rebeli români” să fie, din nou, ţinta directivelor kossuthiene!!! 

Sau nu este aşa? 

Au fost întrebaţi românii cu pricina (care, repetăm, reprezintă, 
totuşi, cel puţin treizeci la sută din populația aşa zisului Pământ Secuiesc) 
ce gândesc despre „autonomia secuiască”? 

Li s-a cerut părerea, sub ceva formă, referitor la înființarea 
Consiliului Naţional Secuiesc (CNS) şi la obiectivele pe care şi le propune? 

Au românii din Secuime vreun reprezentant (nemaivorbind de 
reprezentare proporțională!) în acest Consiliu? 

Desigur, întrebările de mai sus sunt pur retorice: de unde atâta 
„toleranță” şi „discriminare pozitivă”, atunci când „spiritul paşoptist” şi 
„Lutiţa” sunt la fel de vii şi de actuale ca şi în 1848?! (S-a văzut, cu ochiul 
liber, în 22-23 decembrie 1989 sau în 20 martie 1990!!). De unde şi până 
unde, atunci când — de 14 ani — nu auzim de altceva decât de „încercări 
criminale de a schimba compoziţia etnică a zonei” (prin câteva măicuţe 
greco-catolice, de pildă), de „hagymakupolâs honfoglalás” (descălecat cu 
turle cepiforme) — oglindind reacţia la încercările Bisericii Ortodoxe de a 
reclădi sfintele lăcaşuri dărâmate în perioada 1940-1944, de amenințări, 
epurări, alungări, profanări, de batjocorirea însemnelor naţionale ale 
României, de boicotarea Zilei Naţionale etc. etc. etc. 

Culmea culmilor: până şi voci maghiare (secuieşti?) — neaparținând 
UDMR-ului — contestă legitimitatea consiliilor naţionale secuieşti (fireşte, 
nu din cauza neconsultării românilor — nici chiar aşa!). lată un „ecou” din 
Erdélyi Naplo (631/4 noiembrie 2003), intitulat „Ce şi cum vrea poporul”, 
în care autorul (Kelemen Endre Denes), după ce se căzneşte (şi parțial 
reuşeşte) să demonstreze că democraţia este, în realitate (şi oriunde), dacă 
nu o pură ficţiune, măcar ceva foarte relativ, dă şi un exemplu concret: 

„După cum se ştie din mass media, în Ardeal au luat ființă, în 
ultimele săptămâni, Consilii Secuieşti. Astfel şi în Odorheiul Secuiesc — cu 

participarea a peste 150 de persoane — s-a înființat Consiliul Naţional de 
Scaun. Au fost aleşi şi delegaţii care ne vor reprezenta interesele în 
Consiliul Naţional Secuiesc. 

A fost vorba de o inițiativă lăudabilă şi îndreptățită. Totuşi — date 
fiind simţul critic exacerbat şi pedanteria ce mă caracterizează, fără a 
exclude şi naivitatea — mă deranjează nişte bagatele legate de acest 
eveniment de anvergură. 

Eu, în ignoranța mea, am considerat că alegerea democratică a unor 
reprezentanţi se petrece cam în felul următor: se ridică (să zicem) X şi îl 
propune pe Y, pentru că e competent, are o moralitate ireproşabilă, este un 
bun familist şi aşa mai departe. După care se ridică Y şi, cu argumente 
asemănătoare, îl propune pe Z. Şi aşa mai departe. Iar cei prezenţi (154 de 
cetăţeni responsabili!) îi vor desemna pe cei mai corespunzători. Trebuie să 
recunosc că m-am înşelat. În realitate, treaba a decurs în felul următor: un 
personaj important ce stătea la masă a citit o listă cu numele celor propuşi; 
după care a urmat votul — nu uninominal, ci în bloc. 

Deci, s-a votat lista! Iar cei 150 de oameni (vădind vechi reflexe 
totalitare) au aprobat — în unanimitate! — lista respectivă. Nici prin gând nu 
le-a trecut să (se) întrebe cine sunt aceşti oameni, cine (şi în numele cui) a 
întocmit lista, care au fost criteriile avute în vedere etc. Pare de necrezut, 
dar aşa a fost. 

În loc de concluzie, nu pot să nu remarc, pe de o parte, 
infantilismul politic, spiritul de turmă, rigiditatea mentalităților şi, pe de 
altă parte, apetitul pentru putere.” 

lată, aşadar, că d-l Kelemen contestă legitimitatea Consiliilor 
Secuieşti (la toate nivelele s-a procedat la fel, inclusiv la CNS!) — organe 
alese nedemocratic şi, ca atare, lipsite de reprezentativitate! Este dreptul 
domniei-sale, dar ce caută „ecoul” cu pricina în cea mai antiudemeristă 
publicaţie de limbă maghiară din ţară?!! Mai există, oare, şi o a treia 
tabără? Sau „Erdélyi Napló” începe să oscileze? 

Oricum, să reținem că CNS-ului i se impută (deja!) exact aceleaşi 
păcate ca şi UDMR-ului. Şi-atunci, n-avem dreptate când afirmam, într-un 
capitolul anterior, că respectivul conflict — atâta cât există el — este unul de 
bucătărie internă şi că, la urma urmei, totul se rezumă la putere şi ciolan? 

Şi dacă tot ne-am oprit la exemplarul din 4 noiembrie al Erdelyi 
Napló, să dăm o raită prin paginile sale, „densitatea tematică” a acestora 
fiind remarcabilă. 

Pe prima pagină, o poză cu trepţile soclului lui „Mathias Rex” — 
„profanate” de un individ tolănit la soare. Dată fiind o trimitere la pagina a 
6-a, cităm din finalul textului aflat acolo (încadrat de alte 9 fotografii): 

„Imaginile sunt grăitoare pentru soarta post-trianonică a statuilor. 
De dărâmat nu le mai pot dărâma — acele vremuri au trecut. Dar sunt lăsate 
să se deterioreze, sunt înconjurate de steaguri, acoperite de culori ce n-au ce 
căuta acolo, ecranate de megapanouri publicitare, scene în aer liber, w.c.- 
uri de campanie etc. 

Timpul trece. Regele Matei, însă, ținându-şi sabia la-ndemână, stă 
liniştit şi scrutător. Timpul trece, pigmei efemeri vin şi pleacă — la fel şi 
cuceritorii. Matei rămâne. Calul voinic al domnitorului stă cu toate cele 
patru picioare pe pământ. Simbolul este evident: se află la el acasă!” (Nu 
ştim dacă calul, dar Matei Corvin — fiul lui Iancu de Hunedoara, nepotul lui 
Voicu de Hunedoara şi strănepotul cneazului valah Şerban — negreşit se află 
acasă; ca atare, culorile care-l deranjează pe autorul articolului — roşu 
galben şi albastru — ar trebui să-i fie familiare domnitorului, chiar dacă a 
stat pe tronul Ungariei!) 

Pe pagina a 3-a ne reţine atenţia un articol semnat de Gazda Jozsef. 
lată un citat: „Ne putem aminti, cu nostalgie, chiar şi de perioada 
comunistă, când Constituţia ne asigura folosirea neîngrădită a limbii 
materne şi când exista până şi o Regiune Autonomă Maghiară — certificând 
faptul că şi noi trăim aici. Astăzi, glorioasa Constituţie a țării nu vrea să ştie 
de noi!” (D-l Gazda uită că RAM a fost răsplata unei odioase colaborări cu 
armata sovietică de ocupaţie şi cu structurile comuniste de sorginte NKVD- 
istă, maghiarimea din Ardeal fiind, la acea vreme, singurul element 
colaboraţionist de anvergură din țară — în speranţa obţinerii unui status quo 
în ceea ce priveşte Ardealul de Nord, sau măcar a unui statut privilegiat în 
teritoriul vizat! Cât priveşte actuala Constituţie, aceasta „ştie de maghiari” 
— în rând cu celelalte minorităţi naţionale — acordându-le drepturi bine peste 
reglementările internaționale.” 

Să mergem mai departe. Din pagina a 4-a aflăm, prin intermediul 
unui interviu acordat de către deputatul UDMR Tokay György, că — din 
motive de statuia „Libertății? — protocolul judeţean PSD-UDMR a fost 
suspendat. Iată finalul interviului: 

Întrebare: - Dacă chestiunea nu se rezolvă favorabil la nivel 
superior, ce va face UDMR-ul arădean? 

Răspuns: - Chiar dacă bănuiesc care va fi decizia PSD, nu cred că 
ar fi un pas politic raţional să ne divulg intenţiile. Dar n-aş vrea să cred, 
totuşi, că partidului de guvernământ este atât de neghiob („ostoba”) încât să 

mâne în continuare apa pe moara PRM-ului. Aşa ceva îi poate folosi doar 
lui Vadim şi partidului său. Eu sper că trupa lui Năstase, apelând la o 
judecată țărănească sănătoasă, va înţelege că nu e cel mai înțelept lucru să 
faci campanie unui alt partid. Sau dacă da, atunci să-şi dea arama pe faţă şi 
să treacă la PRM.” 

lată, aşadar, că moderatul şi „neptunianul” Tokay se radicalizează! 
(Ceea ce nu înţelegem este chestiunea cu „campania pentru PRM” şi cu 
voturile pe care le-ar pierde PSD opunându-se unei provocări şi sfidări de 
ultimă speţă la adresa demnității noastre naționale?! Noi am zice că treaba 
stă exact pe dos!) 

Pentru a încheia într-o notă mai hazlie, să trecem la „Pagina 
ceangăilor” (11), unde Pozsony Ferenc face — în maniera obişnuită a 
exegeților unguri — o aprigă pledoarie pentru originea maghiară a 
ceangăilor, ilustrând pagina (şi teza?) cu patru fotografii, în care figurează, 
în total, 10 persoane de toate vârstele. Printre multe altele, d-l Pozsony 
afirmă că, la sfârşitul secolului 19, ceangăii din Moldova nu ştiau să spună, 
în româneşte, nici măcar bună ziua. 

Se naşte, în mod legitim, următoarea întrebare: cum de şi-au păstrat 
limba (maghiară) şi şi-au pierdut, cu desăvârşire, portul? Pentru că cele 
zece persoane (de toate vârstele) care apar în poze sunt îmbrăcate în port 
sută la sută românesc, cu toate caracteristicile locului! 

Pentru a împrăştia orice dubii — inclusiv asupra malinspirației (sau 
prostiei) autorului — mai precizăm că în text se face menţiunea că este vorba 
de „fotografii de arhivă” (deci, de pe vremea când ceangăii, afirmativ, nu 
ştiau să dea nici bună ziua pe româneşte)!!! 

EPILOG 


Desigur, nu s-a isprăvit nici monitorizarea — consemnarea şi cu atât 
mai puţin obiectul acesteia: istoria „maghiaro-maghiară”. 

Şi nici nu avea cum să se isprăvească: dacă din finalul ultimului 
meu volum („Mişcarea Revizionistă Maghiară”) apărut, în 2003, la Editura 
„Dragoş Vodă” din Cluj-Napoca s-ar fi putut înțelege aşa ceva — date fiind 
concluziile quasi-generale care l-au încheiat — trebuie să revin asupra 
precizării (făcute încă atunci şi acolo) că nu era vorba decât de un moment 
de respiro — necesar unei reaşezări şi sedimentări a datelor şi faptelor, 
precum şi de obţinerea unei minime detaşări şi a unei (tot) minime 
perspective istorice. Deziderate pe care le consideram, la un moment dat, 
necesare pentru a putea continua demersul cu pricina — chiar dacă „istoria 
contemporană” se încadrează în alte coordonate şi se supune altor reguli 
decât cea „clasică”. 

Nu s-a isprăvit — şi nici măcar pomenitul moment de respiro nu mi 
l-am mai putut îngădui — din alte motive, dintre care voi enumera câteva. 

O dată, că nici respectiva istorie maghiaro-maghiară nu-şi permite 
nici cel mai mic răgaz de „reoxigenare”. 

În al doilea rând, pentru că este vorba de un proces ce nu cunoaşte 
zăbavă — nu de 14 ani, ci de peste 80 de ani — putând intra în discuţie doar 
alternante de instrumentare ori cadență. 

În al treilea rând , deoarece „perspectiva istorică” are, în cazul dat, 
o altă manieră de proiectare, ea raportându-se la un proces dinamic şi în 
plină desfăşurare (neîntreruptă — după cum afirmam mai sus - de aproape 
un secol). 

În al patrulea rând, pentru că această raportare se referă la diverse 
contexte istorice (favorabile sau nu) şi la similitudini conjuncturale de 
adaptare sau reacţie la acestea; cât priveşte reperele istoriografice, aici, 
fireşte, comparațiile şi confruntările vizează — cu precădere — sursele 
pretrianonice şi cele consemnate în acestea într-o perioadă în care Ardealul 
nu reprezenta — nici în cele mai negre coşmaruri — un teritoriu ce s-ar fi 
cerut a fi recuperat. 

Şi, în fine, — dar nu în ultimul rând — n-am renunţat (nici măcar 
temporar) la demersul meu de monitorizare-consemnare, pentru că 
regretatul Adrian Riza m-a „osândit”, cu ani de zile în urmă, să mă restrâng 
la domeniul în discuţie şi la pagina intitulată generic „Ardealul — pământ 
românesc şi lacrima lui curată”, „osândă” ce a dobândit, prin tragica şi 

prematura Sa dispariţie, o valoare şi greutate testamentară. Pe care le voi 
respecta, cu sfințenie, până la capăt. Şi nu numai din loialitate, respect sau 
chiar venerație, nu numai pentru că sunt ardelean crescut în spiritul lui „ein 
Mann — ein Wort” şi implicat până la ultima fibră în cauza dreaptă a 
Ardealului Românesc, ci, în primul rând, pentru că am girul — ce transcede 
existența terestră — al celui mai mare ziarist român al epocii post- 
decembriste. 

Acestea fiind spuse — şi înainte de a trece la un nou ciclu — să 
purcedem la analiza celor consemnate în perioada octombrie 2002 — 
noiembrie 2003, pentru a încadra intervalul de timp în coordonatele sale 
specifice vis-a-vis de tema în discuție, pentru a realiza o recapitulare şi a 
ordona „filele dosarului”, în fapt, pentru a creiona o nouă „epicriză de 
etapă”. În acest sens, fireşte, vom folosi cele 50 de capitole ale ciclului, dar 
şi pe cele ale „epicrizei” realizate pe parcursul a mai multe episoade, în 
urmă cu 6-7 luni. 

Să începem cu „adevărurile axiomatice” expuse în capitolul al 25- 
lea: 

- „aliaţii” PSD-ului îşi merită ghilimelele cu vârf şi îndesat (pe de 
altă parte, dictonul cu „până treci puntea...” nu semnifică neapărat o opțiune 
unilaterală!); 

- „radicalii” şi „moderaţii” se deosebesc doar în ceea ce priveşte 
mijloacele folosite; 

- aceste mijloace nu exprimă convingeri intrinseci şi nici măcar 
preferinţe, ele provenind din arsenalul unic; 

- folosirea unora sau altora dintre aceste mijloace nu este o 
chestiune de opţiune, ci reprezintă, pur şi simplu, executarea unei anumite 
„sarcini de partid”; 

- mijloacele, mânuitorii acestora, diversele „modele” (etnic, 
regional, transfrontalier etc.) nu se află în relaţii de antagonism sau măcar 
de competiție, ci în relații de complementaritate; 

- în aceeaşi ordine de idei se poate vorbi şi despre cei ce patronează 
filierele maghiaro-maghiare; 

- revizionismul maghiar n-a avut, nu are şi, după toate 
probabilitățile, nu va avea niciodată culoare politică; 

- „revenirea la 1914” a fost, este şi (după toate probabilitățile), va 
fi prioritatea priorităţilor pentru toate guvernele, partidele şi alte organisme 
de reprezentare şi decizie din Ungaria, la fel şi pentru organizaţiile ce 
reprezintă interesele maghiarimii din afara graniţelor. 

Pornind de la aceste adevăruri axiomatice (caracterul axiomatic s-a 
autoimpus pe parcursul anilor — şi nu e vina noastră că această 
autoimpunere continuă la nesfârşit!), să vedem ce s-a petrecut, practic, în 
intervalul de 12-13 luni pe care l-am monitorizat: 

- în 20 octombrie 2002, la Subotiţa, se înfiinţează „Consiliul 
Naţional Maghiar” — organul autonom de autoguvernare al maghiarilor din 
Voievodina, eveniment crucial care va permite (după părerea mult hulitului 
— de către „reformiştii” lui Toro şi Tokes — premier Medgyessy Peter) 
maghiarimii din Voievodina „să se încadreze în statul iugoslav ca partener 
cu drepturi egale al sârbilor şi muntenegrenilor”. (Atenţie! — nu este vorba 
de drepturi individuale, ci de drepturi colective comunitare, de o 
Voievodină maghiară autonomă — componentă a statului federativ 
iugoslav!!!); 

- Tokes László face tot posibilul (inclusiv acţionarea în instanță a 
UDMR) pentru a fi demis şi a-şi dobândi independenţa de acţiune; 

- la congresul platformelor reformiste ale UDMR din 30 noiembrie 
2002 — unde se pune la cale „ruptura” — invitatul de onoare este nimeni 
altul, decât preşedintele Ligii Transilvania-Banat (LTB), Sabin Gherman; 
cu această ocazie se reconfirmă strânsa colaborare dintre reformiştii cu 
pricina şi „sătulul de România”; 

- „Blocul Reformist? se transformă în „Mişcare Reformistă”, 
pentru a-şi asigura, la rândul său, libertatea de acțiune; 

- Bisericile Istorice Maghiare, după „Congresul paralel” de la Satu 
Mare, se întrunesc la Oradea (22,02,2003) şi apoi la Cluj (14,03,2003) şi, 
împreună cu reformiştii şi cu reprezentații societății civile, înființează 
Comitetul de Iniţiativă al Consiliului Naţional Maghiar din Ardeal (identic 
ca şi structură şi finalitate cu cel din Voievodina — cel salutat de către 
„partenerul strategic” Medygessy!); 

- pe acest fundal, reapare în prim-plan Sabin Gherman cu un nou 
partid regional (în locul celui pe care n-a reuşit să-l integreze): Partidul 
Ardelenilor, pentru care, conform propriilor afirmaţii, are asigurări din 
partea Puterii că nu va întâmpina greutăţi în privința înregistrării, acest 
partid va îngloba şi grupul „Provincia” şi Liga pro Europa, şi va milita 
pentru devoluţia Ardealului. 

Aici întrerupem enumerarea evenimentelor, spre a face câteva 
precizări: 

- şeful grupului „Provincia? este nimeni altul decât politologul 
Molnár Gusztáv, revizionist maghiar cu vechi state de funcţiune ( pentru 

informaţii exhaustive a se vedea volumul „Chestiunea Transilvaniei versus 
Problema transilvană”); 

- Liga pro Europa este condusă (ce „stranie” coincidență!) tocmai 
de către Smaranda Enache, editor la revista Altera, cea care a tradus în 
româneşte lucrarea lui Molnâr — „Problema transilvană”; 

- Szokoly Elek, celălalt editor la Altera (şi soțul Smarandei 
Enache!), este, în acelaşi timp, coautor al volumului „Problema 
transilvană” apărut la Editura Polirom în 1999, avându-i ca editori pe 
Gabriel Andreescu şi Molnâr Gusztâv; 

- cine a fost „tălmaciul” lui Sabin Gherman atunci când a întreprins 
un turneu de conferințe în Ungaria pe tema regionalizării Ardealului? — 
nimeni altul decât d-l Molnár Gusztáv; 

- cine este secretarul general al LTB (despre conducerea Partidului 
Ardelenilor încă nu ne putem pronunţa)? — nimeni altul, decât politologul 
Jakabffy Attila, unul dintre co-responsabilii (alături de Kincses Elöd şi 
Király Kâroly) evenimentelor din 20 martie 1990 de la Târgu Mureş!!! 
(amănunte în capitolele 6 şi 21). 

Desigur, cele de mai sus ar fi arhisuficiente pentru o edificare 
deplină, dar n-am ajuns cu enumerarea decât în martie 2003. Iată, într-o 
relatare la fel de succintă, celelalte evenimente notabile: 

- la 4 aprilie 2003, din iniţiativa UDMR, se pun bazele — la Sf. 
Gheorghe — a unei „Regiuni de Dezvoltare Secuieşti”, cu scopul declarat de 
a pregăti, cităm: „integrarea Țării Secuilor într-o Europă a regiunilor”; 

- conform declaraţiilor preşedintelui Mark6 Bela, „înființarea 
acestei regiuni este prevăzută în protocolul semnat cu PSD”!; 

- în 18 aprilie 2003, premierul Medgyessy Peter trimite, de la 
Atena, un mesaj către maghiarii din afara graniţelor, al cărui final sună în 
felul următor: „Conceptul înţelept şi curajos al Europei Unite va putea 
tămădui şi rănile noastre cele mai dureroase. Acum şi maghiarimea îşi va 
putea fructifica şansa de reunificare transfrontalieră a mult sfârtecatei sale 
națiuni”; 

- în 28 aprilie 2003 are loc „Forumul de la Odorhei”, în care se pun 
bazele „Consiliului Naţional al Maghiarilor din Ardeal”, dar şi cele ale 
„Consiliului Naţional al Secuilor”, lozincile cele mai aplaudate fiind cele ce 
vizau „autonomia teritorială” şi „restituirea Ardealului”; cu aceeaşi ocazie, 
reprezentatul Ligii Transilvania-Banat (Jakabffy Attila) a afirmat că Liga 
(sau viitorul Partid al Ardelenilor) „este gata să-şi asume reprezentarea 
parlamentară a maghiarilor din Ardeal, în caz că UDMR nu va mai atinge 
pragul de 5 la sută”; 

- tot la acelaşi forum, reprezentanţii UDMR au afirmat, textual, 
următoarele: „Obiectivele Forumului de la Odorhei pot fi regăsite, integral, 
în programul elaborat la cel de-al 7-lea Congres al UDMR de la Satu 
Mare”!! 

Au mai urmat diverse alte forumuri, care au culminat cu cel din 
octombrie de la Sf. Gheorghe, unde s-a constituit efectiv Consiliul Naţional 
Secuiesc — format din reprezentanţii celor opt Scaune şi din cei ai peste 100 
de aşezări. La acelaşi forum (care se vrea un for de reprezentare ce-şi 
propune realizarea autonomiei teritoriale şi autoguvernării „Pământului 
Secuiesc” — un veritabil stat în stat ce tinde şi la o integrare separată în 
UE!) s-a mai declarat că, înainte de sfârşitul anului, va avea loc şi 
constituirea Consiliului Naţional Maghiar din Ardeal — organism de aceeaşi 
factură şi cu obiective similare. 

Acestea sunt faptele. Care vădesc o indiscutabilă precipitare. De 
unde această iuţire aproape panicardă? De la convingerea că Uniunea 
Europeană nu va tolera „reglări de conturi” între două ţări integrate şi, pe 
de altă parte, consecutiv „nominalizării de la Praga” şi prefigurării unui 
statut mai avantajos pentru România în relaţiile cu NATO (respectiv SUA). 
De aici criza de timp şi necesitatea de a folosi — pentru problemele de 
„autodeterminare” — intervalul de timp oferit de decalajul de 3-4 ani 
existent între cele două țări în ceea ce priveşte integrarea europeană, sau 
chiar răstimpul avut la dispoziţie până la ratificarea aderării euro-atlantice a 
României. 

Cât priveşte complementaritatea udemeristo-reformistă, am mai 
adăuga următoarele: 

- nici un „reformist” nu părăseşte UDMR-ul — şi cu atât mai puţin 
funcțiile de reprezentare, inclusiv parlamentare (şi nici nu este exclus din 
Uniune); 

- „replica” UDMR la Consiliul Naţional Secuiesc este Regiunea de 
Dezvoltare Secuiască; 

- oricât s-ar ciorovăi (de ochii lumii?) în interior, când atacul vine 
din exterior, Markó Bela sare în apărarea „reformiştilor” (inclusiv 
înfruntându-l pe Adrian Năstase!); 

- deputatul „radical” Raduly Robert visează la autonomia realizată 
de către „moderatul” Ibrahim Rugova în Kosovo; 

- însuşi Tökés se declară în continuare membru al UDMR şi „frate 
al Uniunii”; 

- reprezentanţi ai UDMR susţin că toate iniţiativele „reformiştilor” 
figurează nu numai în platforma UDMR, dar şi în recentul program adoptat 
la Congresul al 7-lea de la Satu Mare, din 2003! 

Cât de autentică este respectiva ciorovăială (a cărei miză reală ar 
putea fi, cel mult, puterea şi ciolanul) se poate deduce şi din una dintre 
recentele declaraţii ale lui Markó Bela (făcută la ultima şedinţă a CRU): 
„Ce imoralitate să afirmaţi că voi vreți autonomie şi noi nu! Deosebirea 
dintre noi este că noi muncim pentru realizarea autonomiei, iar voi doar 
peroraţi despre ea!”. 

În lumina celor expuse, se confirmă teza conform căreia aşa zisul 
conflict  moderaţi-radicali ascunde, de fapt, o  indiscutabilă 
complementaritate. (Acelaşi Markó Bela sublinia, în cadrul unui interviu, 
că, cităm: „diversificarea mijloacelor nu înseamnă competiţie, ci 
complementaritate”) 

Quod erat demonstrandum! 

Desigur, aceeaşi complementaritate există şi între cele două modele 
în „dispută”: cel etnic şi cel regional transetnic. Dovadă stă, în acest sens, 
tot ceea ce am relatat despre relaţiile pe care Sabin Gherman le întreţine 
atât cu moderaţii, cât şi cu radicalii. (De altfel, modelele coexistă, deja din 
1999, în sânul UDMR, iar „sătulul de România” nu este decât o piesă din 
angrenaj, o unealtă). 

A mai rămas o singură chestiune de discutat: protocolul PSD — 
UDMR. 

Desigur, faptul că partidul etnic al d-lui Markó a reuşit, în ultimii 7 
ani, să-şi adjudece postura de „arbitru” — şi să profite din plin de această 
postură — este o performanță demnă de toată admiraţia în ceea ce-l priveşte 
şi, totodată, un blam pentru politicienii români. 

Cât priveşte inevitabilitatea, bilanţul şi, mai ales, perspectivele 
acestei alianțe cu un inamic declarat al unității şi integrității teritoriale a 
statului național român, să se pronunţe cititorii şi — de ce nu? — politicienii 
care îşi mai găsesc timp să citească şi ceea ce nu le convine, sancționând — 
fiecare în felul lui şi cu mijloacele ce-i stau la dispoziţie — anomalia cu 
pricina. 

Dacă vor găsi de cuviinţă. 


15 noiembrie 2003 
Autorul 

Notă finală 


Tot ceea ce scriam în noiembrie 2003 este la fel de valabil şi astăzi 
— şi nu numai în ceea ce priveşte (etnoypolitica udemeristo-civică. Cu o 
singură deosebire: “aliaţii” de astăzi sunt tocmai reprezentanţii opoziţiei de 
ieri, cei ce condamnau, la vremea respectivă, PSD-ul (şi) pentru politica 
antiromânească dusă pe bază de “protocol”. 

Nimic nu se pierde — totul se transformă! 

“Protocolul” încheiat în 2004, cel ce a determinat “câştigarea 
alegerilor” de către fosta opoziție, reprezintă continuarea aceleiaşi 
anomalii, a aceleiaşi “monstruoase coaliții” — într-o nouă versiune. 

Oare care au fost promisiunile care au determinat UDMR, în 2004, 
să-şi schimbe “partenerul”?! 


3 mai 2006 Zeno Millea 


ae ae e 


Ne aflăm deja în 2007 — iar aderarea la UE a României este un fapt 
împlinit. 

În aceste condiţii, “subiectul” şi-a pierdut actualitatea? 

Înţelepciunea (sau cum să-i zic?) politicienilor români sau ai celor 
ce conduc Europa a zădărnicit materializarea scenariului de care ne-am 
ocupat? 

Ne aflăm în faţa unui “capitol” încheiat — sau nu? 

Vom trăi şi vom vedea. 

Oricum, convingerea noastră este că “intenţia” rămâne şi îşi caută 
noi forme de finalizare (vezi, de pildă, “referendumul” din Secuime!). 

Cum rămâne cu rostul demersului nostru? Chiar dacă acesta 
rămâne — deocamdată — doar o filă de “istorie contemporană”, valoarea lui 
(inclusiv cea “de întrebuințare”) nu şi-a pierdut, credem noi, actualitatea: 
dacă nu în altă privinţă, măcar în perspectiva unor alegeri (anticipate — sau 
nu) şi a configurării alianțelor post-electorale. 

Oricum, antiromânismul (convertit în “antimaghiarismul” celor 
care îl denunță) rămâne o realitate cotidiană şi declarată public. A se vedea, 
în acest sens, de pildă declaraţia făcută de către Mark6 Bela, în 11 februarie 

2007, la postul maghiar de televiziune Duna TV : “Cei cu care ne-am aliat 
în 2004, considerându-i singurul segment democratic şi cu vederi europene 
de pe întreg eşichierul politic românesc, s-au dovedit a fi la fel de 
antimaghiari ca şi înaintaşii lor”!!! 


Aprilie 2007 Autorul 

Într-o perioadă în care “antimaghiarismul” 
(în rând cu alte anti...isme) este ceva la 
ordinea zilei - dacă nu prin realitatea 
fenomenului, măcar prin nesfârşita lui 
invocare - poate a sosit momentul să 
încercăm să impunem şi termenul de 
antiromânism, al cărui drept la existenţă şi 
recunoaştere are o acoperire infinit mai 
consistentă, atât în istorie cât şi în realitățile 
prezentului. (Desigur, această simplă - şi 
argumentată - încercare va fi taxată 
imediat, după o veche şi verificată rețetă, 
drept “antimaghiarism”!) 


Zeno Millea 

